Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
អបអរសាទរការសម្ភោធការិយាល័យផ្ទះគំរូថ្មីរបស់ ODOM នៅរាជធានីភ្នំពេញ	https://business-cambodia.com/articles/odom-new-office-	រាជធានីភ្នំពេញ ថ្ងៃទី 4 ខែឧសភា ឆ្នាំ 2024  ក្រុមហ៊ុនអភិវឌ្ឍអចលនទ្រព្យផ្តោតសំខាន់លើសហគមន៍ក្នុងប្រទេសកម្ពុជា Urban Living Solutions (ULS) មានសេចក្តីសោមនស្សរីករាយក្នុងការបង្ហាញជូននូវការិយាល័យផ្ទះគំរូ ODOM ដ៏ថ្មីសន្លាងរបស់ខ្លួន។ ការិយាល័យផ្ទះគំរូនេះ ត្រូវបានសាងសង់នៅលើទីតាំងចាស់របស់ ODOM Garden ដែលត្រូវបានផ្អាកឲ្យប្រើប្រាស់នៅឆ្នាំ 2023 ដើម្បីចាប់ផ្ដើមដំណើរការសាងសង់គម្រោងអភិវឌ្ឍន៍ដ៏គួរឲ្យកត់សម្គាល់នេះ។ ODOM គឺជាគម្រោងអភិវឌ្ឍន៍មួយរចនាឡើងដើម្បីផ្ដល់នូវរបៀបរស់នៅដ៏ប្រណិតនិងជាពិសេសដើម្បីត្រៀមខ្លួនក្លាយជាទិសដៅដ៏លេចធ្លោបន្ទាប់នៅក្នុងរាជធានីភ្នំពេញ។គម្រោងដ៏ល្អឯកនេះលើកតម្កើងនិងផ្តល់តម្លៃយ៉ាងជ្រាលជ្រៅទៅលើវប្បធម៌ប្រពៃណីខ្មែរព្រមទាំងផ្តល់ជូននូវអគារលំនៅឋាននិងបរិវេណធ្វើអាជីវកម្មប្រកបដោយភាពច្នៃប្រឌិតដើម្បីបំពេញតាមតម្រូវការនៃការរស់នៅបែបទំនើបស៊ីវីល័យ។ODOM ក៏ត្រូវបានគេមើលឃើញផងដែរថាជាមជ្ឈមណ្ឌលសហគមន៍ដ៏រស់រវើកដោយរួមបញ្ចូលយ៉ាងល្អឥតខ្ចោះនូវអគារលំនៅឋានអគារពាណិជ្ជកម្មនិងអគារការិយាល័យរួមទាំងសណ្ឋាគារដ៏ប្រណិត Vignette Collection របស់ IHG ដែលភាពវិសេសវិសាលទាំងអស់នេះគឺស្ថិតនៅក្នុងអគារដ៏ស្កឹមស្កៃទាំងពីរតភ្ជាប់គ្នាដោយអគារពាណិជ្ជកម្មដ៏សម្បូរបែបចំនួនប្រាំជាន់។ ការរចនារបស់គម្រោង ODOM គឺត្រូវបានទទួលការបំផុសគំនិតដ៏អស្ចារ្យឆ្លុះបញ្ចាំងពីបេតិកភណ្ឌដ៏សម្បូរបែបរបស់ប្រទេសកម្ពុជា តាមរយៈការយករចនាបទតាមការតម្រៀបថ្មចំណាស់ត្រួតលើគ្នា ដែលជាវិធីសាស្រ្តសម្រាប់កសាងប្រាសាទនាសម័យអង្គរ។ រចនាប្លង់ដោយម្ចាស់ពានរង្វាន់ស្ថាបត្យកម្ម Kite Studio ដែលមានទីតាំងនៅប្រទេសសិង្ហបុរី គម្រោងដ៏គួរឱ្យស្ញប់ស្ញែងនេះ បង្កប់នូវអត្តសញ្ញាណវប្បធម៌ដ៏រឹងមាំ និងភាពជាកម្មសិទ្ធិតាមការប្រើប្រាស់សម្ភារដើមក្នុងស្រុកដូចជា ឥដ្ឋ ឫស្សី ព្រមទាំងវត្ថុធាតុដើមសំខាន់ៗក្នុងតំបន់ជាច្រើនទៀត។ អ្វីដែលកាន់តែពិសេសជាងនេះគឺគម្រោង ODOM ក៏បានចាប់យកនូវស្មារតីរួមនៃរបៀបរស់នៅក្នុងភូមិប្រពៃណីខ្មែរ បែបទំនើប ដោយមានការរួមបញ្ចូលនូវទីធ្លាបៃតងធម្មជាតិ និងគ្រឿងបរិក្ខាររួម បង្កើតបានជាគោលគំនិតនៃ “ភូមិអាកាស”។ លោក គាន គឹមលាង ដែលជានាយកគ្រប់គ្រងក្រុមហ៊ុន ULS បានមានប្រសាសន៍ថា “យើងស្រមៃមើលគម្រោង ODOM គឺជាការឆ្លុះបញ្ចាំងពីអតីតកាល បច្ចុប្បន្នកាល និងអនាគតរបស់ប្រទេសកម្ពុជា”។ លោកក៏បានបន្តទៀតថា “តាមរយៈការរួមបញ្ចូលគ្នានូវការរចនាប្រកបដោយភាពច្នៃប្រឌិត រួមផ្សំនឹងលក្ខណៈដ៏ពិសេសនៃវប្បធម៌ប្រពៃណីខ្មែរ គម្រោង ODOM តំណាងឱ្យការបោះជំហានដ៏មុតមាំឆ្ពោះទៅរកការកំណត់ឡើងវិញនូវរបៀបរស់នៅក្នុងយុគសម័យថ្មីក្នុងប្រទេសកម្ពុជា”។ ការប្តេជ្ញាចិត្តចំពោះនិរន្តរភាព និងការលើកកម្ពស់ទំនាក់ទំនងក្នុងសហគមន៍ គឺជាចំណុចសំខាន់នៃចក្ខុវិស័យរបស់ ODOM។ គម្រោងនេះមានមោទនភាពដែលបានទទួលនូវវិញ្ញាបនបត្រមាស ដែលត្រូវបានបញ្ជាក់ទុកជាមុន LEED® ដោយនេះគឺជាការបង្ហាញពីការយកចិត្តទុកដាក់របស់គម្រោងលើការរចនា និងប្រតិបត្តិការប្រកបដោយការគិតគូរយ៉ាងម៉ត់ចត់លើបរិស្ថាន។ លើសពីនេះទៅទៀត គម្រោង ODOM ក៏ប្រកាន់ខ្ជាប់នូវគោលការណ៍ទទួលខុសត្រូវលើបរិស្ថាន សង្គមកិច្ច និងអភិបាលកិច្ចល្អ ដោយធានាបានថា គម្រោងអភិវឌ្ឍន៍នេះមិនត្រឹមតែកាត់បន្ថយផលប៉ះពាល់លើបរិស្ថានប៉ុណ្ណោះទេ ប៉ុន្តែថែមទាំងលើកកម្ពស់ចំណងមិត្តភាពក្នុងសង្គម និងតម្លាភាពសាជីវកម្មផងដែរ។ គម្រោង ODOM មិនត្រឹមតែគិតគូរពីការសន្សំសំចៃការប្រើប្រាស់ថាមពលប្រកបដោយប្រសិទ្ធភាពប៉ុណ្ណោះទេ តែគម្រោងនេះក៏ផ្តោតសំខាន់លើរបៀបរស់នៅក្នុងសហគមន៍ តាមរយៈការបង្កើតបរិយាកាសសុខុមរមនាសម្រាប់អ្នករស់នៅ និងជំរុញឲ្យការធ្វើអាជីវកម្មរីកចម្រើនជោគជ័យជាមួយគ្នាថែមទៀតផង។ បន្ថែមពីលើនេះទៀត អគារការិយាល័យសហកម្មសិទ្ធិស្តង់ដារសិង្ហបុរីកម្រិត A នៅ ODOM Tower គឺជាគោលដៅឈានមុខគេសម្រាប់សហគ្រាសធុនតូច និងមធ្យមទាំងនៅក្នុងស្រុក ក៏ដូចជាក្រុមហ៊ុនអន្តរជាតិ ដោយផ្តល់ជូននូវកិត្យានុភាព ការបង្កើនការប្រាស្រ័យទាក់ទង ក៏ដូចជាមុខងារសំខាន់ៗជាច្រើនទៀតសម្រាប់ គ្រប់វិស័យ។ ការបន្ថែមថ្មីដ៏គួរឱ្យស្ញប់ស្ញែង៖ ទស្សនាទិដ្ឋភាព ការិយាល័យផ្ទះគំរូ ODOM ដោយផ្ទាល់ ការិយាល័យផ្ទះគំរូដ៏ថ្មីស្រឡាង ODOM នឹងផ្តល់ជូននូវទិដ្ឋភាពរស់រវើកដ៏ពិសេស និងបទពិសោធន៍ដ៏អស្ចារ្យសម្រាប់លោកអ្នក។ ម្ចាស់លំនៅឋាន និងម្ចាស់អាជីវកម្ម ដែលមានចំណាប់អារម្មណ៍លើគម្រោង ODOM នឹងទទួលបានការទស្សនាទិដ្ឋភាពជាក់ស្តែងពីដំណើរការសាងសង់អគារ ODOM ក៏ដូចជាវឌ្ឍនភាពនៃគម្រោង ដែលអនុញ្ញាតឱ្យពួកគេ មើលឃើញពីអនាគតរបស់ខ្លួននៅក្នុងគម្រោងដ៏អស្ចារ្យនេះ។ ការប៉ាន់ស្មានពេលវេលាបញ្ចប់ការសាងសង់៖ ឆ្នាំ 2026 អាសយដ្ឋាន #160A មហាវិថីព្រះមុនីវង្ស ភូមិ 7  សង្កាត់ទន្លេបាសាក់ ខណ្ឌចំការមន រាជធានីភ្នំពេញ	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T08:00:36.652Z", "category": "PR", "views": 998, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ភ្នែកមុត មុខមាំ! មកស្គាល់ប្រវត្តិគណៈកម្មការ Judge Nara ជាប្រធានចុងភៅក្នុងភោជនីយដ្ឋានដ៏ល្បីល្បាញមួយ	https://business-cambodia.com/articles/life-of-judge-nara	ក្រសែភ្នែកមុត មុខមាំ និងជាគណៈកម្មការបុរសតែម្នាក់គត់ ដែលមានវត្តមានក្នុងកម្មវិធី Master Chef Cambodia ទាំង៣រដូវកាល លោក Judge Nara គឺជាប្រធានចុងភៅឆ្នើមមួយរូប ដែលបានបម្រើការងារអស់រយៈពេលជាង១០ឆ្នាំ ក្នុងសណ្ឋាគារលំដាប់ផ្តាយប្រាំ។ Judge Nara មានឈ្មោះពេញថា រិន ណារ៉ា បច្ចុប្បន្នគឺជាទីប្រឹក្សាយោបល់ របស់ភោជនីយដ្ឋានមួយចំនួន និងជាប្រធានចុងភៅក្នុងភោជនីយដ្ឋានដ៏ល្បីល្បាញមួយកន្លែង លើទឹកដីរាជធានីភ្នំពេញ។ ក្នុងអាជីពជាមេចុងភៅចាស់វស្សា លោកមានជំនាញខ្ពស់លើការចម្អិនម្ហូបទាំងអាស៊ី និងអឺរ៉ុប រហូតបានក្លាយទៅជា Star of Raffles ដែលមានន័យថាគឺជាបុគ្គលិកដ៏ឆ្នើមបំផុតនៅក្នុង ឥណ្ឌូចិន របស់គ្រុប Raffles នៅពេលដែលលោកធ្វើការជាប្រធានចុងភៅនៅសណ្ឋាគារ Raffles Hotel Le Royal។ លោក ណារ៉ា បានលើកឡើងយ៉ាងដូច្នេះថា៖ «អាជីពជាចុងភៅ ពិតជាផ្តល់តម្លៃឲ្យជីវិតខ្ញុំខ្លាំងណាស់ បន្ទាប់ពីខ្ញុំបានចំណាយពេលវេលាទាំងអស់របស់ខ្ញុំនៅក្នុងផ្ទះបាយ តែខ្ញុំនៅតែអាចបន្លំខ្លួនក្នុងវិថីមួយដ៏វែងឆ្ងាយ»។ ក្នុងនោះ បុរសម្នាក់នេះមានក្តីស្រមៃចង់បង្កើតសាលាធ្វើម្ហូបមួយដែលមានតម្លៃសមរម្យសម្រាប់បងប្អូនខ្មែរ ហើយអាចចាប់អាជីពចុងភៅតាមផ្នែកដែលខ្លួនស្រលាញ់ ដោយមិនចាំបាច់ចំណាកស្រុក ទៅធ្វើជាជនអន្តោប្រវេសន៍នៅតាមស្រុកគេឡើយ។ នេះយោងតាមកិច្ចសម្ភាសន៍ក្នុងកម្មវិធី “បុគ្គលល្អឯក” របស់ ABC Beer Cambodia។ មិនតែប៉ុណ្ណោះ លោក ណារ៉ា ក៏ចង់បង្កើតភោជនីយដ្ឋានតូចមួយ ដែលមានគុណភាពម្ហូប ទាំងអនាម័យ និងបរិយាកាសល្អ សម្រាប់ប្រជាជនខ្មែរ ជាពិសេសច្នៃម្ហូបខ្មែរឲ្យកាន់តែរីកចម្រើន និងល្អជាងមុន ដើម្បីផ្សព្វផ្សាយទៅដល់ប្រទេសជិតខាងថា ខ្មែរយើងក៏មានម្ហូបមួយដែលល្អ ហើយមើលមកលក្ខណៈស្តង់ដារ មិនចាញ់ប្រទេសដទៃនៅលើពិភពលោកឡើយ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T07:34:39.028Z", "category": "ភាពជាអ្នកដឹកនាំ", "views": 11377, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កូនពិបាកប្រដៅ! ឪពុកម្តាយ ប្រញាប់ធ្វើរឿង២នេះភ្លាម បើចង់ភ្ជាប់ទំនាក់ទំនងល្អ ជាមួយកូនឡើងវិញ	https://business-cambodia.com/articles/2-ways-to-reconnect-with-teen-kid	សុភាសិតខ្មែរពោលថា “ពត់ដែកទាន់នៅក្តៅ ប្រដៅកូនចៅទាន់នៅក្មេង” ប៉ុន្តែក៏មានកូនៗខ្លះ លុះឈានចូលដល់វ័យជំទង់ ឪពុកម្តាយពិបាកចូលក្បែរ កាន់តែឈឺចិត្តស្អិតទ្រូង និយាយអ្វីមិនកើត ណែនាំមិនស្តាប់។ ខាងក្រោមនេះគឺជារឿងធំៗ២ ដែលអ្នកជាអាណាព្យាបាល ត្រូវប្រញាប់ធ្វើភ្លាម បើចង់ភ្ជាប់ទំនាក់ទំនងល្អ ជាមួយកូនឡើងវិញ ដោយយោងតាមការសិក្សាផ្នែកចិត្តសាស្ត្រ ចេញផ្យាយដោយទស្សនាវដ្តី Forbes៖ ១/. អនុញ្ញាតឲ្យកូនមានភាពម្ចាស់ការលើជីវិតខ្លួនឯង នៅពេលដែលកូនរបស់អ្នកធំឡើង វាចាំបាច់ណាស់ក្នុងការទទួលស្គាល់ និងទទួលយកការផ្លាស់ប្តូររបស់ពួកគេដោយបើកចំហរ និងដោយគ្មានការវិនិច្ឆ័យ ព្រោះការគាបសង្កត់ខ្លាំងពេកអាចនាំទៅរកការបែកបាក់ទំនាក់ទំនងរវាងឪពុក-ម្តាយ និងកូន។ ចូរលើកទឹកចិត្តពួកគេឲ្យធ្វើការសម្រេចចិត្តដោយខ្លួនឯង និងរៀនពីកំហុសរបស់ខ្លួន តែអ្នកក៏ត្រូវឈរពីក្រោយដើម្បីគាំទ្រ និងណែនាំបន្ថែមផងដែរ ពេលកូនៗត្រូវការជំនួយ។ ប៉ុន្តែចូរប្រយ័ត្ន សូមកុំឲ្យការបង្ហាញវត្តមានរបស់អ្នក ក្លាយជាការរំខានអារម្មណ៍ដល់កូនៗឲ្យសោះ។ ២/. កសាងទំនាក់ទំនងដែលគួរឲ្យទុកចិត្តបំផុត ខណៈពេលដែលក្មេងជំទង់ងាយនឹងធ្វើខុស ហើយពេលខ្លះអាចវង្វេង វាមានសារៈសំខាន់ណាស់ក្នុងការបង្កើតបរិយាកាសដែលពួកគេអាចទុកចិត្តលើអ្នក និងអាចទៅរកអ្នកនៅពេលដែលខ្លួនត្រូវការជំនួយ។ ការជឿទុកចិត្តនេះត្រូវបានបង្កើតឡើងតាមរយៈការប្រាស្រ័យទាក់ទងគ្នាដោយបើកចំហ និងការយល់ចិត្ត ដោយផ្តោតលើចំណុចមួយចំនួនដូចជា ការរក្សាបរិយាកាសក្នុងផ្ទះឲ្យល្អ ឧស្សាហ៍ជជែកគ្នាលេង ដោះស្រាយបញ្ហាដោយសន្តិវិធី និងការចូលរួមសកម្មភាពផ្សេងៗជាមួយគ្នាជាដើម។ យ៉ាងណាមិញ យោងតាមការស្ទង់មតិជាតិរបស់សហរដ្ឋអាមេរិក ក្នុងឆ្នាំ២០២២ ដែលធ្វើឡើងដោយមន្ទីរពេទ្យកុមារ CS Mott មាន ៨២%នៃឪពុកម្តាយនិយាយថា ខ្លួនជជែកជាមួយកូនៗបើដឹងថាពួកគេកំពុងប្រឈមមុខនឹងបញ្ហា។ ប៉ុន្តែជាក់ស្តែង មានតែឪពុកម្តាយម្នាក់ ក្នុងចំណោម៤នាក់ប៉ុណ្ណោះ ដែលនៅក្បែរ ផ្តល់ការណែនាំបែបសន្តិវិធី និងគាំទ្រកូនៗ។ សូមកុំទុកកូនៗរបស់អ្នកចោល បើទោះបីពេលខ្លះពួកគេរឹងរួសក្តី ព្រោះនេះជាវ័យដែលពួកគេត្រូវរីកលូតលាស់ និងជាដំណាក់កាលដំបូងនៃការប្រឈមមុខជាមួយបរិយាកាសសង្គមខាងក្រៅ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T03:58:31.004Z", "category": "ភាពជាអ្នកដឹកនាំ", "views": 10308, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកដឹងតម្លៃ និងឈ្មោះពេញ នៃគម្រោងស្ពានអាកាសភ្លោះត្រង់ចំណុចប្រសព្វ៦០ម៉ែត្រ និងផ្លូវជាតិលេខ២	https://business-cambodia.com/articles/samdech-thipadei-hun-manet-bridge	នៅថ្ងៃទី១៧ ខែមិថុនា ឆ្នាំ២០២៤ នេះ រាជរដ្ឋាភិបាលបានបើកការដ្ឋានសាងសង់គម្រោងស្ពានអាកាសភ្លោះត្រង់ចំណុចប្រសព្វកាត់មហាវិថីសម្ដេច ហ៊ុន សែន (ផ្លូវ ៦០ ម៉ែតត្រ) និងផ្លូវជាតិលេខ២។ ដោយពិធីនេះក៏មានការអញ្ជើញចូលរួមជាអធិបតីភាពដ៏ខ្ពង់ខ្ពស់របស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាផងដែរ។ តាមការបញ្ជាក់ពីឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំពេញនៅក្នុងឱកាសបើកការដ្ឋានសាងសង់នេះបានឲ្យដឹងថា គម្រោងស្ពានថ្មីនេះត្រូវទទួលការសាងសង់ដោយក្រុមហ៊ុន OCIC គ្រោងចំណាយរយៈពេលសាងសង់ ១២ ខែ និងចំណាយថវិកាចំនួន ១៦,២០០,៥០០ដុល្លារ ជាកញ្ចប់ថវិកាបានមកពីការបង្វែរកញ្ចប់ថវិកាពីគម្រោងសាងសង់ស្ពានអាកាស គង់ សំអុល និងមូលនិធិកោះនរា។ ហើយនេះក៏ជាស្ពានអាកាសទី៨ ហើយដែលរដ្ឋបាលរាជធានីភ្នំពេញ បានធ្វើកិច្ចសហប្រតិបត្ដិការសាងសង់ជាមួយវិស័យឯកជន តាមអនុសាសន៍ និងចំណាត់ការយ៉ាងម៉ឺនម៉ាត់លើការសាងសង់ហេដ្ឋារចនាសម្ព័ន្ធ ដែលបានដាក់ចេញដោយសម្ដេចតេជោ ហ៊ុន សែន គឺការយកទីក្រុងចិញ្ចឹមទីក្រុង ឬយកស្លឹកត្នោតខ្ចប់ស្ករត្នោត។ ការសាងសង់ស្ពានអាកាសវិញឯកឧត្ដមបានបញ្ជាក់ថា នឹងត្រូវសាងសង់ស្ពានអាកាសភ្លោះជាផ្លូវឯកទិស ដោយស្ពានទី១ មានទិសដៅតាមបណ្ដោយមហាវិថីសម្ដេចតេជោ ហ៊ុន សែន ឆ្លងកាត់ផ្លូវជាតិលេខ២ ឆ្ពោះទៅកាន់អាកាសយានដ្ឋានអន្តរជាតិតេជោ និងស្ពានទី២ មានទិសដៅពីអាកាសយានដ្ឋានអន្តរជាតិតេជោ ឆ្លងកាត់ផ្លូវជាតិលេខ២ ឆ្ពោះតាមបណ្ដោយមហាវិថី សម្តេចតេជោ ហ៊ុន សែន វិញ។ ក្នងនោះស្ពាននីមួយៗ មានទទឹងតួស្ពានទំហំ ៩,៥ម៉ែត្រ បណ្តោយតួស្ពានប្រវែង ២៨១ម៉ែត្រ និងស្ថាបនាផ្លូវតភ្ជាប់ក្បាលស្ពានផ្នែកខាងជើងប្រវែង ១៨០ម៉ែត្រ និងផ្នែកខាងត្បូងប្រវែង ១៦១ម៉ែត្រ សរុបបណ្ដោយស្ពានមានប្រវែង ៦២២ម៉ែត្រ ហើយគន្លងផ្លូវរត់របស់តួស្ពាននីមួយៗ មានចំនួន ៣គន្លង (ទំហំ ៣,២៥ ម៉ែត្រ + ៣,២៥ ម៉ែត្រ + ២ ម៉ែត្រ) សម្រាប់ចរាចរឯកទិស។ ឯកឧត្ដម ឃួង ស្រេង បានបន្ថែមទៀតថា ជំនួសមុខឲ្យរដ្ឋបាលរាជធានីភ្នំពេញ កងកម្លាំង និងប្រជាពលរដ្ឋទាំងអស់នៅក្នុងរាជធានីភ្នំពេញ បានគោរពអនុញ្ញាតពីប្រមុខរាជរដ្ឋាភិបាល ប្រសិទ្ធិនាមស្ពានអាកាសថ្មីនេះថា ស្ពានអាកាសសម្ដេចធិបតី ហ៊ុន ម៉ាណែត ផងដែរ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T03:50:12.485Z", "category": "អចលនទ្រព្យ", "views": 2273, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អភិបាលរាជធានីភ្នំពេញបញ្ជាក់មូលហេតុដែលគម្រោងស្ពានអាកាស២០០៤ បើកការដ្ឋានហើយតែមិនទាន់ដំណើរការសាងសង់	https://business-cambodia.com/articles/kong-samol-bridge	ពិតណាស់គម្រោងស្ពានអាកាស គង់ សំអុល ឬស្ពានអាកាស២០០៤ ដែលមានទីតាំងស្ថិតនៅចំណុចប្រសព្វរវាងមហាវិថីសហព័ន្ធរុស្សី មហាវិថី សម្តេចចៅហ្វាវាំង វរវៀងជ័យ អធិបតីស្រឹង្គារ គង់ សំអុល និងផ្លូវ២០១១ ត្រូវបានបើកការដ្ឋានសាងសង់កាលពីឆ្នាំ២០២២។ ប៉ុន្ដែមកដល់ពេលនេះនៅមិនទាន់ដំណើរការស្ថាបនានៅឡើយនោះទេ។ ទាក់ទងនឹងបញ្ហានេះដែរ ថ្មីៗនេះឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំពេញ ក៏បានចេញបញ្ជាក់ផងដែរ។ ថ្លែងនៅក្នុងពិធីបើកការដ្ឋានសាងសង់ស្ពានអាកាសភ្លោះត្រង់ចំណុចប្រសព្វមហាវិថីសម្ដេច ហ៊ុន សែន និងផ្លូវជាតិលេខ២ នៅថ្ងៃទី១៧ ខែមិថុនា ឆ្នាំ២០២៤ ឯកឧត្ដមបានបញ្ជាក់ រាជរដ្ឋាភិបាលនីតិកាលទី៦ កន្លងទៅក្រោមការដឹកនាំរបស់សម្ដេចតេជោ ហ៊ុន សែន អតីតនាយករដ្ឋមន្ដ្រីនៃព្រះរាជាណាចក្រកម្ពុជា និងបច្ចុប្បន្នជាប្រធានព្រឹទសភានៃព្រះរាជាណាចក្រកម្ពុជា បានសម្រេចបើកការដ្ឋានស្ពានអាកាស គង់ សំអុល ត្រង់ចំណុចប្រសព្វរវាងមហាវិថីសហព័ន្ធរុស្សី, មហាវិថីសម្តេចចៅហ្វាវាំង វរវៀងជ័យ អធិបតីស្រឹង្គារ គង់ សំអុល និងផ្លូវ២០១១ មានមូលដ្ឋានស្ថិតនៅក្នុងខណ្ឌពោធិ៍សែនជ័យ កាលពីថ្ងៃទី៣១ ខែសីហា ឆ្នាំ២០២២ ដើម្បីដោះស្រាយការកកស្ទះចរាចរ តាមបណ្ដោយផ្លូវសហព័ន្ធរុស្សី ឆ្ពោះទៅព្រលានយន្ដហោះអន្ដរជាតិភ្នំពេញឲ្យកាន់តែភាពប្រសើរឡើង។ យ៉ាណាមិញក្រោយពេលបើកការដ្ឋាន ផ្អែកតាមការសិក្សាបច្ចេកទេស និងចរាចរក្នុងតំបន់ ពិនិត្យឃើញថា ការសាងសង់អាចចាប់ផ្ដើមអនុវត្ដយ៉ាងរលូន ពេលដែលគម្រោងអាកាសយានដ្ឋានអន្ដរជាតិថ្មីដែលកំពុងស្ថាបនានៅក្រុងតាខ្មៅ ខេត្ដកណ្ដាលត្រូវបានដាក់ឲ្យដំណើរការ ហើយលើលពីនេះក្រោយធ្វើការផ្ទេរទីតាំងអាកាសយានដ្ឋានអន្ដរជាតិភ្នំពេញរួចនោះការកកស្ទះចរាចរ ត្រង់ចំណុចប្រសព្វរវាងមហាវិថីសហព័ន្ធរុស្សី និងមហាវិថី សម្តេចចៅហ្វាវាំង វរវៀងជ័យ អធិបតីស្រឹង្គារ គង់ សំអុល និងផ្លូវ ២០១១ ក៏នឹងត្រូវកាត់បន្ថយមួយកម្រិតធំជាហេតុធ្វើឲ្យមិនទាន់មានតម្រូវការចាំបាច់ ក្នុងអទិភាពសម្រាប់ការសាងសង់ស្ពានអាកាសនេះ។ ប៉ុន្ដែដើម្បីធានានូវលំហូរចរាចរជាប្រក្រតីនៅតំបន់នោះ អ្នកបញ្ចេកទេសបានតម្រូវឲ្យ ពង្រីកតួមហាវិថីសហព័ន្ធរុស្សីពី ៣ ម៉ែត្រ ទៅ ៥ ម៉ែត្រ នឹងពង្រីកតូផ្លូវពាក់ព័ន្ធបន្ថែមជំនួសវិញ។ ចំពោះបញ្ហាប្រឈមថ្មីដែលតម្រូវការជាអទិភាពនៅអំឡុងពេលដ៏ខ្លីខាងមុខនេះ បន្ទាប់ពីអាកាសយានដ្ឋានថ្មីនៅក្រុងតាខ្មៅ ខេត្ដកណ្ដាល ត្រូវបានបើកឲ្យដំណើរការនៅឆ្នាំ២០២៥ ខាងមុខនេះ នឹងធ្វើឲ្យចរាចរនៅក្នុងតំបន់មហាវិថីសម្ដេច ហ៊ុន សែន ជាពិសេសនៅត្រង់ចំណុចប្រសព្វរវាងមហាវិថីនេះជាមួយផ្លូវជាតិលេខ២ ត្រូវមានភាពមមាញឹក និងការកកស្ទះរយៈពេលយូរ ដែលចាំបាច់ត្រូវដោះស្រាយទុកជាមុន។ ឯកឧត្ដមបន្ដថា ឈរលើមូលដ្ឋាននេះរដ្ឋបាលរាជធានីភ្នំពេញបានគោរពស្នើសុំគោលការដឹកនាំដ៏ខ្ពង់ខ្ពស់បំផុតពីសម្ដេចធិបតីនាយករដ្ឋមន្ដ្រីដើម្បីបង្វែរកញ្ចប់ថវិកាគម្រោងសាងសង់ស្ពាន គង់ សំអុល និងគោរពស្នើសុំប្រើប្រាស់កញ្ចប់ថវិកាមូលនិធិកោះនរា សម្រាប់យកមកស្ថាបនាស្ពានអាកាសថ្មីនេះវិញ (ស្ពានអាកាសភ្លោះចំណុចប្រសព្វមហាវិថីសម្ដេច ហ៊ុន សែន និងផ្លូវជាតិលេខ២) ដើម្បីរួមចំណែកសោះស្រាយលំហូរចរាចរនៅភាគខាងត្បូងរាជធានីភ្នំពេញ ជាពិសេសដើម្បីផ្សាភ្ជាប់នូវប្រព័ន្ធភស្ដុភារកម្ម ឡូជីស្ទីក នៃគម្រោងអាកាសយានដ្ឋានអន្ដរជាតិថ្មី និងគម្រោងព្រែកជីកហ្វូណនតេជោឲ្យកាន់តែមានភាពប្រទាក់ក្រឡា និងប្រសិទ្ធិភាពខ្ពស់៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T02:21:09.354Z", "category": "អចលនទ្រព្យ", "views": 13495, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កាន់តែពិសេសទ្វេដង! ក្រុមហ៊ុន Xiaomi បានដាក់បង្ហាញជាផ្លូវការនូវទូរសព្ទត្រកូល Redmi ចុងក្រោយគេបង្អស់គឺ Redmi 13 និង Redmi Pad Pro ដ៏អស្ចារ្យក្នុងពេលតែមួយ!!	https://business-cambodia.com/articles/xiaomi-redmi-	នៅសណ្ឋាគារ Orkwood Premier ភ្នំពេញ: នៅថ្ងៃទី 15 មិថុនា ឆ្នាំ 2023 គឺជាថ្ងៃដែលអ្នកគាំទ្រទូរសព្ទត្រកូល Redmi បានទន្ទឹងរង់ចាំអស់ពេលជាយូរមកហើយ នោះគឺជាការបង្ហាញនូវសមាជិកចុងក្រោយគេបង្អស់នៃត្រកូល Redmi នោះគឺ Redmi 13 ជាមួយនឹងមុខងារពិសេសជាងមុន រូបរាងដ៏ប្រណីតទាក់ចិត្តអ្នកប្រើប្រាស់ ដោយភ្ជាប់ជាមួយកាម៉េរ៉ាទំហំ 108 MP ធ្វើអោយការថតរូប និង វីដេអូ មានគុណភាពត្រជាក់ភ្នែក និង ស្រស់ស្អាត។ ជាមួយមុខងារដ៏អស្ចារ្យ Redmi 13 ពិតជាសាកសមជាមួយនឹងអ្នកប្រើប្រាស់ដែលចូលចិត្ត ថតរូប ផលិតមាតិការក្នុងប្រព័ន្ធសង្គម ដោយមានមុខងារដ៏សម្បូរបែបងាយស្រួលក្នុងការចាប់រូបភាពដ៏ត្រជាក់ភ្នែក ពិសេសជាងនេះ Redmi 13 បានមកជាមួយនឹងការរចនាផ្នែកខាងក្រោយដ៏ទាន់សម័យ និងទំហំអេក្រង់ Adaptive Sync ដ៏ធំដែលអាចចាប់រូបភាពបានរហូតដល់ 90 Hz ជាមួយនឹងការសាកថ្មកម្រិត Fast Charge 33W សាកថ្មឆាប់ពេញ! នេះជាចំណុចពិសេសមួយចំនួនដែលបង្ហាញថា Redmi 13 ជាទូរសព្ទដែលសាកសមជាមួយនឹងលោកអ្នកបំផុត។ 1. Redmi 13 បានភ្ជាប់ជាមួយកាម៉េរ៉ាច្បាស់ល្អត្រជាក់ភ្នែកមុខងារសប្បាយៗសម្រាប់បទពិសោធន៍ថតរូបដែលមិនអាចប្រៀបផ្ទឹមបាន ជាលើកដំបូងសម្រាប់ស៊េរីលេខ Redmi នេះ Redmi 13 បានបង្ហាញនូវកាមេរ៉ាមេទំហំ 108MP ច្បាស់ល្អ បំពាក់ដោយ 3x in-sensor zoom ដើម្បីផ្តល់ឱ្យអ្នកប្រើប្រាស់នូវរូបភាពនៃព័ត៌មានលម្អិតដ៏អស្ចារ្យ។ ដោយប្រើប្រាស់ឧបករណ៍ចាប់សញ្ញា Samsung ISOCELL HM6 1/1.67" កម្រិតខ្ពស់ និងបច្ចេកវិទ្យា 9-in-1 pixel។ Redmi 13 អាចបង្កើតរូបភាពពេលយប់ដែលច្បាស់បំផុត និងរូបភាព HDR ដ៏អស្ចារ្យ ដែលមានភាពរស់រវើក និងភាពច្បាស់លាស់ មិនថាការចាប់យកទេសភាព ឬពេលវេលាដ៏មានតម្លៃនោះទេ។ ជាមួយមនុស្សជាទីស្រលាញ់ Redmi 13 ផ្តល់សិទ្ធិអំណាចដល់អ្នកប្រើប្រាស់ក្នុងការថតរូបដ៏ស្រស់ស្អាតដោយភាពងាយស្រួល។ មិនតែប៉ុណ្ណោះ Redmi 13 ក៏អាចតម្រូវទៅដល់អ្នកចូលចិត្តថតរូប Selfie ផងដែរ។ ជាមួយនឹងកាមេរ៉ាខាងមុខទំហំ 13 មេហ្គាភិចសែលដែលបានធ្វើឱ្យប្រសើរឡើង និងសំឡេងរោទ៍ពន្លឺដែលប្រើអេក្រង់ដើម្បីបង្កើតពន្លឺធម្មជាតិ និងមានតុល្យភាព Redmi 13 ផ្តល់នូវការថតរូប Selfie ដែលមិនគួរឱ្យជឿ។ 2. ការរចនាខ្នងកញ្ចក់ក្រោយដ៏ប្រណីត ទាន់សម័យ ដើម្បីបង្កើតរសនិយមកាន់តែស៊ីវីល័យ Redmi 13 មកលើកនេះ ជាមួយនឹងពណ៌ដ៏ស្រស់ស្អាតទាំង ៤ ដូចជា Midnight Black, Sandy Gold, Pearl Pink និង ពណ៌ Ocean Blue ដ៏ស្រស់ស្អាត និងគួរអោយចាប់អារម្មណ៏។ កាន់តែពិសេសជាងនេះ Redmi 13 មានរូបរាងស្តើងត្រឹមតែ 8.33 mm ប៉ុណ្ណោះពោលគឺងាយស្រួលដាក់តាមខ្លួនកាលីប ទាន់សម័យតែម្តង។ ឌែលមួយនេះក៏ផ្តល់នូវការការពារប្រឆាំងនឹងលក្ខខណ្ឌអាកាសធាតុសើម និងការជ្រាបទឹកដោយចៃដន្យជាមួយនឹងវិញ្ញាបនបត្រកម្រិត IP53។ Redmi 13 ផ្តល់នូវការបញ្ចូលគ្នាដ៏អស្ចារ្យនៃរចនាប័ទ្ម ការអនុវត្ត និងភាពជឿជាក់សម្រាប់អ្នកប្រើប្រាស់ដែលស្វែងរកឧបករណ៍ដែលបំពេញបន្ថែមនូវរបៀបរស់នៅរបស់ពួកគេ។ 3. អេក្រង់ទំហំ 79” ដ៏អស្ចារ្យជាមួយនឹងអាត្រា Refresh Rate Adaptive Sync ជាមួយនឹងអេក្រង់ទំហំ 6.79” FHD+ ដ៏ធំទូលាយដែលរួមបញ្ចូលបច្ចេកវិទ្យា AdaptiveSync Redmi 13 កែតម្រូវអត្រា refresh rate យ៉ាងឆ្លាតវៃរហូតដល់ 90Hz ដោយផ្អែកលើសេណារីយ៉ូនៃការប្រើប្រាស់ ¹ ធានាបាននូវបទពិសោធន៍គ្មានពីរទៅនឹងការឆ្លើយតប ខណៈពេលដែលបង្កើនប្រសិទ្ធភាពថាមពលថ្ម។ ជាមួយនឹងជម្រៅពណ៌ និងពន្លឺខ្ពស់បំផុតនៃ 550 nits មាតិកានៅលើ Redmi 13 មើលទៅមានភាពរស់រវើក និងភ្លឺថ្លា ទោះបីជាស្ថិតនៅក្រោមពន្លឺថ្ងៃដ៏ភ្លឺក៏ដោយ។ រចនាឡើងជាមួយនឹងភាពងាយស្រួល និងភាពធន់របស់អ្នកប្រើប្រាស់ Redmi 13 ភ្ជាប់មកជាមួយអេក្រង់ Corning ® Gorilla ® Glass  សម្រាប់ភាពធន់នឹងការបំពាក់ និងការការពារភ្នែកប្រចាំថ្ងៃ ព្រមទាំងការបង្កើនប្រសិទ្ធភាពសម្រាប់ការស្គាល់ និងការគ្រប់គ្រងការប៉ះ ដែលមានប្រសិទ្ធភាពការពារការដំណើរការដោយចៃដន្យពីដំណក់ទឹក។  4. ថាមពលថ្មធំ 5030mah ជាមួយនឹងការសាកថ្ម Fast Charge 33w ផ្តល់ភាពងាយស្រួល និងចំពេញពេលវេលាដល់អ្នកប្រើប្រាស់ បំពាក់ដោយថាមពលថ្មធំ 5030mAh Redmi 13 ផ្តល់នូវដំណើរការពេញមួយថ្ងៃដោយការសាកថ្មតែម្តង។ អ្នកប្រើប្រាស់អាចរីករាយជាមួយរយៈពេលប្រើប្រាស់បានយូរ ដោយអាចហៅទូរស័ព្ទបានប្រហែល 23 ម៉ោង ឬតន្ត្រី 28 ម៉ោង បន្ទាប់ពីសាកថ្មត្រឹមតែ 60 នាទីប៉ុណ្ណោះ។ លើសពីនេះ ជាមួយនឹងការសាកថ្មត្រឹមតែ 5 នាទី អ្នកប្រើប្រាស់អាចទទួលបានបទពិសោធន៍នៃការហៅទូរស័ព្ទរយៈពេល 2 ម៉ោង។ Redmi 13 អាចសាកបាន 100% ក្នុងរយៈពេលត្រឹមតែ 62 នាទី អរគុណចំពោះការសាកថ្មលឿន 33W។ ប៉ុន្តែ Redmi 13 មិនត្រឹមតែនិយាយអំពីថាមពលប៉ុណ្ណោះទេ វាគឺជាការផ្តល់នូវបទពិសោធន៍អ្នកប្រើប្រាស់ដែលអស្ចារ្យបំផុត។ ដំណើរការលើ Xiaomi HyperOS ចុងក្រោយបង្អស់ ឧបករណ៍នេះមានចំណុចប្រទាក់អ្នកប្រើដែលបានកែលម្អជាមួយនឹងជម្រើសអេក្រង់ដើមដែលប្រសើរឡើង ការគ្រប់គ្រងការជូនដំណឹងកាន់តែប្រសើរឡើង និងសម្រាប់ការរុករកទៅតាមបំណង។ MediaTek Helio G91-Ultra ដែលផ្តល់នូវការអនុវត្តដ៏រឹងមាំហ្គេមចុងក្រោយបំផុត និងការបំពេញកិច្ចការច្រើនយ៉ាងរលូនរវាងកម្មវិធី។ ជាមួយនឹងការគាំទ្ររហូតដល់ 8GB នៃ RAM និង 256GB នៃអង្គផ្ទុកទិន្នន័យ អ្នកប្រើប្រាស់អាចទទួលបានបទពិសោធន៍នៃការពង្រឹងសមត្ថភាព និងទំហំផ្ទុក ដែលត្រូវបានពង្រឹងបន្ថែមដោយបច្ចេកវិទ្យាបន្ថែមមេម៉ូរី ដែលបង្កើនអង្គចងចាំដែលមានរហូតដល់ 16GB។ លើសពីនេះ ការកំណត់ទំហំផ្ទុក 128GB និង 256GB អាចត្រូវបានពង្រីកដោយមានការគាំទ្ររហូតដល់ 1TB នៃទំហំផ្ទុកដែលអាចពង្រីកបាន, ធានាថាអ្នកប្រើប្រាស់មានកន្លែងទំនេរច្រើនសម្រាប់កម្មវិធី ហ្គេម និងមាតិកាផ្សេងៗដែលពួកគេចូលចិត្ត។ នាំមកនូវភាពងាយស្រួលបន្ថែមទៀត Redmi 13 រួមបញ្ចូលនូវមុខងារជាក់ស្តែងដូចជា headphone Jack 3.5mm សម្រាប់ការតភ្ជាប់អូឌីយ៉ូដែលមិនមានការរំខាន ឧបករណ៍ចាប់យកស្នាមម្រាមដៃដែលមានភ្ជាប់ចំហៀងសម្រាប់ការចូលប្រើរហ័ស សុវត្ថិភាព និងការជូនដំណឹង។ Flash តាមរយៈអំពូល LED ខាងក្រោយសម្រាប់ការជូនដំណឹង និងការហៅចូល។ តម្លៃនិងភាពអាចរកបាន Redmi 13 មានពណ៌ Midnight Black, Sandy Gold, Pearl Pink, និង Ocean Blue,  6GB+128GB តម្លៃ 149$ និង 8GB+256GB តំលៃ 169$ និងមាន Premium Redmi13 T-Shirt ជាកាដូរអនុស្សាវរីយ៏ពីក្រុមហ៊ុន Xiaomi។ ដោយឡែក ក្រុមហ៊ុន Xiaomi ក៏បានបង្ហាញនូវ Redmi Pad Pro ជាមួយនឹងអេក្រង់ដ៏ធំ រលូនល្អ និងដំណេីរករដ៏អស្ចារ្យ។ ខាងក្រោមនេះជាមួយមុខងារពិសេសនៃ Xiaomi Pad Pro : 1.Xiaomi Pad Pro ផ្តល់នូវការកម្សាន្តដែលមិនអាចប្រៀបផ្ទឹមបានជាមួយនឹងអេក្រង់ធំ និងសោតទស្សន៍ដ៏មានឥទ្ធិពល ដោយមានអេក្រង់ទំហំ 12.1” 144Hz គួរឱ្យចាប់អារម្មណ៍ជាមួយនឹងសមាមាត្រ 16:10 ពង្រីក Redmi Pad Pro មិនត្រឹមតែផ្តល់នូវការមើលដ៏ពិសេសប៉ុណ្ណោះទេ ប៉ុន្តែថែមទាំងធានាបាននូវផាសុកភាពល្អបំផុតក្នុងអំឡុងពេលការប្រើប្រាស់បន្ថែម។ ជាមួយនឹងកម្រិតភាពច្បាស់ 2.5K (2560 x 1600) កម្រិត 249ppi។ 2.ការរួមបញ្ចូលអស្ចារ្យ និងការអនុវត្តដ៏រឹងមាំសម្រាប់បទពិសោធន៍កម្រិតស្មាតហ្វូនដ៏រលូន Redmi Pad Pro ត្រូវបានបំពាក់ដោយ Xiaomi HyperOS កម្រិតខ្ពស់ ដែលរួមបញ្ចូលយ៉ាងរលូនទៅក្នុងជីវិតប្រចាំថ្ងៃរបស់អ្នកប្រើប្រាស់ សម្របសម្រួលការចែករំលែកខ្លឹមសារដោយមិនចាំបាច់ប្រឹងប្រែង ផ្ទេររូបថតរហ័ស និងការសហការគ្នាយ៉ាងរលូននៅលើឧបករណ៍នានា។ ដំណើរការដោយ Snapdragon® 7s Gen 2 Mobile Platform វាធានាបាននូវភាពរលូន -កម្រិតប្រតិបត្តិការដែលអាចទុកចិត្តបានសម្រាប់ទាំងការងារ និងការលេង ដែលអនុញ្ញាតឱ្យអ្នកប្រើប្រាស់ផ្លាស់ប្តូរយ៉ាងរលូនរវាងកិច្ចការ។ ជាមួយនឹងថាមពលថ្ម 10000mAh (typ) និងការសាកថ្មលឿនដល់ទៅ 33W Redmi Pad Pro ជួយឱ្យអ្នកបើកថាមពល និងត្រៀមខ្លួនរួចរាល់ហើយ ធានាបាននូវការកម្សាន្ត និងផលិតភាពគ្មានការរំខានពេញមួយថ្ងៃរបស់អ្នក។ 3. ឧបករណ៍បន្ថែមប្រកបដោយភាពច្នៃប្រឌិតដែលនឹងនាំអ្នកទៅកាន់សេណារីយ៉ូកាន់តែធំ Redmi Pad Pro គឺជាថេប្លេត Redmi ដំបូងបង្អស់ដែលគាំទ្រ Redmi Smart Keyboard និង Redmi Smart Pen ដែលធ្វើឱ្យវាក្លាយជាដៃគូកម្សាន្ត និងផលិតភាពចុងក្រោយបង្អស់។ Redmi Smart Pen ភ្ជាប់មកជាមួយកម្រិតសម្ពាធ 4096 កម្រិត និងអត្រាគំរូ 240Hz ដែលផ្តល់ជូន។ ជាមួយនឹងថាមពលថ្ម 80mAh (typ) ដែលផ្តល់ពេលវេលាសរសេររហូតដល់ 12 ម៉ោងលើការសាកថ្មតែមួយដង អ្នកប្រើប្រាស់អាចចាប់យកគំនិតដោយឯកឯងបានយ៉ាងងាយស្រួលសម្រាប់ភាពច្នៃប្រឌិតរបស់ពួកគេ។ ទន្ទឹមនឹងនោះ Redmi Smart Keyboard ផ្តល់នូវ បទពិសោធន៍វាយអក្សរដូចកុំព្យូទ័រដ៏ងាយស្រួលជាមួយនឹងការធ្វើដំណើរដោយគ្រាប់ចុច 1.3mm និងចំងាយ 19mm key pitch ក៏ដូចជាប្រដាប់ដាក់ប៊ិចបន្ថែមសម្រាប់ Redmi Smart Pen ដែលធ្វើឱ្យគ្រឿងបន្លាស់ទាំងពីរនេះក្លាយជាឧបករណ៍ដ៏ល្អឥតខ្ចោះសម្រាប់អ្នកប្រើប្រាស់ក្នុងការបញ្ចេញនូវភាពច្នៃប្រឌិតរបស់ពួកគេដោយមិនចាំបាច់ប្រឹងប្រែង និងបំពេញការងារប្រកបដោយប្រសិទ្ធភាពអតិបរមានៅលើ Redmi Pad Pro។ តម្លៃនិងភាពអាចរកបាន Redmi Pad Pro មានពណ៌ Graphite Grey, Mint Green, និង Ocean Blue។ 6GB+128GB តម្លៃ 269$ និង 8GB+256GB តម្លៃ 299$។ ជាមួយនឹងគម្រប-Case ដ៏ស្រស់ស្អាតជាកាដូរអនុស្សាវរីយ៏ពីក្រុមហ៊ុន Xiaomi ផ្ទាល់តែម្តង។ លក្ខណៈពិសេសរបស់ Redmi Pad Pro Display 1" 2.5K(2560 x 1600) display at 249 ppi¹ 120Hz AdaptiveSync refresh rate² Brightness: 500 nits, HBM 600 nits Color Depth: 12-bit, 68.7 billion colors 1500:1 contrast ratio Supports Dolby Vision® TÜV Rheinland Low Blue Light (Hardware Solution) Certified TÜV Rheinland Flicker Free Certified TÜV Rheinland Circadian Friendly Certified Corning® Gorilla® Glass 3 Screen Protection Performance Snapdragon® 7s Gen 2 Mobile Platform - 4nm Process Technology - CPU: Octa-core core, up to 2.4GHz - GPU: Qualcomm® Adreno™ GPU LPDDR4X Memory + UFS 2.2 Storage Available configurations⁶ - 6GB+128GB - 8GB+128GB - 8GB+256GB Supports up to 1.5TB expandable storage Camera and Audio 8MP rear camera -1/4", f/2, 1.12μm Video Recording -1080p 1920x1080 30fps -720p 1280x720 30fps 8MP front camera -1/4", f/2.28, 1.12μm    Video Recording -1080p 1920x1080 30fps -720p 1280x720 30fps Quad stereo speakers Supports Dolby Atmos® and Hi-Res Audio Software Xiaomi HyperOS -Home screen+³ -Cross-device collaboration³ -Network sync³ -Xiaomi Smart Hub⁷ Connectivity Wi-Fi 6 Bluetooth® 5.2 Design Robust metal unibody design Colors: Graphite Gray, Mint Green, and Ocean Blue⁵ Dimensions: 280.0mm x 181.85mm x 7.52mm⁸ Weight: 571g⁸ Battery and Charging Large 10,000mAh capacity (typ) 33W fast charging⁹ USB Type-C Accessories Redmi Pad Pro Keyboard Redmi Smart Pen 4096-level pressure sensitivity 240Hz touch sampling rate	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T13:34:56.841Z", "category": "PR", "views": 237, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ពិបាកផ្តោតធ្វើកា.រងារ? សាកល្បងច្បាប់៤៥/១៥ ចាយពេលតិច ធ្វើការបានលទ្ធផលច្រើនជាងមុន	https://business-cambodia.com/articles/pomodoro-rule-of-work	នៅក្នុងពិភពដ៏មមាញឹកសព្វថ្ងៃនេះ មនុស្សជាច្រើន មានការងារត្រូវធ្វើ ដើម្បីបំពេញតម្រូវការក្រពះនឹងការរស់នៅ។ ក្នុងនោះមានអ្នកខ្លះខិតខំប្រឹងប្រែងធ្វើការងារ បញ្ចេញថាមពលជាច្រើនដើម្បីទទួលបានលទ្ធផលល្អ មានប្រសិទ្ធិភាព ប៉ុន្តែការខំប្រឹងខ្លាំងពេកបែរជាធ្វើឱ្យពួកគេមានអារម្មណ៍ថាអស់កម្លាំង និងពិបាកក្នុងការផ្តោត។ យ៉ាងណាមិញថ្ងៃនេះយើងសូមណែនាំនូវច្បាប់៤៥/១៥ ដែលមានឈ្មោះថា Pomodoro ដែលអាចជួយឱ្យមនុស្សប្រើពេលវេលាត្រឹមត្រូវក្នុងការផ្តោត និងជួយពន្លឿនល្បឿននៃការសម្រេចការងារ និងបង្កើតលទ្ធផលឱ្យបានខ្ពស់ទ្វេដងផងដែរ។ គោលការណ៍ ៤៥/១៥ គឺសម្ដៅទៅលើការចំណាយពេល១ម៉ោងក្នុងការបំពេញការងារតែមួយមុខ ក្នុងនោះយើងគប្បីត្រូវចំណាយពេលវេលា ៤៥នាទី ផ្ដោតលើការងារ ខំប្រឹងសម្រេចវាឱ្យបានខ្លាំងក្លាបំផុត តាមដែលអាចធ្វើបាន បន្ទាប់មកអ្នកត្រូវចំណាយពេលវេលា ១៥នាទីដើម្បីសម្រាក។ ស្ដាប់មួយមើលទៅ ហាក់បីដូចជារឿងធម្មតា ប៉ុន្តែអ្នកជំនាញណែនាំថា វាពិតជាអាចជួយបង្កើនផលិតភាពការងារអ្នកបានល្អប្រសើរ ជាងអ្នកដែលគិតតែសម្រុកធ្វើការងារដោយមិនបានដកឃ្លាសម្រាកខ្លះ ដើម្បីប្រមូលថាមពល ប្រមូលអារម្មណ៍ ធ្វើស្មារតីឱ្យស្រស់ថ្លា ដើម្បីបន្តការងារឱ្យកាន់តែរលូនថែមទៀត។ ជាក់ស្ដែងប្រសិនបើអ្នកជាបុគ្គលិក ដែលបំពេញការងារនៅមុខកុំព្យូទ័រច្រើនម៉ោង អ្នកអាចចំណាយពេលវេលា១៥នាទីនោះ ដើម្បីសម្រាកភ្នែក សម្រួលឥរិយាបថ ពិសារទឹក ឬធ្វើអ្វីដែលអ្នកចូលចិត្ត មុនពេលដែលអ្នកត្រឡប់មកបន្តកិច្ចការងារ នោះអ្នកនឹងមានអារម្មណ៍ល្អប្រសើរ កាត់បន្ថយស្ត្រេស និងជួយបង្កើនល្បឿនក្នុងការបំពេញការងារឱ្យកាន់តែឆាប់រហ័សជាងមុនផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T10:57:01.952Z", "category": "ភាពជាអ្នកដឹកនាំ", "views": 183, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
រដ្ឋាភិបាលថៃគ្រោង បង្កើតកម្មវិធីរ៉ាប់រងឧបត្ថ.ម្ភ ដើម្បីជួយកសិករថៃ ចំនួន៤លា.នគ្រួសារធ្វើរឿង១នេះ	https://business-cambodia.com/articles/thai-gov-help-framer-	តាមការចុះផ្សាយពីសារព័ត៌មាន Bangkok Post បានឱ្យដឹងរដ្ឋាភិបាលគ្រោងនឹងដាក់ឱ្យប្រើកម្មវិធី ប្រាក់ឧបត្ថម្ភ ប្រមាណ៨០០លានដុល្លារសម្រាប់កសិករជាង ៤លានគ្រួសារ ដើម្បីជួយប្រជាកសិករយកទៅទិញជីសម្រាប់ប្រើប្រាស់នៅក្នុងការធ្វើស្រែចម្ការ។ តាមការចុះផ្សាយរបស់ប្រភពដដែលនាថ្ងៃទី ១៥ ខែមិថុនា ឆ្នាំ២០២៤ បានបញ្ជាក់ថា កម្មវិធីគោលនយោបាយនេះ បានថ្លែងឱ្យដឹងបន្ទាប់ពីកិច្ចប្រជុំគណៈកម្មាធិការគោលនយោបាយជាតិគ្រប់គ្រងស្រូវអង្ករ របស់រដ្ឋមន្ត្រីក្រសួងពាណិជ្ជកម្មលោក Phumtham Wechayachai ដោយលោកបានគូសបញ្ជាក់ថា តម្លៃស្រូវឆ្នាំនេះហាក់ប្រសើរជាងឆ្នាំមុន ហើយការរៀបចំនេះត្រូវបានបង្កើតឡើងដើម្បីជួយដល់កសិករ ក្នុងការបង្កើនទិន្នផលហើយកាត់បន្ថយបញ្ហានៃការចំណាយខ្ពស់។ ចំពោះគម្រោងនេះដែរនឹងត្រូវអនុវត្តតាមរយៈកម្មវិធីទូរស័ព្ទរបស់ធនាគារសម្រាប់កសិកម្ម និងសហករណ៍កសិកម្ម ដែលធ្វើឱ្យកសិករទាំងអស់អាចប្រើប្រាស់បាន ដោយក្នុងនោះអ្នកផ្គត់ផ្គង់ផលិតផលជីកសិកម្មក៏ត្រូវចូលរួមចំណែកក្នុងគម្រោងនេះផងដែរ ដើម្បីកំណត់តម្លៃស្តង់ដារ ជៀសវាងការព្រួយបារម្ភអំពីការកើនឡើងតម្លៃ។ យ៉ាងណាមិញក្នុងគម្រោងនេះរដ្ឋភិបាលគ្រោងនឹងផ្តល់ការគាំទ្រផ្នែកហិរញ្ញវត្ថុសម្រាប់ការទិញជីគីមី និងជីសរីរាង្គរហូត៥០០ បាតក្នុងទំហំដី១រ៉ៃ ហើយក្នុងមួយគ្រួសារអាចទទទួលបានប្រាក់ឧបត្ថម្ភច្រើនបំផុតមិនលើសពីការធ្វើស្រែក្នុងទំហំដី ២០រ៉ៃនោះទេ ខណៈបច្ចុប្បន្ននេះមានចំនួន ៤.៦៨លានគ្រួសារហើយដែលបានចុះឈ្មោះជាមួយនាយកដ្ឋានផ្សព្វផ្សាយកសិកម្ម (DAE) ស្នើសុំកញ្ចប់ថវិកានេះ។ គួរជម្រាបផងដែរថារដ្ឋមន្រ្តីក្រសួងពាណិជ្ជកម្មថៃក៏បានបញ្ជាក់ផងដែរថា លោករំពឹងថា DAE នឹងដាក់សំណើថវិកាទៅគណៈរដ្ឋមន្ត្រីដើម្បីអនុម័តគម្រោងក្នុងខែនេះ ដើម្បីឲ្យថវិកាអាចចែកចាយដល់កសិករសម្រាប់ដំណាំស្រូវបន្ទាប់នៃឱ្យបានត្រឹមឆ្នាំ២០២៤-២០២៥៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T10:05:50.276Z", "category": "ភាពជាអ្នកដឹកនាំ", "views": 139, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
នេះជាគំរូប្លង់ស្ពានអាកាសភ្លោះថ្មីនៅចំណុចប្រសព្វផ្លូវ៦០ ម៉ែត្រនិងផ្លូវជាតិលេខ២ ស្អាតមិនចាញ់ស្ពានអាកាសមុនៗ	https://business-cambodia.com/articles/new-skybridge-in-south-phnom-penh	គម្រោងស្ពានអាកាសភ្លោះថ្មីមានទីតាំងស្ថិតនៅចំណុចប្រសព្វមហាវិថីសម្ដេចតេជោ ហ៊ុន សែន (ផ្លូ៦០ម៉ែត្រ) និងផ្លូវជាតិលេខ២ នឹងត្រូវបើកការដ្ឋានសាងសង់នៅថ្ងៃទី១៧ ខែមិថុនា ឆ្នាំ២០២៤ ស្អែកនេះហើយ។ ដោយពិធីបើកការដ្ឋាននេះក៏មានការអញ្ជើញចូលរួមក្រោមអធិបតីភាពដ៏ខ្ពង់ខ្ពស់របស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា ថែមទៀតផង។ យ៉ាងណាមុននឹងឈានដល់បើកការដ្ឋានសាងសង់តាមកាលបរិច្ឆេទខាងលើ នៅថ្ងៃទី១៦ ខែមិថុនា នេះ ឯកឧត្ដម ឃួង ស្រេង អភិបាល នៃគណៈអភិបាលរាជធានីភ្នំពេញ និងលោកជំទាវ ជា ស៊ីណា ឃួង ស្រេង បានអញ្ជើញជាអធិបតីភាពក្នុងពិធីក្រុងពាលីបើកការដ្ឋានសាងសង់ស្ពានអាកាសភ្លោះត្រង់ចំណុចប្រសព្វរវាងមហាវិថី សម្តេចតេជោ ហ៊ុន សែន និងផ្លូវជាតិលេខ២ ដែលស្ថិតនៅព្រំប្រទល់រាជធានីភ្នំពេញ និងខេត្តកណ្ដាល នេះផងដែរ។ អ្វីដែលចាប់អារម្មណ៍នៅក្នុងពិធីក្រុងពាលី ក៏បានបង្ហាញពីគំរូប្លង់នៃគម្រោងស្ពានខាងលើផងដែរ ដែលមានភាពស្រស់ស្អាត មិនចាញ់ស្ពានអាកាសដទៃផ្សេងទៀតឡើយ។ បើតាមគំរូប្លង់ស្ពាននេះគឺសាងសង់ជាពីរខ្សែជាប់គ្នា (មួយទៅមួយមក) តភ្ជាប់មហាវិថីសម្ដេចតេជោ ហ៊ុន សែន ទៅកាន់ផ្លូវថ្មីនៃព្រលានយន្ដហោះអន្ដរជាតិតេជោ ដោយរំលងលើកំណាត់ផ្លូវជាតិលេខ២។ ដូច្នេះកុំឲ្យខាតពេលយូរសូមអញ្ជើញទស្សនាគំរូប្លង់នៃគម្រោងស្ពានដែលមានភ្ជាប់នៅខាងក្រោម៖	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T09:56:46.156Z", "category": "អចលនទ្រព្យ", "views": 10608, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ភ្ញៀវថាគ្រាន់តែដើរមើលសិន! ជាអ្នកលក់សាកប្រើយុទ្ធសាស្រ្ត៣ក្បាច់នេះ ភ្ញៀវកម្រដើរចេញណាស់	https://business-cambodia.com/articles/how-to-solve-with-window-shopping-client	ការលក់ចៀសមិនផុតទេពីពាក្យ “អត់ទេបង ខ្ញុំគ្រាន់តែដើរមើលសិន” ខណៈការឆ្លើយតបបែបនេះយើងអាចសម្គាល់ឃើញថាពី៧០ទៅ៨០ភាគរយគឺភ្ញៀវដើរចេញទៅវិញទាំងដៃទទេ។ ទាក់ទងនឹងបញ្ហានេះ ថ្ងៃនេះ Business Cambodia សូមលើកយកដំណោះស្រាយធំៗ៣ មិនត្រឹមតែធ្វើឱ្យអតិថិជនសប្បាយចិត្តទិញប៉ុណ្ណោះទេ ថែមទាំងចងចាំយើងទៀតផង។ ដោយក្នុងនោះរួមមាន៖ ១.មិនផ្តល់សម្ពាធដល់អ្នកទិញ៖ ជាការពិតណាស់អ្នកលក់ភាគច្រើនតែងតែផ្តល់សម្ពាធដល់អ្នកទិញ សួរភ្ញៀវតាំងពីឈៀនជើងចូលហាងរហូតចូលទៅក្នុងហាង បងទិញអ្វីដែរ? បងចង់បានអាមួយណា? បងពេញចិត្តអត់? ដោយការតាមសួរបែបនេះវាធ្វើឱ្យអតិថិជនមានរម្មណ៍ធុញ និងរំខាន ពោលដើរមើលទាំងគ្មានសេរីភាព។ អ្នកត្រូវចាំថា ភ្ញៀវដែលចូលក្នុងហាងរបស់យើងជាទូទៅ គាត់មានតម្រូវការហើយទើបគាត់ចូល ហើយគាត់ក៏មិនមែនអត់លុយដែរ ដូច្នេះហើយអ្នកលក់ពូកែរគ្រាន់តែអោនលំទោនញញឹមស្វាគមន៍ភ្ញៀវ ហើយអនុញ្ញាតឱ្យភ្ញៀវដើររើសដោយសេរីភាព។ ប៉ុន្តែចង់បញ្ជាក់ត្រង់ចំណុចនេះបន្ថែមទៀតថា មិនតាមភ្ញៀវ តែក៏មិនទុកភ្ញៀវចោលដែរ ពោលយើងត្រូវលួចមើលគាត់ពីចម្ងាយ ដើម្បីចាំជួយគាត់ពេលដែលគាត់ត្រូវការជំនួយ។ ២. តាំងនាមជាដៃគូពិភាក្សា៖ ពេលដែលភ្ញៀវត្រូវការជំនួយ មានន័យថាគាត់មានរឿងឱ្យយើងជួយដូច្នេះយើងក៏ត្រូវតាំងខ្លួនជាអ្នកជួយដែល ពោលគឺមិនមែនតាំងជាអ្នកលក់។ ឧទាហរណ៍ថា ភ្ញៀវចង់ទិញស្បែកជើងមួយគូឱ្យមនុស្សជាទីស្រលាញ់របស់គាត់ ដូច្នេះអ្នកត្រូវសួរភ្ញៀវវិញថា តើគាត់ចង់ផ្តល់ជូនឱ្យមនុស្សវ័យណា? ប្រុសឬស្រី? ទំហំជើងប៉ុន្មានដែរ? ដូច្នេះនៅពេលដែលអ្នកដឹងទិន្នន័យអស់ហើយ អ្នកអាចណែនាំគាត់ទៅម៉ូតជាច្រើនដើម្បីឱ្យគាត់ងាយស្រួលជ្រើស។ ដោយការធ្វើបែបនេះភ្ញៀវមិនត្រឹមតែសប្បាយចិត្តទេ ថែមទាំងមានអារម្មណ៍ថាយើងជាមិត្តដែលអាចពិភាក្សាគ្នាបានទៀត។ ៣. ចេះស្របតាមភ្ញៀវ៖ អ្នកលក់ហាមដាច់ខាតបង្ហាញនៅកាយវិការឱ្យអតិថិជនយល់ថាយើងកំពុងបង្ខំពួកគាត់ឱ្យទិញ។ ជាការពិតណាស់ដើម្បីចង់លក់ឱ្យដាច់ អ្នកលក់មួយចំនួនព្យាយាមលើកផលិតផលខ្លួនឯងរហូតធ្វើឱ្យភ្ញៀវមានអារម្មណ៍មិនសូវស្រួល ហើយមិនហ៊ានទិញ។ យើងសូមលើកឧទាហរណ៍មួយថា ភ្ញៀវថាចាំចង់ពិភាក្សាជាមួយភរិយាសិន ដូច្នេះអ្នកត្រូវស្របភ្ញៀវ ចៀសវៀងចង់តែលក់ ដោយយើងអាចអាចនិយាយថា ត្រឹមត្រូវណាស់បងផលិតផលបែបនេះ គួរតែសួរគាត់សិនហើយ តែបើបងស្រលាញ់ចាំខ្ញុំទុកឱ្យ ហើយបងចាំទំនាក់ទំនងខ្ញុំមកតាមក្រោយក៏បាន។ ពិតណាស់បើភ្ញៀវមិនទិញលើកនេះ ក៏លើកក្រោយគាត់មកទៀតដែរ ព្រោះគាត់មានសន្តិភាពក្នុងការទិញ ហើយនឹងមានអារម្មណ៍ថាមិនខ្លាចនឹងសួរពត៌មានពីយើង៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T09:04:27.555Z", "category": "កំពូលអ្នកលក់", "views": 18, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មិនមែនភ្នំពេញ! ទីលានវាយកូនហ្គោលលំដាប់អន្ដរជាតិ និងធំជាងគេនៅខ្មែរ នឹងលេចរូបរាងឡើងក្នុងខេត្ដព្រះសីហនុ	https://business-cambodia.com/articles/bay-19-golf	ទីលានវាយកូនហ្គោលស្ដង់ដារអន្ដរជាតិ នឹងលេចរូបរាងឡើងនៅខេត្ដព្រះសីហនុ ក្នុងពេលឆាប់ៗខាងមុខ។ ខណៈគម្រោងនេះមានឈ្មោះថា ទីលានវាយកូនហ្គោល Bay 19 សង់ឡើងក្នុងគម្រោង Bay of Lights ដែលជាគម្រោងអភិវឌ្ឍលំដាប់ថ្នាក់ពិភពលោក គ្របដណ្ដប់លើផ្ទៃដី ៩៣៤ហិកតា នៅតំបន់ឆ្នេររាម ក្រោមទុនវិនិយោគប្រមាណ១៦ពាន់លានដុល្លារអាមេរិក។ បើតាមការបញ្ជាក់របស់គម្រោង Bay of  Lights នាពេលថ្មីៗនេះបានឲ្យដឹងថា ទីលានវាយកូនហ្គោល Bay 19 ជាទីលានវាយកូនហ្គោលជាប់មាត់ឆ្នេរស្តង់ដាអន្តរជាតិ USGA រចនាឡើងដោយ ក្រុមហ៊ុនអភិវឌ្ឍន៍ទីលានវាយហ្គោលដ៏ល្បីល្បាញលំដាប់ពិភពលោក Greg Norman។ ក្នុងបរិវេណនៃទីលានវាយកូនហ្គោល Bay 19 ផងដែរ នឹងមាននូវសណ្ឋាគារផ្កាយបួនចំនួនបួន រីសតផ្កាយ ៥ និងផ្កាយ ៦ ចំនួនបី និងផ្លូវដើរលំហែចំនួនបួន ដែលនេះនឹងធ្វើឲ្យទីលានវាយកូនហ្គោល Bay 19 ក្លាយជាទីតាំងកម្សាន្តដ៏ល្អប្រពៃទាំងសម្រាប់អ្នកនិយមលេងកីឡាវាយកូនហ្គោល និងភ្ញៀវទេសចរទូទៅផងដែរ។ ប្រភពដដែលបានឲ្យដឹងទៀតថា សម្រាប់ការសាងសង់ដំណាក់កាលដំបូងនឹងមានជាទីលានវាយកូនហ្គោលរយៈចម្ងាយឆ្ងាយ ដែលគ្រោងបើកដំណើរការនៅត្រឹមត្រីមាសទីបី នៃឆ្នាំ២០២៥ ហើយទីលានវាយកូនហ្គោលស្តង់ដា ១៨រន្ធ គ្រោងនឹងទទួលស្វាគមន៍ភ្ញៀវជាតិ និងអន្តរជាតិ នៅត្រឹមឆ្នាំ២០២៧ ជាមួយនឹងគោលដៅសម្រេចការសាងសង់ទាំងស្រុងត្រឹមឆ្នាំ២០២៩៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T08:34:44.841Z", "category": "អចលនទ្រព្យ", "views": 1242, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សុទ្ធតែស៊េរីខ្ពស់! តស់មកស្គាល់រថយន្តខ្លាញ់គោ៣ម៉ូដែល រូបរាងស្អាត ទំនើប ខណៈតម្លៃ១ម៉ឺនជាង ២ម៉ឺន$ស្តើង នៅខ្មែរ	https://business-cambodia.com/articles/three-model-car-in-cambodia-low-price	សម្រាប់ប្រិយមិត្តដែលកំពុងស្វែងរករថយន្តខ្លាញ់គោ ដែលមានតម្លៃធូរថ្លៃ អាចជិះបានមនុស្ស ៤ទៅ៥នាក់ និងសន្សំសំចៃខ្ពស់ត្រូវប៉ាន់តែម្តង ខណៈនេះជារថយន្តបកពីកេស៣ម៉ូដែល រូបរាងស្អាត ទំនើប ខណៈតម្លៃ ១ម៉ឺនដុល្លារជាង២ម៉ឺនដុល្លារស្តែង នៅខ្មែរ។ ដោយក្នុងនោះរួមមានដូចជា៖ ១. រថយន្ត Geely GX3 pro យោងតាមផេកផ្លូវការ Geely Cambodia កាលពីពេលថ្មីៗនេះបានឱ្យដឹងថាក្រុមហ៊ុនកំពុងដាក់លក់ Geely GX3 pro ថ្មីស្រឡាង ជាមួយតម្លៃដ៏ពិសេសត្រឹម ២១,៩០០ដុល្លារ តែប៉ុណ្ណោះ។ ស្របគ្នានេះដែរ បើនិយាយអំពីថាមពល GX3 Pro វិញគឺមានជាម៉ាស៊ីនសាំង ១.៥ លីត្រ inline-4 ដែលផលិតកម្លាំង 102hp និង 142Nm នៃកម្លាំងបង្វិល។ ចំពោះប្រវែងរបស់ Geely GX3 Pro វិញមានប្រវែង ៤,00៤mm ទទឹង ១,៧៦0mm និងកម្ពស់ ១,៥៧៥mm។ ២. រថយន្ត BYD Seagull BYD Seagull បកចេញពីកេស ស្អាត ខ្ជូត នៅស្រុកខ្មែរតម្លៃត្រឹមតែ ១៩,៨០០ដុល្លារតែប៉ុណ្ណោះ ដោយសាកម្តងរត់បាន ៣០៥គីឡូម៉ែត្រ ។ រថយន្តមួយម៉ូដែលនេះមាន ថាមពលម៉ូទ័រ ៧៥ សេះ កម្លាំងរមួល ១៣៥ Nm ជាន់ពី 0 ទៅ ៥០ ត្រឹមតែ ៤.៩ វិនាទី និងសាកថ្មលឿនពី ៣០% ទៅ ៨០% ក្នុងរយៈពេលត្រឹមតែ ៣០នាទីប៉ុណ្ណោះ។ ៣. រថយន្ត Letin Mengo រថយន្ត LETIN MENGO មានតម្លៃត្រឹមតែ ១៨២០០ដុល្លារ ជាឡានអគ្គិសនីដាបបល (Double) មានការសន្សំសំចៃខ្ពស់ និងជារថយន្តថាមពលម៉ូទ័រអគ្គិសនីតូចល្មម អាចបើកបរក្នុងល្បឿនបំផុតតែ ១០០Km/h និងមានអាគុយទំហំតែ ១៧.២៥Kwh អាចសាកភ្លើងមួយពេញរត់បាន ២០០Km រីឯការសាកថ្មត្រូវការពេលតែ ៦ ទៅ ៨ម៉ោង ប៉ុណ្ណោះ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T08:31:22.497Z", "category": "កំពូលអ្នកលក់", "views": 2765, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សហគ្រិនជំនាន់ថ្មី ត្រូវមានជំនាញធំៗ៣នេះ បើចង់គ្រប់គ្រងអាជីវកម្មឲ្យរឹងមាំក្នុងសម័យឌីជីថល	https://business-cambodia.com/articles/3-skill-in-business	ការប្រកួតប្រជែងសម័យថ្មីឈរលើទីផ្សារសេរីទាមទារឲ្យម្ចាស់អារជីវកម្មស្ទើរគ្រប់ប្រភេទត្រូវផ្តោតការយកចិត្តទុកដាក់ទៅលើការអភិវឌ្ឍគំនិតអាជីវកម្មជាប្រចាំ ប្រសិនបើដើរមិនទាន់សម័យកាលទេនោះ អាជីវកម្មនឹងប្រឈមជាមួយហានិភ័យបរាជ័យខ្ពស់ជាក់ជាមិនខាន។ ខាងក្រោមនេះគឺជាជំនាញធំៗ៣ ដែលអ្នកជំនួញសម័យថ្មីត្រូវមាន ដើម្បីគ្រប់គ្រងអាជីវកម្មមួយឲ្យរឹងមាំក្នុងសម័យឌីជីថល៖ ១/. ប្រតិបត្តិការក្នុងក្រុមហ៊ុន៖ បច្ចេករិទ្យាដើរតួយ៉ាងសំខាន់ក្នុងការសម្រួល និងសម្រាលប្រព័ន្ធគ្រប់គ្រងបែបស្មុគស្មាញផ្សេងៗនៅក្នុងក្រុមហ៊ុន។ វាមិនត្រឹមតែមានលក្ខណងាយស្រួលប៉ុណ្ណោះទេ ថែមទាំងចំណេញពេលវេលា និងកាត់បន្ថយការចំណាយថែមទៀតផង។ ចំពោះសហគ្រិនវៃឆ្លាតនឹងដឹងច្បាស់ពីសារៈសំខាន់ក្នុងការទាញយកប្រយោជន៍ពីការប្រើប្រាស់បច្ចេកវិទ្យាថ្មីៗនេះ។ ២/. បណ្ដាញសង្គម៖ បណ្តាញសង្គមផ្តល់ផលប្រយោជន៍យ៉ាងច្រើនលើសលប់ ប្រសិនបើអ្នកចេះប្រើប្រាស់វាឲ្យបានត្រឹមត្រូវ ព្រោះនិន្នាការបច្ចុប្បន្នមនុស្សចូលចិត្តចំណាយពេល និងស្វែងរកព័ត៌មានតាមរយៈបណ្តាញសង្គមដូចជា Tik Tok, Facebook, Youtube, Instagram និង Twitter ជាដើម។ ហើយវាក៏ជាមធ្យោបាយដ៏ល្អមួយក្នុងការជួយផ្សព្វផ្សាយម៉ាក់យីហោរបស់ក្រុមហ៊ុនបានយ៉ាងមានប្រសិទ្ធភាពទៀតផង។ ៣/. គេហទំព័រ៖ Website៖ គឺជាឧបករណ៍ធ្វើទីផ្សារនាំមុខមួយក្នុងអាជីវកម្មសម័យឌីជីថល ដើម្បីផ្សព្វផ្សាយព័ត៌មានថ្មីៗអំពីផលិតផល ជួយជំរុញការលក់ និងបង្កើនទំនាក់ទំនងជាមួយអតិថិជនផងដែរ។ យ៉ាងណាមិញ  ការរកស៊ីក្នុងរបតនៃយុគ្គសម័យឌីជីថលនេះ តម្រូវឲ្យសហគ្រិនជំនាន់ថ្មីត្រូវមានចំណេះជំនាញលើបច្ចេកវិទ្យា ទើបអាចដឹកនាំអាជីវកម្មឈរជើងបានយូរ និងទទួលបានភាពជោគជ័យ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T07:31:57.327Z", "category": "ភាពជាអ្នកដឹកនាំ", "views": 1980, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កុំពិបាកសួរគេ!មកស្គាល់ទីតាំងដែលត្រូវទៅ មានទាំងតាមខេត្តនិងនៅភ្នំពេញសម្រាប់អ្នកចង់ទៅធ្វើប័ណ្ណ ប.ស.ស	https://business-cambodia.com/articles/place-make-bor-sor-sor	ដើម្បីផ្ដល់ភាពងាយស្រួលទៅដល់បងប្អូន ដែលពិបាករកទីតាំង ធ្វើបណ្ណប.ស.ស របស់បេឡាជាតិរបបសន្តិសុខសង្គម ថ្ងៃនេះក្រុមការងារចាបខៀវ សូមណែវេបសាយរបស់ បេឡាជាតិរបបសន្តិសុខសង្គម ដែលមានភ្ជាប់មកជាមួយ Google Maps ច្បាស់ៗ សម្រាប់បងប្អូនទៅធ្វើបណ្ណប.ស.សផ្ទាល់។ http://www.nssf.gov.kh/ គឺជាវេបសាយស្ថិតក្រោមការគ្រប់គ្រងរបស់បេឡាជាតិរបបសន្តិសុខសង្គម ដែលយើងអាចមើលផែនទី ឬទីតាំងធ្វើប.ស.ស តាមរយ: Google Maps ដើម្បីផ្ដល់ភាពងាយស្រួលក្នុងការដាក់គោលដៅធ្វើដំណើរ។ នៅក្នុងវេបសាយនេះដែរ គឺបានបង្ហាញទាំងលេខទូរស័ព្ទសម្រាប់ការទំនាក់ទំនង និងផ្ដល់ Maps ច្បាស់ សម្រាប់ទីតាំងគ្រប់ខេត្ត ក្នុងប្រទេសកម្ពុជា។ គួរបញ្ជាក់ថា សម្រាប់បងប្អូនដែលមានបំណងចង់ធ្វើប័ណ្ណ បសស នេះ បងប្អូនអាចធ្វើការសាកសួរព័ត៌មានបន្ថែម ផ្ទាល់នៅទីស្នាក់ការ ប.ស.ស. ដែលនៅជិតលោកអ្នកទូទាំងប្រទេស ឬទំនាក់ទំនងមកកាន់លេខ ១២៨៦ ឬតាមរយៈប្រព័ន្ធផ្សព្វផ្សាយបណ្ដាញសង្គមរបស់បេឡាជាតិសន្តិសុខសង្គម ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T06:19:39.503Z", "category": "ព័ត៌មានថ្មីៗ", "views": 3117, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ល្អណាស់! ក្រុមហ៊ុនផ្គត់ផ្គង់បច្ចេកវិទ្យាអាល្លឺម៉ង់ នឹងមកបើករោងចក្ររបស់ខ្លួននៅកម្ពុជាឆាប់ៗនេះ	https://business-cambodia.com/articles/company-bosch-group	នេះពិតជាដំណឹងល្អខ្លាំងមែនទែន ដែលថ្មីៗនេះមានក្រុមហ៊ុនធំមួយមកពីអាល្លឺម៉ង់ គឺក្រុមហ៊ុន BOSCH Group ដែលជាក្រុមហ៊ុនផ្គត់ផ្គង់បច្ចេកវិទ្យាបានសន្យានឹងចាត់តំណាងក្រុមហ៊ុន BOSCH ដែលមានមូលដ្ឋាននៅប្រទេសសិង្ហបុរី និងវៀតណាម មកប្រទេសកម្ពុជាដើម្បីសិក្សាឱ្យបានលម្អិត លើការរៀបចំបើករោងចក្ររបស់ខ្លួននៅកម្ពុជា។ បើយោងតាមការដកស្រង់ចេញពី ក្រុមប្រឹក្សាអភិវឌ្ឍន៍កម្ពុជា បានឱ្យដឹងថា កាលពីថ្មីៗនេះ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជាបានអញ្ជើញជួបពិភាក្សាការងារជាមួយលោក Alexander Weichsel អ្នកគ្រប់គ្រងរោងចក្រពាណិជ្ជកម្ម នៃក្រុមហ៊ុន BOSCH។ នៅក្នុងជំនួបនេះដែរ ឯកឧត្តមឧបនាយករដ្ឋមន្ត្រី បានជម្រាបជូនអំពីសក្ដានុពលវិនិយោគរបស់កម្ពុជា ពិសេសវិស័យអាទិភាពដែលរាជរដ្ឋាភិបាលកម្ពុជាបានអនុញ្ញាតឱ្យវិស័យឯកជនអាចពិនិត្យលទ្ធភាពក្នុងការវិនិយោគ។ ចំពោះទស្សនកិច្ចក្រុមហ៊ុននាឱកាសនេះ ឯកឧត្តមឧបនាយករដ្ឋមន្ត្រី បានបង្ហាញការចាប់អារម្មណ៍ខ្ពស់ចំពោះប្រតិបត្តិការរបស់ក្រុមហ៊ុន និងស្នើដល់ក្រុមហ៊ុនអាចពិនិត្យពិចារណាជ្រើសរើសយកកម្ពុជាទីតាំង ដើម្បីពង្រីកការវិនិយោគរបស់ខ្លួននៅក្នុងតំបន់អាស៊ីអាគ្នេយ៍ផងដែរ។ ក្រោយពីទទួលស្ដាប់អំពីសក្ដានុពលរបស់កម្ពុជា ជាការឆ្លើយតប លោក Alexander Weichsel បានសន្យានឹងចាត់តំណាងក្រុមហ៊ុន BOSCH ដែលមានមូលដ្ឋាននៅប្រទេសសិង្ហបុរី និងវៀតណាម មកប្រទេសកម្ពុជាដើម្បីសិក្សាឱ្យបានលម្អិតស៊ីជម្រៅបន្ថែមទៀត លើការរៀបចំបើករោងចក្ររបស់ខ្លួននៅកម្ពុជា។ សូមជម្រាបថា BOSCH Group គឺជាក្រុមហ៊ុនផ្គត់ផ្គង់បច្ចេកវិទ្យា និងសេវាកម្មឈានមុខគេមួយនៅលើពិភពលោក ជាមួយបុគ្គលិកសរុបប្រមាណ ៤២៩.០០០នាក់នៅទូទាំងពិភពលោក។ ក្រុមហ៊ុននេះមានប្រតិបត្តិការរបស់ខ្លួនលើវិស័យបច្ចេកវិទ្យាឧស្សាហកម្ម ទំនិញប្រើប្រាស់ និងថាមពលនិងបច្ចេកវិទ្យាជាដើម៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T05:57:28.445Z", "category": "ចាប់ផ្តើមអាជីវកម្ម", "views": 430, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្តេចវិនិយោ.គ Warren Buffett ប្រាប់ចំៗ បើចង់ធូរធា.រខ្លាំង ត្រូវសេពគប់មនុស្ស៣ប្រភេទនេះ	https://business-cambodia.com/articles/3-type-of-good-friend	Warren Buffett មានរហ័ស្សនាមជាបិតាវិនិយោគ និងជានាយកប្រតិបត្តិនៃក្រុមហ៊ុន Berkshire Hathaway ដែលមានទ្រព្យសម្បត្តិដល់ទៅ ១១២.៧ពាន់លានដុល្លារ ហើយក៏ជាមហាសេដ្ឋីដែលមានប្រាក់ច្រើនជាងគេបំផុត ត្រឹមវ័យ៣២ឆ្នាំប៉ុណ្ណោះ។ ខាងក្រោមនេះ គឺជាប្រភេទមនុស្សធំៗ៣ ដែលលោកណែនាំឲ្យអ្នកសេពគប់ ប្រសិនបើចង់ធូរធារខ្លាំងនាថ្ងៃអនាគត៖ ១/. ដើរជាមួយមនុស្សដែលមានសមត្ថភាពខ្ពស់ នៅក្នុងកិច្ចសម្ភាសន៍ជាមួយអ្នកនិពន្ធសៀវភៅ “Getting There: A Book of Mentors” លោក Buffett បាននិយាយថា មនុស្សដែលអ្នកសេពគប់មានការជះឥទ្ធិពលមកលើខ្លួនអ្នក។ លោកបានលើកឡើងយ៉ាងដូច្នេះថា៖ «រឿងមួយក្នុងចំណោមរឿងល្អៗជាច្រើនដែលអ្នកអាចធ្វើបានសម្រាប់ជីវិតគឺរាប់អានមនុស្សពូកែនៅជុំវិញខ្លួន»។ បើអ្នកដើរជាមួយនឹងមនុស្សដែលមានសមត្ថភាពខ្ពស់ជាងអ្នក នោះអ្នកនឹងព្យាយាមអភិវឌ្ឍន៍សមត្ថភាពរបស់អ្នកដើម្បីអោយចុះសម្រុងជាមួយនឹងមនុស្សទាំងនោះ។ ២/. មនុស្សមានការគិតផ្ទុយពីអ្នកដទៃ Contrarians គឺជាមនុស្សដែលមានគំនិតជាសហគ្រិន ដែលប្រឆាំងនឹងស្ថានភាពបច្ចុប្បន្ន ដោយការធ្វើ ការគិត និងអាកប្បកិរិយាខុសពីធម្មតា ក្នុងទម្រង់ជាគំនិតច្នៃប្រឌិត។ ពួកគេចូលចិត្តបំបែករឿងថ្មី ហើយបន្តព្យាយាមដើរលើផ្លូវថ្មី ឬខុសគ្នាពីក្រុមមនុស្សមួយភាគធំ។ នៅពេលអ្នកដើរហើរជាមួយមនុស្សមានការគិតផ្ទុយបែបនេះ ហើយស្រូបយកគំនិត និងប្រាជ្ញារបស់ពួកគេ នោះអ្នកបានបើកទ្វារទៅរកគំនិតច្នៃប្រឌិត និងសហគ្រិនភាពរបស់អ្នក។ ៣/. មនុស្សដែលមានភាពវៃឆ្លាតខាងអារម្មណ៍ ទាក់ទងនឹងភាពជាអ្នកដឹកនាំ និងជាម្ចាស់អាជីវកម្ម ភាពវៃឆ្លាតខាងអារម្មណ៍ (EQ) ក៏មានសារៈសំខាន់ដូចជា IQ សម្រាប់ប្រសិទ្ធភាពការងារខ្ពស់ផងដែរ។ ភ្ជាប់ទំនាក់ទំនងជាមួយមនុស្សមាន EQ វានឹងជួយបណ្តុះជំនាញ EQ របស់អ្នកឲ្យកាន់តែប្រសើរ។ នៅពេលអ្នកសង្កេត និងរៀនពីមនុស្សដែលបង្ហាញពីការយល់ដឹង និងការយល់ចិត្តខ្លួនឯងបានល្អ វានឹងជួយបង្កើនការយល់ដឹងអំពីខ្លួនឯង និងបង្រៀនអ្នកឱ្យដឹងពីសមត្ថភាពក្នុងការទទួលស្គាល់ និងគ្រប់គ្រងអារម្មណ៍របស់អ្នក ព្រមទាំងទទួលស្គាល់ និងមានឥទ្ធិពលលើអារម្មណ៍របស់អ្នកដទៃថែមទៀតផង។ យ៉ាងណាមិញ ការសេពគប់មនុស្ស គឺជារឿងសំខាន់មិនអាចមើលរំលងបាន ជាពិសេសក្នុងពេលសម័យបច្ចុប្បន្ននេះ។ មនុស្សវៃឆ្លាត គឺជាមនុស្សដែលចេះសង្កេត ចង់ចេះចង់ដឹង ជាពិសេសចេះបដិសេធនឹងមនុស្សដែលអាចជះឥទ្ធិពលមិនល្អ ហើយសេពគប់ជាប់លាប់តែជាមួយបុគ្គលល្អ បុគ្គលមានប្រាជ្ញា បុគ្គលមានចំណេះដឹង និងការប្រឹងប្រែងក្នុងកិច្ចការងារត្រឹមត្រូវ ដូចសម្តេចព្រះសង្ឃរាជ ជោតញ្ញាណោ ជួន ណាត មានសង្ឃដីកាយ៉ាងដូច្នេះថា៖ «គប់ពាលរែងរាលទៅរកខុស គប់ប្រាជ្ញស្រីប្រុសរែងបានត្រូវ គប់មិត្តអបលក្ខណ៍រែងអាស្រូវ ខុសត្រូវកើតពីការសេពគប់»៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T05:47:27.636Z", "category": "ភាពជាអ្នកដឹកនាំ", "views": 5972, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
CHANGAN CAMBODIA បានរៀបចំកម្មវិធី Appreciation Night & Pre-Reveal បានដោយជោគជ័យ	https://business-cambodia.com/articles/changan-cambodia-appreciation-night-and-pre-reveal	នៅថ្ងៃទី 13 ខែមិថុនា ឆ្នាំ 2024 CHANGAN CAMBODIA បានរៀបចំដោយជោគជ័យនូវកម្មវិធី Appreciation Night ដែលត្រូវបានចូលរួមយ៉ាងច្រើនកុះករពីបុគ្គលិកគ្រប់ជាន់ថ្នាក់របស់CHANGAN CAMBODIA និងអតិថិជនរបស់ខ្លួន។ កម្មវិធីនេះគឺររៀបចំទ្បើងក្នុងគោលបំណងថ្លែងអំណរគុណដល់អតិថិជនដ៏មានតម្លៃរបស់ខ្លួនដែលបានជ្រើសរើសCHANGANដែលជាម៉ាករថយន្តមានការជឿទុកចិត្តនិងគាំទ្រច្រើនបំផុតពីអតិថិជនគ្រប់វ័យ នាយុគ្គសម័យថ្មី សុីវីល័យទំនើប និងទាន់សម័យក្នុងការបើកបរ។ព្រឹត្តិការណ៍នេះធ្វើឡើងក្នុងបរិយាកាសដ៏រស់រវើកដែល ជាសក្ខីភាពមួយចំពោះទំនាក់ទំនងដ៏រឹងមាំរវាង CHANGAN CAMBODIA និងអតិថិជនរបស់ខ្លួន។ គួឲ្យកត់សំគាល់ផងដែរថាក្រៅពីការពិសារអាហារពេលល្ងាចដ៏រីករាយជាមួយអតិថិជន ក៏មានការថ្លែងសុន្ទកថាពី នាយកគ្រប់គ្រប់គ្រងទូទៅរបស់CHANGAN CAMBODIA គឺលោក រិទ្ធ ច័ន្ទរតនៈ និងមានការចូលរួមកិត្តិយសពីលោកស្រី Gao Ying  នាយករងគ្រប់គ្រងទូទៅផ្នែកលក់ របស់ក្រុមហ៊ុន  CHANGAN AUTO MOBILE ប្រចាំនៅតំបន់អាសុីអាគ្នេយ៍ផងដែរ។ លោក រិទ្ធ ច័ន្ទរតនៈ នាយកគ្រប់គ្រងទូទៅ បានសម្តែងការដឹងគុណយ៉ាងស្មោះស្ម័គ្រចំពោះអតិថិជនរបស់CHANGAN និងចែករំលែកទស្សនៈវិស័យ និងភាពជឿនលឿននៃបច្ចេកវិទ្យានៅពីក្រោយម៉ូដែលរថយន្តថ្មីៗរបស់CHANGAN ដែលគូសបញ្ជាក់ពីការប្តេជ្ញាចិត្តទៅលើគុណភាពរថយន្ត ការច្នៃប្រឌិត និងសេវាកម្មល្អបំផុតក្រោយពេលអតិថិជនទិញរថយន្ត ពីក្រុមហ៊ុន RMA Cambodia។ ក្នុងចំណោមអ្នកចូលរួមដែលភាគច្រើនបានបង្ហាញពីចំណាប់អារម្មណ៍យ៉ាងខ្លាំងលើ ម៉ូដែលរថយន្តដែលនឹងនាំយកមកដាក់លក់នាពេលខាងមុខឆាប់ៗនេះគឺ CHANGAN CS15 ឆ្នាំ2024 និង រថយន្តអគ្គិសនី DEEPAL S7 ។ អតិថិជនជាច្រើនសង្ឃឹមថាទទួលបានបទពិសោធន៍បើកបរសាកល្បងដោយផ្ទាល់ក្នុងប្រទេសកម្ពុជានាពេលខាងមុខឆាប់ៗនេះ។ គួរបញ្ជាក់ថា រថយន្ត CHANGAN ដែលនាំចូលដោយ RMA Cambodia សុទ្ធតែមានតម្លៃស្តង់ដារ មិនងាយបញ្ចុះតម្លៃ ឬធ្លាក់ថ្លៃនៅពេលក្រោយនោះទេ ដែលធ្វើឲ្យអតិថិជនប្រើរថយន្តជាមួយទំនុកចិត្ត មិនបារម្ភឡានធ្លាក់ថ្លៃខ្លាំងនៅពេលក្រោយ ។ ក្នុងនោះដែរ លោកអ្នកក៏អាចអញ្ជើញ មកមើលរថយន្តផ្ទាល់នៅ ៖ • អាគារតាំងបង្ហាញរថយន្ត Changan Cambodia នៅតាមបណ្តោយមហាវិថីមនីវង្ស (ទល់មុខស្ថានទូតវៀតណាម) • នៅផ្សារទំនើបទំនើប AEON Mall Phnom Penh (AEON 1) ចាប់ពីថ្ងៃទី ១៦ មិថុនា ដល់ថ្ងៃទី ៣០មិថុនា ២០២៤ នេះ។សម្រាប់ព័ត៌មានលម្អិតពីរថយន្តសូមទំនាក់ទំនង Changan Cambodia: 011 999 375	{ "spider_name": "businesscambodia", "scrape_at": "2025-06-14_19:40:04", "date_created": "2024-06-16T04:37:07.892Z", "category": "PR", "views": 140, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អបអរសាទរពិធី សម្ពោធកម្មវិធីសិក្សាថ្នាក់បរិញ្ញាបត្រអន្តរជាតិ WSD Work-Study Degree Program Launch នៅសាកលវិទ្យាល័យបូណាម៉ារី	https://business-cambodia.com/articles/bmu-university	ថ្ងៃទី១៥ ខែមិថុនា ឆ្នាំ២០២៤ នៅសាកលវិទ្យាល័យបូណាម៉ារី (BMU) បានរៀបចំអបអរសាទរពិធីសម្ពោធកម្មវិធីសិក្សាថ្នាក់បរិញ្ញាបត្រអន្តរជាតិ WSD (Work-Study Degree) ជាមួយនឹងក្រុមហ៊ុន EduClass Pte Ltd., របស់ប្រទេសសឹង្ហបូរី ក្រោមអធិបតីភាពលោក អ៊ឹង ប៉ោហ្គិច សហស្ថាបនិក និងជាសាកលវិទ្យាធិការ នៃសាកលវិទ្យាល័យBMU មានអ្នកចូលរួមចំនួន ២០០នាក់។  ថ្លែងក្នុងពិធីនេះលោក អ៊ឹង ប៉ោហ្គិច បានសម្តែងនូវមោទនភាពដែលសាកលវិទ្យាល័យBMU មានដៃគូសហការជាមួយប្រទេសសឹង្ហបូរី លើកម្មវិធីសិក្សាថ្នាក់បរិញ្ញាបត្រអន្តរជាតិ WSD (Work-Study Degree) នេះឡើង ព្រោះកម្មវិធីនេះមានលក្ខណសម្បត្តិដូចខាងក្រោម សិក្សានៅBMU ទទួលសញ្ញាបត្រពីសាកលវិទ្យាល័យ Roehampton (UoR) ចក្រភពអង់គ្លេស សិក្សាបណ្តើរ ធ្វើការងារបណ្តើរជាមួយក្រុមហ៊ុនអន្តរជាតិនានា ទទួលបានប្រាក់ចំណូល មិនបាច់ពឹងប្រាក់ឳពុកម្តាយ សិក្សាចប់ថ្នាក់បរិញ្ញាបត្រនិស្សិតសល់ទុនមួយចំនួន អាចចាប់ផ្តើមអាជីវកម្មផ្ទាល់ខ្លួន គ្រប់គ្រង និងដំណើរការសិក្សាដោយសាកលវិទ្យាល័យ Roehampton (UoR) ចក្រភពអង់គ្លេស  ឱកាសទៅទទួលសញ្ញាបត្រនៅសាកលវិទ្យាល័យ Roehampton (UoR) ដោយផ្ទាល់  ឱកាសចុះទស្សនកិច្ចសិក្សានៅបរទេស និងឱកាសទទួលបានអាហារូបករណ៍ផ្សេងៗ  ឱកាសទទួលបានការងារល្អៗ ឬបង្កើតមុខរបរផ្ទាល់ខ្លួន។   ក្រៅពីកម្មវិធីសិក្សាថ្នាក់បរិញ្ញាបត្រអន្តរជាតិ ជាមួយនឹងក្រុមហ៊ុន EduClaas របស់ប្រទេសសឹង្ហបូរីសាកលវិទ្យាល័យBMU បានប្រកាសបើកដំណើរការសិក្សាថ្នាក់ជាតិ ថ្នាក់បរិញ្ញាបត្រជាកម្មវិធីសិក្សា-ការងារ WSD (Work-Study Degree) ឆ្នាំសិក្សា២០២៤-២០២៥ លើ ១៩មុខជំនាញដូចខាងក្រោម៖        ១. មុខជំនាញគណនេយ្យនិងពន្ធដារ (Accounting and Taxation)         ២-    មុខជំនាញភាសាចិន ( Chinese Language)         ៣-    មុខជំនាញការអប់រំភាសាអង់គ្លេស ( English Education)         ៤-    មុខជំនាញនីតិសាស្រ្ត (Law)         ៥-    មុខជំនាញព័ត៌មានវិទ្យា (Information Technology)                                  ៦-    មុខជំនាញទំនាក់ទំនងអន្តរជាតិ (International Relations)         ៧-    មុខជំនាញវិស្វកម្មសំណង់ស៊ីវិល (Civil Engineering         ៨-    មុខជំនាញស្ថាបត្យកម្មនិងរចនាផ្នែកខាងក្នុង ( Architecture and Interior Design)         ៩-    មុខជំនាញការគ្រប់គ្រងការអប់រំ ( Educational Management)         ១០-  មុខជំនាញអក្សរសាស្រ្តខ្មែរ  ( Khmer Literature)         ១១-  មុខជំនាញគណិតវិទ្យា ( Mathematics)         ១២-  មុខជំនាញវិស្វកម្មអគ្គិសនីនិងអេឡិចត្រូនិក( Electrical and Electronic Engineering)         ១៣- មុខជំនាញវិទ្យាសាស្ត្រកុំព្យួទ័រ (Computer Science )         ១៤-  មុខជំនាញហិរញ្ញវត្ថុ និងធនាគារ ( Finance and Banking)         ១៥-  មុខជំនាញការគ្រប់គ្រងទេសចរណ៍ ( Tourism Management)         ១៦-  មុខជំនាញទីផ្សារ (Marketing)         ១៧-  មុខជំនាញការគ្រប់គ្រងធនធានមនុស្ស (Human Resource                ១៨-  មុខជំនាញការគ្រប់គ្រង  (Management)         ១៩-  មុខជំនាញការអភិវឌ្ឍសេដ្ឋកិច្ច (Economics Development) ថ្នាក់បរិញ្ញាបត្រ កម្មវិធីសិក្សា-ការងារWSD (Work-Study Degree) ថ្នាក់ជាតិនេះ មានលក្ខណពិសេសដូចខាងក្រោម៖ សិក្សាបណ្តើរ ធ្វើការងារបណ្តើរជាមួយក្រុមហ៊ុននានា ទទួលបានប្រាក់ចំណូល មិនបាច់ពឹងប្រាក់     ឳពុកម្តាយ មានប្រាក់កម្ចីសិក្សាសម្រាប់និស្សិត ឱកាសចុះទស្សនកិច្ចសិក្សានៅបរទេស ឱកាសទទួលបានអាហារូបករណ៍ផ្សេងៗ ឱកាសទទួលបានការងារល្អៗ ឬបង្កើតមុខរបរផ្ទាល់ខ្លួន។       មុនបញ្ចប់កម្មវិធីសម្ពោធនេះ សាកលវិទ្យាល័យBMU បានចុះហត្ថលេខាលើអនុស្សរណៈនៃការយោគយល់គ្នា ចំនួន២ ជាមួយនឹង៖         ទី១- ក្រុមហ៊ុន EduClaas Pte Ltd. របស់ប្រទេសសឹង្ហបូរី កិច្ចសហប្រតិបត្តិការលើ ដំណើរថ្នាក់បរិញ្ញាបត្រអន្តរជាតិ កម្មវិធីសិក្សា-ការងារ WSD (Work-Study Degree International Program) ដែលកម្មវិធីនេះ និស្សិតសាកលវិទ្យាល័យBMU សិក្សាបណ្តើរ ធ្វើការងារបណ្តើរជាមួយក្រុមហ៊ុនអន្តរជាតិនានា ទទួលបានប្រាក់ចំណូល មិនបាច់ពឹងប្រាក់ឳពុកម្តាយសម្រាប់ការសិក្សា និងមានឱកាសទៅទទួលសញ្ញាបត្រនៅសាកលវិទ្យាល័យ Roehampton (UoR) ដោយផ្ទាល់។          ទី២- អង្គការសម្ព័ន្ធយុវជនអន្តរជាតិនៅកម្ពុជា IYF (ប្រទេសកូរ៉េ) សហប្រតិបត្តិការលើ៖                 -   ផ្តល់ឱកាសដល់និស្សិតសាកលវិទ្យាល័យBMU បានចុះកម្មសិក្សា ហាត់ការងារ ឬធ្វើការងារនៅទីស្នាក់ការអង្គការសម្ព័ន្ធយុវជនអន្តរជាតិនៅកម្ពុជាផ្នែករដ្ឋបាល  ផ្នែកគណនេយ្យ  និងផ្នែកធនធានមនុស្ស…។                 -   រៀបចំវគ្គសិក្សាអប់រំចិត្តដល់ក្រុមការងារយុវជន និងនិស្សិត អប់រំបណ្តុះបណ្តាលយុវជនឱ្យមានស្មារតីស្ម័គ្រចិត្ត មានភាពជាអ្នកដឹកនាំ និងជួយអ្នកដទៃ ដើម្បីឱ្យក្លាយទៅជាអ្នកដឹកនាំជំនាន់ក្រោយយ៉ាងល្អប្រសើរ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-15T08:12:14.043Z", "category": "PR", "views": 808, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទីតាំងល្អ សម្រាប់អាជីវកម្មមួយកន្លែងក្នុងរាជធានីភ្នំពេញ ដែលអ្នកមិនគួរមើលរំលង	https://business-cambodia.com/articles/great-location-for-a-business-in-phnom-penh-that-you-should-not-overlook	ក្នុងបរិបទបំរែបំរួលសេដ្ឋកិច្ចខ្លាំង ក្នុងរយៈពេលកន្លងទៅបានធ្វើឱ្យអ្នកដែលមានបំណងបើកអាជីវកម្មតូចធំ បានផ្អាក ការបើកដំណើរជាច្រើន។ ប៉ុន្តែយើងកត់សម្គាល់ឃើញថា មួយរយៈពេលចុងក្រោយនេះ សកម្មភាពអាជីវកម្មថ្មីៗ ក៏ចាប់ផ្ដើមកំរើកឡើងវិញបណ្ដើរៗ ហើយជាពិសេសនៅក្នុងតំបន់ផ្លូវ 60 ម៉ែត្រ។   ក្នុងតំបន់ផ្លូវ 60 ម៉ែត្រនេះយើងសង្កេតឃើញថាមានទីតាំងមួយកន្លែងដែលលោកអ្នកមិនគួរមើលរំលេងនោះគឺ ផ្ទះហ្សបហោស៍ នៃបុរី ប៉េង ហួត គម្រោងដឹស្ដា ដាយមិន។ ហេតុអ្វីបានជាផ្ទះហ្សបហោស៍នេះជាទីតាំងល្អសម្រាប់អាជីវកម្ម? ផ្ទះហ្សបហោស៍ទាំងនោះជាទីតាំងដ៏ល្អ ដោយសារតែក្នុងគម្រោងដឹស្ដា ដាយមិន មួយនេះបានសាងសង់ផ្ទះសម្រាប់អាជីវកម្ម នៅតាមបណ្ដោយផ្លូវមេក្នុងគម្រោង ដែលអនុញ្ញាតឱ្យមានចរាចណ៍ជាសាធារណៈភ្ជាប់ពីផ្លូវ 60 ម៉ែត្រ ឆ្ពោះទៅកាន់ផ្លូវជាតិលេខ ២ ត្រង់ចំណុចចអង្រែក្រោម។ លើសពីនេះទៅទៀតផ្ទះអាជីវម្មទាំងនេះបានសាងសង់នៅចន្លោះគម្រោងរស់នៅពីរសង់ខាងគឺ គម្រោងដឹស្ដា ដាយមិន I និង គម្រោងដឹស្ដា ដាយមិន II ដែលមានអ្នករស់នៅយ៉ាងច្រើនរួចមកហើយ។ បន្ថែមពីនោះ ផ្ទះបានសាងសង់រួច ១០០% ដោយលោកអ្នកអាចទិញភ្លាម បើកអាជីវកម្មបានភ្លាមៗ និងមានការផ្ដល់ជូនម៉ាស៊ីនត្រជាក់ និងវាំងនន មួយឈុតតែម្ដង។ ក្រៅពីសក្ដានុពលក្នុងគម្រោង យើងក្រឡេកទៅមើលអំពីសក្ដានុពលនៃតំបន់ជុំវិញនៃគម្រោងវិញម្ដង ឃើញថាមានប្រជាជនរស់នៅយ៉ាងច្រើនកុះករទាំងប្រជាជនចាស់ និងប្រជាជនថ្មីដែលទើបតែមករស់នៅ ហើយក៏មានអាជីវកម្មព្រោងព្រាតនៅជុំវិញនោះស្រាប់ផងដែរ។ គួរបញ្ជាក់ផងដែរថា គម្រោង ដឹស្តា ដាយមិន គឺជាគម្រោងដ៏មានសក្ដានុពលមួយរបស់បុរី ប៉េង ហួត អភិវឌ្ឍលើផ្ទៃដីប្រមាណ៤០ហិកតា មានផ្ទះជាច្រើនប្រភេទ រាប់ចាប់ពីផ្ទះសម្រាប់ប្រកបអាជីវម្ម វីឡាកូនកាត់ វីឡាភ្លោះ និងវីឡាទោលរាប់ពាន់ខ្នង ទៅតាមតម្រូវការទាំងតម្លៃ និងទំហំផ្ទះ ហើយគោលការណ៍បង់ប្រាក់កាន់តែមានភាពងាយស្រួល និងការផ្ដល់ជូនឱកាសចំណេញជាច្រើន។ រីឯបរិក្ខាទាំងក្នុងនិងក្រៅគម្រោង គឺមានគ្រប់ប្រភេទ ទាំងសួនច្បារសាធារណៈ ផ្សារទំនើប ទូរ ATM ចំណែកផ្លូវចេញចូលខ្វែងខ្វាត់រួមជាមួយការពារសុវត្ថិភាព២៤ម៉ោង។ លោកអ្នកក៏អាចទៅមើលផ្ទះទាំងនេះផ្ទាល់បានដែរ ដោយគ្រាន់តែទាក់ទងទៅសហការីរបស់ក្រុមហ៊ុនបុរី ប៉េង ហួតតាមរយៈលេខទូរសព្ទ 016/017 596 789។ ទីតាំងគម្រោងនៅផ្លូវ 60 ម៉ែត្រ ចុះពីស្ពានអាកាសមរតកតេជោ ប្រហែល 1 គីឡូម៉ែត្រ ឬស្វែងរកទីតាំងតាមរយៈលីងនេះ https://bit.ly/TheStarDiamondMaps៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-15T05:57:14.912Z", "category": "PR", "views": 993, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
Jetour Dashing នឹងសម្ពោធជាផ្លូវការនៅថ្ងៃទី២១ មិថុនា ២០២៤ ហើយនិងមានការផ្តល់ជូនយ៉ាងពិសេសសំរាប់អតិថិជនដែលកក់កំឡុងពេលដាក់បង្ហាញ	https://business-cambodia.com/articles/jetour-dashing-will-be-officially-launched-on-june-21-2024-	ក្រុមហ៊ុន JETOUR Cambodia នឹងមានការផ្តល់ជូននូវដំណឹងពិសេសថ្មី ១ ជូនដល់អតិថិជនដែលពេញចិត្ត និង ស្រលាញ់រថយន្តបែបទំនើបអនាគតកាល ឫរថយន្តដែលបំពាក់មកនូវបច្ចេកវិទ្យាទំនើបចុងក្រោយបង្អាស់នោះគឺ កម្មវិធីសម្ពោធដាក់លក់ជាផ្លូវការ នូវម៉ូដែលដ៏ថ្មីស្រឡាង JETOUR Dashing សេរីឆ្នាំ ២០២៤ នាថ្ងៃទី ២១ ខែ…មិថុនា  ឆ្នាំ ២០២៤ រយះពេល ៣ ថ្ងៃពេញ គឺគិតចាប់ពីថ្ងៃទី២១ខែ មិថុនា រហូត ថ្ងៃទី ២៣ ខែ មិថុនា តទៅ នៅឯទីតាំងដាក់បង្ហាញរថយន្តផ្សារទំនើប AEON Sen Sok Mall ជាន់ផ្ទាល់ដី ទីតាំង Central Court។  ដើម្បីអបអរសាទរ កម្មវិធីសម្ពោធដាក់លក់ជាផ្លូវការនេះ នឹងមានការអញ្ចើញចូលរួមភ្ញៀវជាកត្តិយសជាច្រើនរូបដូចជា អតិថិជន ដែលមានចំណាប់អារម្មណ៍លើរថយន្ត ដៃគូសហការ ធនាគារធំៗ ក្រុមតារាឆ្នើមជាច្រើន ក្រុមសារព៏ត៌មាន ក៏ដូចជា ក្រុមអ្នកជំនាញផ្នែកផ្សាយរថយន្តជាច្រើនក្រុមទៀតផងដែរ។ កម្មវិធីនេះក៏មានការផ្តល់ជូននូវកាដូពិសេសៗ ភ្ចាប់ជាមួយប្រម៉ូសិនដែលមិនធ្លាប់មានពីមុនមករហូតដល់ទៅ ៥កាដូធំៗ។ កម្មវិធីនេះនឹងធើ្វឡើងនាថ្ងៃទី21 22 23 ខែ មិថុនា  ឆ្នាំ ២០២៤ ចាប់ពីម៉ោង ៩ ព្រឹកតទៅ ហើយ អតិថិជនទាំងអស់គ្រាន់តែមកសាកសួរព័ត៌នៅទីតាំងដាក់បង្ហាញដោយផ្ទាល់និងមានឱកាស លេងហ្គេមផ្សងសំណាងចាប់យករង្វាន់ Premium POSM  ថែមទៀតផង។ ក្នុងនោះផងដែរដើម្បីជួយសម្រួលដល់អតិថិជនក្នុងការទិញរថយន្តម៉ូឌែលគ្រប់ JETOUR  អតិថិជនអាចជ្រើសរើសសេវាកម្មបង់រំលស់របស់ក្រុមហ៊ុន ឬធនាគារដៃគូ ដោយទទួលបាននូវលក្ខខណ្ឌបង់រំលស់ងាយៗ និងឆាប់រហ័សនៅទីតាំងផ្ទាល់តែម្តង។ (កម្មវិធីរបស់យើងក៏បានទទួលអាហារសម្រន់ ភេសជ្ជៈ ឥតគិតថ្លៃផងដែរ) ដើម្បីជ្រាបកាន់តែច្បាស់អាចសាកសួរព័ត៌មានបន្ថែមរយៈ៖•  លេខទំនាក់ទំនង៖ 𝟎17 713 713•  ឆាតសួរព័ត៌មាន: https://www.tiktok.com/@jetour_cambodia	{ "spider_name": "businesscambodia", "scrape_at": "2025-06-14_19:40:04", "date_created": "2024-06-15T03:48:02.133Z", "category": "PR", "views": 982, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
ក្រុមហ៊ុន Panasonic Cambodia បានដំណើរការកម្មវិធី Kid Witness News Global Program នៅកម្ពុជានៅក្នុងឆ្នាំ 2024	https://business-cambodia.com/articles/panasonic-cambodia-launches-program-kid-witness-news-global-program	ក្រុមហ៊ុន Panasonic Cambodia បានដាក់ឱ្យដំណើរការកម្មវិធីពិភពលោក Kid Witness News (KWN) ឆ្នាំ 2024 ដែលមានគោលបំណងលើកកម្ពស់ក្នុងការពង្រឹងសមត្ថភាពរបស់យុវជន និងការអភិវឌ្ឍន៍នៅទូទាំងប្រទេស។ កម្មវិធីនេះត្រូវបានធ្វើឡើងជាផ្លូវការនៅសាលាអន្តរជាតិសិង្ហបុរីកម្ពុជា (SCIA) និងសាលាអន្តរជាតិបញ្ញាសាស្រ្ត (PSIS) ក្នុងរាជធានីភ្នំពេញ។ វាធ្វើឡើងដើម្បីលើកកម្ពស់ការអប់រំនិងសិល្បៈសម្រាប់យុវជនកម្ពុជា។ សិស្សមកពីសាលា PSIS និង SCIA ទទួលបាន កាមេរ៉ា Panasonic Lumix កម្មវិធី Kit Witness News (KWN) Global គឺជាការប្រកួតប្រជែងផលិតភាពយន្ដអន្តរជាតិសម្រាប់សិស្សានុសិស្សដែលមានអាយុចាប់ពី 10 ឆ្នាំដល់ 18 ឆ្នាំ។ សម្រាប់អ្នកចូលរួមពួកយើងបានផ្តល់នូវកាមេរ៉ា Panasonic LUMIX និងឱកាសក្នុងការសហការជាមួយអ្នកថតរូប និងអ្នកផលិតភាពយន្តដែលមានបទពិសោធន៍។ គំនិតនេះផ្តោតលើការអភិវឌ្ឍជំនាញទន់សំខាន់ៗដូចជា ការច្នៃប្រឌិត ការទំនាក់ទំនង និងការធ្វើការងារជាក្រុម ខណៈពេលដែលពួកយើងលើកទឹកចិត្តសិស្សឱ្យបញ្ចេញទស្សនៈរបស់ពួកគេលើបញ្ហាបរិស្ថាន និងការអភិវឌ្ឍន៍ប្រកបដោយចីរភាព។          ការតំណាងឲ្យប្រទេសកម្ពុជាក្នុងការប្រកួតប្រជែងជាសាកលនេះកាលពីឆ្នាំមុន សាលាអន្តរជាតិសិង្ហបុរីកម្ពុជា (SCIA) និងសាលាអន្តរជាតិបញ្ញាសាស្រ្ត (PSIS) ត្រូវបានជ្រើសរើសឱ្យតំណាងប្រទេសកម្ពុជាក្នុងការប្រកួតប្រជែងជាសាកលនេះតាំងពីឆ្នាំមុនមក។ សាលានីមួយៗនឹងផលិតភាពយន្តខ្លីសម្រាប់ប្រភេទបឋមសិក្សា និងមធ្យមសិក្សា ដោយប្រើប្រាស់ឧបករណ៍ថតវីដេអូទំនើបបំផុតរបស់ Panasonic Cambodia ដែលត្រូវបានផ្តល់ជូនដោយមិនគិតថ្លៃ។ លើសពីនេះ Panasonic Cambodia នឹងពង្រឹងបទពិសោធន៍អប់រំនេះ តាមរយៈការបង្រៀនអំពីប្រតិបត្តិការឧបករណ៍ និងបច្ចេកទេសផលិត វីដេអូ។       ការបង្រៀនអំពីកាមេរ៉ា និងការផលិតភាពយន្តខ្លី- បណ្តុះបណ្តាលដោយលោកគ្រូជំនាញ ភាពយន្តខ្លីៗដែលបង្កើតឡើងដោយអ្នកចូលរួមនឹងផ្តោតលើគោលដៅអភិវឌ្ឍន៍ប្រកបដោយចីរភាពរបស់អង្គការសហប្រជាជាតិ (SDGs)។ ការផ្តោតអារម្មណ៍នេះមានគោលបំណងផ្តល់នូវវេទិកាសម្រាប់ការពិភាក្សាអំពីបញ្ហាសកលបច្ចុប្បន្ន និងក្នុងការជំរុញការសន្ទនាដ៏ឆ្លាតវៃ។ ការដាក់ស្នើពីប្រទេសដែលចូលរួមនីមួយៗនឹងត្រូវបានវាយតម្លៃ ហើយអ្នកឈ្នះនឹងត្រូវបានប្រកាសនៅក្នុងកិច្ចប្រជុំកំពូលសកលនៅថ្ងៃព្រហស្បតិ៍ ទី 26 ខែតុលា ឆ្នាំ 2024។ អ្នកចូលរួមមកពី 16 ប្រទេសនឹងមានឱកាសមើលព្រឹត្តិការណ៍ផ្សាយផ្ទាល់ពីទីក្រុងតូក្យូ។ ទាក់ទងទៅនឹងទីតាំងរបស់ពួកគេ កុមារនឹងត្រូវចូលរួមក្នុងពេលដំណាលគ្នាតាមរយៈអ៊ីនធឺណិត ដើម្បីមើលគ្នាទៅវិញទៅមក ក្នុងចូលរួមក្នុងសិក្ខាសាលាផលិតវីដេអូ និងពិភាក្សាអំពីបញ្ហាសង្គម។   ដំណើរការកម្មវិធី KWN Global ជាមួយសាលារៀននៅក្នុងប្រទេសកម្ពុជា នៅក្នុងកម្មវិធីនេះ លោក Hisakazu Maeda ដែលជាអគ្គនាយកប្រចាំប្រទេសនៃក្រុមហ៊ុន Panasonic Cambodia បានបង្ហាញពីអារម្មណ៏ និងមោទនភាពចំពោះកម្មវិធីនេះ។ “នេះជាលើកទីពីរហើយដែលយើងកំពុងរៀបចំកម្មវិធី Kit Witness News KWN Global ជាមួយសាលារៀនក្នុងប្រទេសកម្ពុជា។ ក្រុមហ៊ុន Panasonic Cambodia មានគោលបំណងក្នុងការផ្តល់សំឡេងដឹកនាំនាពេលអនាគតដល់កម្ពុជា ដោយផ្តល់វេទិកាមួយសម្រាប់ពួកគេក្នុងការចែករំលែកមតិរបស់ពួកគេលើបញ្ហាសង្គម និងអន្តរជាតិ តាមរយៈមធ្យោបាយដ៏មានឥទ្ធិពលនៃការផលិតខ្សែភាពយន្ត” Maeda បានបញ្ជាក់។ លោកបានបន្ថែមថា "យើងសង្ឃឹមយ៉ាងមុតមាំថា សិស្សដែលមានទេពកោសល្យមកពី សាលាអន្តរជាតិសិង្ហបុរីកម្ពុជា (SCIA) និងសាលាអន្តរជាតិបញ្ញាសាស្រ្ត (PSIS) នឹងឈ្នះជើងឯក ក្នុងកម្មវិធី Kit Witness News KWN 2024 ដែលនាំមកនូវមោទនភាពយ៉ាងខ្លាំងដល់ Panasonic Cambodia"។ លោក Hisakazu Maeda អគ្គនាយកនៃក្រុមហុ៝ន Panasonic ប្រចាំប្រទេសកម្ពុជា ថ្លែងសុន្ទរកថាក្នុងកម្មវិធី។ តាមរយៈការបើកដំណើរការកម្មវិធី Kit Witness News KWN Global ក្រុមហ៊ុន Panasonic Cambodia កំពុងចូលរួមចំណែកយ៉ាងសំខាន់ក្នុងការផ្តល់សិទ្ធិអំណាចដល់យុវជន និងការបង្កើតឱកាសថ្មីៗ។ កម្មវិធីនេះមិនត្រឹមតែអាចឱ្យសិស្សានុសិស្សបញ្ចេញទស្សនៈ និងអភិវឌ្ឍជំនាញរបស់ពួកគេប៉ុណ្ណោះទេ ប៉ុន្តែថែមទាំងអនុញ្ញាតឱ្យពួកគេបង្ហាញពីភាពច្នៃប្រឌិតរបស់ពួកគេនៅលើឆាកអន្តរជាតិផងដែរ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T09:48:13.622Z", "category": "PR", "views": 866, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ចេញ-ចូលភ្នំពេញត្រូវដឹង! ថ្ងៃទី១៧ មិថុនា កំណាត់ផ្លូវ ៦០ ម៉ែត្រ និងផ្លូវជាតិលេខ២ នឹងបិទចរាចរយានជំនិះគ្រប់ប្រភេទ	https://business-cambodia.com/articles/closing-road-national-road-two	មន្ទីរសាធារណការ និងដឹកជញ្ជូន ខេត្តកណ្តាល នឹងធ្វើការបិទចរាចរណ៍យានជំនិះ គ្រប់ប្រភេទនៅលើកំណាត់ផ្លូវជាតិលេខ២ ចាប់ពីចំណុចស្តុបព្រែកហូរ រហូតដល់ផ្លូវចូលវត្តព្រែកថ្លឹង និងកំណាត់មហាវិថីសម្តេចតេជោ ហ៊ុនសែន ចាប់ពីផ្លូវក្រវ៉ាត់ក្រុងទី២ រហូតដល់ផ្លូវក្រវ៉ាត់ក្រុងទី៣ ថ្ងៃទី១៧ ខែមិថុនា ឆ្នាំ២០២៤ ចាប់ពីវេលាម៉ោង ០០:០០នាទីរំលងអាធ្រាត្រ រហូតដល់ម៉ោង ១៣:០០នាទីរសៀល។ យោងតាមការបញ្ជាក់នៅក្នុងសេចក្ដីជូនដំណឹងរបស់មន្ទីរសាធារណការខេត្ដ នៅថ្ងៃទី១៤ ខែមិថុនា នេះបានឲ្យដឹងថា ការបិទចរាចរណ៍ខាងលើធ្វើឡើងដើម្បីរៀបចំកម្មវិធីបើកការដ្ឋានសាងសង់ ស្ពានអាកាសភ្លោះ ត្រង់ចំណុចផ្លូវប្រសព្វ មហាវិថីសម្តេចតេជោ ហ៊ុនសែន និងផ្លូវជាតិលេខ២ ស្ថិតនៅភូមិបត្តាជី១ សង្កាត់ព្រែកហូរ ក្រុងតាខ្មៅ ខេត្តកណ្តាល ក្រោមអធិបតីភាពដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា និងលោកជំទាវបណ្ឌិត ពេជ ចន្ទមុន្នី។ ក្នុងនោះដែរ សម្រាប់យានជំនិះគ្រប់ប្រភេទដែលមានបំណងធ្វើដំណើរទៅមកតាមទីតាំងដែលបានជម្រាប ជូនខាងលើ សូមមេត្តាធ្វើដំណើរវាងតាមផ្លូវក្រវ៉ាត់ក្រុងទី៣ ផ្លូវក្រវ៉ាត់ក្រុងទី២ និងផ្លូវជាតិលេខ២១ ដោយក្ដីអនុគ្រោះ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T09:47:09.762Z", "category": "ព័ត៌មានថ្មីៗ", "views": 24427, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឲ្យលុយមិត្តភក្ដិនិងសាច់ញាតិខ្ចី ដោយមិនខ្លាចបាត់បង់លុយឬបែកបាក់មិត្តភាព អ្នកជំនាញឲ្យប្រើច្បាប់មាស៣នេះ	https://business-cambodia.com/articles/three-goldend-rules-of-lending-money	នៅក្នុងការរស់នៅមនុស្សតែងតែពឹងពាក់ខ្ចីលុយគ្នា ប៉ុន្ដែការឲ្យលុយមិត្តភក្តិឬសាច់ញាតិខ្ចីអាចនឹងមានបញ្ហាដូចជាពិបាកទារ មិនហ៊ានទារ ជាពិសេសគឺការពឹងពាក់ខ្ចីលុយគ្នានេះអាចធ្វើឲ្យភាគីអ្នកឲ្យខ្ចីនិងសុំខ្ចីលុយត្រូវបែកបាក់មិត្តភាពក៏មាន។  ទាក់ទងនឹងការខ្ចីលុយ អ្នកជំនាញបានបង្ហើបពីច្បាប់មាសចំនួន៣សំខាន់ដែលអ្នកប្រើប្រាស់ពេលឲ្យលុយទៅមិត្តភក្ដិឬសាច់ញាត់ខ្ចីដោយមិនខ្លាចខាតបង់លុយឬបែកបាក់មិត្តដែលធ្លាប់សាងជាយូរមកហើយ។ ១. ឲ្យខ្ចីនូវចំនួនលុយមួយដែលបាត់បង់ក៏មិនអី  លោក Thomas Farley អ្នកនិពន្ធពីអាកប្បកិរយារបស់មនុស្សបានលើកឡើងថាមិនថាអ្នកឲ្យលុយទៅមិត្តភក្ដិឬសាច់ញាតិខ្ចីនោះទេ អ្នកអាចឲ្យខ្ចីនូវចំនួនលុយមួយប្រសិនបើករណីគេមិនសងក៏មិនជាបញ្ហាសម្រាប់អ្នកដែរ ពោលគឺបើគេសងយើងវិញក៏ល្អតែបើមិនសងឬមិនបានលុយត្រលប់មកវិញក៏មិនជាបញ្ហាដែរ។ ឧទាហរណ៍អ្នកឲ្យមិត្តភក្ដិខ្ចីចំនួន១០០ដុល្លារ ចំនួនលុយនេះបើគេមិនសងក៏មិនជាបញ្ហាដែរ អាចនិយាយបានថាវាត្រឹមជាលុយមួយផ្នែកដ៏តូចដែលអ្នកមានប៉ុណ្ណោះ។ ២. សរសេរជាលាយលក្ខណ៍អក្សរ  លោក Thomas Farley ថាវាពិតជាសំខាន់ណាស់ដែលអ្នកគួរមានការសរសេរពីកិច្ចព្រមព្រៀងនៃការខ្ចីលុយជាលាយលក្ខណ៍អក្សរ។ ត្រង់នេះអ្នកមិនចាំបាច់មានមេធាវីនោះទេពោលគឺគ្រាន់តែមានការសរសេរលើក្រដាសមួយសន្លឹកធម្មតាហើយក្នុងក្រដាសនេះមានបញ្ជាក់ចំនួនលុយដែលអ្នកឲ្យខ្ចី ថ្ងៃដែលអ្នកឲ្យខ្ចីនិងកាលវិភាគដែលអ្នកខ្ចីត្រូវសងលុយអ្នកវិញ។ តាមពិតទៅការមានសរសេរជាលាយលក្ខណ៍អក្សរគឺល្អ ចៀសវាងអាចមានបញ្ហាឈ្លោះគ្នាដោយសារតែមិនមានកិច្ចសន្យាត្រឹមត្រូវ។ ៣. និយាយគ្នាឲ្យហើយ ត្រង់នេះអ្នកអាចជជែកគ្នាជាមួយអ្នកខ្ចីលុយឲ្យហើយនូវរឿងមួយចំនួនទាក់ទងនឹងការខ្ចីលុយ។ ឧទាហរណ៍ បើអ្នកខ្ចីលុយសុំថាបើសងយឺតយ៉ាវសូមកុំប្រកាន់នោះ បើក្នុងករណីគេសងយឺតយ៉ាវ អ្នកត្រូវអធ្យាស្រ័យឲ្យគាត់ព្រោះអ្នកនឹងគាត់បាននិយាយគ្នានិងព្រមព្រៀងគ្នារួចហើយ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T09:22:37.828Z", "category": "ហិរញ្ញវត្ថុ", "views": 444, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ច្បាស់ការ! គម្រោងស្ពានអាកាសភ្លោះថ្មីស្ថិតនៅចំណុចប្រសព្វផ្លូវ ៦០ ម៉ែត្រ និងផ្លូវជាតិលេខ២ នឹងបើកការដ្ឋាននៅថ្ងៃទី១៧ មិថុនា	https://business-cambodia.com/articles/construction-new-skybridge-project	ដូចប្រិយមិត្ដបានដឹងរួចមកហើយថា កាលពីពេលថ្មីៗនេះមានដំណឹងស្ដីពីការសាងសង់ស្ពានអាកាសថ្មីមួយទៀតនៅចំណុចប្រសព្វមហាវិថីសម្ដេចតេជោ ហ៊ុន សែន (ផ្លូវ ៦០ ម៉ែត្រ) និងផ្លូវជាតិលេខ២ មានទីតាំងស្ថិតនៅក្នុងភូមិបត្ដាជី១ សង្កាត់ព្រែកហូរ ក្រុងតាខ្មៅ ខេត្ដកណ្ដាល។ យ៉ាងណាពេលនេះក៏មានការបញ្ជាក់ច្បាស់លាស់ពីកាសបរិច្ឆេទនៃការបើកការដ្ឋានសាងសង់ស្ពានអាកាសភ្លោះនេះផងដែរ។ បើយោងតាមសេចក្ដីជូនដំណឹងរបស់មន្ទីរសាធារណការ និងដឹកជញ្ជូន ខេត្ដកណ្ដាល នៅថ្ងៃទី១៤ ខែមិថុនា ឆ្នាំ២០២៤ ស្ដីពីការបិទចរាចរណ៍នៅចំណុចផ្លូវប្រសព្វខាងលើបានឲ្យដឹងថា គម្រោងស្ពានអាកាសភ្លោះថ្មីនេះ នឹងត្រូវបើកការរដ្ឋានសាងសង់នៅថ្ងៃទី១៧ ខែមិថុនា ឆ្នាំ២០២៤ ខាងមុខនេះហើយ។ តាមសេចក្ដីជូនដំណឹងដដែលបានបញ្ជាក់ឲ្យដឹងទៀតថា ពិធីបើកការដ្ឋានសាងសង់ស្ពានអាកាសថ្មីខាងលើក៏នឹងមានការអញ្ជើញចូលរួមក្រោមអធិបតីភាពដ៏ខ្ពង់ខ្ពស់របស់សម្ដេចធិបតី ហ៊ុន ម៉ាណែត នាយករដ្ឋមន្ដ្រី នៃព្រះរាជាណាចក្រកម្ពុជា និងលោកជំទាវបណ្ឌិត ពេជ ចន្ទមុន្នីផងដែរ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T09:20:46.316Z", "category": "អចលនទ្រព្យ", "views": 10070, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធូរជាងគេនៅខ្មែរ! តស់មកស្គាល់កូនឡានខ្លាញ់គោ១ម៉ូដែលរបស់ Suzuki ស៊ីស្មើរម៉ូតូ ខណៈតម្លៃទាបខ្លាំង	https://business-cambodia.com/articles/suzuki-celerio-2024-pri-kh	ដំណឹងដ៏រីករាយមួយសម្រាប់ប្រិយមិត្តដែលកំពុងស្វែងរករថយន្តខ្នាតតូច ងាយស្រួលជិះក្នុងក្រុង ដើម្បីជិះទៅធ្វើការ ទៅរៀន ឬប្រិយមិត្តដែលកំពុងស្វែងរកកូនឡានដែលជួយសន្សំសំចៃខ្ពស់ ស៊ីសាំងតិច ជាមួយតម្លៃធូរថ្លៃ ត្រូវប៉ាន់តែម្តង ខណៈនេះជារថយន្តខ្លាញ់គោមួយម៉ូដែលរបស់ Suzuki ស៊ីស្មើរម៉ូតូ ខណៈតម្លៃទាបខ្លាំង។ យោងតាមការចុះផ្សាយលើកផេកផ្លូវការ Suzuki Cambodia ប្រចាំស្រុកខ្មែរកាលពីកន្លងទៅនេះបានឱ្យដឹងថា រថយន្ត SUZUKI CELERIO យីហោជប៉ុនលក់ក្នុងតម្លៃ ១៣,៩៨០ដុល្លារ ដែលរចនាមកជាមួយភាពទំនើប និងទាន់សម័យ ជាមួយផ្នែកខាងក្នុងធំទូលាយជួយអោយការបើកបរ និងអ្នករួមដំណើរប្រកបដោយផាសុកភាព។ ខាងក្រោមនេះជាចំណុចពិសេសៗដែលត្រូវបានបំពាក់លើរថយន្ត CELERIO។ ដោយក្នុងនោះរួមមានដូចជា៖ ស៊ីសាំងតិច ដោយ១០០គីឡូ ចាយត្រឹមតែ ៤លីត្រ កំលាំងម៉ាស៊ីន 1.0 Dual Jet Engine Auto Stop Start System បំពាក់កង់ទំហំ 15 inch-Alloy Wheel ប្រព័ន្ធហ្វ្រាំង ABS ប្រព័ន្ធទប់លំនឹង EPS ប្រព័ន្ធសុវត្ថិភាព Hill Hold Control កាន់តែសុវត្ថិភាពជាមួយ Rear Parking Sensor គួរជម្រាបផងដែរថា សម្រាប់ការចាប់អារម្មណ៍ ប្រិយមិត្តអាចអញ្ជើញទៅទស្សនាផ្ទាល់នៅ Showroom Suzuki ក្រុមហ៊ុន អូ អឹម ស៊ី ដែលមានទីតាំងនៅកែងស្តុប ពេទ្យចិន ឬតាមរយៈលេខទូរស័ព្ទ 085 916787/086 666831៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T09:01:49.556Z", "category": "កំពូលអ្នកលក់", "views": 4111, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
វឌ្ឍនៈ ប្រ៊ូវើរី ទាក់ទាញចំណាប់អារម្មណ៍អ្នកជំនាញអន្តរជាតិជាច្រើនរូបមក ទស្សនកិច្ចសិក្សាពីចង្វាក់ផលិតកម្មរបស់ក្រុមហ៊ុនដ៏លេចធ្លោមួយនេះ	https://business-cambodia.com/articles/vlb-berly-visit	ក្រោយឈ្នះមេដាយមាសបន្តបន្ទាប់៣ឆ្នាំជាប់គ្នាពីស្ថាប័នធំៗជាច្រើន ក្រុមហ៊ុន វឌ្ឍនៈ ប្រ៊ូវើរី បានទាក់ទាញចំណាប់ អារម្មណ៍របស់ក្រុមអ្នកជំនាញនៃសមាគមអ្នកផលិតស្រាបៀរ និងភេសជ្ជៈមកពីទូទាំងពិភពលោកហៅកាត់ថា VLB Berlin ដែលមានប្រភពមកពីទីក្រុង ប៊ែកឡាំង ប្រទេសអាល្លឺម៉ង់ តាំងពីឆ្នាំ១៨៨៣ មកទស្សនកិច្ចសិក្សានៅរោងចក្រ វឌ្ឍនៈ ប្រ៊ូវើរី កាលពីថ្ងៃអាទិត្យ ទី៩ ខែមិថុនា កន្លងទៅ។ ដំណើរទស្សនកិច្ចរបស់ VLB Berlin និង TBIG នេះគឺជាផ្នែកមួយនៃសន្និសីទស្រាបៀរលើកទី៨ (8th Brewing Conference) ហើយទស្សនកិច្ចមកកាន់ វឌ្ឍនៈ ប្រ៊ូវើរី នេះត្រូវបានស្នើឡើងបន្ទាប់ពីកិត្តិនាមរបស់ វឌ្ឍនៈ ប្រ៊ូវើរី ល្បីសុះសាយលើឆាកអន្តរជាតិដែលបានក្លាយជាក្រុមហ៊ុនរបស់ប្រទេសកម្ពុជាទទួលបានមេដាយមាសរហូតដល់ ២១ ពានរង្វាន់ផលិតផលដែលមានគុណភាពខ្ពស់លំដាប់ពិភពលោក International High Quality Trophy ចំនួន២ និងជាប់ក្នុងបេក្ខភាព Prize of the Jury 2024 ស្រាបៀរល្អផ្ដាច់គេក្នុងចំណោមស្រាបៀរកំពូលទាំង៥ (TOP 5) ទូទាំងពិភពលោក ពីស្ថាប័នអន្តរជាតិ Monde Selection និង World Beer Award ត្រឹមរយៈពេលតែជាង២ឆ្នាំនៃប្រតិបត្តិការ។ អ្នកឧកញ៉ា សំអាង វឌ្ឍនៈ អគ្គនាយកក្រុមហ៊ុន វឌ្ឍនៈ ប្រ៊ូវើរីបានមានប្រសាសន៍ថា “ខ្ញុំសង្ឃឹមថា ទស្សនកិច្ចនេះក្លាយជាអនុស្សាវរីយ៍ដ៏ល្អ ជួយរឹតចំណងមិត្តភាពការទូតរវាង ប្រទេសនីមួយៗ បង្កើនទំនាក់ទំនង និងកិច្ចសហប្រតិបត្តិការឲ្យកាន់តែល្អ និងរឹងមាំនៅលើឆាកអន្តរជាតិ ហើយខ្ញុំក៏សង្ឃឹមផងដែរថា ទស្សនកិច្ចនេះ នឹងបើកទ្វារ ព្រមទាំងឱកាសឲ្យពួកយើងអាចធ្វើដំណើរ និងជួបគ្នាបានកាន់តែច្រើនតាមរយៈការផលិតស្រាបៀរ។ ” នេះគឺជាមោទកភាព និងប្រវត្តិសាស្រ្តថ្មីមិនធ្លាប់មានសម្រាប់ផលិតផលរបស់កូនខ្មែរ ដែលអាចផលិតនូវផលិតផលប្រកួតប្រជែងលើឆាកអន្តរជាតិ ហើយបានក្លាយជាក្រុមហ៊ុនរបស់ប្រទេសកម្ពុជាដែលជាទីចាប់អារម្មណ៍សម្រាប់ភ្ញៀវ និងអ្នកជំនាញអន្តរជាតិអាចមកសិក្សាស្វែងយល់អំពីចង្វាក់ផលិតកម្មដែលប្រកបទៅដោយស្តង់ដារ និងគុណភាពខ្ពស់ទទួលស្គាល់ដោយ ISO 9001 និង ISO 22000 របស់ក្រុមហ៊ុន វឌ្ឍនៈ ប្រ៊ូវើរី។ ទន្ទឹមនឹងនោះ វឌ្ឍនៈ ប្រ៊ូវើរី ក៏បាននាំយកនូវទស្សនីយភាពរបាំបុរាណ និងក្បាច់គុនខ្មែរជាច្រើនទម្រង់ជូនដល់ភ្ញៀរអន្តរជាតិក្នុងគោលបំណងចូលរួមផ្សព្វផ្សាយសិល្បៈ វប្បធម៌ខ្មែរ។ ទស្សនកិច្ចនេះ ពិតជាបានចូលរួមជួយជាប្រយោជន៍ និងផ្សព្វផ្សាយអំពីវឌ្ឍនភាពរបស់ប្រទេសកម្ពុជាទៅកាន់ពិភពលោក។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T08:55:15.941Z", "category": "PR", "views": 52, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អបអរសាទរ ធនាគារ វីង បើកសម្ពោធសាខាថ្មីក្នុងក្រុងកំពង់ឆ្នាំង	https://business-cambodia.com/articles/grand-opening-wing-bank-kampong-chhnang	ខេត្តកំពង់ឆ្នាំង ថ្ងៃទី ១៤ ខែមិថុនា ឆ្នាំ ២០២៤៖  ធនាគារ វីង (ខេមបូឌា) ម.ក បានបោះជំហានទៅមុខដ៏សំខាន់មួយទៀតជាមួយនឹងការបើកសម្ពោធសាខាថ្មីរបស់ខ្លួនស្ថិតនៅចំកណ្តាលក្រុងកំពង់ឆ្នាំងតែម្តង។ យុទ្ធសាស្ត្រនៃការពង្រីកខ្លួននេះ គឺនាំមកនូវសេវាធនាគារដ៏សម្បូរបែប ក៏ដូចជាដំណោះស្រាយហិរញ្ញវត្ថុដែលមានភាពច្នៃប្រឌិត ដើម្បីផ្តល់អំណាចនិងគាំទ្រទៅដល់សហគមន៍ តាមរយៈការរួមចំណែកជំរុញបរិយាបន្នហិរញ្ញវត្ថុកាន់តែប្រសើរបន្ថែមទៀត។ ពិធីនេះប្រព្រឹត្តទៅយ៉ាងអធិកអធម ក្រោមអធិបតីភាពនៃ ឯកឧត្តម ស៊ុន សុវណ្ណារិទ្ធិ អភិបាល នៃគណៈអភិបាលខេត្តកំពង់ឆ្នាំង, លោក  ឈាង តុលា នាយកសាខាធនាគារជាតិ នៃកម្ពុជា ខេត្តកំពង់ឆ្នាំង តំណាងដ៏ខ្ពង់ខ្ពស់របស់លោកជំទាវបណ្ឌិត ជា សិរី អគ្គទេសាភិបាល ធនាគារជាតិនៃកម្ពុជា, ព្រមទាំងឯកឧត្តមបណ្ឌិត ម៉ី វ៉ាន់ រដ្ឋលេខាធិការ ក្រសួងសេដ្ឋកិច្ច និងហិរញ្ញវត្ថុ និងជាអគ្គលេខាធិការ នៃអគ្គលេខាធិការដ្ឋានអាជ្ញាធរសេវាហិរញ្ញវត្ថុមិនមែនធនាគារ។ ពិធីនេះក៏មានការចូលរួមពីអ្នកឧកញ៉ា គិត ម៉េង ប្រធានក្រុមប្រឹក្សាភិបាល ធនាគារ វីង និងជាអគ្គនាយកក្រុមហ៊ុន រ៉ូយ៉ាល់គ្រុប, លោកជំទាវអ្នកឧកញ៉ា ម៉ៅ ចំណាន នាយិកាប្រតិបត្តិការនៃធនាគារ វីង និងជាអនុប្រធានក្រុមប្រឹក្សាភិបាលក្រុមហ៊ុន រ៉ូយ៉ាល់គ្រុប ព្រមទាំងឧកញ៉ា គិត ស៊ូឡា ប្រធានផ្នែកប្រតិបត្តិការនៃក្រុមហ៊ុន រ៉ូយ៉ាល់គ្រុប អន្តរជាតិ ព្រមទាំងការអញ្ជើញចូលរួមពីភ្ញៀវកិត្តិយសជាច្រើនទៀតផងដែរ។ ឯកឧត្តម ស៊ុន សុវណ្ណារិទ្ធិ អភិបាល នៃគណៈអភិបាលខេត្តកំពង់ឆ្នាំង បានបង្ហាញការកើតសរសើរចំពោះធនាគារ វីង ដែលទទួលបានការគាំទ្រ និងទំនុកចិត្តពីសាធារណជន និងបានពង្រីកខ្លួនជាបន្តបន្ទាប់។ ឯកឧត្តម ស៊ុន សុវណ្ណារិទ្ធិ បានថ្លែងថា៖ “ខ្ញុំសង្ឃឹមយ៉ាងមុតមាំថា ធនាគារ វីង នឹងដើរតួនាទីយ៉ាងសំខាន់ក្នុងការផ្តល់ជាដំណោះស្រាយ ក៏ដូចជា ឆ្លើយតបនឹងតម្រូវការផ្នែកហិរញ្ញវត្ថុដល់ប្រជាជនកម្ពុជា និងអាជីវកម្មក្នុងខេត្តកំពង់ឆ្នាំងទាំងមូលផងដែរ។” ឆ្លៀតក្នុងឱកាសនោះផងដែរ លោក  ឈាង តុលា នាយកសាខាធនាគារជាតិ នៃកម្ពុជា ខេត្តកំពង់ឆ្នាំង តំណាងដ៏ខ្ពង់ខ្ពស់របស់លោកជំទាវបណ្ឌិត ជា សិរី អគ្គទេសាភិបាល ធនាគារជាតិនៃកម្ពុជា បានវាយតម្លៃខ្ពស់ដល់ការខិតខំប្រឹងប្រែងរបស់ធនាគារ វីង ក្នុងការពង្រីកបណ្តាញប្រតិបត្តិការអាជីវកម្មជាបន្តបន្ទាប់។ លោក  ឈាង តុលា បានថ្លែងថា៖ “សាខាថ្មីរបស់ធនាគារ វីង បានបង្ហាញឱ្យឃើញពីវឌ្ឍនភាព និងភាពរីកចម្រើន ដោយបានបង្កើតផលិតផល និងសេវាហិរញ្ញវត្ថុថ្មីៗ សម្បូរបែបបន្ថែមទៀត និងបានពង្រីកខ្លួនដល់ក្រុងកំពង់ឆ្នាំង សំដៅបង្ខិតសេវាហិរញ្ញវត្ថុជូនដល់សាធារណជន។ ” ដោយមានទីតាំងចម្ងាយត្រឹមតែ ៥០ម៉ែត្រប៉ុណ្ណោះ ពីរង្វង់មូលវិមានឯករាជ្យនៃក្រុងកំពង់ឆ្នាំង សាខាថ្មីរបស់ធនាគារ វីង ងាយស្រួលរកសម្រាប់អតិថិជនអញ្ជើញទៅទទួលសេវាហិរញ្ញវត្ថុ និងផលិតផលធនាគារជាច្រើន។ លោក ហាន ប៉េងក្វាង អគ្គនាយកធនាគារ វីង បានមានប្រសាសន៍ថា៖ “ខ្ញុំពិតជាមានសេចក្តីសោមនស្សក្រៃលែង ដោយសារតែធនាគារ វីង នឹងចាប់ផ្តើមរួមចំណែកដ៏សំខាន់ក្នុងការអភិវឌ្ឍខេត្តកំពង់ឆ្នាំង តាមរយៈការដាក់ឱ្យដំណើរការសាខាធនាគារដ៏ទំនើបរបស់យើងនៅទីនេះ។” ក្រោមការដឹកនាំប្រកបដោយចក្ខុវិស័យរបស់អ្នកឧកញ៉ា គិត ម៉េង ធនាគារ វីង បានបោះជំហានឈានមុខគេក្នុងការប្រើប្រាស់ដំណោះស្រាយឌីជីថល ដែលជួយលើកកម្ពស់ជីវភាពរស់នៅរបស់ប្រជាជនកម្ពុជាអស់រយៈពេលជិត១៦ឆ្នាំមកនេះ។ លោក ហាន ប៉េងក្វាង បានបន្ថែមថា៖ “យើងខ្ញុំបានប្តេជ្ញាចិត្តក្នុងការត្រៀមខ្លួនជាស្រេចដើម្បីផ្តល់សេវាធនាគារយ៉ាងពេញលេញ ដែលផ្តល់សិទ្ធអំណាចដល់សហគមន៍ ដោយអនុញ្ញាតឱ្យពួកគាត់ងាយស្រួលក្នុងការទទួលបានដំណោះស្រាយហិរញ្ញវត្ថុចាំបាច់នានាសម្រាប់ជីវភាពរស់នៅប្រចាំថ្ងៃ។ យើងរួមគ្នាដើម្បីកសាងអនាគតមួយដែលពលរដ្ឋគ្រប់រូបអាចរីកចម្រើន និងរុងរឿងបាន។” សាខាថ្មីនេះផ្តល់ជូនសេវាកម្មធនាគារសម្បូរបែប ដោយបើកដំណើរការពីថ្ងៃចន្ទ ដល់ថ្ងៃសុក្រ ចាប់ពីម៉ោង ៨ ព្រឹក ដល់ម៉ោង ៤រសៀល ដើម្បីធានាថាអតិថិជនងាយស្រួលក្នុងការទទួលបានដំណោះស្រាយហិរញ្ញវត្ថុនានា។ សេវាកម្មទាំងនេះរួមមាន៖ ប្រាក់បញ្ញើ, ប្រាក់កម្ចី, ធានារ៉ាប់រង, ផ្ទេរប្រាក់ក្នុងស្រុកនិងអន្តរជាតិ, ទូទាត់វិក្កយបត្រ, ម៉ាស៊ីនដកប្រាក់ និងដាក់ប្រាក់ ព្រមទាំងមានសេវាកម្មជាច្រើនទៀត។ ខណៈពេលដែលកំពុងរង់ចាំធ្វើប្រតិបត្តិការហិរញ្ញវត្ថុផ្សេងៗ អតិថិជនអាច រីករាយជាមួយកន្លែងរង់ចាំដ៏មានផាសុកភាព និងទំនើបបំផុត ហើយក៏អាចរីករាយទទួលទានកាហ្វេ និងទឹកផ្លែឈើដ៏ឈ្ងុយឆ្ងាញ់ពីហាង Coffee Hub ដែលមានទីតាំងនៅខាងក្នុងសាខាតែម្តង។ ថ្លែងក្នុងកម្មវិធីសម្ពោធសាខាថ្មីរបស់ធនាគារ វីង ឧកញ៉ា គិត ស៊ូឡា បានលើកឡើងថា៖ “ធនាគារ វីង បានបង្ហាញពីការយកចិត្តទុកដាក់របស់ខ្លួនក្នុងការគាំទ្រចក្ខុវិស័យរបស់ក្រុមហ៊ុន រ៉ូយ៉ាល់គ្រុប អន្តរជាតិ ក្នុងការធ្វើពិពិធកម្ម និងលើកកម្ពស់ផលប័ត្រឌីជីថលរបស់ខ្លួន។ ការរួមបញ្ចូលគ្នានៃសេវាកម្មតាមឌីជីថល និងនៅតាមទីតាំងនានារបស់ខ្លួន បានជំរុញឱ្យធនាគារ វីង អាចបង្កើនភាពប្រកួតបប្រជែងរបស់ខ្លួនកាន់តែខ្លាំងជាងមុន ហើយនេះក៏ជាមោទនភាពមួយសម្រាប់រ៉ូយ៉ាល់គ្រុបផងដែរ។” ឧកញ៉ា គិត ស៊ូឡា បានបន្ថែមថា៖ “រូបខ្ញុំផ្ទាល់ ខ្ញុំពិតជាមានមោទនភាពយ៉ាងខ្លាំងដែលឃើញសមាជិករបស់ក្រុមហ៊ុនរ៉ូយ៉ាល់គ្រុបមានការរីកចម្រើន និងបានប្រើប្រាស់ជំនាញរបស់ខ្លួនដើម្បីគាំទ្រសហគមន៍នានា។ វាជាសក្ខីភាពមួយចំពោះការខិតខំប្រឹងប្រែរបស់ធនាគារ វីង ហើយក៏ជាតម្លៃរួមមួយដែលពួកយើងប្រកាន់ខ្ជាប់ផងដែរ។” ដោយមានទ្រព្យសកម្មជិត ២ពាន់លានដុល្លារអាមេរិក ភ្នាក់ងារវីង ១១.០០០ទីតាំង ដៃគូអាជីវកម្មប្រមាណ ១៦៥.០០០ ព្រមទាំងមានអតិថិជនប្រើប្រាស់ជាង ១៤,៥លានគណនី ធនាគារ វីង បានក្លាយជាធនាគារឌីជីថលរីកចម្រើនយ៉ាងឆាប់រហ័សមួយនៅក្នុងប្រទេសកម្ពុជា។ កិច្ចសហការជាយុទ្ធសាស្ត្រជាមួយដៃគូធំៗជាច្រើនដូចជា៖ ក្រុមហ៊ុនធានារ៉ាប់រងអាយុជីវិត Prudential (Cambodia) Life Assurance, ក្រុមហ៊ុន UnionPay, ក្រុមហ៊ុនវីសា, ក្រុមហ៊ុនម៉ាស្ទ័រកាត, ក្រុមហ៊ុន Alipay, ក្រុមហ៊ុន WeChat, ក្រុមហ៊ុន MoneyGram, ក្រុមហ៊ុន Western Union, ក្រុមហ៊ុន Ria និងក្រុមហ៊ុន Oracle ជាដើម បានជួយបង្កើនការប្តេជ្ញាចិត្តរបស់ធនាគារ វីង មួយកម្រិតបន្ថែមទៀតក្នុងការផ្តល់នូវសេវាកម្មហិរញ្ញវត្ថុមួយដែលផ្សាភ្ជាប់គ្នាទៅវិញទៅមកឥតអាក់ខាន។ សាខាថ្មីរបស់ធនាគារ វីង ក្នុងខេត្តកំពង់ឆ្នាំង ត្រៀមខ្លួនជាស្រេចដើម្បីដើរតួជាផ្នែកមួយដ៏សំខាន់ក្នុងការជំរុញភាពរីកចម្រើននៅក្នុងសហគមន៍ ក៏ដូចជាពង្រីកសេវាកម្មហិរញ្ញវត្ថុប្រកបដោយភាពងាយស្រួលប្រើប្រាស់ ដែលនឹងជួយជំរុញខេត្តនេះឆ្ពោះទៅរកអនាគតដ៏រុងរឿង៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T08:40:45.386Z", "category": "PR", "views": 311, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
JCI Cambodia ដឹកនាំគណៈប្រតិភូជាសមាជិកពី១៥ប្រទេសទស្សនកិច្ចមន្ទីរពេទ្យកុមារអង្គរ	https://business-cambodia.com/articles/jci-cambodia	អង្គការសភាយុវពាណិជ្ជករអន្តរជាតិកម្ពុជា ឬហៅកាត់ថា “JCI Cambodia” បានដឹកនាំគណៈប្រតិភូជាសមាជិកពីជាង១៥ប្រទេសនៅក្នុងតំបន់អាស៊ីនិងប៉ាស៊ីហ្វិកធ្វើដំណើរទស្សនកិច្ចទៅមន្ទីរពេទ្យកុមារក្នុងខេត្តសៀមរាប ដើម្បីធ្វើការសិក្សាស្វែងយល់អំពីលទ្ធភាពនិងកិច្ចសហការក្នុងការកៀរគរថវិកាបន្ថែម ដើម្បីជួយគាំទ្រដល់ប្រតិបត្តិការរបស់មន្ទីរពេទ្យក្នុងការផ្តល់នូវការព្យាបាលជំងឺដល់កុមារកម្ពុជាដោយឥតគិតថ្លៃ និងប្រកបដោយប្រសិទ្ធិភាពខ្ពស់។   លោក លី ឧត្តម ប្រធានថ្នាក់ជាតិនៃសភាយុវពាណិជ្ជករអន្តរជាតិកម្ពុជាបានថ្លែងថា៖ “ដោយមើលឃើញពីបុព្វហេតុដ៏សំខាន់របស់មន្ទីរពេទ្យកុមារអង្គរ ក្នុងការជួយសង្រ្គាះអាយុជីវិតកុមារកម្ពុជារាប់សែននាក់ជារៀងរាល់ឆ្នាំ ដោយឥតគិតថ្លៃ ទើបយើងបានអញ្ជើញបណ្តាប្រទេសជាសមាជិកឲ្យមកសិក្សាស្វែងយល់បន្ថែមអំពីសកម្មភាព និងស្ថានភាពរបស់មន្ទីរពេទ្យ ក្នុងគោលបំណងឲ្យពួកគេមានគំនិតបង្កើតជាគម្រោងឬកិច្ចសហការនានាក្នុងការកៀរគរការគាំទ្រ និងជំនួយជាថវិកា ដើម្បីជួយឲ្យប្រតិបត្តិការរបស់មន្ទីរពេទ្យកុមារអង្គរកាន់តែមាននិរន្តរភាព។” សកម្មភាពទស្សបកិច្ចនៅមន្ទីរពេទ្យរួមមាន ការស្វែងយល់បន្ថែមអំពីប្រតិបត្តិការរបស់មន្ទីរពេទ្យ និងចុះសួរសុខទុក្ខកុមារដែលមានជំងឺធ្ងន់ធ្ងរជាដើម។ គណៈប្រតិភូក៏បានធ្វើការសន្ទនាជាមួយអាណាព្យាបាលដែលកូនរបស់ពួកគេមានជំងឺមហារីកគ្រប់ឈាម និងបានសម្តែងការដឹងគុណយ៉ាងស្មោះស្ម័គ្រចំពោះកិច្ចខិតខំប្រឹងប្រែងរបស់មន្ទីរពេទ្យក្នុងការជួយសង្គ្រោះជីវិតកុមារ និងធ្វើឱ្យស្ថានភាពរបស់ពួកគេប្រសើរឡើង។ ដំណើរទស្សនកិច្ចនេះ នឹងជាចំណុចចាប់ផ្តើមមួយក្នុងការផ្សារភ្ជាប់មន្ទីរពេទ្យកុមារអង្គរ ទៅនឹងម្ចាស់ជំនួយអន្តរជាតិ ក៏ដូចជាបណ្តាប្រទេសជាសមាជិកផ្សេងៗទៀតរបស់អង្គការសភាយុវពាណិជ្ជករអន្តរជាតិដែលមានសក្តានុពល ហើយនេះនឹងក្លាយជាប្រភពជំនួយមួយបន្ថែមទៀតទៅដល់មន្ទីរពេទ្យកុមារអង្គរដើម្បីបន្តបេសសកម្មរបស់ខ្លួនក្នុងការសង្រ្គោះកុមារនៅកម្ពុជាជានិច្ចនិរន្តរតទៅ។ អ្នកស្រី ហូលី ស្មីត ប្រធានការិយាល័យរៃអង្គាសមូលនិធិនៃមន្ទីរពេទ្យកុមារអង្គរ មានប្រសាសន៍ថា”ពួកយើង ពិតជាមានសេចក្តីសោមនស្សរីករាយយ៉ាងក្រៃលែងដែលទទួលស្វាគមន៍ ប្រតិភូនៃសភាយុវពាណិជ្ជករអន្តរជាតិ ទាំងអស់ និងជាពិសេសសូមថ្លែងអំណរគុណដល់ លោក លី ឧត្តម ជាប្រធានសភាយុវពាណិជ្ជករអន្តរជាតិកម្ពុជា ដែលបានដឹកនាំប្រតិភូទាំងអស់នេះ។ មន្ទីរពេទ្យកុមារអង្គរពឹងផ្អែកលើកិច្ចសហប្រតិបត្តិការ និងការគាំទ្រពីសំណាក់អង្គភាពជាច្រើនទាំងក្នុងនិងក្រៅប្រទេស ដើម្បីរក្សានូវការផ្តល់សេវាសុខភាពដល់កុមារកម្ពុជា ហើយពួកយើងពិតជាមានកិត្តិយសបំផុតដែលប្រធាននៃសភាយុវពាណិជ្ជករអន្តរជាតិទាំងអស់នោះ បានឆ្លៀតឱកាសក្នុងអំឡុងពេលដ៏មមាញឹក មកធ្វើទស្សនកិច្ចមន្ទីរពេទ្យកុមារអង្គររបស់យើង ព្រមទាំងផ្តល់ឱកាសនូវការបង្កើតទំនាក់ទំនងសហការយ៉ាងច្រើនសម្រាប់មន្ទីរពេទ្យ”។ គួរបញ្ជាក់ផងដែរថា ដំណើរទស្សនកិច្ចនេះធ្វើឡើងក្នុងអំឡុងពេលមហាសន្និបាតប្រចាំតំបន់អាស៊ីនិងប៉ាស៊ីហ្វិកដែលបានរៀបចំឡើងដោយសភាយុវពាណិជ្ជករអន្តរជាតិកម្ពុជាពីថ្ងៃទី៦ដល់ថ្ងៃទី៩ ខែមិថុនា ឆ្នាំ២០២៤ ក្នុងខេត្តសៀមរាប ហើយដំណើរទស្សនកិច្ចនេះជាកម្មវិធីសំខាន់មួយក្នុងចំណាមកម្មវិធីសំខាន់ៗផ្សេងទៀតរបស់មហាសន្និបាតអំពីភាពវិជ្ជមានរបស់ JCI Cambodia មកលើសហគមន៍។ របាយការណ៍បង្ហាញថា ក្នុងរយៈពេលត្រឹមតែ៦ខែ ចាប់ពីខែតុលា ឆ្នាំ២០២៣ ដល់ខែមីនា ឆ្នាំ២០២៤ មន្ទីរពេទ្យកុមារអង្គរបានផ្តល់ការគាំទ្រ និងព្យាបាលដល់កុមារកម្ពុជាប្រមាណជា ៦.០០០នាក់។ អំពីសភាយុវពាណិជ្ជករអន្តរជាតិកម្ពុជា (JCI Cambodia) សភាយុវពាណិជ្ជករអន្តរជាតិកម្ពុជា ឬហៅកាត់ថា “JCI” គឺជាសមាជិកនៃសភាយុវពាណិជ្ជករអន្តរជាតិ ដែលជាអង្គការក្រៅរដ្ឋាភិបាលមិនស្វែងរកប្រាក់ចំណេញ និងបានបង្កើតនៅប្រទេសកម្ពុជាក្នុងឆ្នាំ២០១០ ជាមួយបេសកកម្ម ដើម្បីផ្តល់ឱកាសអភិវឌ្ឍន៍និងពង្រឹងសិទ្ធិអំណាចដល់យុវជនក្នុងការធ្វើឲ្យមានភាពផ្លាស់ប្តូរជាវិជ្ជមាន។ បច្ចុប្បន្នJCI Cambodiaមានសាខាចំនួន៦ ដែលមានសមាជិកប្រមាណជាង ៣០០នាក់ បណ្តាញសមាជិកជាង១ពាន់នាក់ និងប្អូនៗសិស្សនិស្សិតស្ម័គ្រចិត្តក្នុងគម្រោងជាច្រើនរយនាក់ផ្សេងទៀត។ អំពីមន្ទីរពេទ្យកុមារអង្គរ មន្ទីរពេទ្យកុមារអង្គរ គឺជាអង្គភាពមិនស្វែងរកប្រាក់ចំណេញមួយនៅក្នុងតំបន់ខេត្តសៀមរាប បង្កើតឡើងតាំងពីឆ្នាំ ១៩៩៩ ដើម្បីផ្តល់នូវសេវាសុខភាព មានទាំងការពិនិត្យ ព្យាបាល ថែទាំសុខភាពទូទៅ និង ឯកទេស ប្រកបដោយគុណភាព និងក្តីមេត្តាករុណា ដោយឥតគិតកម្រៃ ដល់កុមារកម្ពុជាប្រមាណជាង ២ លាន ៥ សែនករណី។ សម្រាប់ព័ត៌មានបន្ថែម៖ កញ្ញា ឡ លីហួរ លេខាធិកាថ្នាក់ជាតិនៃសភាយុវពាណិជ្ជករអន្តរជាតិកម្ពុជា លេខទូរសព្ទ៖ 089 987 087 អ៊ីម៉ែល៖ jci.cambodia@gmail.com	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T08:28:03.518Z", "category": "PR", "views": 83, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ហេតុអ្វីយុវជនត្រូវជ្រើសរើសជំនាញក្នុងការសិក្សាឲ្យបានត្រឹមត្រូវ និងមានទីផ្សារការងារល្អ?	https://business-cambodia.com/articles/cam-ed-edu-kh	ដំណើរជីវិតរបស់បុគ្គលម្នាក់ៗ គឺផ្អែកទៅលើការសម្រេចចិត្តរបស់បុគ្គលម្នាក់ៗដូចគ្នា វាប្រៀបបានដូចជាការសម្រេចជ្រើសរើសជំនាញក្នុងការសិក្សារបស់ប្អូនៗទាំងអស់ ជាផ្លូវនាំ ទៅកាន់អាជីពរបស់អ្នកទាំងអស់គ្នានៅថ្ងៃអនាគតនោះឯង។ ដូច្នេះហើយការជ្រើសរើសជំនាញក្នុងការសិក្សា និងវិទ្យាស្ថានដែលប្អូនៗជ្រើសរើស គឺពិតជា ដើរតួនាទីយ៉ាងសំខាន់ ជាអ្នកនាំផ្លូវទៅកាន់ភាពជោគជ័យ។ ការជ្រើសរើសជំនាញសិក្សាគឺផ្អែកទៅលើកក្តាជាច្រើន ដូចជាទីផ្សារការងារ ចំណង់ចំណូលចិត្ត ប្រាក់បៀវត្សខ្ពស់ ការរីកចម្រើននៃអាជីពការងារជាដើម។ បើយើងក្រឡេក មើលពីឱកាសការងារ យើងសង្កេតឃើញថា ជំនាញគណនេយ្យ និងហិរញ្ញវត្ថុ គឺជាជំនាញ ស្នូលមួយនៅគ្រប់ក្រុមហ៊ុន ក៏ដូចជាវិស័យពាណិជ្ជកម្ម  ហើយបើនិយាយពីឱកាសការងារវិញ ជំនាញគណនេយ្យ និងហិរញ្ញវត្ថុនេះមានតម្រូវការការងារខ្ពស់ព្រោះវាជាជំនាញ មួយសំខាន់ ដែលគ្រប់ក្រុមហ៊ុនទាំងអស់ត្រូវការ និងមិនអាចខ្វះបានក្នុងដំណើរប្រតិបត្តិការរបស់ក្រុមហ៊ុន នីមួយៗ។ អាជីពនេះទៀតសោតបានផ្តល់ប្រាក់បៀវត្សខ្ពស់ និងជំរុញអោយមាន ការប្រកួតប្រជែងខ្ពស់ដែលនាំមកនូវភាពរីកចម្រើននៃអាជីពការងារ និងការអភិវឌ្ឍខ្លួន នៅក្នុងសង្គម។ ដូច្នេះ សម្រាប់សិស្សដែលកំពុងតែសិក្សានៅថ្នាក់ទី១២ និងកំពុងតែគិតទៅលើមុខវិជ្ជាដែល នឹងសិក្សានៅពេលបញ្ចប់ថ្នាក់ទី១២ជោគជ័យ អាចពិចារណាទៅលើជំនាញគណនេយ្យ និងហិរញ្ញវត្ថុ ក៏ដូចជាវិទ្យាស្ថានខេមអេដបាន ព្រោះថាវិទ្យាស្ថានខេមអេដជាវិទ្យាស្ថាន អន្តរជាតិ និងនាំមុខគេទៅលើជំនាញគណនេយ្យ និងហិរញ្ញវត្ថុ ហើយវិទ្យាស្ថានខេមអេដ ជាគ្រឹះស្ថានឧត្តមសិក្សាអន្តរជាតិមួយគត់ដែលទទួលបានការ ទទួលស្គាល់ពីស្ថាប័នជាតិ និងអន្តរជាតិជាច្រើន រួមមានការទទួលស្គាល់គុណភាពដោយស្ថាប័នអន្តរជាតិដែលវាយតម្លៃ គុណភាពគ្រឹះស្ថានឧត្តមសិក្សា ACBSP ពីសហរដ្ឋអាមេរិក  និងស្ថាប័នគណនេយ្យករជំនាញ ACCA នៅចក្រភពអង់គ្លេស  ។ ហើយវិទ្យាស្ថានក៏បណ្តុះបណ្តាលបរិញ្ញាបត្រតែមួយគត់គឺផ្នែកគណនេយ្យ និងហិរញ្ញវត្ថុ (BA + CAT)។ និស្សិតដែលសិក្សានៅវិទ្យាស្ថានខេមអេដនឹងមានឱកាសទទួលបានសញ្ញាបត្រពីរក្នុងពេលតែមួយដែលមានការទទួលស្គាល់ពីសហរដ្ឋអាមេរិក និងចក្រភពអង់គ្លេស។ លើសពីនោះទៅទៀតនិស្សិតដែលសិក្សានៅវិទ្យាស្ថានខេមអេដ សុទ្ធតែទទួលបានឱកាស ការងារខ្ពស់ ព្រោះវិទ្យាស្ថានមាននាយកដ្ឋានមួយ ដែលប្រឹក្សាការងារជាមួយគ្រប់និស្សិត ទាំងអស់ ហើយវិទ្យាស្ថានក៏មានទំនាក់ទំនងយ៉ាងល្អជាមួយបណ្តាក្រុមហ៊ុនជាតិ អន្តរជាតិ និងបណ្តាធនាគារជាច្រើន។ ឥឡូវនេះវិទ្យាស្ថានខេមអេដកំពុងតែផ្តល់អាហារូបករណ៍រហូតដល់ ៥០០០ដុល្លារ សម្រាប់ សិស្សដែលមានបំណងចង់សិក្សាបរិញ្ញាបត្រគណនេយ្យ និងហិរញ្ញវត្ថុនៅវិទ្យាស្ថាន ខេមអេដ។ ដូច្នេះបើសិនជាសិស្សានុសិស្សដែលមានបំណងចង់សិក្សាថ្នាក់បរិញ្ញាបត្រផ្នែក គណនេយ្យ និងហិរញ្ញវត្ថុ (BA + CAT) ជាមួយសាលាដែលមានការទទួលស្គាល់ជាអន្តរជាតិ សាស្រ្តាចារ្យដែលមានទាំងចំណេះដឹង និងបទពិសោធន៍ខ្ពស់ បូករួមជាមួយឱកាសការងារ    ខ្ពស់ពីស្ថាប័នជាតិ និងអន្តរជាតិ អាចចុះឈ្មោះសិក្សាជាមួយវិទ្យាស្ថានខេមអេដបាន ចាប់តាំងពីឥឡូវនេះតទៅ។ សម្រាប់ពត៌មានលំអិត លោកអ្នកអាចទាក់ទងតាមរយៈ លេខទូរសព្ទ័ 010 986 523 / 070 673 673 ក៏ដូចជាតាមរយៈតេឡេក្រាមលេខ 078 588 886   ឬក៏តាមរយៈអ៊ីម៉ែល admissions@cam-ed.com។ លោកអ្នកអាចចុះឈ្មោះ ផ្ទាល់នៅទីតាំងផ្ទះលេខ 64 ផ្លូវ108 សង្កាត់វត្តភ្នំ ខណ្ឌដូនពេញ រាជធានីភ្នំពេញ ឬតាមរយៈគេហទំព័រ www.cam-ed.edu.kh ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T08:18:40.457Z", "category": "PR", "views": 223, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ប្រវត្តិសាស្រ្តថ្មី! Apple ក្លាយជាម៉ាកទី១លើលោក មានតម្លៃ១ទ្រីលា.នដុល្លា.រ ដោយសារហេតុផលនេះ	https://business-cambodia.com/articles/apple-become-most-vaule-brand-name-in-the-world	ក្រុមហ៊ុនបច្ចេកវិទ្យាយក្សរបស់អាមេរិក Apple បានក្លាយជាម៉ាកយីហោ (Brand Name) ដំបូងគេនៅលើពិភពលោកដែលមានតម្លៃម៉ាក ១ទ្រីលានដុល្លារ ពោលគឺកើនឡើង ១៥% ធៀបនឹងឆ្នាំមុន នេះបើយោងតាមចំណាត់ថ្នាក់សកលរបស់ Kantar ដែលបានចេញផ្សាយកាលពីថ្ងៃទី១២ ខែមិថុនា។ ចំពោះការកើនឡើងតម្លៃនៃឈ្មោះយីហោរហូតដល់កម្រិត១ទ្រីលានដុល្លារនេះដែរ គឺដោយសារផលិតផលរបស់ Apple កំពុងមានការគាំទ្រខ្លាំងទូទាំងសកលលោក ហើយក្រុមហ៊ុនតែងតែស្វែងរកនូវបច្ចេកវិទ្យាថ្មីៗ ដើម្បីអាចបំពេញតម្រូវការអតិថិជនគ្រប់មជ្ឈដ្ឋានបាន។ តាមប្រភពពីទីភ្នាក់ងារសារព័ត៌មានReuters បានឱ្យដឹងថា រយៈពេល៣ឆ្នាំជាប់ៗគ្នា Apple បានរក្សាតំណែងរបស់ខ្លួនជាម៉ាកយីហោដ៏មានតម្លៃបំផុតរបស់ពិភពលោកនិងបានកើនឡើងដល់១ទ្រីលានដុល្លារក្នុងឆ្នាំ២០២៤នេះ ដោយតាមពីក្រោយក្រុមហ៊ុន Google Alphabet ដែលមានតម្លៃម៉ាក៧៥៣ ពាន់លានដុល្លារ និងក្រុមហ៊ុន Microsoft មានតម្លៃម៉ាក៧១៣ពាន់លានដុល្លារ។ យ៉ាងណាមិញកាលពីដើមសប្តាហ៍នេះ Apple ក៏បានបញ្ចេញមុខងារ AI ថ្មីផងដែរ ដែលក្រុមហ៊ុនរំពឹងថាមុខងារនេះនឹងជំរុញនូវតម្រូវការប្រើប្រាស់ iPhones ហើយប្រឆាំងការធ្លាក់ចុះនៃការលក់ លើផលិតផលស្មាតហ្វូនរបស់ខ្លួន ដែលត្រូវបានរងផលប៉ះពាល់ ដោយការប្រែប្រួលនៃការចំណាយរបស់អ្នកប្រើប្រាស់ និងការប្រកួតប្រជែងកាន់តែខ្លាំងពីគូប្រជែងក្នុងវិស័យបច្ចេកវិទ្យាស្មាតហ្វូន។ ជាការពិតណាស់ត្បិតតែ Apple កំពុងមានតម្លៃម៉ាកយីហោ១ទ្រីលានដុល្លារ ប៉ុន្តែបើប្រៀបធៀបតម្លៃក្រុមហ៊ុនក្នុងទីផ្សារភាគហ៊ុន Apple មានតម្លៃទីផ្សារត្រឹម ៣.១៨ទ្រីលានដុល្លារប៉ុណ្ណោះ ដែលកំពុងដើរតាមពីក្រោយក្រុមហ៊ុន Microsoft ដែលមានតម្លៃទីផ្សារប្រមាណ ៣.២២ទ្រីលានដុល្លារឯណោះ គិតត្រឹមខែមិថុនា ឆ្នាំ២០២៤នេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T08:17:29.681Z", "category": "ភាពជាអ្នកដឹកនាំ", "views": 317, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
សម្តីម៉ាត់ មុខមាំ! មកស្គាល់ប្រវត្តិគណៈកម្មការ Judge Jessica ជាអ្នកគ្រប់គ្រងជាន់ខ្ពស់យីហោគុយទាវទូក	https://business-cambodia.com/articles/judge-jessica-in-master-chef-cambodia	សម្តីម៉ាត់ មុខមាំ និងជាគណៈកម្មការស្រី្តឆ្នើមតែម្នាក់គត់ ក្នុងកម្មវិធី Master Chef Cambodia កញ្ញា Jessica (ជេស៊ីកា) ក៏ជាអ្នកគ្រប់គ្រងជាន់ខ្ពស់របស់ភោជនីយដ្ឋាន គុយទាវទូក ដែលកំពុងមានឈ្មោះបោះសំឡេងខ្លាំងក្នុងរាជធានីភ្នំពេញផងដែរ។ Judge Jessica មានឈ្មោះពិតថា អេលីត សិទ្ធិថាវរ៉ាត់ ជាកូនកាត់ខ្មែរ-ថៃ ក្នុងគ្រួសារមួយដែលមាន ឪពុកជាមន្ត្រីរាជការ រីឯម្តាយជាអ្នកលក់ដូរ និងជាកូនពៅ ក្នុងចំណោមបងប្អូន៤នាក់។ យ៉ាងណាមិញ កុមារីរូបនេះ ហាក់មាននិស្ស័យជាមួយវិស័យម្ហូបអាហារតាំងពីក្មេងមកម្ល៉េះ ដោយនាងតែងដើរសាកល្បងភ្លក្សអាហារ នៅតាមតំបន់ ឬភោជនីយដ្ឋានផ្សេងៗ សិក្សាពីក្បួនធ្វើម្ហូប រហូតដល់បានបញ្ចប់ការសិក្សាថ្នាក់បរិញ្ញាបត្រខាងរដ្ឋបាលពាណិជ្ជកម្ម ពីសាកលវិទ្យាល័យពហុបច្ចេកទេស Pomona រដ្ឋកាលីហ្វ័រនីញ៉ា និងតែងចិញ្ចឹមចិត្តចង់បើកភោជនីយដ្ឋានមួយដោយខ្លួនឯង។ មិនយូរប៉ុន្មាន លុះពេលបានវិលត្រឡប់មកមាតុប្រទេសវិញ ក្នុងឆ្នាំ២០១១ ជាមួយចំណេះជំនាញលើវិស័យម្ហូបអាហារ កញ្ញា សិទ្ធិថាវរ៉ាត់  បានក្លាយទៅជាអ្នកគ្រប់គ្រងរួមភោជនីយដ្ឋាន គុយទាវទូក ដែលជាយីហោបង្កើតឡើងដោយ បងស្រីបង្កើត និងបងប្អូនជីដូនមួយ របស់កញ្ញាផ្ទាល់តែម្តង។ គួរជម្រាបផងដែរថា គិតមកទល់បច្ចុប្បន្នកញ្ញា អេលីត សិទ្ធិថាវរ៉ាត់ ឬហៅ Judge Jessica មានវ័យ ៣៥ឆ្នាំហើយ និងមានបទពិសោធន៍ក្រាស់ក្រែលលើវិស័យម្ហូបអាហារទាំងក្នុងនិងក្រៅស្រុក ជាពិសេសបានក្លាយទៅជាគណៈកម្មការស្ត្រីតែមួយរូបគត់ ក្នុងកម្មវិធីលំដាប់ពិភពលោក Master Chef Cambodia ទាំងបីរដូវកាល៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T07:34:49.898Z", "category": "ភាពជាអ្នកដឹកនាំ", "views": 10752, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ចិនប្រកា.សអាសន្ន ក្រោយខេត្តនិងក្រុង១០នេះ ជួបបញ្ហាអាកាសធាតុត្រជាក់ខ្លាំង នៅប៉ុន្មានថ្ងៃនេះ	https://business-cambodia.com/articles/china-renews-yellow-alert-for-severe-convection-weather	តាមប្រភពពីសារព័ត៌មានចិន CGTN បានឱ្យដឹងថាអាជ្ញាធរឧតុនិយមរបស់ប្រទេសចិន បានបន្តការជូនដំណឹងអាសន្នពណ៌លឿង សម្រាប់អាកាសធាតុចុះត្រជាក់ខ្លាំង និងមានការព្យាករណ៍អំពីបាតុភូតផ្គររន្ទះ ព្រិលធ្លាក់ ក៏ដូចជាភ្លៀងធ្លាក់ខ្លាំងនៅតំបន់ខេត្ត-ក្រុងប្រមាណជាង១០នៃប្រទេស។ ប្រភពដដែលបានឱ្យដឹងថាយោងតាមមជ្ឈមណ្ឌលឧតុនិយមជាតិបានបញ្ជាក់ថាចាប់ពីព្រឹកថ្ងៃព្រហស្បតិ៍ទី១៣ ដល់ព្រឹកថ្ងៃសុក្រទី១៤នេះ ផ្គររន្ទះ ខ្យល់កន្ត្រាក់ និងព្រិលធ្លាក់បានបោកបក់លើផ្នែកខ្លះនៃប្រទេសដូចជា តំបន់ម៉ុងហ្គោលីខាងក្នុង ខេត្តហីឡុងជាំង ខេត្តជីលីន ខេត្តលាវនីង ខេត្តសានស៊ី ខេត្តសាន់ស៊ី ខេត្តហឺប៉ី ទីក្រុងប៉េកាំង ខេត្តសានទុង ខេត្តជាំងស៊ី ខេត្តហ្គីចូវ និងខេត្តក្វាងស៊ី។ ក្នុងនោះព្យុះទឹកភ្លៀងធ្លាក់ខ្លាំងអាចបណ្ដាលឱ្យមានកម្ពស់ទឹកចាប់ពី៥០មីលីម៉ែត្រ ទៅ៨០មីលីម៉ែត្រ នឹងបោកបក់លើផ្នែកខ្លះនៃតំបន់ម៉ុងហ្គោលី ខេត្តជីលីន ខេត្តលាវនីង ខេត្តជាំងស៊ី ខេត្តហ្វូជៀន ខេត្តហ្គីចូវ និងខេត្តក្វាងស៊ីថែមទៀត ដែលផ្នែកឧតុនិយមជាតិបានណែនាំឱ្យអ្នកបើកបរសូមបើកបរដោយប្រុងប្រយ័ត្ន ដើម្បីរក្សាសុវត្ថិភាព ព្រោះការមើលឃើញមានកម្រិតទាប។ យ៉ាងណាមិញនៅប្រទេសចិនដោយសារតំបន់ខ្លះរួមមានខេត្ត Shandong និង Shaanxi ក៏កំពុងជួបប្រទះគ្រោះរាំងស្ងួត ដូច្នេះទឹកភ្លៀងនេះក៏អាចជួយសម្រាលស្ថានភាពគ្រោះរាំងស្ងួតនៅក្នុងបានមួយចំណែកបានផងដែរ។ គួរជម្រាបផងដែរថាឧតុនិយមនៅប្រទេសចិនបែងចែកប្រព័ន្ធព្រមានអាកាសធាតុជា៣ដំណាក់កាល ដោយដំណាក់កាលទី១គឺពណ៍ខៀវមានកម្រិតសមរម្យ ដំណាក់កាលទី២គឺពណ៌លឿង សម្រាប់អាកាសធាតុចុះត្រជាក់ខ្លាំង និងព្យុះកម្រិតអាសន្ន និងដំណាក់កាលទី៣ពណ៌ទឹកក្រូចគឺជាការព្រមានដ៏ខ្ពស់បំផុត ប៉ុន្តែបច្ចុប្បន្នចិនកំពុងប្រកាសអាសន្នដំំណាក់កាលទី២៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T06:59:51.055Z", "category": "ភាពជាអ្នកដឹកនាំ", "views": 711, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ភ្នំពេញលែងសូវលិចទឹក ហើយមានតំបន់ទេសចរណ៍ថ្មីទៀត ក្រោយគម្រោងមួយនេះ សម្រេចបាន ៧៦%	https://business-cambodia.com/articles/new-project-done-7	គម្រោងប្រព័ន្ធដោះទឹក និងពង្វាងទឹកជំនន់ចេញពីភូមិសាស្ត្រ រាជធានីភ្នំពេញ គឺជាគម្រោងដ៏សំខាន់មួយដែលផ្ដល់ប្រយោជន៍យ៉ាងច្រើន លើសពីការរំដោះទឹកជំនន់ចេញពីរាជធានីភ្នំពេញ ជាពិសេសគឺជះឥទ្ធិពលវិជ្ជមានដល់ពលរដ្ឋរស់នៅជុំវិញ ហើយបច្ចុប្បន្នគម្រោងនេះសម្រេចបានប្រមាណ ៧៦%។ ជាក់ស្ដែង នាព្រឹកថ្ងៃទី១៤ ខែមិថុនា ឆ្នាំ២០២៤នេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា បានអញ្ជើញពិនិត្យវឌ្ឍនភាព ការដ្ឋានគម្រោងប្រព័ន្ធដោះទឹក និងពង្វាងទឹកជំនន់ចេញពីភូមិសាស្ត្រ រាជធានីភ្នំពេញ ដោយសម្ដេចបានមានប្រសាសន៍ថា គម្រោងនេះមិនត្រឹមតែរំដោះទឹកជំនន់ភ្នំពេញ តែបានប្រយោជន៍សម្រាប់ពលរដ្ឋទៀត សម្ដេចបានបញ្ជាក់ថា "ពលរដ្ឋបានទាំងផ្លូវ ហើយស្ទឹងតូចកន្លែងទំនប់មានថ្នល់ប្រឡាយ៨ម៉ែត្រសងខាង កាលមុនប្រជាពលរដ្ឋប្រើផ្លូវតូចពិបាល ឥលូវដោះស្រាយបានច្រើន ហើយក៏អាចធ្វើតំបន់ទេសទេសចរណ៍ ដែលសហគមន៍អាចបង្កើតបាន។ គម្រោងនេះមិនត្រឹមតែស្ដារទេ ពង្រីកទៀត ៣ ៤ម៉ែត្រពង្រីកទៅ៨០ម៉ែត្រ ១០០ម៉ែត្រ ទទឹងស្មើព្រែកជីកហ្វូណនតេជោទៅហើយ"។ គម្រោងប្រព័ន្ធដោះទឹក និងពង្វាងទឹកចេញពីរាជធានីភ្នំពេញ និងតំបន់រណបត្រូវអនុវត្តជាបីជំហាន បច្ចុប្បន្ន ក្រសួងធនធានទឹក និងឧតុនិយម កំពុងអនុវត្តជំហានទី១ និងទី២ ដោយចាប់ផ្តើមពីខែធ្នូ ឆ្នាំ២០២៣ ហើយគ្រោងបញ្ចប់នៅដំណាច់ខែសីហា ឆ្នាំ២០២៤។ ការងារសំខាន់ៗរបស់គម្រោងរួមមាន៖ ស្តារស្ទឹង និង ប្រឡាយចំនួន ១០ខ្សែ ប្រវែងប្រមាណ ២៦០គីឡូម៉ែត្រ ព្រមទាំងសំណង់សិល្បការ្យសរុបចំនួន ៣៦៦កន្លែង ក្នុងនោះមានសាងសង់ស្ថានីយបូមទឹកចំនួន ៤កន្លែងបំពាក់ដោយម៉ូទ័របូមទឹកចំនួន ២៧គ្រឿង និងសំណង់ ទ្វារទឹក (ក្បាលហុង) ចំនួន ១កន្លែង។ ១.ការងារសាង សង់សំណង់ទ្វារទឹកនិងស្ដារស្ទឹងតូចប្រវែង ៥១គីឡូម៉ែត្រ ចាប់ពីស្ទឹងព្រែកត្នោតក្នុងឃុំរលាំងចក ខេត្តកំពង់ស្ពឺ ដល់ស្រុកកណ្តាលស្ទឹង ខេត្តកណ្តាល ២.ការងារសាងសង់ស្ថានីយបូមទឹកសាក់សំពៅក្នុងភូមិសាស្ត្ររាជធានី ភ្នំពេញដែលមានសំណង់អគារកម្ពស់ ៨ម៉ែត្រ និងទទឹង ២៧ម៉ែត្រ មានក្បាលបូម ៦គ្រឿង  ៣.ការងារ ស្តារប្រឡាយព្រែកហូរ ប្រវែង ៧,២គីឡូម៉ែត្រនៃគម្រោងប្រព័ន្ធស្រោចស្រពនិងការពារទឹកជំនន់ស្ទឹងព្រែកត្នោត ស្ថិតក្នុងភូមិសាស្ត្រខេត្តកណ្តាល៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T06:43:34.875Z", "category": "អចលនទ្រព្យ", "views": 1233, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
កំប៉ិកកំប៉ុក តែចំណូលវិលជុំ! មកស្គាល់មុខរបរសាមញ្ញៗ២ នៅផ្ទះ ដែលស្រ្តីនៅតាមជនបទគួរធ្វើបើចង់បានចំណូលរាល់ថ្ងៃ	https://business-cambodia.com/articles/3-start-up	នៅផ្ទះក៏អាចរកចំណូលបានដែរឱ្យតែឧស្សាហ៍ និងចេះឆ្លៀត ជាពិសេសសម្រាប់ស្រ្តីមេផ្ទះដែលរៀបការមានគ្រួសារដែលត្រូវមើលថែកូននៅផ្ទះ ខណៈនេះជារបរ២ ប្រភេទដែលស្រ្តីមេផ្ទះសុទ្ធតែអាចធ្វើការបាន ចំណូលវិញមិនចាញ់អ្នកធ្វើការនៅក្រុមហ៊ុន ដោយរបរទាំងនោះមានដូចជា ៖ ដាំបន្លែ របរដាំបន្លែត្រូវបានគេចាត់ទុកជារបរដែលកំប៉ិកកំប៉ុកនៅផ្ទះដែលទាំងស្រីទាំងប្រុសសុទ្ធតែអាចធ្វើបាន ព្រោះងាយស្រួល នឹងមិនបារម្ភរឿងបញ្ហាទីផ្សារព្រោះជារបស់ដែលគេត្រូវការបរិភោគរាល់ថ្ងៃ ទោះមិនបាច់ដាំបោះដុំ ក៏អាចលក់រាយនៅក្នុងភូមិក្នុងតំបន់បានដែរ។ ជាក់ស្តែងដូចអ្នកស្រី ថៃ ឆេងលី ជាស្រ្តីមេផ្ទះនិងជាដាំបន្លែមួយរូបនៅខេត្តសៀមរាប ក្នុងកិច្ចសម្ភាសន៍ជាមួយក្រុមការងារ Business Cambodia អ្នកស្រី ឆេងលី បានឱ្យដឹងថា ពីមុនអ្នកស្រីជាអតីតគ្រូបង្រៀនមួយរូប ប៉ុន្តែដោយសារតែត្រូវធ្វើការឆ្ងាយៗអ្នកស្រីក៏ប្តូរមកធ្វើការជាអ្នកលក់ចាប់ហួយឱ្យគេ ប៉ុន្តែដោយសារតែការងារនឿយហត់និងបានចំណូលតិចផងនោះ អ្នកស្រីក៏ងាកមកចាប់យករបរដាំបន្លែនៅផ្ទះវិញនៅអំឡុងឆ្នាំ ២០១២ ។ អ្នកស្រីបានបន្តថា ថ្វីបើការងារនេះមើលទៅកំប៉ិកកំប៉ុកប៉ុន្តែក្នុងមួយខែអ្នកស្រីអាចរកប្រាក់ចំណេញបានទាបបំផុតខ្ទង់ ៧០ម៉ឺនរៀនឯណោះ ដែលនេះជាប្រាក់ចំណេញបានពីការដាំបន្លែដូចជា ស្ពៃ សាឡាត់ ស្លឹកខ្លឹម ពោតបារាំង និងបន្លែផ្សេងៗទៀត។ ហេតុដូច្នេះ សម្រាប់បងៗស្រ្តីមេផ្ទះដែលកំពុងចង់រករបរបង្កើតចំណូលក៏អាចពិចារណាសាកល្បងបានទោះមិនចេះក៏បងប្អូនអាចធ្វើបានព្រោះបច្ចុប្បន្នមានកម្មវិធីទូរស័ព្ទនិងលេខអ្នកជំនាញជាច្រើនដែលក្រសួងបានរៀបចំដែលបងប្អូនអាចសួរពីបច្ចេកទេសដាំដុះបាន លុះពេលធ្វើបានទោះមិនបានលក់ជាចំណូលច្រើនតែបងប្អូនក៏អាចកាត់បន្ថយការចំណាយបានមួយកម្រិតទៅលើម្ហូបអារហាររបស់បងប្អូនបានដែរ។   ២. កាត់ដេរ ការងារកាត់ដេរនេះជាការងារដ៏ល្អមួយសម្រាប់ស្រ្តីមេផ្ទះ ខណៈបច្ចុប្បន្នរបរនេះកំពុងមានការចាប់អារម្មណ៍រៀនជាច្រើន ព្រោះតែការងារនេះងាយស្រួលមិនសូវប្រើកម្លាំងច្រើនហើយអាចធ្វើបាននៅផ្ទះ ទោះបីជារបរនេះមានការពេញនិយមតាមខែតាមវេលាប៉ុន្តែបើស្នាដៃល្អ ពូកែ មិនខ្វះទេភ្ញៀវតិចច្រើនៗនៅតែមានជាបន្តបន្ទាប់ ។ ហើយពេលខ្លះទំនេរពីការកាត់សម្លៀកបំពាក់ឱ្យភ្ញៀវ យើងក៏អាចឆ្លៀតកាត់ជាអាវរាប់ឬខោរាប់លក់បានជាបន្តជាប់បានផងដែរ។ គួរបញ្ជាក់ផងដែរថា ក្រៅពីរបរទាំង៣ ខាងលើក៏នៅមានរបរផ្សេងៗទៀតដែលស្រ្តីមេផ្ទះនៅតាមបណ្តាលខេត្តអាចធ្វើបានផងដែរ ដែលមានដូចជា ជាងសាឡន លក់គ្រឿងទូរស័ព្ទ លក់អនឡាញ និងរបរលក់ដូរផ្សេងៗទៀត៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T04:40:28.660Z", "category": "ចាប់ផ្តើមអាជីវកម្ម", "views": 3342, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
នៅក្បែរកក់ក្តៅ! បើឧស្សាហ៍ប្រើឃ្លាទាំង៥នេះ បង្ហាញថាអ្នកជាមនុស្សយល់ចិត្ត និងពូកែទំនាក់ទំនង	https://business-cambodia.com/articles/5-phrases-you-have-high-level-of-emotional-intelligence	សុភាសិតខ្មែរពោលថា “សម្តីជាអាថ៌កន្លង បានសុខទុក្ខផង ព្រោះសម្តី” ចម្រើន ឬចង្រៃ គឺអាស្រ័យលើមាត់។ ខាងក្រោមនេះ គឺជាពាក្យសម្តីទាំង៥ឃ្លា បើឧស្សាហ៍និយាយ បង្ហាញថាអ្នកជាមនុស្សនៅក្បែរកក់ក្តៅ ពូកែយល់ចិត្ត និងប៉ិនប្រសព្វក្នុងការធ្វើទំនាក់ទំនង ដោយយោងតាមការសិក្សាផ្នែកចិត្តសាស្ត្រ៖ ១/. ខ្ញុំយល់អារម្មណ៍របស់អ្នក៖ ការរស់នៅប្រចាំថ្ងៃ យើងតែងជួបមនុស្សដែលបង្ហាញពីអារម្មណ៍ច្រើនដូចជា ភាពរីករាយ រំភើប ទុក្ខសោក ខកចិត្ត ឬខឹងសម្បារជាដើម។ សញ្ញាសម្គាល់នៃ ភាពវៃឆ្លាតខាងផ្នែកអារម្មណ៍ខ្ពស់ គឺជាសមត្ថភាពក្នុងការទទួលស្គាល់ និងអាចចូលដល់អារម្មណ៍របស់អ្នកដទៃ។ វាពិតជាមានសារៈសំខាន់ណាស់ក្នុងការកសាងទំនុកចិត្ត និងរឹតបន្តឹងចំណងទំនាក់ទំនង។ ២/. ខ្ញុំពេញចិត្តចំពោះទស្សនៈរបស់អ្នក៖ ការស្រាវជ្រាវបង្ហាញថា ទង្វើសាមញ្ញនៃការទទួលស្គាល់ទស្សនៈរបស់អ្នកដទៃអាចកាត់បន្ថយជម្លោះ និងលើកកម្ពស់ការដោះស្រាយបញ្ហាកាន់តែប្រសើរឡើង។ វិធីសាស្ត្រនេះជំរុញឲ្យមានបរិយាកាសសហការគ្នាកាន់តែខ្លាំង ធ្វើឲ្យការពិភាក្សាប្រកបដោយផលិតភាពខ្ពស់ ចៀសជាងការជជែកវែកញែតឹងសរសៃកដាក់គ្នា។ ៣/. ខ្ញុំនឹងនៅទីនេះសម្រាប់អ្នក៖ ពេលខ្លះរឿងដ៏មានឥទ្ធិពលបំផុតដែលអ្នកអាចធ្វើបានសម្រាប់នរណាម្នាក់ គឺគ្រាន់តែនៅទីនោះសម្រាប់ពួកគេ។ ការប្រើឃ្លានេះ អ្នកកំពុងលើកដៃគាំទ្រ នៅពេលដែលនរណាម្នាក់កំពុងឆ្លងកាត់ពេលវេលាដ៏លំបាក ដោយបង្ហាញថាពួកគេមិននៅម្នាក់ឯងឡើយ ហើយពួកគេអាចពឹងផ្អែកលើការគាំទ្រផ្លូវចិត្តពីអ្នកបានគ្រប់ពេល។ ៤/. តើខ្ញុំអាចគាំទ្រអ្នកដោយរបៀបណា? ការផ្តល់ជំនួយដល់អ្នកដទៃប្រកបដោយបញ្ញា គឺជាសញ្ញាពិតនៃភាពវៃឆ្លាតខាងផ្លូវចិត្ត។ វាបង្ហាញពីការយល់ចិត្ត ការអាណិតអាសូរ និងបំណងប្រាថ្នាពិតប្រាកដ ដើម្បីធ្វើឱ្យអ្វីៗកាន់តែប្រសើរឡើងសម្រាប់អ្នកដទៃ។ ៥/. វាមិនអីទេក្នុងការមានអារម្មណ៍បែបនេះ៖ វាជាការរំលឹកថា អារម្មណ៍ ទោះបីជាមិនស្រួលប៉ុណ្ណាក៏ដោយ គឺជាផ្នែកមួយនៃការធ្វើជាមនុស្ស ហើយវាមិនអីទេក្នុងការទទួលបានបទពិសោធន៍ទាំងនោះ។ ប្រសិនបើអ្នកឧស្សាហ៍ប្រើឃ្លានេះ វាបង្ហាញថាអ្នកយល់ពីសារៈសំខាន់នៃការទទួលស្គាល់ និងសុពលភាពនៃអារម្មណ៍ ដែលមានសារៈសំខាន់សម្រាប់សុខុមាលភាពផ្លូវចិត្ត និងទំនាក់ទំនងដែលមានសុខភាពល្អ។ យ៉ាងណាមិញ ពាក្យចាស់ខ្មែរបុរាណពោលថា “មនុស្សយកសម្តី ដំរីយកភ្លុក” ចូរប្រើពាក្យសម្តីប្រកបដោយបញ្ញា ក្តីមេត្តា និងជាប្រយោជន៍សម្រាប់ខ្លួនឯង អ្នកដទៃ សង្គមជាតិ និងមនុស្សជាតិ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T03:24:41.681Z", "category": "ភាពជាអ្នកដឹកនាំ", "views": 7746, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឡើងផ្សារហ៊ុនក្រៅស្រុក! ក្រុមហ៊ុនអាកាសចរណ៍១របស់កម្ពុជា គ្រោងឡើងផ្សារហ៊ុនអាមេរិក យកលុយធ្វើរឿងមួយនេះ	https://business-cambodia.com/articles/cambodia-airways-to-list-in-us-stock-market	Cambodia Airways ដែលជាក្រុមហ៊ុនអាកាសចរណ៍នាំមុខគេមួយរបស់កម្ពុជាបានដាក់ពាក្យទៅកាន់គណៈកម្មការមូបត្ររបស់សហរដ្ឋអាមេរិកដើម្បីស្នើសុំឡើងផ្សារហ៊ុនរបស់អាមេរិកកៀគរទុនជាសាធារណៈនៅលើផ្សារហ៊ុនរបស់អាមេរិក។ បើយោងតាមការចុះផ្សាយរបស់Renaissance Capital ដែលជាស្ថាប័នជំនាញលើការបោះផ្សាយលក់ភាគហ៊ុនដំបូងបានឲ្យដឹងកាលពីចុងខែឧសភាកន្លងទៅថាក្រុមហ៊ុនអាកាសចរណ៍ Cambodia Airways ដែលមានមូលដ្ឋាននៅទីក្រុងភ្នំពេញប្រទេសកម្ពុជាមានគម្រោងឡើងផ្សារហ៊ុនកៀរគរទុនប្រមាណ៧លានដុល្លារ។ នៅក្នុងគម្រោងឡើងផ្សារហ៊ុនរបស់អាមេរិកនេះដែរ Cambodia Airways គ្រោងបោះលក់ហ៊ុនសរុបចំនួន១.៥លានហ៊ុនដែលស្មើនឹង២.៤%នៃហ៊ុនសរុបហើយគ្រោងដោះផ្សាយលក់នៅក្នុងតម្លៃចន្លោះពី៤ទៅ៥ដុល្លារក្នុងមួយហ៊ុនខណៈក្រុមហ៊ុននេះមានតម្លៃមូលធនទីផ្សារ( Market Cap) ប្រមាណ២៧៧លានដុល្លារអាមេរិក។  ក្រុមហ៊ុនអាកាសចរណ៍ Cambodia Airways បានដាក់ពាក្យស្នើសុំឡើងផ្សារហ៊ុនរបស់សហរដ្ឋអាមេរិកដើម្បីកៀរគរទុនយកមកទិញយន្តហោះបន្ថែមចំនួន៦គ្រឿងដូចជាប្រភេទយន្តហោះ Airbus A319, A320 និងប្រភេទយន្តហោះផ្សេងៗទៀត។ គួរបញ្ជាក់ផងដែរថាក្រុមហ៊ុនអាកាសចរណ៍ Cambodia Airways គឺជាក្រុមហ៊ុនអាកាសចរណ៍ដែលផ្ដល់សេវាកម្មពេញលេញផ្នែកអាកាសចរណ៍មានមូលដ្ឋាននៅទីក្រុងភ្នំពេញដែលប្រតិបត្តិការហោះហើរក្រៅភ្នំពេញហើយផ្ដល់សេវាកម្មអាកាសចរណ៍បែបពាណិជ្ជកម្មនៅទៅប្រទេសចិននៅប្រទេសក្នុងតំបន់អាស៊ាន។ កាលពីឆ្នាំ២០២៣កន្លងទៅក្រុមហ៊ុនបានហោះហើរដឹកអ្នកដំណើរសរុបប្រមាណជាង១៥ម៉ឺននាក់។ ក្នុងរយៈពេល១២ខែនៃឆ្នាំ២០២៣ក្រុមហ៊ុនរកចំណូលបាន៣៣លានដុល្លារ។ ចំពោះគម្រោងឡើងផ្សារហ៊ុន ក្រុមហ៊ុនគ្រោងចុះបញ្ជីក្នុងផ្សារហ៊ុន Nasdaq របស់អាមេរិកក្រោមនិមិត្តសញ្ញាជាអក្សរកាត់CAKR៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-14T03:03:38.664Z", "category": "ហិរញ្ញវត្ថុ", "views": 312, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជោគជ័យនៅឥណ្ឌូនេស៊ី ឥលូវឡានវៀតណាមត្រៀមចូលប្រទេសក្បែរខាងធំ១ទៀត	https://business-cambodia.com/articles/vinfast-join-thailand	ឡានវៀតណាម Vinfast មួយរយៈចុងក្រោយនេះ ធ្វើ Marketing គ្មានចាយលុយមួយរៀល ដើរប្រម៉ូតគ្រប់ប្រទេស ។ ទាំងដែលកន្លងទៅ Vinfast ថាខាតលុយ ២ពាន់លាន ព្រោះតែលក់ឡានអត់គ្រប់ Target ធ្វើឲ្យសារព័ត៌មានបរទេសផ្សាយឡើងព្រាងព្រាត ហើយថ្មីៗនេះ ប្រមូលឡាន ៦ពាន់គ្រឿងចូលរោងចក្រវិញទៀត ព្រោះតែប្រព័ន្ធបញ្ហាដុំបញ្ជាភ្លើង ។ សារព័ត៌មានបរទេស អាមេរិក អឺរ៉ុបគេនិយាយរិះគន់ផង និងសរសើរផង ដែលធ្វើឲ្យ Vinfast ចំណេញទីផ្សារយកតែមែនទែន អត់អស់លុយជួលក្រុមហ៊ុនសារព័ត៌មានធំៗផ្សាយពីឡានប្រទេសគេ ។ ព្រោះតែព័ត៌មានចុះច្រើនបែបនេះ ឡានវៀតណាម Vinfast បានបើករោងចក្របន្ដបន្ទាប់ លក់ឡានដាច់ដូចព្យុះ និងមានមហិច្ឆតាចង់ក្ដាប់ទីផ្សារឡានអគ្គិសនីលើពិភពលោកថែមទៀតផង ។ ថ្មីៗនេះវៀតណាមបានប្រកាសពីជោគជ័យរថយន្ដរបស់ឡាន Vinfast ដែលលក់ឡានអគ្គិសនីនៅក្នុងប្រទេសឥណ្ឌូនេស៊ីបានដោយជោគជ័យ និងរលូន បានចាប់យកចំណែកទីផ្សារពីប្រទេសឥណ្ឌូនេស៊ីឲ្យងាកមកជិះឡានអគ្គិសនីរបស់វៀតណាមឡើងព្រាត ។ ក្រោយជោគជ័យនៅឥណ្ឌូនេស៊ី ពេលនេះវៀតណាមបោះសម្ដីមួយទៀត គឺត្រូវតែចូលទីផ្សារប្រទេសថៃបន្ដទៀត ព្រោះតែថៃជាតំបន់ល្អមួយដែលមានអ្នកជិះឡានអគ្គិសនីច្រើន និងជនជាតិបរទេស រួមទាំងក្រុមហ៊ុនវិនិយោគទុនមកបណ្ដាក់ទុននៅទីនេះច្រើន ដែលជាឱកាសល្អសម្រាប់ការរកស៊ី ។ បើយើងមើលទៅក្នុងប្រទេសថៃពេលនេះ បាននាំចូលរថយន្ដល្បីៗចូលក្នុងប្រទេសរបស់ខ្លួនព្រោងព្រាតដូចជា BYD, Tesla និងក្រុមហ៊ុនល្បីៗជាច្រើនទៀត ហើយថ្មីៗនេះថៃក៏ធ្វើពិពរណ៍ Bangkok International Motor Show ដែរ ដែលទាញភ្ញៀវទេសចរណ៍បានច្រើនមែនទែន ។ ថៃមានគម្រោងធំណាស់ដែលគេប៉ាន់ប្រមាណ ៣០% នៃប្រជាជន ជាង ៧០លាន ឲ្យជិះឡានដែលប្រើប្រាស់អគ្គិសនីឲ្យបាន ២.៥លានគ្រឿងនៅត្រឹមឆ្នាំ ២០៣០ ដែលនេះជាទិន្នន័យមួយលឿនមែនទែន ។ ក្រៅពីថៃ វៀតណាមក៏ដាក់មហិច្ឆតា ដែលត្រៀមវៃលុកក្នុងតំបន់ជាង 50 Market ជុំវិញពិភពលោកនៅត្រឹមចុងឆ្នាំ ២០២៤ នេះផងដែរ ។ ហើយបើយោងតាមការលក់វិញ ឡាន Vinfast ចាប់យកចំណែកទីផ្សារបាន ០.៥% ពីការលក់រថយន្ដជុំវិញពិភពលោកបើគិតត្រឹមឆ្នាំ ២០២២ ៕ អត្ថបទដោយ ៖ ឆាំ មករា	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T16:56:56.975Z", "category": "ព័ត៌មានថ្មីៗ", "views": 121, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
នេះជាតម្លៃដីធ្លីនៅក្នុងខណ្ឌសែនសុខ និងខណ្ឌទួលគោក ដែលមានទាំងជាប់ផ្លូវធំ និងជាប់ផ្លូវតូច	https://business-cambodia.com/articles/land-price-in-sen-sok-and-toul-kok	កាលពីពេលកន្លងទៅយើងបានបង្ហាញពីតម្លៃដីធ្លីនៅខណ្ឌសំខាន់មួយចំនួនដែលស្ថិតក្នុងភូមិសាស្ដ្ររាជធានីភ្នំពេញ។ ហើយនៅពេលនេះវិញយើងនឹងនាំប្រិយមិត្ដមកដឹងពីតម្លៃធ្លីនៅ ខណ្ឌទួលគោក និងខណ្ឌសែនសុខ ម្ដងថាប្រែប្រួលដល់ណាហើយ។ យោងតាមតម្លៃប៉ានស្មាន ដកស្រង់ពីក្រុមហ៊ុន Key Real Estate តម្លៃដីនៅក្នុងខណ្ឌទាំង ៣ ខាងលើគិតត្រឹមឆមាសទី២ ឆ្នាំ២០២៣ មានតម្លៃដូចតទៅ៖ ១. ខណ្ឌសែនសុខ សង្កាត់ភ្នំពេញថ្មី៖ ដីនៅជាប់ផ្លូវធំតម្លៃចន្លោះពី ២,៧៥០ ទៅ ៤,២៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ៨៩០ ទៅ ១,៨៨០ ដុល្លារក្នុង ១ ម៉ែត្រការ៉េ។ សង្កាត់ទឹកថ្លា៖ ដីនៅជាប់ផ្លូវធំតម្លៃចន្លោះពី ២,៧៥០ ទៅ ៤,១៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ៩៨០ ទៅ ២,១២០ ដុល្លារក្នុង ១ ម៉ែត្រការ៉េ។ សង្កាត់ឃ្មួញ៖ ដីនៅជាប់ផ្លូវធំតម្លៃចន្លោះពី ៩៥០ ទៅ ២,០៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះ ៣៨០ ទៅ ៨២០ ដុល្លារក្នុង ១ ម៉ែត្រការ៉េ។ សង្កាត់ក្រាំងធ្នង់៖ ដីនៅជាប់ផ្លូវធំតម្លៃចន្លោះពី ៨៤០ ទៅ ១,៩៥០ ដុល្លារក្នុង ១ ម៉ែត្រការ៉េ។ ឯដីនៅជាប់ផ្លូវតូចតម្លៃចន្លោះពី ៣៨០ ទៅ ៥៥០ ដុល្លារក្នុង ១ ម៉ែត្រការ៉េ។ ២. ខណ្ឌទួលគោក សង្កាត់បឹងកក់ទី១ និងសង្កាត់បឹងកក់ទី២៖ ដីជាប់ផ្លូវធំតម្លៃចន្លោះពី ៣,៥០០ ទៅ ៦,៤០០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ២,៤៥០ ទៅ ៣,៨៥០ ដុល្លារក្នុង ១ ម៉ែត្រការ៉េ។ សង្កាត់បឹងសាឡាង៖ ដីនៅជាប់ផ្លូវធំតម្លៃចន្លោះពី ៣,១៥០ ទៅ ៥,៣៥០ ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ១,៩៥០ ទៅ ២,៨៨០ ដុល្លារក្នុង ១ ម៉ែត្រការ៉េ។ ផ្សារដើមគរ៖ ដីជាប់ផ្លូវធំតម្លៃចន្លោះពី ៣,៦៨០ ទៅ ៥,៦០០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉។ សង្កាត់ផ្លូវដេប៉ូ១ ដេប៉ូ២ និងដេប៉៣៖ ដីនៅជាប់ផ្លូវធំតម្លៃចន្លោះពី ៣,៦៨០ ទៅ ៥,៦០០ ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ។ សង្កាត់ទឹកល្អក់១៖ ដីនៅជាប់ផ្លូវធំតម្លៃចន្លោះពី ៣,៣៨០ ទៅ ៥,៥៥០ ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ។ សង្កាត់ទឹកល្អក់២៖ ដីជាប់ផ្លូវធំតម្លៃចន្លោះពី ៣,៥៥០ ទៅ ៥,៥៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ។ សង្កាត់ទឹកល្អក់៣៖ ដីនៅជាប់ផ្លូវធំតម្លៃចន្លោះពី ៣,៣៣០ ទៅ ៥,១៥០ ដុល្លារក្នុង ១ ម៉ែត្រការ៉េ។ ខណៈដីនៅជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T10:11:17.230Z", "category": "អចលនទ្រព្យ", "views": 1574, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រយ័ត្នផង! ២ឆ្នាំចុងក្រោយនេះ ការឆបោ.កលុយក្នុងប្រព័ន្ធធនាគារថៃអស់ជាង១.៦ពាន់លា.ន$	https://business-cambodia.com/articles/online-financial-fraud-in-thailand	ធនាគារកណ្ដាលរបស់ថៃបានចេញយុទ្ធនាការបង្រ្កាបគណនីធនាគារដែលប្រើប្រាស់ខុសច្បាប់ក្នុងរូបភាពដើម្បីឆបោកលុយតាមអនឡាញក្នុងប្រព័ន្ធធនាគារហើយក្នុងរយៈពេល២ឆ្នាំចុងក្រោយនេះការឆបោកលុយតាមអនឡាញក្នុងប្រព័ន្ធធនាគារថៃបានឆបោកអស់ជាង១.៦ពាន់លានដុល្លារ។ បើយោងតាមការចុះផ្សាយរបស់ Bangkok Post បានឲ្យដឹងថាធនាគារកណ្ដាលនិងអាជ្ញាធរពាក់ព័ន្ធបានធ្វើការបង្រ្កាបគណនីចំនួន២០ម៉ឺនគណនីដែលត្រូវបានប្រើប្រាស់ដោយមនុស្សមួយចំនួនក្នុងការវេរលុយខុសច្បាប់ជំនួសឲ្យម្ចាស់គណនីដើម។ ពេលនេះធនាគារកណ្ដាលថៃកំពុងដុតដៃដុតជើងក្នុងការពង្រីកការចុះបង្រ្កាបតាមរយៈចែករំលែកនូវទិន្នន័យពីអតិថិជនដែលអាចបង្កហានិភ័យទៅដល់ធនាគារមួយចំនួននៅក្នុងស្រុក។ ចំពោះបុគ្គលដែលត្រូវបានគេសង្ស័យថាប្រើប្រាស់គណនីក្នុងរូបភាពឆបោកនឹងត្រូវបានគេបិទគណនីហើយរឹងបន្ដឹងច្បាប់ដើម្បីកុំឲ្យជនទាំងនោះបើកគណីថ្មីបាន។  លោកស្រី Daranee Saeju ជំនួយការនៃទេសាភិបាលធនាគារកណ្ដាលថៃបានឲ្យដឹងថាស្ថានភាពនៃការឆបោកលុយតាមប្រព័ន្ធធនាគារកាន់តែអាក្រក់ហើយកើនឡើងជាលំដាប់។ ជាក់ស្ដែងក្នុងរយៈពេល២ឆ្នាំចុងក្រោយនេះមានការរាយការណ៍ពីការឆបោកលុយតាមអនឡាញចំនួន៣០ម៉ឹនករណី។ ក្នុងនេះដែរក្នុងចំណោមការឆបោកមួយករណីគឺមានជាប់ពាក់ព័ន្ធនឹងការប្រើប្រាស់គណនីធនាគារដែលម្ចាស់ដើមឲ្យអ្នកផ្សេងប្រើប្រាស់។  គួរបញ្ជាក់ផងដែរថាពាក់ព័ន្ធនឹងការឆបោកលុយតាមអនឡាញនេះដែរប្រទេសថៃគឺពិបាកក្នុងការបង្រ្កាបខណៈដែលពលរដ្ឋជាច្រើនបានក្លាយជាជនរងគ្រោះដោយសារតែការឆបោកក្នុងរូបភាពនៃការផ្ដល់កម្ចីការប្រាក់ទាប ការសន្សំបានការប្រាក់ខ្ពស់និងក្បួនឆបោកតាមបែប Ponzi Scheme។ នៅចន្លោះឆ្នាំ២០២២ដល់ឆ្នាំ២០២៤ការបំផ្លាញតាមរយៈការឆបោកលុយតាមអនឡាញសរុបជាទឹកប្រាក់អស់ប្រមាណជាង១.៦៣ពាន់លានដុល្លារ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T09:56:34.767Z", "category": "ហិរញ្ញវត្ថុ", "views": 422, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ផ្លូវដែកថ្មី ៣ ខ្សែស្ថិតនៅក្នុងគម្រោងសាងសង់របស់រដ្ឋ ខណៈមានតម្លៃសរុបរហូតដល់ ៣៥០០ លានដុល្លារ	https://business-cambodia.com/articles/three-new-railway-project	គម្រោងផ្លូវដែកភ្នំពេញ-ព្រលានយន្ដហោះអន្ដរជាតិតេជោ គម្រោងផ្លូវដែកសៀមរាប-ព្រលានយន្ដហោះអន្ដរជាតិសៀមរាបអង្គរ និងគម្រោងរថភ្លើងនៅក្នុងរាជធានីភ្នំពេញ កំពុងស្ថិតនៅក្នុងផែនការសាងសង់របស់រាជរដ្ឋាភិបាល ខណៈតាមការប៉ាន់ស្មានគម្រោងទាំង ៣ នេះត្រូវការទុវិនិយោគសរុបប្រមាណ ៣៥០០ លានដុល្លារ។ យោងតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា ២០២៣-២០៣៣ របស់រាជរដ្ឋាភិបាលបានបញ្ជាក់ថា ផ្លូវដែកភ្នំពេញ-ព្រលានយន្ដហោះអន្ដរជាតិតេជោ គឺជាផ្លូវដែកសម្រាប់ប្រភេទរថភ្លើងធនស្រាលដឹកជញ្ជូនអ្នកទេសចរណ៍ អ្នកដំណើរចេញពីព្រលានយន្ដហោះមកកាន់រាជធានីភ្នំពេញ និងពីរាជធានីភ្នំពេញទៅកាន់ព្រលានយន្ដហោះវិញ។ តាមការប៉ាន់ស្មានគម្រោងផ្លូវដែកថ្មីនេះមានប្រវែង ២០ គីឡូម៉ែត្រ។ ចំពោះផ្លូវដែកសៀមរាបភ្ជាប់ទៅកាន់ព្រលានយន្ដហោះអន្ដរជាតិសៀមរាបអង្គរវិញ ក៏ជាផ្លូវដែកសម្រាប់ប្រភេទរថភ្លើងធនស្រាលដូចគ្នា ដោយរថភ្លើងនេះនឹងបម្រើដល់ការដឹកជញ្ជូនអ្នកទេសចរណ៍ អ្នកដំណើរចេញពីអាកាសយានដ្ឋានសៀមរាបអង្គរ ដែលមានទីតាំងស្ថិតនៅស្រុកសូទ្រនិគម មកកាន់ទីរួមខេត្ដសៀមរាប និងពីទីរួមខេត្ដសៀរាបទៅកាន់អាកាសយានដ្ឋានមួយនេះ។ តាមការប៉ាន់ស្មានគម្រោងនេះមានប្រវែងសរុប ៣០ គីឡូម៉ែត្រ។ ដោយឡែកសម្រាប់ផ្លូវដែកនៅក្នុងរាជធានីភ្នំពេញវិញ គឺមានប្រភេទផ្លូវដែកលើដី និងក្រោមដី ដែលផ្លូវដែកទាំងពីរប្រភេទនេះគឺសម្រាប់ប្រភេទរថភ្លើងធនស្រាលដឹកអ្នកដំណើរ មានសុវត្ថិភាពខ្ពស់ មិនមានសំឡេងខ្លាំង បញ្ចៀសការកកស្ទះចរាចរណ៍ កាត់បន្ថយការបំពុលបរិស្ថាន និងអនាម័យ។ តាមការប៉ាន់ស្មានគម្រោងនេះមានប្រវែង ២០ គីឡូម៉ែត្រ។ តាមការបញ្ជាក់ពីប្រភពដដែល រថភ្លើងទាំង ៣ ខ្សែនេះ គឺស្ថិតនៅក្នុងគម្រោងសាងសង់នៅក្នុងរយៈពេលខ្លី ឆ្នាំ២០២៣-២០២៧៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T09:34:46.978Z", "category": "អចលនទ្រព្យ", "views": 4235, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ទោះទើបបើក ក៏មានអ្នកស្គាល់ច្រើន! នេះជាចំណុចខ្លឹម៣ បើកហាងដំបូងៗមានអ្នកស្គាល់លឿន	https://business-cambodia.com/articles/run-business-have-more-attractive	អ្នករកស៊ីមួយចំនួននៅពេលដែលចេញរកស៊ីដំបូងៗ គឺធ្វើការBoots ផេក ឬក៏ជួលអ្នកមានឥទ្ធិពលឲ្យជួយផ្សព្វផ្សាយដើម្បីឲ្យគេស្គាល់ ។ មែនទែនទៅកាលដែលធ្វើបែបនេះអាចធ្វើឲ្យគេស្គាល់តែមួយឆាវៗនោះទេ។ បើផលិតផល ឬហាងរបស់លោកអ្នកមិនមានមានគុណតម្លៃអ្វីដល់គេទៀត ផ្សាយម្ដងបាត់ឆឹងតែម្តង។ ដូច្នេះដើម្បីចៀសវាងការចំណាយលុយច្រើនក្នុងពឹងពាក់បណ្ដាយសង្គម ថ្ងៃនេះចាបក្រហម សូមណែនាំ គន្លឺះធំៗទាំង៥ ជួយឲ្យគេស្គាល់ច្រើន ដោយមិនបាច់ជួលអ្នកមានឥទ្ធិពលឬ Boots ផេក៖ ១. ព្យាយាមបង្កើតមាតិកាណាដែលទាក់ទាញ ដើម្បីអាចធ្វើឲ្យផលិតផលរបស់អ្នកមានមនុស្សស្គាល់ច្រើន អ្នកគួរតែគិត និងស្វែងរកអំពីយុទ្ធសាស្ត្រ ក៏ដូចជាមាតិកាប្រភេទណាដែលវាស៊ីគ្នាជាមួយនឹងផលិតផលឬសេវាកម្មដែលអ្នកកំពុងតែមាន និងអាច ជាប្រភេទមាតិកាដែលអាចទាក់ទាញចំណាប់អារម្មណ៍របស់អតិជនគោលដៅរបស់អ្នកឲ្យនៅបន្តតាមដានមើល ស្ដាប់ និងអាននូវព័ត៌មាននៃផលិតផលអ្នក តាមរយៈការលេងពាក្យពេចន៍នៅលើ Captions ការបង្កើតជាវីដេអូកំប្លែង ឬជាវីដេអូអប់រំទៅតាមប្រភេទនៃផលិតផលឬសេវាកម្មរបស់អ្នក ឬតាមរយៈការបង្កប់នូវភាពច្នៃប្រឌិតក្នុងការឌីហ្សាញរូបភាព និងការបង្កើត Meme កំប្លែងៗជាដើម ដើម្បីធ្វើឲ្យអ្នកមើលនៅលើបណ្ដាញសង្គមហ្នឹង មានអារម្មណ៍ស្រដៀងគ្នាជាមួយនឹងប្រភេទ Meme ឬវីដេអូ ឬរូបភាពទាំងនេះ និងចែករំលែកសារនោះនៅលើបណ្ដាញសង្គម។ ២. ដឹងច្បាស់អំពី Target Audience របស់អ្នក មុនពេលដែលអ្នកចំណាយពេលវិនិយោគទៅលើការគិតនូវមាតិកាថ្មីៗ និងទាក់ទាញបាន លុះត្រាតែអ្នកដឹងច្បាស់អំពី Target Audience ជាមុនសិន ថាតើពួកគេគឺជានរណា? ស្ថិតនៅក្នុងវ័យណា? ចំណង់ចំណូលចិត្តរបស់ពួកគេគឺអ្វី? ហើយអ្វីដែលអាចទាក់ទាញពួកគេឲ្យបន្តតាមដានអ្នកនៅលើបណ្ដាញសង្គម និងបន្តគាំទ្រផលិតផលរបស់អ្នក? តើពួកគេភាគច្រើនចូលចិត្តចំណាយពេលទៅលើវេទិកាមួយណាជាងគេ? សំណួរទាំងនេះគឺសុទ្ធសឹងតែជាអ្វីដែលអ្នកត្រូវដឹង មុនពេលអ្នកអាចសម្រេចចិត្តថាត្រូវបង្កើតមាតិកាណាដែលត្រូវគ្នាជាមួយនឹង Target Audience របស់អ្នកបាន និងអាចទាក់ទាញពួកគេឲ្យចាប់អារម្មណ៍ប្រភេទអាជីវកម្មរបស់អ្នកបាន។ ៣. ជ្រើសរើសវេទិកាក្នុងការផ្សព្វផ្សាយ ដោយសារតែបច្ចុប្បន្ននេះវេទិកាដែលមានប្រជាប្រិយភាពជាងគេ គឺ Facebook Tik Tok និង Intstagram។ ដូច្នេះ ជាដំបូង អ្នកត្រូវកំណត់សិនថា តើវេទិកាផ្សព្វផ្សាយមួយណាដែលវាមានប្រសិទ្ធភាពខ្ពស់ក្នុងការផ្សព្វផ្សាយផលិតផលថ្មីរបស់អ្នក ដើម្បីឲ្យមានមនុស្សស្គាល់កាន់តែច្រើនបាន? តែមុននឹងអ្នកអាចដឹងបានថាវេទិកាមួយណាល្អសម្រាប់ផលិតផលរបស់អ្នកបាន គឺទាល់តែអ្នកសាកល្បងបង្ហោះឲ្យបានគ្រប់វេទិកាសិន។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T09:24:40.852Z", "category": "កំពូលអ្នកលក់", "views": 487, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មិនបាច់ទៅដល់អង់គ្លេស! សាលា Oxford មានថ្នាក់វគ្គខ្លីហ្វ្រីរាប់សិបមុខ អាចរៀនបានតាមអនឡាញ	https://business-cambodia.com/articles/free-learning-course-oxford-university-	Oxford គឺជាសកលវិទ្យាល័យ ដ៏ចំណាស់បំផុតមួយនៅចក្រភពអង់គ្លេស និងជាប់លំដាប់ថ្នាក់ពិភពលោក ចំណាត់ថ្នាក់លេខ៣ ដែលមានប្រព័ន្ធអប់រំល្អបំផុត ហើយការសិក្សានៅសកលវិទ្យាល័យនេះក៏មានតម្លៃថ្លៃ ជាពិសេសសម្រាប់សម្រាប់និស្សិតបរទេស ដែលត្រូវចំណាយលើការរស់នៅផងនិងការសិក្សាផង។ យ៉ាងណាមិញប្រសិនបើបងប្អូនចង់រៀនសូត្រ ចង់ទទួលបានបទពិសោធន៍សិក្សាពីសកលវិទ្យាល័យនេះ ដោយមិនចាំបាច់ទៅដល់សិក្សាដល់ចក្រភពអង់គ្លេស Oxford ក៏មានវគ្គសិក្សាខ្លីៗឥតគិតថ្លៃ តាមរយៈអនឡាញ ចំនួនរាប់សិបមុខវិជ្ជាផងដែរ ដោយក្នុងនោះ សិស្សមកពីគ្រប់មជ្ឍដ្ឋានអាចរៀនបានពីគ្រប់ពេលវេលានិងគ្រប់ទីកន្លែង តាមរយៈវេបសាយសិក្សា Oxford Home Study ។ ចំពោះការសិក្សានេះដែរគឺបើកចំហសម្រាប់មនុស្សគ្រប់គ្នាចូលទៅរៀនបានដោយ មិនគិតអំពីអាយុ ទីតាំងប្រទេស និងកម្រិតវប្បធម៌របស់អ្នកចង់សិក្សានោះឡើយ ពោលឱ្យតែចេះភាសាអង់គ្លេស បងប្អូនអាចរើសមុខវិជ្ជាបានតាមតម្រូវការនិងបត់បែនបាន ដើម្បីពង្រឹងចំណេះដឹងដែលយើងមានស្រាប់ ឬស្វែងរករៀនមុខវិជ្ជាជំនាញថ្មីៗ។ ដូច្នេះសម្រាប់បងប្អូនដែលមានចំណាប់អារម្មណ៍ក្នុងការសិក្សាដោយខ្លួនឯង លើវគ្គសិក្សាតាមរយៈអនឡាញ ជាមួយសាកលវិទ្យាល័យ Oxford បងប្អូនអាចចូលទៅកាន់វេបសាយ  Oxford Home Study  រួចជ្រើសរើសមុខវិជ្ជាដែលបងប្អូនពេញចិត្ត ហើយបង្កើតគណនី រួចអានពាក្យណែនាំសិក្សានៅក្នុងវគ្គនោះ ដើម្បីទទួលបានព័ត៌មានលម្អិតពីមេរៀននិងមុខវិជ្ជាសិក្សា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T08:50:11.361Z", "category": "ភាពជាអ្នកដឹកនាំ", "views": 1605, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ធ្វើឲ្យត្រូវទៅតាមវ័យ! វ័យ២០, ៣០និង៤០ឆ្នាំ ផ្ដោតធ្វើរឿងទាំងនេះខ្លាំងបំផុត ជីវិតអ្នកនឹងរីកចម្រើន សល់លុយច្រើន	https://business-cambodia.com/articles/what-to-do-in-your-ages	វ័យគឺវាបញ្ជាក់ពីពេលវេលាដែលអ្នកត្រូវធ្វើអ្វីមួយដែលសំខាន់ក្នុងជីវិតរបស់អ្នកហើយផ្លាស់ប្ដូររបៀបរស់នៅនិងបើកទំព័រជីវិតថ្មី។ ជាក់ស្ដែងបើអ្នកស្ថិតក្នុងវ័យ៣០ឆ្នាំគឺជាវ័យមួយដែលអ្នកគួរមានគ្រួសារថាមនុស្សប្រុសឬស្រីនោះទេ។ និយាយទាក់ទងនឹងវ័យនេះដែរ ថ្ងៃនេះBusiness Cambodia សូមចែករំលែកនូវរឿងសំខាន់ដែលអ្នកគួរទៅតាមវ័យក្នុងវ័យ ២០ឆ្នាំ ៣០ឆ្នាំនិង៤០ឆ្នាំ។ ហើយបើធ្វើបានជីវិតអ្នកនឹងរីកចម្រើន សល់លុយច្រើន។ ១. វ័យ២០ឆ្នាំ ស្ថិតនៅក្នុងវ័យ២០ឆ្នាំអ្វីដែលអ្នកគួរធ្វើគឺសាកល្បងរឿងគ្រប់យ៉ាង។ វ័យនេះគឺជាវ័យមួយដែលអ្នកមានពេលវេលាច្រើនក្នុងការសាល្បងរឿងជាច្រើនដើម្បីដឹងថាតើអ្វីដែលអ្នកចូលចិត្តធ្វើហើយអ្វីដែលអ្នកមិនចូលចិត្តធ្វើ។ សេដ្ឋី Jack Ma ធ្លាប់លើកឡើងថាវ័យខ្ទង់២០ឆ្នាំគឺជាវ័យដែលសំណាងបំផុតព្រោះអ្នកអាចសាកល្បងនូវរឿងជាច្រើនហើយបើទោះជាបរាជ័យក៏មិនថ្វីដែរព្រោះអ្នកនៅមានពេលវេលាច្រើនក្នុងការរៀនសូត្រដកស្រង់បទពិសោធន៍។ ២. វ័យ៣០ឆ្នាំ វ័យ៣០ឆ្នាំគឺជាវ័យមួយដែលអ្នកកាន់តែមានភាពចាស់ទុំដូច្នេះបើអ្នកស្ថិតនៅក្នុងវ័យនេះអ្នកត្រូវរកអ្វីដែលអ្នកពូកែហើយមានចំណងចំណូលចិត្តទៅវា។ ឧទាហរណ៍បើអ្នកពូកែភសាអង់គ្លេស អ្នកគួរពង្រឹងភាសាអង់គ្លេសរបស់អ្នកឲ្យខ្លាំងដើម្បីប្រើប្រាស់វាជាប្រយោជន៍សម្រាប់ខ្លួនជាពិសេសគឺប្រើប្រាស់ក្នុងការកសាងប្រភពចំណូលតែម្ដង។ ៣. វ័យ៤០ឆ្នាំ ចូលដល់វ័យ៤០ឆ្នាំគឺជាវ័យដែលកាន់តែចាស់ទុំហើយច្បាស់លាស់ អញ្ចឹងបើអ្នកចូលដល់វ័យនេះ អ្នកនឹងមានជំនាញមួយច្បាស់លាស់សម្រាប់ខ្លួនឯង។ ដូច្នេះស្ថិតនៅក្នុងវ័យនេះ អ្នកត្រូវប្រើប្រាស់ជំនាញដែលអ្នកមានដើម្បីរកចំណូលហើយវិនិយោគប្រាក់ចំណូលរបស់អ្នកដើម្បីកសាងទ្រព្យនៅក្នុងជីវិត។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T08:43:54.894Z", "category": "ហិរញ្ញវត្ថុ", "views": 1431, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
តោះដាក់ពា.ក្យរៀន! ថៃ ផ្តល់អាហារូបករណ៍ឱ្យទៅរៀន អាចដាក់ពាក្យរៀនបាន ដោយមិនបាច់ប្រឡង	https://business-cambodia.com/articles/you-should-study-thailand	ជាឱកាសល្អសម្រាប់អ្នកដែលមានបំណងចង់បន្តការសិក្សានៅប្រទេសថៃ ដោយពេលនេះប្រទេសថៃបានបើកឱកាសផ្តល់អាហាររូបករណ៍ ១០០% លើការសិក្សាមុខជំនាញមានសក្តានុពលជាច្រើន មុខជំនាញ ដែលអាហាររូបករណ៍នេះក៏មានការផ្តល់ជូនទាំងការស្នាក់នៅ ប្រាក់ឧបត្ថម្ភប្រចាំខែ ថ្លៃវីសារ សំបុត្រយន្តហោះ ធានារ៉ាប់រងសុខភាពជាដើម។ យោងតាមការចុះផ្សាយរបស់ផេក Cambodia Scholarship Center បានឱ្យដឹងថា ថៃបានបើកអាហាររូបករណ៍សម្រាប់ថ្នាក់ បរិញ្ញាបត្រ អនុបណ្ឌិត និងបណ្ឌិតជាច្រើនជំនាញ។ ចំពោះឯកសារដើម្បីដាក់ពាក្យអាហាររូបករណ៍នេះរួមមាន ៖ ប្រវត្តិរូបសង្ខេប ព្រឹត្តិបត្តិពិន្ទុនិងសញ្ញាបត្រ សញ្ញាបត្រភាសាអង់គ្លេស IELTS 4.5 អត្តញ្ញាណប័ណ្ណ និក្ខេបទសង្ខេប សម្រាប់បងប្អូនដែលមានចំណាប់អារម្មណ៍ និងចង់ទទួលបានព័ត៌មានបន្ថែម អាចធ្វើការទំនាក់ទំនងទៅកាន់ហ្វេសប៊ុកផេក Cambodia Scholarship Center បាន៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T08:11:59.859Z", "category": "ចាប់ផ្តើមអាជីវកម្ម", "views": 313, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កុំលេងសើច! បើមានសញ្ញាទាំង៥នេះ ដល់ពេលដែលអ្នកគួរដកឃ្លាពីការងា.រ សម្រាកមួយរយៈហើយ	https://business-cambodia.com/articles/8-subtle-signs-you-really-deserve-a-vacation	ពាក្យចាស់លោកពោលថា “ឈើបៀមទឹកឆាប់ពុក មនុស្សបៀមទុកឆាប់ស្លាប់” ប្រដូចទៅនឹងជីវិតរស់នៅប្រចាំថ្ងៃ គិតច្រើនពីអនាគត ខំប្រឹងធ្វើការខ្លាំងល្អ ប៉ុន្តែបើឈានចូលដល់សញ្ញាទាំង៥ ខាងក្រោមនេះ ដល់ពេលដែលអ្នកគួរដកឃ្លាពីការងារ សម្រាកមួយរយៈហើយ បើយោងតាមការសិក្សាផ្នែកចិត្តសាស្ត្រ៖ ១/. អស់កម្លាំងរហូត៖ បើមានអារម្មណ៍ហត់នឿយគ្រប់ពេល ទោះគេងបានគ្រប់គ្រាន់ក្តី ឬធ្វើការតិចតួចឆាប់ល្វើយ គឺជាសញ្ញាបង្ហាញថា អ្នកត្រូវការថ្ងៃឈប់សម្រាករយៈពេលវែង។ នេះមិនមែនជាភាពហត់នឿយដែលអាចព្យាបាលបានដោយការសម្រាកតែមួយយប់នោះទេ ប៉ុន្តែវាជាភាពហត់នឿយធ្ងន់ធ្ងរដែលបានចូលជ្រៅទៅក្នុងជីវិតប្រចាំថ្ងៃរបស់អ្នក ហើយអាចផ្តល់ផលប៉ះពាល់ដ៏អាក្រក់ដល់សុខភាពផ្លូវកាយ-ផ្លូវចិត្ត និងសុខមាលភាពទូទៅ។ ២/. ថយចុះផលិតភាពនៅកន្លែងធ្វើការ៖ ប្រសិនបើសង្កេតឃើញថា ដំណើរការការងារធ្លាក់ចុះខ្លាំង ទោះបីអ្នកបានខិតខំប្រឹងប្រែងអស់ពីសមត្ថភាពក្តី វាអាចជាសញ្ញា អ្នកត្រូវការថ្ងៃឈប់សម្រាកហើយ។ នៅពេលធ្វើការហួសកម្លាំង និងស្ត្រេស មុខងារនៃការយល់ដឹងរបស់ខួរក្បាលអាចប៉ះពាល់ ដែលនាំឲ្យថយចុះប្រសិទ្ធភាព។ ដូច្នេះអ្នកត្រូវការដកឃ្លាពីការងារមួយរយៈដើម្បីស្ថារសមត្ថភាពខួរក្បាល និងស្ថានភាពផ្លូវចិត្តឡើងវិញ។ ៣/. ឆាប់ខឹង៖ មួលម៉ៅច្រើន ឆាប់ខឹងឆេវឆាវ អារម្មណ៍មិននឹងនរឡើងចុះលឿន ដល់ពេលអ្នកត្រូវឈប់សម្រាកហើយ។ ការផ្លាស់ប្តូរអារម្មណ៍ទាំងនេះ ច្រើនតែជាលទ្ធផលនៃភាពតានតឹងរ៉ាំរ៉ៃ ឬភាពគ្មានកម្លាំងកំហែង។ ការឆាប់ខឹងនេះ អាចធ្វើឲ្យទំនាក់ទំនងរបស់អ្នកកាន់តែតានតឹង និងប៉ះពាល់ដល់គុណភាពជីវិតទាំងមូល។ ៤/. ពិបាកគេង៖ ការគេងមិនលក់ ឬគេងមិនស្ងប់ ជាសញ្ញាបង្ហាញថា អ្នកត្រូវការថ្ងៃឈប់សម្រាករយៈពេលយូរ។ ភាពតានតឹង និងការងារច្រើនហួសប្រមាណ អាចនាំឲ្យពិបាកគេង និងធ្វើឲ្យអ្នកមានអារម្មណ៍អស់កម្លាំងជាប្រចាំ សូម្បីតែបន្ទាប់ពីសម្រាកពេញមួយយប់ក៏ដោយ។ អ្នកត្រូវដឹងថា ការគេងប្រកបដោយគុណភាព គឺជាកត្តាសំខាន់សម្រាប់សុខភាពផ្លូវកាយ និងសុខុមាលភាពផ្លូវចិត្ត។ ៥/. កាន់តែដុនដាប៖ ប្រសិនបើអ្នកឧស្សាហ៍ធ្លាក់ខ្លួនឈឺ ឈឺក្បាល ឬមានបញ្ហារំលាយអាហារ វាជាសញ្ញានៃសុខភាពរាងកាយប្រាប់អ្នកថា អ្នកគួរបន្ថយល្បឿន ឬឈប់សម្រាកសិន។ រាងកាយរបស់អ្នកគឺជាប្រព័ន្ធដ៏ឆ្លាតវៃ ហើយរោគសញ្ញាទាំងនេះកំពុងទាមទារឲ្យអ្នកសម្រាក បើមិនដូច្នោះអ្នកនឹងធ្លាក់ខ្លួនឈឺធ្ងន់ធ្ងរមិនខាន។ វាចាំបាច់ណាស់ក្នុងការកំណត់អាទិភាពលើសុខភាព និងសុខុមាលភាពរបស់អ្នក លើសពីអ្វីទាំងអស់។ យ៉ាងណាមិញ បើអ្នកកំពុងស្ថិតនៅក្នុងចំណុចទាំង៥ខាងលើនេះ បើអាចចូរដកឃ្លាពីការងារមួយរយៈសិន មកមើលថែខ្លួនឯងឡើងវិញ កុំបណ្តោយរហូតដល់ហួសពេលឲ្យសោះ ដូចព្រះពុទ្ធ ទ្រង់ត្រាស់សម្តែងថា “សុខភាព គឺជាលេខ១ អ្វីៗផ្សេងទៀតគឺជាលេខសូន្យ” បើបាត់បង់សុខភាពហើយ គ្រប់យ៉ាងគឺទទេស្អាត រលាយដូចអំបិលត្រូវទឹក ក្រមួនត្រូវថ្ងៃមិនខាន៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T07:49:29.180Z", "category": "ភាពជាអ្នកដឹកនាំ", "views": 12277, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដល់ហើយៗ! តស់មកដឹងតម្លៃរថយន្ត Ford Territory ស៊េរីឆ្នាំ២០២៥នៅខ្មែរ រូបរាងថ្មីស្អាត មាឌធំទៀត	https://business-cambodia.com/articles/ford-territory-dark-edition-feature-pri-kh	សម្រាប់បងប្អូនដែលនិយមចូលចិត្តរថយន្ត លក្ខណៈគ្រួសារ មាឌធំ កម្លាំងមាំ មាឌឌាំង អាចជិះបានច្រើនគ្នា ជាពិសេសបងប្អូនដែលស្រលាញ់ឡានអាមេរិក ត្រូវប៉ាន់តែម្តង ខណៈនេះជារថយន្តខ្លាញ់គោ Ford Territory Dark Edition ឆ្នាំ២០២៥ មួយម៉ូដែល ចេញលក់នៅខ្មែរហើយ ជាមួយរូបរាងមាំទាំ ផ្គួបផ្សំជាមួយតម្លៃត្រឹមតែ ៤៩,៩០០ដុល្លារតែប៉ុណ្ណោះ។ Ford Territory Dark Edition ត្រូវបានរចនាម៉ូដថ្មីប្លែកបែបស្ព័រពណ៌ខ្មៅ ជាមួយនឹងចង្កៀងមុខដែលមានភ្លើងបំភ្លឺពេលថ្ងៃ អំពូលកាត់អ័ព្ទ និងចង្កៀងខាងមុខជាប្រភេទ LED បិទនិងបើកហ្វាកូដដោយស្វ័យប្រវត្ត ជាមួយមុខងារ (Follow Me Home) ចង្កៀងក្រោយជាប្រភេទ LED បែប 3D ដែលមានពន្លឺភ្លឺច្បាស់ល្អ។ មិនតែប៉ុណ្ណោះ Ford Territory Dark Edition នេះ ក៏មានបំពាក់នូវ សែនសឺចំនួន ១២គ្រាប់ជុំវិញរថយន្ត ផ្លឹតទឹកអូតូ និង កញ្ចក់ក្តោបអូតូ ដែលជួយអោយការបើកបរកាន់តែមានភាពឆ្លាតវៃ និងចំណុចដែលពិសេសសម្រាប់រថយន្ត Ford Territory Dark Edition គឺមុខងារបញ្ឆះ និងពន្លត់ពីចម្ងាយ (Remote Start/Stop) ដែលបង្កភាពងាយស្រួលដល់អតិថិជន ក្នុងតម្រូវការអោយរថយន្តដំណើរការមុននឹងចូលក្នុងរថយន្ត។ ចំណែកឯផ្នែកខាងក្នុងនៃរថយន្តនេះវិញ ត្រូវបានរចនាម៉ូដប្រណិតលាយជាមួយនឹង Carbon Fiber ធំទូលាយ ប្រកបដោយផាសុខភាព ដែលមានដូចជា៖ កៅអីបែបប្រណិតរំលេចដោយថ្នេរពណ៌ទឹកក្រូច និងបំពាក់មកនូវមុខងារកៅអីត្រជាក់ផ្នែកខាងមុខ ដំបូលកញ្ចក់ធំអាច បិទនិងបើកបាន និងពោងសុវត្ថិភាពជុំវិញរថយន្ត រថយន្តនេះក៏បានបំពាក់នូវកុងទ័រឌីជីថលទំនើបទាន់សម័យទំហំ 12.3 អ៊ីញ រួមជាមួយអេក្រង់ Touch Screen កណ្តាលទំហំ 12 អ៊ីញ ជាមួយប្រព័ន្ធ Wireless Apple CarPlay និង Android Auto។ ចង្កឹះលេខអេឡិចត្រូនិច E-Shifter ដែលអាចធ្វើការដោយស្វ័យប្រវត្ត, ប្រព័ន្ធហ្វ្រាំងដៃអេឡិចត្រូនិចស៊េរីថ្មី, ប្រព័ន្ធសាកទូរស័ព្ទឥតខ្សែ (Wireless Charging), ចង្កូតអេឡិចត្រូនិច (EPAS) ធូរងាយស្រួលពេលបើកបរ, ប្រព័ន្ធបន្សុទ្ធខ្យល់ PM 2.5 និងគ្រប់គ្រងសីតុណ្ហភាពដោយស្វ័យប្រវត្ត, ប្រព័ន្ធចុចបញ្ឆេះរថយន្ត (Smart key), កញ្ចក់មើលក្រោយកាត់បន្ថយចំណាំងផ្លាត (Auto-Dimming) ។ ទន្ទឹមនឹងនេះដែរ Ford Territory Dark Edition បានបំពាក់នៅម៉ាស៊ីនជំនាន់ថ្មី ជាប្រភេទម៉ាស៊ីនសាំង 1.5L EcoBoost ដែលអាចផលិតកម្លាំងសេះបានរហូតដល់ទៅ 163 PS និងកម្លាំងរមួលកង់រហូតដល់ទៅ 250Nm និងប្រអប់លេខស្វ័យប្រវត្ត 7 វគ្គ ដែលផ្តល់នូវសន្ទុះខ្លាំងក្នុងការបើកបរ។ គួរជម្រាបផងដែរថា ប្រសិនបើបងប្អូនចាប់អារម្មណ៍អាចធ្វើការទំនាក់ទំនងទៅតាមលេខទូរស័ព្ទដូចខាងក្រោម៖ សាខាព្រះមុនីវង្ស 078 999 773, សាខាទឹកថ្លា 095 939 939, សាខាទូលសង្កែ 078 935 935, សាខាជ្រោយចង្វារ 017 999 027, សាខាខេត្តសៀមរាប 077 666 357 ឬ 088 9 666 357, សាខាខេត្តកំពង់ចាម 078 999 883 ឬ 088 3 999 883, សាខាភ្នំពេញថ្មី 011 255 229 / 077 722 999 និងសាខាបឹងបៃតង 099 999 747។៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T07:30:25.199Z", "category": "កំពូលអ្នកលក់", "views": 4737, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ដាក់លក់ព្រោងព្រាតតែតម្លៃមិនធ្លាក់! អ្នកជំនាញប្រាប់មូលហេតុ អលនទ្រព្យបន្ដធ្លាក់ តែតម្លៃដី ផ្ទះ មិនធ្លាក់ថ្លៃ	https://business-cambodia.com/articles/land-home-still-high-price	“អចលនទ្រព្យធ្លាក់ចុះ តែតម្លៃដី ផ្ទះថ្លៃដដែល”, “ចេះតែថាអចលនទ្រព្យធ្លាក់ឯណា បើផ្ទះនៅតែខ្ពស់ហ្នឹង”, “អលនទ្រព្យធ្លាក់ តែកុំលូនសួរ ផ្ទះ ដីនៅថ្លៃដូចដើម” នេះគឺជាComment របស់បងប្អូនដែលឆ្ងល់ ហេតុអ្វីបានជាធនាគារពិភពលោកព្យាករណ៍ថា អចលនទ្រពន្យបន្ដធ្លាក់ តែតម្លៃអចលនវត្ថុនៅមានតម្លៃថ្លៃ ស្លាកដាក់ផ្ទះដីព្រោងព្រាត តែតម្លៃមិនធ្លាក់ បើទោះបីទីផ្សារអចលនទ្រព្យស្ងប់ស្ងាត់។ ជាការពិត ស្ថានភាពអចលនទ្រព្យនៅក្នុងឆ្នាំ២០២៤ ត្រូវបានគេរំពឹងទុកថានឹងប្រសើរ បើធៀបនឹងវិបត្តិកន្លងមក ក៏ប៉ុន្ដែនៅតែងើបមិនផុត ការទិញលក់នៅស្ងប់ស្ងាត់ តម្លៃដីធ្លីមិនសូវកម្រើកដូចឆ្នាំ២០១៨ ២០១៩ឡើយ។ដើម្បីឱ្យតែលម្អិតតែម្ដង Business Cambodia បានស្រង់សំណួរ ទៅសាកសួរអ្នកជំនាញអចលនទ្រព្យ ដើម្បីឱ្យកាន់តែច្បាស់ តើហេតុអ្វីក្នុងស្ថានភាពនេះ អចលនវត្ថុនៅតែមិនធ្លាក់ចុះ? ឧកញ៉ាបណ្ឌិតសំ សុខនឿន អ្នកមានបទពិសោធន៍ក្នុងវិស័យអចលនទ្រព្យបានដឹងថា ចរន្ដទិញលក់ក្នុងវិស័យអចលនទ្រព្យពិតជាស្ងប់ស្ងាត់មែន ក៏ប៉ុន្ដែតម្លៃមិនធ្លាក់នោះ ដោយសារតែម្ចាស់ទ្រព្យនៅមានការរំពឹងថា ងចលនទ្រព្យនៅតែប្រសើរឡើងវិញ ហើយជាធម្មតាអចលនទ្រព្យមានឡើងមានចុះ ហើយក៏មិនធ្លាក់ចុះរហូតដែរ នឹងប្រសើរឡើងវិញពេលមានអ្នកវិនិយោគចូលមក។ អ្នកជំនាញរូបនេះ បានបន្ដថា ករណីខ្លះ អចលនទ្រព្យមានតម្លៃទាប ដោយសារតែម្ចាស់ទ្រព្យមានតម្រូវការសាច់ប្រាក់បន្ទាន់ ទើបលក់តម្លៃក្រោមទីផ្សារផងដែរ ដែលនេះហើយពាក្យថា វិបត្តិគឺជាឱកាសក្នុងវិនិយោគកើតឡើង ចំពោះអ្នកដែលត្រៀមខ្លួនរួមរាល់។ គួរបញ្ជាក់ផងដែរថា កាលពីសប្ដាហ៍មុន ធនាគារពិភពលោកដែលចេញផ្សាយរបាយការណ៍បច្ចុប្បន្នភាពសេដ្ឋកិច្ចកម្ពុជាដោយលើកឡើងថា កំណើនសេដ្ឋកិច្ចត្រូវបានព្យាករថាមាន៥,៨% នៅឆ្នាំ ២០២៤ ហើយនឹងអាចប្រសើរឡើងបន្ថែមទៀតនៅកម្រិត ៦,១% នៅឆ្នាំ ២០២៥ ទោះបីជាយ៉ាងណាក៏ដោយ ក៏សកម្មភាពក្នុងវិស័យសំណង់នៅតែមានតិចតួច ខណៈដែលទីផ្សារអចលនទ្រព្យនៅតែបន្តធ្លាក់ចុះ។ ជាលទ្ធផល កំណើនឥណទានក្នុងស្រុកបានធ្លាក់ចុះយ៉ាងខ្លាំង បណ្ដាលឱ្យមានការកាត់បន្ថយការចំណាយឯកជន និងប៉ះពាល់ដល់ការប្រមូលចំណូលក្នុងស្រុក។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T06:53:56.609Z", "category": "អចលនទ្រព្យ", "views": 5165, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
ដាក់លក់បន្ទាន់ព្រោងព្រាតតែតម្លៃមិនធ្លាក់! អ្នកជំនាញប្រាប់មូលហេតុ អចលនទ្រព្យបន្ដធ្លាក់ តែតម្លៃដី ផ្ទះ មិនធ្លាក់ថ្លៃ	https://business-cambodia.com/articles/real-estate-continues-to-fall-but-land-prices-do-not-fall	“អចលនទ្រព្យធ្លាក់ចុះ តែតម្លៃដី ផ្ទះថ្លៃដដែល”, “ចេះតែថាអចលនទ្រព្យធ្លាក់ឯណា បើផ្ទះនៅតែខ្ពស់ហ្នឹង”, “អលនទ្រព្យធ្លាក់ តែកុំលូនសួរ ផ្ទះ ដីនៅថ្លៃដូចដើម” នេះគឺជាComment របស់បងប្អូនដែលឆ្ងល់ ហេតុអ្វីបានជាធនាគារពិភពលោកព្យាករណ៍ថា អចលនទ្រពន្យបន្ដធ្លាក់ តែតម្លៃអចលនវត្ថុនៅមានតម្លៃថ្លៃ ស្លាកដាក់ផ្ទះដីព្រោងព្រាត តែតម្លៃមិនធ្លាក់ បើទោះបីទីផ្សារអចលនទ្រព្យស្ងប់ស្ងាត់។ ជាការពិត ស្ថានភាពអចលនទ្រព្យនៅក្នុងឆ្នាំ២០២៤ ត្រូវបានគេរំពឹងទុកថានឹងប្រសើរ បើធៀបនឹងវិបត្តិកន្លងមក ក៏ប៉ុន្ដែនៅតែងើបមិនផុត ការទិញលក់នៅស្ងប់ស្ងាត់ តម្លៃដីធ្លីមិនសូវកម្រើកដូចឆ្នាំ២០១៨ ២០១៩ឡើយ។ដើម្បីឱ្យតែលម្អិតតែម្ដង Business Cambodia បានស្រង់សំណួរ ទៅសាកសួរអ្នកជំនាញអចលនទ្រព្យ ដើម្បីឱ្យកាន់តែច្បាស់ តើហេតុអ្វីក្នុងស្ថានភាពនេះ អចលនវត្ថុនៅតែមិនធ្លាក់ចុះ? ឧកញ៉ាបណ្ឌិតសំ សុខនឿន អ្នកមានបទពិសោធន៍ក្នុងវិស័យអចលនទ្រព្យបានដឹងថា ចរន្ដទិញលក់ក្នុងវិស័យអចលនទ្រព្យពិតជាស្ងប់ស្ងាត់មែន ក៏ប៉ុន្ដែតម្លៃមិនធ្លាក់នោះ ដោយសារតែម្ចាស់ទ្រព្យនៅមានការរំពឹងថា ងចលនទ្រព្យនៅតែប្រសើរឡើងវិញ ហើយជាធម្មតាអចលនទ្រព្យមានឡើងមានចុះ ហើយក៏មិនធ្លាក់ចុះរហូតដែរ នឹងប្រសើរឡើងវិញពេលមានអ្នកវិនិយោគចូលមក។ អ្នកជំនាញរូបនេះ បានបន្ដថា ករណីខ្លះ អចលនទ្រព្យមានតម្លៃទាប ដោយសារតែម្ចាស់ទ្រព្យមានតម្រូវការសាច់ប្រាក់បន្ទាន់ ទើបលក់តម្លៃក្រោមទីផ្សារផងដែរ ដែលនេះហើយពាក្យថា វិបត្តិគឺជាឱកាសក្នុងវិនិយោគកើតឡើង ចំពោះអ្នកដែលត្រៀមខ្លួនរួមរាល់។ គួរបញ្ជាក់ផងដែរថា កាលពីសប្ដាហ៍មុន ធនាគារពិភពលោកដែលចេញផ្សាយរបាយការណ៍បច្ចុប្បន្នភាពសេដ្ឋកិច្ចកម្ពុជាដោយលើកឡើងថា កំណើនសេដ្ឋកិច្ចត្រូវបានព្យាករថាមាន៥,៨% នៅឆ្នាំ ២០២៤ ហើយនឹងអាចប្រសើរឡើងបន្ថែមទៀតនៅកម្រិត ៦,១% នៅឆ្នាំ ២០២៥ ទោះបីជាយ៉ាងណាក៏ដោយ ក៏សកម្មភាពក្នុងវិស័យសំណង់នៅតែមានតិចតួច ខណៈដែលទីផ្សារអចលនទ្រព្យនៅតែបន្តធ្លាក់ចុះ។ ជាលទ្ធផល កំណើនឥណទានក្នុងស្រុកបានធ្លាក់ចុះយ៉ាងខ្លាំង បណ្ដាលឱ្យមានការកាត់បន្ថយការចំណាយឯកជន និងប៉ះពាល់ដល់ការប្រមូលចំណូលក្នុងស្រុក។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T06:46:09.383Z", "category": "អចលនទ្រព្យ", "views": 0, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
អបអរ! ផ្សារបោះដុំផលិតផលខ្មែរធំ១ ត្រៀមនឹងលេចរូបរាងឡើងនៅភ្នំពេញ ឆាប់ៗនេះហើយ	https://business-cambodia.com/articles/market-sale-product-khmer	ផ្សារបោះដុំផលិតផលខ្មែរដ៏ធំមួយ ត្រៀមលេចចេញជារូបរាងឡើងឆាប់ៗខាងមុននេះហើយនៅភ្នំពេញ ដែលនឹងបង្កភាពងាយស្រួលសម្រាប់បំពេញ តម្រូវការប្រជាពលរដ្ឋហើយផ្សារបោះដុំនេះនឹងសម្ពោធក្នុងខណ្ឌពោធិ៍សែនជ័យក្រោយមានការសហការក្រោយការសហការរវាងក្រុមហ៊ុនផ្សារអាណាចក្រ និងផ្សារ KC ។ យោងតាមការដកស្រង់ចេញពីទូរទស្សន៍ជាតិកម្ពុជា បានឱ្យដឹងថា នៅក្នុងកម្មវិធីសិក្ខាសាលាស្តីពីបទបង្ហាញនៃផែនការបើកផ្សារបោះដុំដើម្បី ជំរុញការលក់ផលិតផលក្នុងស្រុកនិងជម្រុញទិសដៅទីផ្សារ ក៏មានការអញ្ជើញចូលរួមដោយ ឯកឧត្តម ងិន ឆាយ ប្រតិភូរាជរដ្ឋាភិបាលកម្ពុជាទទួលជាអគ្គនាយកអគ្គនាយកដ្ឋានកសិកម្មផងដែរ។ ក្នុងនោះដែរ លោក គិត ឈឿន អគ្គនាយកផ្សារ KC បានឱ្យដឹងថា ការសហការរវាង ក្រុមហ៊ុនផ្សារអាណាចក្រ និងផ្សារ  KC នាពេលនេះ គឺដេីម្បីបង្កេីតអោយមានការបង្កេីតជាផ្សារបោះដុំផលិតផលខ្មែរ ដេីម្បីជួយជម្រុញដល់ផលិតផលរបស់ខ្មែរកាន់តែត្រូវបានទទួលស្គាល់ និងមានទីផ្សារកាន់តែច្រេីន។ ជាមួយគ្នានោះដែរ ឯកឧត្តម ងិន ឆាយ ប្រតិភូរាជរដ្ឋាភិបាលកម្ពុជា បានមានប្រសាសន៍ថា ការបង្កេីតអោយមានផ្សារបោះដុំ ផលិតផលខ្មែរ នាពេលនេះនិងជម្រុញអោយមានការគាំទ្រដល់ផលិតផលខ្មែរ  និងជួយជម្រុញដល់កសិករ មានទីផ្សារកាន់តែទូលាយ។ លើសពីនេះទៅទៀត អគ្គនាយកដ្ឋានកសិកម្ម និងជម្រុញអោយផ្សារសហការជាមួយសហគមន៍កសិកម្ម ដេីម្បីអោយទីផ្សារមានចរន្តមួយស្របតាមតម្រូវការ មិនជាន់ផលិតផលរបស់កសិករ ប្រកបដោយស្តង់ដារបច្ចេកទេស មានគុណភាព អាចតម្រូវតាមតម្រូវការរបស់និងប្រជាពលរដ្ឋ និងផ្គត់ផ្គង់ទីផ្សារបានដោយមានប្រសិទ្ធភាព៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T04:41:27.616Z", "category": "ចាប់ផ្តើមអាជីវកម្ម", "views": 826, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ល្អណាស់! ក្រសួងបរិស្ថាន នឹងចែកដើមឈើ យ៉ាងតិច១លា.នដើម ដល់ពលរដ្ឋ យកទៅដាំឥតគិ.តថ្លៃ	https://business-cambodia.com/articles/free-tree-ministry-of-environment-	ក្រោមប្រធានបទ «ពន្លកបៃតង» ក្រសួងបរិស្ថាននឹងរៀបចំចែកដើមឈើជូនប្រជាពលរដ្ឋ យ៉ាងតិចចំនួន១លានដើម ដោយឥតគិតថ្លៃ ដើម្បីយកទៅដាំ ដោយការចែកជូននេះនឹងធ្វើឡើងពីថ្ងៃទី១០ដល់ ថ្ងៃទី១៦ ខែកក្កដា ឆ្នាំ២០២៤ ខាងមុខនេះ នៅក្នុងពិព័រណ៍ផ្សព្វផ្សាយនិងចែកកូនឈើ នាមុខទីស្តីការក្រសួងបរិស្ថាន រាជធានីភ្នំពេញ។ ដូច្នេះសម្រាប់បងប្អូនដែលមានបំណងចង់បានដើមឈើទុកសម្រាប់ដាំជាលក្ខណៈនៅផ្ទះ ឬផ្ទាល់ខ្លួនអាចអញ្ចើញទៅទទួលយកនៅក្រសួងបរិស្ថានបាន ខណៈការចែកដើមឈើនេះ ក្រសួងបរិស្ថានមានគោលបំណងជំរុញឱ្យពលរដ្ឋដាំឈើឱ្យបានច្រើន ដើម្បីបង្កើនគម្របព្រៃឈើ ទប់ស្កាត់ការហូរច្រោះគុណភាពដីស្រទាប់ខាងលើ កាត់បន្ថយការប្រែប្រួលអាកាសធាតុ និងការរក្សាជីវចម្រុះ ។ ក្នុងនោះប្រភពពីក្រសួងព័ត៌មានបានឱ្យដឹងថា ការដាំដើមឈើនេះមានអត្ថប្រយោជន៍ល្អ នៅពេលធំធាត់ទៅ ដើមឈើនឹងជួយស្រូបយកកាបូនអាចលក់បាន សម្រាប់ជួយដល់ការអភិវឌ្ឍប្រទេសជាតិ និងចូលរួមដល់ការអភិវឌ្ឍ និងសេដ្ឋកិច្ចប្រជាពលរដ្ឋនៅមូលដ្ឋាន។ គួរបញ្ជាក់ផងដែរថាមន្ទីរបរិស្ថាន នៅគ្រប់ខេត្ត ក៏បានបង្កើតថ្នាលបណ្តុះកូនឈើ តាមខេត្តរៀងៗខ្លួនហើយ ទន្ទឹមនេះ ក្រសួងបរិស្ថានក៏គ្រោងបង្កើតស្ថានីយបណ្តុះកូនឈើចំនួន៥កន្លែងធំៗជាខ្នាតតំបន់ នៅខេត្តកំពង់ស្ពឺ កោះកុង សៀមរាប ត្បូងឃ្មុំ និងមណ្ឌលគិរីបន្ថែមទៀត៕ អត្ថបទដោយ៖  ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T03:31:46.862Z", "category": "ភាពជាអ្នកដឹកនាំ", "views": 848, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
មិនធម្មតា! មកស្គាល់ប្រវត្តិគណៈកម្មការថ្មី ក្នុងកម្មវិធី MasterChef Cambodia ជាប្រធានចុងភៅលំដាប់ផ្កាយប្រាំ	https://business-cambodia.com/articles/judge-meng-ly	កម្មវិធីលំដាប់ថ្នាក់ពិភពលោក MasterChef Cambodia រដូវកាលទី៣ បានចាប់ផ្តើមហើយ ខណៈកន្លងមកមានអ្នកតាមដានជាច្រើនអន្ទះសាខ្លាំង ដោយចង់ដឹងពីសមាសភាពរបស់គណៈកម្មការថ្មី ថាតើគាត់គឺជានរណា។ តាមពិតគណៈកម្មការថ្មី មានឈ្មោះថា ស៊ុន ម៉េងហ៊ី (Judge Meng Hy) ដែលគាត់ជាបុគ្គលិកដ៏ជោគជ័យមួយរូប មានបទពិសោធន៍ជាង២០ឆ្នាំលើវិស័យម្ហូបអាហារ ជាពិសេសធ្លាប់ទទួលបានពានរង្វាន់ជាច្រើន និងជាប្រធានចុងភៅលំដាប់ផ្កាយប្រាំថែមទៀតផង។ នេះបើយោងតាមការឲ្យដឹងពីកម្មវិធីផ្ទាល់។ ក្នុងនោះ ចំពោះម្ចាស់ពានរង្វាន់របស់កម្មវិធីប្រកួតចម្អិនម្ហូបលំដាប់ថ្នាក់ពិភពលោក MasterChef Cambodia រដូវកាលទី៣ ដែលត្រូវបានឧបត្ថម្ភផ្ដាច់មុខដោយក្រុមហ៊ុន Khmer Beverages មិនត្រឹមតែទទួលបានប្រាក់រង្វាន់ចំនួន ២០០ លានរៀលប៉ុណ្ណោះទេ ប៉ុន្តែថែមទាំងមានឱកាសក្លាយជាចុងភៅនៅក្នុងសណ្ឋាគារលំដាប់ផ្កាយ៥ Hyatt Regency ដំបូងគេ ខណៈការផ្តល់ជូននេះមិនធ្លាប់មានពីមុនមក។ គួរជម្រាបផងដែរថា កម្មវិធី MasterChef Cambodia ចាក់ផ្សាយនៅលើកញ្ចក់ទូរទស្សន៍ CTN និង Facebook Page ផ្លូវការ MasterChef Cambodia រៀងរាល់ថ្ងៃអាទិត្យ ចាប់ពីម៉ោង ៨យប់តទៅ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-13T03:30:14.903Z", "category": "ភាពជាអ្នកដឹកនាំ", "views": 10668, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ពន្ធថ្មីលើរថយន្ដ ១០០% ! ប្រធានាធិបតីអាមេរិក Joe Biden កំណត់ពន្ធថ្មីឡាននាំចូលពីប្រទេស១នេះ	https://business-cambodia.com/articles/tax-usa-from-china	សារព័ត៌មានអាមេរិកល្បីៗនាំគ្នាចុះផ្សាយព្រោងព្រាតពីប្រធានាធិបតីយ្យអាមេរិកលោក Joe Biden ដែលបានកំណត់ថ្លៃពន្ធថ្មីទៅលើរថយន្ដអគ្គិសនីនាំចូលសហរដ្ឋអាមេរិកពីប្រទេសចិនឡើងដល់ ១០០% ដើម្បីទប់ស្កាត់រថយន្ដមានតម្លៃថោកៗ ក្នុងគោលបំណងវៃផ្ដាច់រថយន្ដដែលផលិតក្នុងស្រុក ។ យោងតាម CNBC បានចុះផ្សាយថា ផែនការដំឡើងថ្លៃពន្ធរបស់ប្រធានាធិបតីអាមេរិកលោក Joe Biden ក្នុងការដំឡើងថ្លៃពន្ធ ៤ ដងលើរថយន្ដអគ្គិសនីដែលផលិតនៅប្រទេសចិន ទំនងជាមិនអាចទប់ទល់នឹងការគំរាមកំហែងនៃរថយន្ដចិនដែលលក់នៅលើទីផ្សារសហរដ្ឋអាមេរិកបាននោះទេ ។ ពន្ធ ១០០% ដែលបានប្រកាសកាលពីថ្ងៃអង្គារកន្លងទៅ លើការនាចូលនាំសហរដ្ឋអាមេរិកក្នុងពេលបច្ចុប្បន្ន មានប្រហែល ២៥% គឺពន្ធរថយន្ដអគ្គិសនី ដែលនាំចូលពីប្រទេសចិន ។ ហើយមូលហេតុដែលធ្វើឲ្យតម្លៃពន្ធកើនឡើងបែបនេះ ក៏ព្រោះតែលំហូរនៃរថយន្ដផលិតក្នុងប្រទេសចិន នាំចូលអាមេរិកកាន់តែច្រើន ជាពិសេសគឺរថយន្ដអគ្គីសនីដែលមានតម្លៃថោកៗតែម្ដង ដែលយកមកលក់នៅក្នុងសហរដ្ឋអាមេរិកនៅពេលនេះ ។ អ្នកជំនាញផ្នែកយានយន្ដ និងពាណិជ្ជកម្មបានលើកឡើងថា ការដំឡើងពន្ធគឺជាទង្វើមួយដែលចង់បញ្ឈប់ារកនាំចូលរថយន្ដ ក៏ប៉ុន្ដែរផ្ទុយមកវិញ នឹងមិនអាចបញ្ឈប់ក្រុមហ៊ុនផលិតរថយន្ដនោះទេ ជាពិសេសគឺរថយន្ដអគ្គិសនីតែម្ដង ។ ពន្ធដែលអាមេរិកប្រមូលបានរួមមាន ពន្ធរថយន្ដអគ្គិសនី EV, ថ្មរថយន្ដអគ្គិសនី ដែលស្ថិតក្នុងចំណោមអត្រាពន្ធថ្មីលើការនាំចូលពីប្រទេសចិន ដែលមានតម្លៃរហូតដល់ ១៨ពាន់លានដុល្លារអាមេរិកឯណោះ ។ CNBC បន្ដថា ការកើនឡើងនៃក្រុមហ៊ុនផលិតរថយន្ដក្នុងស្រុក បាននាំឲ្យមានការថយចុះយ៉ាងឆាប់រហ័សនៃចំណែកទីផ្សារនៅក្នុងប្រទេស សម្រាប់ក្រុមហ៊ុនផលិតរថយន្ដដូចជាក្រុមហ៊ុន General Motors តែម្ដង ដែលកាត់បន្ថយការផលិត ក៏ព្រោះតែលំហូររថយន្ដនាំចូលច្រើនលើសលប់ពេក ។ បើក្រឡេកទៅអាមេរិកវិញ ក្រុមហ៊ុនធំៗ ៣ ដែលជាបងធំក្នុងទីផ្សារដូចជា GM, Ford Motor និង Chrysler តែឥលូវគ្រប់គ្រងដោយ Stellantis ដែលទិន្នន័យជារួម ទីផ្សារលក់រថយន្ដកាន់តែយ៉ាប់យ៉ឺនទៅ ពី ៧៥% ក្នុងឆ្នាំ ១៩៨៤ ដល់ ៤០% ក្នុងឆ្នាំ ២០២៣ កន្លងទៅ ។ ឧទាហរណ៍ជាក់ស្ដែងរថយន្ដអគ្គិសនីចិន ជាប្រភេទរថយន្ដអគ្គិសនីតូចមួយ ដែលគាំទ្រដោយមហាសេដ្ឋី Warren Buffett ហៅ Seagull ដាក់លក់ចាប់ផ្ដើមពី ១ម៉ឺនដុល្លារ បើមកលក់នៅអាមេរិក និងវៃដាច់ទីផ្សារសហរដ្ឋអាមេរិកតែម្ដង ព្រោះពេលនេះ BYD កំពុងតែអុកឡុកខ្លាំងនៅលើពិភពលោក ។ ទោះបីពន្ធថ្មី ១០០% ក៏ដោយ តែតម្លែរបស់វាក៏សមស្រប ឬប្រសើរជាងរថយន្ដអគ្គិសនី ដែលកំពុងដាក់លក់នៅសហរដ្ឋអាមេរិកផងដែរ ។ អញ្ចឹងបញ្ជាក់បានថា ប្រទេសជាច្រើននៅលើពិភពលោក កំពុងតែក្ដាប់សេដ្ឋកិច្ចយ៉ាងណែនប្រជែងជាមួយចិន ព្រោះតែចិនទីផ្សារធំ ផលិតផលក៏ច្រើន ពេលខ្លះគេផលិតលើសតម្រូវការ ដែលធ្វើឲ្យទីផ្សារចង្អៀត ផលិតផលលក់បានតម្លៃទាប និងរងប៉ះពាល់ជាខ្លាំង ដូច្នេះមានតែចាំមើល តើអាមេរិកនឹងធ្វើអ្វីបន្ដទៀត ៕អត្ថបទដោយ៖ ឆា មករា	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T16:09:24.258Z", "category": "ព័ត៌មានថ្មីៗ", "views": 136, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
រថយន្ត Ford Territory Dark Edition រូបរាងថ្មីប្លែក ត្រូវបានដាក់សម្ពោធជាផ្លូវការនៅប្រទេសកម្ពុជា!	https://business-cambodia.com/articles/ford-territory-dark-edition-2025	នៅថ្ងៃទី 8 ខែមិថុនា ឆ្នាំ2024 ក្រុមហ៊ុន អ អិម អេ (ខេមបូឌា) បានបង្កើតនូវមហាព្រឹត្តិការណ៍ដ៏ធំសម្បើមជាថ្មីម្តងទៀតប្រចាំឆ្នាំនោះគឺការប្រារព្ធកម្មវិធីបើកបរសាកល្បង និងពិធីសម្ពោធជាផ្លូវការនៃរថយន្ត Ford Territory Dark Edition ដែលកម្មវិធីនេះបានប្រារព្ធធ្វើឡើងនៅ ដឹ ព្រេមៀ សេនធ័រ សែនសុខ ដែលមានភ្ញៀវកិត្តិយសអញ្ជើញចូលរួមប្រមាណជាង 2,000 នាក់។ លោក ងន សាំង អគ្គនាយកនៃក្រុមហ៊ុន អ អិម អេ (ខេមបូឌា) បានមានប្រសាសន៍ថា៖ “រថយន្ត Ford Territory Dark Edition គឺជារថយន្តស៊េរីពិសេស ដែលមានរចនាខុសប្លែកពីរថយន្ត Ford Territory ធម្មតាដែលមានរចនាពណ៌ខ្មៅទាំងខាងមុខ និងខាងក្រោយដ៏ប្រណឹត បូករួមទាំងបច្ចេកវិទ្យាទំនើបៗផ្សេងៗទៀត ដែលមានបំពាក់ក្នុងរថយន្ត។ មិនត្រឹមតែប៉ុណ្ណោះ កត្តាដែលធ្វើអោយយើងទទួលបានការគាំទ្រយ៉ាងច្រើនមកលើរថយន្តយើងនេះ មិនមែនដោយសារតែការលក់រថយន្តថ្មី តែមួយមុខប៉ុណ្ណោះទេ ប៉ុន្តែគឺដោយសារគុណភាពនៃសេវាកម្មដែលផ្តល់ជូនទៅកាន់អតិថិជន ដូចជាមជ្ឈមណ្ឌលផ្តល់សេវាកម្មថែទាំ និងជួសជុលរថយន្តគ្រប់ខេត្តក្រុង សេវាជំនួយជួសជុលចល័តដល់កន្លែង ២៤ម៉ោង ទទួលបានអត្ថប្រយោជន៍ និងព័ត៌មានផ្សេងៗពីកម្មវិធី Ford Cambodia Mobile App ចំណេញពេលវេលា និងថវិការក្នុងការប្តូរប្រេងម៉ាស៊ីន (រៀងរាល់ 10,000km ម្តង) មាន&zwj;ឱកាសចូលរួមដំណើរកម្សាន្តគ្រួសារ ហ្វដ ជារៀងរាល់ឆ្នាំ និងសេវាកម្មទទួលយករថយន្តចាស់ផ្លាស់ប្តូរយករថយន្តថ្មីជាដើម។ លើសពីនេះទៅទៀត យើងក៏មានបង្កើតនូវការិយាល័យទំនាក់ទំនងអតិថិជន (Call Center) ដែលមានតួនាទីផ្តល់ប្រឹក្សាយោបល់អំពីចម្ងល់ផ្សេងៗទៅកាន់អតិថិជន មិនអោយលើសពី ១៥នាទី។” លោក David Jeffrey នាយកគ្រប់គ្រងប្រចាំតំបន់ទីផ្សារអាស៊ីប៉ាស៊ីហ្វិក និងកូរ៉េខាងត្បូង នៃក្រុមហ៊ុន Ford Motor Company បានមានប្រសាសន៍ថា៖ “រថយន្ត Ford Territory ស៊េរីថ្មីនេះ គឺកំពុងមានការគាំទ្រជាច្រើន នៅក្នុងទីផ្សារប្រទេសកម្ពុជា ដោយសារតែការរចនា មានសមត្ថភាពខ្ពស់ និងប្រព័ន្ធបច្ចេកវិទ្យាទំនើបៗដែលមាននៅលើរថយន្ត Ford Territory។ សម្រាប់ក្រុមហ៊ុន Ford International Markets Group, រថយន្ត Ford Territory បានក្លាយជារថយន្តដ៏សំខាន់មួយក្នុងរយៈពេលជាច្រើនឆ្នាំកន្លងមកនេះ ដោយសារបានទទួលជោគជ័យយ៉ាងខ្លាំងនៅទូទាំងពិភពលោកដូចជា ប្រទេសហ្វីលីពីន វៀតណាម មជ្ឈិមបូព៌ា អាហ្រ្វិកខាងត្បូង និងជាពិសេសប្រទេសកម្ពុជា។” កាន់តែពិសេសនោះគឺ ផ្នែកខាងក្រៅនៃរថយន្ត Ford Territory Dark Edition នេះ ត្រូវបានរចនាម៉ូដថ្មីប្លែកបែបស្ព័រពណ៌ខ្មៅ ជាមួយនឹងចង្កៀងមុខដែលមានភ្លើងបំភ្លឺពេលថ្ងៃ  អំពូលកាត់អ័ព្ទ និងចង្កៀងខាងមុខជាប្រភេទ LED បិទនិងបើកហ្វាកូដដោយស្វ័យប្រវត្ត ជាមួយមុខងារ (Follow Me Home)  ចង្កៀងក្រោយជាប្រភេទ LED បែប 3D ដែលមានពន្លឺភ្លឺច្បាស់ល្អ។ មិនតែប៉ុណ្ណោះ Ford Territory Dark Edition នេះ ក៏មានបំពាក់នូវ សែនសឺចំនួន ១២គ្រាប់ជុំវិញរថយន្ត ផ្លឹតទឹកអូតូ និង កញ្ចក់ក្តោបអូតូ ដែលជួយអោយការបើកបរកាន់តែមានភាពឆ្លាតវៃ និងចំណុចដែលពិសេសសម្រាប់រថយន្ត Ford Territory Dark Edition គឺមុខងារបញ្ឆះ និងពន្លត់ពីចម្ងាយ (Remote Start/Stop) ដែលបង្កភាពងាយស្រួលដល់អតិថិជន ក្នុងតម្រូវការអោយរថយន្តដំណើរការមុននឹងចូលក្នុងរថយន្ត។ ចំណែកឯផ្នែកខាងក្នុងនៃរថយន្តនេះវិញ ត្រូវបានរចនាម៉ូដប្រណិតលាយជាមួយនឹង Carbon Fiber ធំទូលាយ ប្រកបដោយផាសុខភាព ដែលមានដូចជា៖ កៅអីបែបប្រណិតរំលេចដោយថ្នេរពណ៌ទឹកក្រូច និងបំពាក់មកនូវមុខងារកៅអីត្រជាក់ផ្នែកខាងមុខ ដំបូលកញ្ចក់ធំអាច បិទនិងបើកបាន និងពោងសុវត្ថិភាពជុំវិញរថយន្ត រថយន្តនេះក៏បានបំពាក់នូវកុងទ័រឌីជីថលទំនើបទាន់សម័យទំហំ 12.3 អ៊ីញ រួមជាមួយអេក្រង់ Touch Screen កណ្តាលទំហំ 12 អ៊ីញ ជាមួយប្រព័ន្ធ Wireless Apple CarPlay និង Android Auto, ចង្កឹះលេខអេឡិចត្រូនិច E-Shifter ដែលអាចធ្វើការដោយស្វ័យប្រវត្ត, ប្រព័ន្ធហ្វ្រាំងដៃអេឡិចត្រូនិចស៊េរីថ្មី, ប្រព័ន្ធសាកទូរស័ព្ទឥតខ្សែ (Wireless Charging), ចង្កូតអេឡិចត្រូនិច (EPAS) ធូរងាយស្រួលពេលបើកបរ, ប្រព័ន្ធបន្សុទ្ធខ្យល់ PM 2.5 និងគ្រប់គ្រងសីតុណ្ហភាពដោយស្វ័យប្រវត្ត, ប្រព័ន្ធចុចបញ្ឆេះរថយន្ត (Smart key), កញ្ចក់មើលក្រោយកាត់បន្ថយចំណាំងផ្លាត (Auto-Dimming) ។ ជាពិសេសនោះគឺអតិថិជននឹងពេញចិត្តជាមួយនឹងកម្លាំងម៉ាស៊ីនថ្មីនៃរថយន្ត Ford Territory Dark Edition ដែលម៉ាស៊ីនជំនាន់ថ្មីនេះជាប្រភេទម៉ាស៊ីនសាំង 1.5L EcoBoost ដែលអាចផលិតកម្លាំងសេះបានរហូតដល់ទៅ 163 PS និងកម្លាំងរមួលកង់រហូតដល់ទៅ 250Nm និងប្រអប់លេខស្វ័យប្រវត្ត 7 វគ្គ ដែលផ្តល់នូវសន្ទុះខ្លាំងក្នុងការបើកបរ។ មិនតែប៉ុណ្ណោះនៅមានមុខងារប្រព័ន្ធសុវត្ថិភាព និងបច្ចេកវិទ្យាទំនើបៗចុងក្រោយ ជាច្រើនទៀតដែលបានទាក់ចិត្តអតិថិជនបន្ទាប់ពីបានធ្វើតេស្តសាកល្បងរួចមកដូចជា៖ ប្រព័ន្ធផ្តល់សញ្ញាគ្រោះថ្នាក់ពេលមានឧបសគ្គ ឬ អ្នកថ្មើរជើងឆ្លងកាត់ និងប្រព័ន្ធចាប់ហ្វ្រាំងបន្ទាន់ដោយស្វ័យប្រវត្ត, ប្រព័ន្ធបន្ថយល្បឿន រក្សាគម្លាតសុវត្ថិភាព ឈប់ និង ទៅមុខដោយស្វ័យប្រវត្តតាមរថយន្តខាងមុខ និងតម្រង់គន្លងផ្លូវ ប្រព័ន្ធផ្តល់សញ្ញាគ្រោះថ្នាក់ពេលបើកទ្វារថយន្ត, អ្វីដែលអតិថិជននឹងពេញចិត្តខ្លាំងមួយទៀតនោះគឺ ប្រព័ន្ធបើក និងបិទឃ្លុបក្រោយដោយស្វ័យប្រវត្តដោយគ្រាន់តែគ្រវាសជើង, អ្វីដែលកាន់តែអស្ចារ្យនោះគឺរថយន្ត Ford Territory Dark Edition បានបំពាក់ប្រព័ន្ធជំនួយចូលចតដោយស្វ័យប្រវត្តបែបអក្សរ (P), (T) និងប្រព័ន្ធជំនួយចាកចេញពីចំណតដោយស្វ័យប្រវត្ត និងមានប្រព័ន្ធកាមេរ៉ាសុវត្ថិភាព 360 ដឺក្រេកម្រិតខ្ពស់ជុំវិញរថយន្ត ។ រថយន្ត Ford Territory Dark Edition មានវត្តមាននៅទីផ្សារព្រះរាជាណាចក្រកម្ពុជាជាមួយនឹងជម្រើសពណ៌យ៉ាងច្រើនសម្បូរបែបរហូតដល់ទៅ 3 ជម្រើសរួមមាន៖ ពណ៌ស ពណ៌ប្រផេះ និង ពណ៌ខ្មៅ ជាមួយនឹងតម្លៃពិសេសត្រឹមតែ $49,900 ដុល្លាតែប៉ុណ្ណោះ។ សម្រាប់ព័ត៌មានបន្ថែមលោកអ្នកអាចអញ្ជើញទៅសាកសួរ និងបើកបរសាកល្បងរថយន្ត Ford Territory Dark Edition នៅតាមបណ្តាសាខាអគារតាំងបង្ហាញរថយន្ត Ford និងទំនាក់ទំនងទៅតាមលេខទូរស័ព្ទដូចខាងក្រោម៖ សាខាព្រះមុនីវង្ស 078 999 773, សាខាទឹកថ្លា 095 939 939, សាខាទូលសង្កែ 078 935 935, សាខាជ្រោយចង្វារ 017 999 027, សាខាខេត្តសៀមរាប 077 666 357 ឬ 088 9 666 357, សាខាខេត្តកំពង់ចាម 078 999 883 ឬ 088 3 999 883, សាខាភ្នំពេញថ្មី 011 255 229 / 077 722 999 និងសាខាបឹងបៃតង 099 999 747។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T12:17:23.239Z", "category": "កំពូលអ្នកលក់", "views": 2234, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អ្នកជំនាញលើកឡើងចំៗបែបនេះ ទាក់ទងការបង់រំលង់ផ្ទះជាមួយម្ចាស់គម្រោង និងធនាគារ	https://business-cambodia.com/articles/house-and-bank	មួយរយៈចុងក្រោយនេះ ការបង់រំលស់គឺមានភាពពេញនិយមមែនទែន ពិសេសការរំលស់លើការទិញលំនៅឋានសម្រាប់រស់នៅតែម្ដង។ ជាទូទៅការបង់រំលស់លំនៅឋានគឺធ្វើឡើង ២ របៀប ដោយរបៀបទី១ រំលស់ជាមួយម្ចាស់គម្រោង និងទី២ រំលស់ជាមួយម្ចាស់គម្រោងផ្ទាល់។ ដូច្នេះតើការបង់រំលស់ ២ ខាងលើនេះមួយណាល្អ និងមានសុវត្ថិភាពជាង? តាមការលើកឡើងពីលោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនទ្រព្យកម្ពុជា បានលើកឡើងថា សម្រាប់អ្នកចង់រំលស់លំនៅឋាន គួរបង់រំលស់ជាមួយនឹងធនាគារ ព្រោះថាការទិញផ្ទះដោយបង់រំលស់ជាមួយធនាគារគឺគេនឹងសិក្សាលើប្រាក់ចំណូលរបស់យើងថាអាចរត់រួចសម្រាប់ការបង់ប្រាក់ប្រចាំខែបានដែរឬទេ? បើការសិក្សាឃើញថាចំណូលរត់រួចនោះយើងនឹងអាចរំលស់បាន ដូច្នេះយើងដែលជាអ្នកទិញនឹងមានសុវត្ថិភាពផ្នែកហិរញ្ញវត្ថុសម្រាប់ការបង់រំសល់បានទៅថ្ងៃអនាគត។ លោកបន្ដថា កន្លងមកនេះយើងឃើញមានអ្នកបង់រំលស់លំនៅឋានមួយចំនួនត្រូវបានបោះបង់ពាក់កណ្ដាលទី ដោយសារតែបញ្ហាហិរញ្ញវត្ថុ និងមិនអាចទ្រាំទ្របង់ប្រាក់រំលស់ប្រចាំខែបន្ដទៅទៀតបាន។ ហើយបញ្ហានេះ កើតមានឡើងដោយសារតែមុនពេលសម្រេចចិត្ដបង់រំលស់ពុំបានសិក្សាប្រាក់ចំណូលខ្លួនឲ្យបានត្រឹមត្រូវ។ ក្រៅពីមានការសិក្សាច្បាស់លាស់ប្រភពចំណូល ការបង់រំលស់ជាមួយធនាគារ គឺមានអត្រាការទាបជាងនឹងការរំលស់ជាមួយម្ចាស់គម្រោងផងដែរ។ ដូច្នេះ ចង់មិនចង់ នឹងធ្វើឲ្យយើងនៅសល់ថវិកាខ្លះពីការបង់ផ្ទះនេះ។ លោកបន្ថែមថា ការបង់រំលស់ជាមួយម្ចាស់គម្រោង ក៏មានចំណុចល្អមួយចំនួនដែរ ដូចជាគម្រោងលំនៅឋានខ្លះ អាចឲ្យយើងរំលស់សុទ្ធ១០០% មិនចាំបាច់មានទ្រព្យបញ្ចាំឡើយ។ ប៉ុន្ដែទន្ទឹមនឹងចំណុចល្អនេះ យើងជាអ្នករំលស់គឺត្រូវច្បាស់លាស់ខ្លួនឯងលើផ្នែកហិរញ្ញវត្ថុ ព្រោះថានៅតាមគម្រោងលំនៅឋានគេពុំបានសិក្សាលើប្រាក់ចំណូលរបស់យើង ដូចនឹងធនាគារឡើយ ដោយគិតធ្វើបែបម៉េចឲ្យតែអាចលក់ដាច់ផ្ទះរបស់ខ្លួនដាច់ប៉ុណ្ណោះ ដូច្នោះវាជាហានិភ័យធំ ប្រសិនបើថ្ងៃមុខយើងដែលជាអ្នករំលស់រកចំណូលធ្លាក់ចុះ ឬរកលែងបាន៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T10:03:45.560Z", "category": "អចលនទ្រព្យ", "views": 88, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ខ្វះខាតសាច់ប្រាក់ អ្នកជំនាញប្រាប់ពីវិធីបង្កើតលំហូរសាច់ប្រាក់ដោយមិនចាំបាច់លក់ទ្រព្យ ឬចងការឯកជនដែលមានហានិភ័យខ្ពស់	https://business-cambodia.com/articles/how-to-make-cashflow-without-selling-your-asset	ស្ថានភាពបច្ចុប្បន្ននេះ ស្របពេលសេដ្ឋកិច្ចមិនទាន់ងើបឡើងវិញ មនុស្សជាច្រើនរកចំណូលមិនបានដូចមុនដូច្នេះពួកគាត់អាចប្រឈមនឹងបញ្ហាខ្វះខាតសាច់ប្រាក់ប្រើប្រាស់តាមតម្រូវការ ហើយបើទោះបីជាមានទ្រព្យក៏ពិបាកលក់ចេញដែរ។ លើសពីនេះទៅទៀតការលក់ទ្រព្យក្នុងស្ថានភាពសេដ្ឋកិច្ចបែបនេះគឺមានការខាតបង់ប្រាក់ជាខ្លាំងដោយតម្លៃទ្រព្យអាចនឹងស្ថិតក្រោមតម្លៃទីផ្សារជាក់ស្តែងពី ២០ ដល់ ៤០ ភាគរយ។ ជុំវិញបញ្ហាកង្វះសាច់ប្រាក់ លោកបណ្ឌិត គី សេរីវឌ្ឍន៍ អ្នកជំនាញសេដ្ឋកិច្ចនៃរាជបណ្ឌិតសភាកម្ពុជា ធ្លាប់លើកឡើងថាបញ្ហាខ្វះសាច់ប្រាក់ និងបញ្ហាលំហូរសាច់ប្រាក់នេះធ្វើឲ្យប្រជាពលរដ្ឋខ្មែរយើងមួយចំនួនបានរត់ទៅរកកម្ចីក្រៅប្រព័ន្ធដូចជាកម្ចីរហ័ស និងកម្ចីអនឡាញខុសច្បាស់ដែលកម្ចីទាំងនេះធ្វើឲ្យពួកគាត់ជួបហានិភ័យខ្ពស់ និងជួបការគំរាមកំហែងទៀតផង។ ចំណែក លោក ឃុន ដាវុធ អគ្គនាយកផ្នែកហិរញ្ញវត្ថុ និងប្រតិបត្តិការស្ដីទី(COO) នៃគ្រឹះស្ថានមីក្រូហិញ្ញវត្ថុ ប្រសិទ្ធភាព ហ្វាយនែន ក៏បានលើកឡើងនៅក្នុងកម្មវិធីកិច្ចសហការជាមួយសាលារៀន អន្តរទ្វីប អាមេរិកកាំង(AIS) ថាការប្រើប្រាស់សេវាហិរញ្ញវត្ថុស្របច្បាប់ធ្វើឲ្យពលរដ្ឋយើងចៀសផុតពីបញ្ហាបំណុលវណ្ឌក និងបញ្ហាសេដ្ឋកិច្ចក្នុងគ្រួសារ។ ជាក់ស្ដែងលោកថាកន្លងមកពលរដ្ឋខ្មែរទៅខ្ចីបុលដែលមិនស្ថិតនៅក្រោមច្បាប់ដែលមានការប្រាក់ខ្ពស់កប់ពពកហើយធ្វើឲ្យពួកគាត់ធ្លាក់ក្នុងបញ្ហាបំណុលធ្ងន់ធ្ងររហូតធ្វើឲ្យអ្នកខ្លះមានវិបត្តិផ្លូវចិត្តរហូតដល់ថ្នាក់សម្លាប់ខ្លួនក៏មាន។ ទាក់ទងនឹងបញ្ហាខ្វះខាតសាច់ប្រាក់នេះដែរ អ្នកស្រី អ៊ុក ចន្ថា ដែលត្រូវជាសហស្ថាបនិក និង ជានាយកប្រតិបត្តិក្រុមហ៊ុនបញ្ចាំ 888 Up Fast Cash Co., Ltd. ដែលជាក្រុមហ៊ុនបញ្ចាំស្របច្បាប់បានលើកឡើងនៅក្នុងជំនួបផ្លូវការជាមួយ Business Cambodia ថាក្នុងកាលៈទេសៈសេដ្ឋកិច្ចមិនល្អ ហើយមនុស្សជាច្រើនខ្វះខាតលុយសម្រាប់ប្រើប្រាស់តាមតម្រូវការ និងខ្វះទុនបង្វិលរកស៊ីបន្ទាន់នោះ វិធីដ៏ល្អមួយក្នុងការទទួលបានសាច់ប្រាក់ប្រើប្រាស់ដោយសុវត្ថិភាព រហ័ស និង ស្របច្បាប់នោះគឺពួកគាត់អាចទទួលបានសាច់ប្រាក់ពីក្រុមហ៊ុនបញ្ចាំស្របច្បាស់តាមរយៈការដាក់បញ្ចាំទ្រព្យ របស់ពួកគាត់នៅក្រុមហ៊ុនបញ្ចាំដែលមានអាជ្ញាប័ណ្ណអនុញ្ញាតត្រឹមត្រូវពីរាជរដ្ឋាភិបាល។ អ្នកស្រីបានឲ្យដឹងទៀតថាជាក់ស្ដែងក្រុមហ៊ុនបញ្ចាំ 888 Up Fast Cash Co., Ltd.  គឺត្រូវបានបង្កើតឡើងដោយអនុលោមទៅតាមផ្លូវច្បាប់ ក៏ដូចជាត្រូវបានអនុញ្ញាតឲ្យចេញអាជ្ញាប័ណ្ណឲ្យដំណើរការជាផ្លូវការដោយក្រសួងពាណិជ្ជកម្ម ក៏ដូចជា ក្រសួងសេដ្ឋកិច្ច និង ហិរញ្ញវត្ថុដើម្បីជាផ្នែកមួយជួយដោះស្រាយបញ្ហាលុយកាក់ ជាពិសេសការជាប់គាំងសាច់ប្រាក់បង្វិលរបស់ប្រជាជនដែលមានតម្រូវការសាច់ប្រាក់បន្ទាន់សម្រាប់ប្រើប្រាស់ក្នុងជីវភាពរស់នៅប្រចាំថ្ងៃ។ នៅក្នុងជីវិតរស់នៅជាក់ស្ដែងក្នុងស្ថានភាពបច្ចុប្បន្ន បងប្អូនជាច្រើន ពេលខ្វះខាតសាច់ប្រាក់ហើយត្រូវការលុយបន្ទាន់ ពួកគាត់ក៏រត់ទៅរកកម្ចីឯកជន កម្ចីរហ័ស និងកម្ចីអនឡាញខុសច្បាប់ដែលមានការប្រាក់ខ្ពស់កប់ពពកហើយជាលទ្ធផលធ្វើឲ្យពួកគាត់ធ្លាក់ក្នុងបញ្ហាបំណុលវណ្ឌកហើយប្រឈមនឹងការគំរាមកំហែងពីអ្នករកស៊ីផ្ដល់កម្ចីខុសច្បាប់ទៀតផង។ ត្រង់នេះក្រុមហ៊ុនបញ្ចាំស្របច្បាប់គឺជួយដោះស្រាយបញ្ហាលំហូរសាច់ប្រាក់ដើម្បីឲ្យពួកគាត់ចៀសវាងទៅខ្ចីប្រាក់ឯកជន និងកម្ចីអនឡាញខុសច្បាប់ដែលមានការប្រាក់ និងមានហានិភ័យខ្ពស់។ ដូច្នេះក្រុមហ៊ុនបញ្ចាំ 888 Up  Fast Cash Co., Ltd. គឺជាក្រុមហ៊ុនបញ្ចាំមួយស្របច្បាប់ដែលជួយដោះស្រាយបញ្ហាសាច់ប្រាក់ដោយបងប្អូនអាចមកទទួលសេវាបញ្ចាំតាមរយៈការបញ្ចាំទ្រព្យផ្សេងៗដូចជា ឡាន ម៉ូតូ កង់បី កាតគ្រីឡាន គ្រឿងអេឡិចត្រូនិច គ្រឿងអលង្កា និងអចលនទ្រព្យជាដើម។ មិនត្រឹមតែប៉ុណ្ណោះក្រុមហ៊ុនក៏មានទទួលបញ្ចាំនាឡិការប្រេនល្បីៗតម្លៃថ្លៃ ក៏ដូចជារថយន្តទំនើប រថយន្តស្ព័រ និងរថយន្តអគ្គីសនីគ្រប់ប្រភេទ ជាមួយនឹងអត្រាការប្រាក់ប្រចាំខែសមរម្យទៅតាមច្បាប់កំណត់ដោយមានការប្រាក់ចាប់ពី១.៥% ដល់៣.៥% ទៅតាមប្រភេទទ្រព្យដែលបងប្អូនដាក់បញ្ចាំ។ គួរបញ្ជាក់ផងដែរថា ក្រុមហ៊ុនបញ្ចាំ 888 Up Fast Cash Co., Ltd. គឺជាក្រុមហ៊ុនស្របច្បាប់ដែលបងប្អូនអាចទទួលបានការប្រឹក្សារហ័សដោយផ្ទាល់ ឬ តាមទូរស័ព្ទ ឬ តាមរយៈតេឡេក្រាមរបស់ក្រុមហ៊ុនផ្ទាល់ ដោយក្រុមហ៊ុននឹងរក្សាការសម្ងាត់ និងធានាផ្តល់ជូនទំនុកចិត្តខ្ពស់ពេលទទួលសេវាបញ្ចាំទ្រព្យរបស់បងប្អូន។ សម្រាប់ព័ត៌មានលម្អិតបងប្អូនអាចធ្វើការទំនាក់ទំនងទៅកាន់ផេកផ្លូវការរបស់ក្រុមហ៊ុន 888 Up Fast Cash Co., Ltd.  ឬ ទាក់ទងទៅកាន់លេខទូរស័ព្ទ ០១៧៨៩៧៩៨៨/០៦៩៨៩៧៩៨៨ (Telegram) ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T09:18:21.311Z", "category": "ហិរញ្ញវត្ថុ", "views": 2458, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្រ្តីវៀតណាម ជាប់ជានារីស្អាតលេខ៣នៅអាស៊ី ខណៈបុរសវៀតណាមកំពុងប្រឈមនឹងបញ្ហាឯកា	https://business-cambodia.com/articles/vietnamese-women-beauty-and-vietnamese-men-battle-loneliness	កាសែត VN Express បានចុះផ្សាយថាស្រ្តីវៀតណាមជាប់ឈ្មោះជានារីស្អាតជាងគេលំដាប់លេខ៣ ក្នុងចំណោមប្រទេសអាស៊ីចំនួន២០ ចេញផ្សាយកាលពីថ្ងៃទី៣១ ខែឧសភា ឆ្នាំ២០២៤នេះ ដោយកូរ៉េខាងត្បូងបានឈរនៅកំពូលតារាង ហើយចំណាត់ថ្នាក់លេខ២បានទៅលើប្រទេសជប៉ុន។ ប្រភពដដែលក៏បានឱ្យដឹងថាស្រ្តីជនជាតិវៀតណាមត្រូវបានគេកត់សម្គាល់និងកោតសរសើរចំពោះភាពស្រស់ស្អាត តាមរយៈអាប្បកិរិយារួសរាយរាក់ទាក់ និងស្បែកសរលោង  ហើយតាមរយៈរូបភាពទាំងនេះក៏ជាផ្នែកមួយធ្វើឱ្យវិស័យឧស្សាហកម្មថែទាំសម្រស់របស់វៀតណាមកើនឡើងមួយផ្នែកផងដែរ ខណៈកាលពីឆ្នាំ២០២២ ឧស្សាហកម្មសម្រស់នៅវៀតណាមបានកើនឡើងតម្លៃ២.២៦ពាន់លានដុល្លារ។ ដោយឡែកក្រៅពីនេះការស្ទង់មតិមួយរបស់កាសែត VN Express ក៏បានបង្ហាញថាអត្រាបុរសដែលប្រឈមមុខនឹងអារម្មណ៌ឯកា នៅប្រទេសវៀតណាម មានការកើនឡើង ក្រោមមូលហេតុស្រដៀងៗគ្នាថា “បុរសត្រូវរឹងមាំជាឆ្អឹងខ្នងរបស់គ្រួសារ ជាហេតុធ្វើឱ្យបុរសៗមិនហ៊ាន បើកចំហអារម្មណ៍សោកសៅ និងបន្ទុកការងារ-ជីវិតរបស់ពួកគេ ទៅកាន់នរណាម្នាក់ ជាពិសេសទំនាក់ទំនងជាមួយមិត្តស្រី ព្រោះខ្លាចសង្គមយល់ថាពួកគេគ្មានភាពជាបុរសពេញលេញ ឬជាសញ្ញានៃភាពទន់ខ្សោយ”។ យ៉ាងណាមិញតាមការសិក្សានៅឆ្នាំ២០២០ ដែលស្រាវជ្រាវដោយវិទ្យាស្ថានសិក្សាអភិវឌ្ឍន៍សង្គមវៀតណាម(ISDS) បានឱ្យដឹងថាក្នុងចំណោមបុគ្គលជិត ៣០០០ នាក់ដែលមានអាយុពី១៨ដល់៦៤ឆ្នាំនៅទូទាំងទីតាំងផ្សេងៗគ្នាក្នុងប្រទេសវៀតណាម រួមមានទីក្រុងហាណូយ ហូជីមិញ ទីក្រុង Khanh Hoa និង Hoa Binh បានស្ទង់មតិឃើញថាជិត១៨% នៃបុរសវៀតណាមនៅទីក្រុងមានអារម្មណ៍ឯកោ និងផ្តាច់ទំនាក់ទំនងសង្គម ដោយ១៣% គឺបុរសនៅតំបន់ជនបទក៏ជួបប្រទះបញ្ហានេះ។ អាស្រ័យហេតុផលដូច្នេះអ្នកជំនាញបានមើលឃើញថា ការកើនឡើងនៃភាពឯកោរបស់បុរសនេះហាក់ដូចជាឆ្លុះបញ្ចាំងពីនិន្នាការសកលលោក ជាពិសេសកម្លាំងចលកររបស់ស្រ្តីក្នុងវិស័យការងារ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T08:45:53.150Z", "category": "ភាពជាអ្នកដឹកនាំ", "views": 2344, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ហេតុផល៤ ដែលរថភ្លើងនៅជប៉ុន នៅតែល្បីមានមនុស្សជិះរាប់លាននាក់ ជារៀងរាល់ថ្ងៃ	https://business-cambodia.com/articles/japan-railway-	រថភ្លើង គឺជាសេវាសាធារណៈដ៏ពេញនិយមមួយនៅក្នុងប្រទេសជប៉ុន រហូតក្នុងទីក្រុងតូក្យូ ១ថ្ងៃមានមនុស្សធ្វើដំណើរដោយរថភ្លើងរាប់លាននាក់ ក៏ប៉ុន្ដែប្រជាប្រិយភាពនេះអាចមានមកដល់សព្វថ្ងៃ ដោយសារតែមធ្យោបាយធ្វើដំណើរនេះ ចំណាយតិច មានសុវត្ថិភាព ព្រមទាំងមានហេតុផលជាច្រើនទៀត ដោយក្នុងនោះរួមមាន៖ មានសណ្ដាប់ធ្នាប់និងស្ងប់ស្ងាត់៖ បើទោះបីជារៀងរាល់ថ្ងៃ មានមនុស្សធ្វើដំណើរច្រើនលើរថភ្លើងក៏ដោយក្ដី ក៏ក្នុងរថភ្លើងនៅតែមានសណ្ដាប់ធ្នាប់ និងស្ងប់ស្ងាត់បំផុត ដោយអ្នកធ្វើដំណើរគឺមានវប្បធម៌នៅសាធារណៈល្អបំផុត។ ស្អាតនិងអនាម័យ៖ នៅតែមានអនាម័យ បើទោះបីជាមានមនុស្សធ្វើដំណើរច្រើន កន្លែងអង្គុយនីមួយៗនៅតែរក្សាអនាម័យបានល្អ ធ្វើឱ្យអ្នកដំណើរអារម្មណ៍ល្អ។ ទាន់ពេលវេលា៖ ពិតណាស់ជនជាតិជប៉ុនគឺគោរពពេលវេលាបំផុត បទពិសោធន៍ដ៏ល្អឥតខ្ចោះនេះ គឺជាមេរៀនដ៏ល្អសម្រាប់សេវាសាធារណៈដទៃ រថភ្លើងនៅប្រទេសជប៉ុន ត្រូវបានគេស្រង់ទិន្នន័យដឹងថា គឺកម្រនឹងយឺតបំផុត ហើយកម្រនឹងបង្កផលរំខានពេលវេលាដល់អ្នកធ្វើដំណើរ។ ប្រើប្រាស់បច្ចេកវិទ្យា៖ ជប៉ុនតែងតែអភិវឌ្ឍន៍រថភ្លើងរបស់ខ្លួន ឱ្យតាមនិន្នាការ ទាំងល្បឿន និងបច្ចេកវិទ្យាផ្សេងៗ ធ្វើយ៉ាងណាឱ្យប្រសើរបំផុត ជាក់ស្ដេងកន្លងមកជប៉ុនមានរថភ្លើងប្រភេទបច្ចេកវិទ្យាចុងក្រោយ និងមានល្បឿនលឿនរហូតដល់៥០០គ.ម/ម៉ោង។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T08:43:59.918Z", "category": "អចលនទ្រព្យ", "views": 326, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
មហាសេ.ដ្ឋី Elon Musk ថាបើបុគ្គលិ.កជាន់ខ្ពស់Tesla មិនធ្វើរឿង៣នេះដាក់លោក នឹងត្រូវបញ្ឈប់ការងា.រភ្លាមៗ	https://business-cambodia.com/articles/tesla-employee-need-to-do-these-3-things	មហាសេដ្ឋីលេខមួយលើលោក និងជានាយកប្រតិបត្តិក្រុមហ៊ុន Tesla លោក Elon Musk បានប្រាប់បុគ្គលិកជាន់ខ្ពស់ និងអ្នកគ្រប់គ្រងរបស់ខ្លួនថា ប្រសិនមិនពេញចិត្ត ឬមិនចង់ធ្វើតាមការងារដែលលោកបានដាក់ឲ្យ ដោយមិនពន្យល់ហេតុផលដែលលោកធ្វើបែបនេះខុស ពួកគេនឹងត្រូវ «លាលែងពីតំណែងភ្លាមៗ»។ នេះបើយោងតាមអ៊ីម៉ែលបែកធ្លាយដែលទទួលបានដោយសារព័ត៌មាន CNBC។ អ៊ីម៉ែលទាំងពីរត្រូវបានផ្ញើដោយលោក Elon Musk ទៅកាន់បុគ្គលិក Tesla ទាំងអស់ ក្នុងអំឡុងពេលក្រុមហ៊ុនប្រកាសថាខ្លួនបានចែកចាយរថយន្តចំនួន ២៤១,៣០០ គ្រឿងត្រឹមត្រីមាសទី៣ នៃឆ្នាំ២០២១ ហើយ "Full Self Driving Beta" ត្រូវបានដាក់ឱ្យដំណើរការ និងក្រោយមកត្រូវបានផ្អាកបន្ទាប់ពីមានការព្រួយបារម្ភអំពីសុវត្ថិភាព។ ក្នុងនោះក្រុមហ៊ុនក៏បានដាក់ពាក្យបណ្តឹងប្រឆាំងនឹងអតីតបុគ្គលិក Tesla ដែលបាននិយាយថា គាត់ត្រូវបានគេរើសអើងពូជសាសន៍នៅពេលធ្វើការជាបុគ្គលិកភ្នាក់ងារផងដែរ។ អ៊ីម៉ែលដំបូងរបស់លោក Elon Musk និយាយអំពីបុគ្គលិករោងចក្រស្តាប់តន្ត្រីពេលកំពុងធ្វើការ។ នាយកប្រតិបត្តិរូបនេះបាននិយាយថា គាត់គាំទ្រ «ការចាក់ចម្រៀងដែលធ្វើឱ្យការងារកាន់តែរីករាយ»។ ចំណែកឯ អ៊ីម៉ែលទីពីររបស់លោក រៀបរាប់លម្អិតអំពីជំហានទាំងបីដែលអ្នកគ្រប់គ្រងគួរធ្វើ។ លោក Elon Musk ប្រាប់បុគ្គលិកជាន់ខ្ពស់គ្រប់រូប ឲ្យពួកគេឆ្លើយតប និងពន្យល់ពីមូលហេតុដែលលោកនិយាយមិនត្រឹមត្រូវ ដើម្បីសុំការបំភ្លឺ ឬអនុវត្តការណែនាំ ព្រោះ «ប្រសិនបើគ្មានការលើកឡើងខាងលើទេ អ្នកគ្រប់គ្រងនោះនឹងត្រូវបានស្នើសុំឱ្យលាលែងពីតំណែងភ្លាមៗ»។ ដូច្នេះសរុបមកវិញ  បុគ្គលិកជាន់ខ្ពស់ ឬអ្នកគ្រប់គ្រងត្រូវធ្វើរឿងធំៗ៣ ជាមួយលោក Elon Musk ទី១ ឆ្លើយតប (តស៊ូមតិ) បើមានអារម្មណ៍ថាលោកនិយាយមិនត្រឹមត្រូវ ទី២ ប្រសិនបើលោកនិយាយមិនច្បាស់លាស់ ឬចាប់អត្ថន័យមិនទាន់ ត្រូវសុំការបញ្ជាក់បន្ថែមពីលោក និងទី៣ បំពេញការងារទៅតាមទិសដៅដែលលោកបានដាក់ ប្រសិនបើចំណុច ៣ នេះមិនត្រូវបានធ្វើទេ បុគ្គលិកជាន់ខ្ពស់ ឬអ្នកគ្រប់គ្រងនោះនឹងត្រូវលាលែងពីតំណែងជាបន្ទាន់៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T07:43:58.733Z", "category": "ភាពជាអ្នកដឹកនាំ", "views": 1572, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ខេត្តចំនួន៣ ណែនាំនិងអនុវត្តវិធានការ យ៉ាងម៉ឺងម៉ាត់ ចំពោះក្មេងទំនើង គេចសាលាលេងហ្គេម ជក់បារី	https://business-cambodia.com/articles/khmer-student-news	ដោយមើលឃើញអំពីបាតុភាពអសកម្មរបស់សិស្សានុសិស្សនិងយុវជនមួយចំនួនតូច រដ្ឋបាលខេត្តចំនួន៣ដូចជា ខេត្តកំពង់ចាម ព្រៃវែងនិងខេត្តកំពង់ធំ បន្តចេញសេចក្តីជូនដំណឹងណែនាំ បេ្តជ្ញាអនុវត្តវិធានការ យ៉ាងម៉ឺងម៉ាត់ចំពោះក្រុមក្មេងទំនើង សិស្សគេចសាលាផ្តុំគ្នាលេងទូរស័ព្ទ លេងហ្គេម ជក់បារី ជក់បារីអេឡិចត្រូនិចទឬឈានដល់ការប្រើប្រាស់គ្រឿងញៀន នៅតាមហាងកាហ្វេ តៀមអាហារ និងកន្លែងកម្សាន្តនានា ក្នុងភូមិសាស្រ្តខេត្ត។ រដ្ឋបាលខេត្តដូចបានរៀបរាប់ខាងលើនេះមានគោលបំណងធំតែមួយគឺទប់ស្កាត់សិស្សគេចសាលា និងបង្រ្គាបក្មេងទំនើងស្របតាមបទបញ្ជាដ៏ម៉ឺងម៉ាត់របស់ សម្តេចមហាបរវធិបតី ហ៊ុន ម៉ាណែត នាយករដ្ឋមន្រ្តីកម្ពុជា។ ក្នុងនោះរដ្ឋបាលខេត្តទាំង៣ បានធ្វើការណែនាំវិធានការសំខាន់ៗដល់អាជ្ញាធរមានសមត្ថកិច្ចខេត្ត-ក្រុង-ស្រុក-ភូមិ ក៏ដូចជាគណៈគ្រប់គ្រងគ្រឹះស្ថានសិក្សារដ្ឋ-ឯកជន ក្នុងភូមិសាស្រ្តខេត្ត សូមចូលរួមសហការអនុវត្ត ដោយគ្មានការបន្ធូរបន្ថយ និងដោយគ្មានការលើកលែង ឱ្យបានម៉ឺងម៉ាត់ ចំពោះក្រុមក្មេងទំនើង។ បន្ថែមពីនោះម្ចាស់អាជីវកម្មកម្សាន្តនានា ត្រូវចូលរួមសហការជាមួយអាជ្ញាធរមូលដ្ឋាន ប៉ុស្តិ៍នគរបាលឃុំ-សង្កាត់ ផ្តល់ព័ត៌មានជាបន្ទាន់ ក្នុងករណីមានការប្រមូលផ្តុំ សិស្សានុសិស្ស ឬយុវជនគេចសាលា ជក់បារីប្រព្រឹត្តសកម្មភាពអសកម្មនានា នៅក្នុងទីតាំងអាជីវកម្មរបស់ខ្លួន ដើម្បីឱ្យអាជ្ញាធរចាត់វិធានការឱ្យបានទាន់ពេលវេលា។ ក្នុងករណីម្ចាស់អាជីវកម្មនានាមិនសហការ ហើយនៅបណ្តែតបណ្តោយឱ្យមានភាពអសកម្មនានា អាជ្ញាធរមានសមត្ថកិច្ច នឹងបិទអាជីវកម្មព្រមទាំងដាក់ទោសទណ្ឌតាមផ្លូវច្បាប់ជាធរមាន។ យ៉ាងណាមិញរដ្ឋបាលខេត្តក៏ស្នើទទូចឱ្យអាណាព្យាបាលសិស្សានុសិស្ស បន្តអប់រំកូន និងសហការជាមួយអាជ្ញាធរ នាយកគ្រឹះស្ថានអប់រំទាំង រដ្ឋ និងឯកជន ដើម្បីទប់ស្កាត់សិស្សានុសិស្សគេចម៉ោងសិក្សា ទៅប្រព្រឹត្តអំពើខុសច្បាប់និងពាលាក្នុងសង្គម៕ សូមអានសេចក្តីប្រកាសរបស់រដ្ឋបាល ខេត្តកំពង់ចាម  សូមអានសេចក្តីប្រកាសរបស់រដ្ឋបាល ខេត្តព្រៃវែង សូមអានសេចក្តីប្រកាសរបស់រដ្ឋបាល ខេត្តកំពង់ធំ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T07:36:29.510Z", "category": "ភាពជាអ្នកដឹកនាំ", "views": 883, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
លែងពិបាកទៅដល់កន្លែង! ក្រសួងយុត្តិធម៌ បង្ហាញលេខទូរស័ព្ទ និងតេឡេក្រាមអាចដាក់ពាក្យបណ្តឹងបានភ្លាមៗ	https://business-cambodia.com/articles/qr-scan-for-report	កន្លងមកដើម្បីដាក់ពាក្យបណ្តឹងបាន គ្រប់គ្នាត្រូវចំណាយពេលធ្វើដំណើរដល់ទីតាំង ភូមិ-សង្កាត់ផ្ទាល់ ទើបអាចដាក់ពាក្យស្នើសុំបាន ដែលតម្រូវឱ្យយើងចំណាយពេលវេលាច្រើននៅក្នុងការធ្វើដំណើរទម្រាំតែអាចដាក់បណ្តឹងបានផងដែរ។ ដើម្បីមានភាពងាយស្រួលក្នុងការដាក់ពាក្យបណ្តឹងក្នុងក្របខ័ណ្ឌនៃ យុទ្ធនាការជំរុញនិងពន្លឿនការដោះស្រាយរឿងនៅតាមតុលាការនិងយុទ្ធនាការត្រួតពិនិត្យនិងដោះស្រាយភាពមិនប្រក្រតិនៅតាមតយលាការពេលនេះក្រសួងបានបង្ហាញលេខទូរស័ព្ទនិងតេឡេក្រាមច្បាស់ៗបងប្អូនអាចដាក់ពាក្យបណ្តឹងបានភ្លាមៗ។ នៅក្នុងនោះដែរ ចំពោះក្រុមការងារទទួលពាក្យបណ្តឹងអាចទំនាក់ទំនងទៅកាន់លេខទូរស័ព្ទ ០៩៩ ៤៤៤ ១៨១ ឬតាមប្រព័ន្ធតេឡេក្រាមដែលមាន QR Code ដូចខាងក្រោមនេះបាន៖	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T06:59:42.842Z", "category": "ព័ត៌មានថ្មីៗ", "views": 797, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ការស្រាវជ្រាវ៖ នេះជាអត្ថប្រយោជន៍ចម្បងមួយ ធ្វើឲ្យបុគ្គលិកសប្បាយរីករាយនៅកន្លែងការងារ ដែលអ្នកជាមេគួរដឹង	https://business-cambodia.com/articles/what-make-people-keep-being-happy-at-work	បរិយាកាសការងារពិតជាសំខាន់ដែលម្ចាស់ក្រុមហ៊ុនឬប្រធានផ្នែកធនធានមនុស្សមិនគួរមើលរំលងឡើយព្រោះបើបរិយាកាសនៅកន្លែងធ្វើការមិនល្អក៏អាចប៉ះពាល់ដល់លទ្ធភាពការងាររបស់បុគ្គលិកហើយអាចធ្វើឲ្យបុគ្គលិកសម្រេចចិត្តចាកចេញពីកន្លែងធ្វើការក៏មាន។  ទាក់ទងនឹងបរិយាកាសនៅកន្លែងធ្វើការនេះដែរមានក្រុមហ៊ុនមួយនៅប្រទេសហ្វាំងឡង់ដែលមានឈ្មោះថា Framery បានផ្ដល់អត្ថប្រយោជន៍ដ៏សំខាន់មួយដែលធ្វើឲ្យបុគ្គលិកសប្បាយចិត្តនោះគឺ” ផ្ដល់នូវភាពបត់បែននៃម៉ោងធ្វើការសម្រាប់បុគ្គលិក”។  ជារៀងរាល់ឆ្នាំក្រុមហ៊ុននេះតែងតែធ្វើការស្ទង់មតិបុគ្គលិកចំនួន៤០០នាក់ដោយសួរបុគ្គលិកថាតើអ្វីទៅដែលជារបស់ដ៏សំខាន់បំផុតដែលធ្វើឲ្យពួកគាត់សប្បាយចិត្តនិងចូលរួមធ្វើការដោយរីករាយ។ ជាលទ្ធផលបានបង្ហាញថាកត្តាចម្បងដែលធ្វើឲ្យបុគ្គលិកសប្បាយរីករាយនៅកន្លែងគឺការផ្ដល់នូវភាពបត់បែននៃម៉ោងធ្វើការរបស់ក្រុមហ៊ុន។  លោកស្រី Anni Hallila ប្រធានផ្នែកធានធនមនុស្សនិងវប្បធម៌នៃក្រុមហ៊ុនFramery នៅក្នុងប្រទេសហ្វាំងឡង់បានលើកឡើងថាគំនិតនៃការផ្ដល់តុល្យភាពរវាងការងារនិងជីវិតគឺជាអាទិភាពទីមួយឬទី២។ លោកស្រីបានបន្តទៀតថាដើម្បីផ្ដល់តុល្យភាពដល់បុគ្គលិក ថ្នាក់ដឹកនាំត្រូវតែផ្ដល់នូវភាពបត់បែននៃកាលវិភាគធ្វើការរនិងម៉ោងសម្រាករបស់បុគ្គលិក។ លោកស្រីបានណែនាំម្ចាស់ក្រុមហ៊ុនឲ្យបញ្ចូលគ្នារវាងជីវិតផ្ទាល់ខ្លួននិងជីវិតការងារ។ ឧទាហរណ៍ប្រសិនបើបុគ្គលិកត្រូវយកកូនទៅរៀនពីពេលព្រឹក ពួកគាត់អាចមកធ្វើការយឺតក៏បាន។ លោកស្រីបានបង្ហើបទៀតថានៅការិយាល័យរបស់ Framery គឺមិនបានកំណត់ម៉ោងចូលធ្វើការនោះទេ ដោយជាទូទៅធ្វើបុគ្គលិកមកដល់កន្លែងធ្វើការចន្លះពីម៉ោង៧ទៅម៉ោង៩ព្រឹក។ ក្រុមហ៊ុន Framery បានផ្ដល់សេរីភាពច្រើនដល់បុគ្គលិកដល់តុល្យភាពនៃពេលវេលាធ្វើការ ហើយបុគ្គលិកនឹងធ្វើការដោយរីករាយពោលគឺវាមិនសំខាន់ថាចូលធ្វើការម៉ោងណានោះទេតែអ្វីដែលសំខាន់គឺបុគ្គលិកបំពេញការងារបានល្អនិងទទួលបានលទ្ធផលល្អ។ ក្រៅពីនេះក្រុមហ៊ុនFramery ក៏ផ្ដល់ឲ្យបុគ្គលិកនូវពេលវេលាសម្រាកទៀងទាត់ក្នុងអំឡុងថ្ងៃធ្វើការផងដែឬ។ ឧទាហរណ៍បុគ្គលិកគឺត្រូវបានលើកទឹកចិត្តឲ្យម៉ោងសម្រាកច្រើនម៉ោងក្នុងមួយសប្ដាហ៍ក្នុងថ្ងៃធ្វើការដើម្បីឲ្យពួកគាត់ហាត់ប្រាណដូចជាការដើរឬចូលកន្លែងហាត់ប្រាណនៅកន្លែងធ្វើការ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T06:45:24.450Z", "category": "ហិរញ្ញវត្ថុ", "views": 413, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
នរណាខ្លះហ្វេនកូនឡាន! តស់មកស្គាល់ឡានខ្ជូតៗ ៣ម៉ូដែល សន្សំសំចៃខ្ពស់ ជិះទៅរៀន ទៅធ្វើការ១អេម ខណៈតម្លៃក៏ធូរ	https://business-cambodia.com/articles/three-small-car-model-witth-good-pri	សម្រាប់ប្រិយមិត្តដែលនិយមចូលចិត្តកូនឡានខ្ជូតៗ ជាពិសេសបងប្អូននារីៗដែលមានបំណងចង់ទិញរថយន្តដែលមានតម្លៃសមរម្យ ជួយសន្សំសំចៃខ្ពស់ ត្រូវប៉ាន់តែម្តង។ ដោយថ្ងៃនេះ Business Cambodia សូមណែនាំរថយន្តខ្លាញ់គោចំនួន៣ម៉ូដែល ជិះទៅរៀន ទៅធ្វើការមួយអេម ខណៈតម្លៃក៏ធូរៗ។ ដោយក្នុងនោះរួមមានដូចជា៖ ១. រថយន្ត 𝐓𝐨𝐲𝐨𝐭𝐚 𝐖𝐢𝐠𝐨 𝟐𝟎𝟐𝟒 យោងតាមផេកផ្លូវការរបស់ Toyota Cambodia កាលកន្លងទៅ បានឱ្យដឹងថា រថយន្ត 𝐓𝐨𝐲𝐨𝐭𝐚 𝐖𝐢𝐠𝐨 𝟐𝟎𝟐𝟒 ផលិតឡើងដោយប្រើប្រាស់នៅគ្រោងឆ្អឹងថ្មី ជាមួយប្រវែងសរុប ៣,៧៦០ មម ទទឹង ១,៦៦៥ ម.ម កំពស់ ១,៥១៥ ម.ម ប្រវែងគន្លាតកង់មុខ-ក្រោយ ២,៥២៥ ម.ម និងកំពស់ពីដីទៅបាតរថយន្ត១៦៥ ម.ម ជាមួយតម្លៃត្រឹម ១៩៩០០ ដុល្លារតែប៉ុណ្ណោះ។ ជាមួយគ្នានេះដែរ រថយន្តមួយម៉ូដែលនេះអាចផលិតកម្លាំងបាន ៦៦សេះ បង្វិលកង់ដោយប៉ុង១ FWD រត់ដោយប្រអបលេខ (CVT) ៧វគ្គអូតូ អាចថែមថយលេខដៃបាន ជាមួយកម្រិតស៊ីសាំងប្រហែល ៤លីត្រ ទៅ ៥លីត្រជាងប៉ុណ្ណោះក្នុង ១០០គីឡូម៉ែត្រ។ ២. រថយន្តអគ្គិសនី BYD 𝗗𝗼𝗹𝗽𝗵𝗶𝗻 𝗠𝗶𝗻𝗶 Dolphin Mini គឺជារថយន្តតូចបំផុត ដែលមានប្រវែងត្រឹមតែ ៣,៤១៥ mm ទទឹង ១,៦៧០mm និងកំពស់ ១,៥៣០ mm មានតម្លៃក្រោម២ម៉ឺនដុល្លារ។ កូនឡានមួយម៉ូដែលនេះ គឺសាកសមបំផុតសម្រាប់ការបើកបរក្នុងទីក្រុង និងការចតរថយន្តនៅកន្លែងចង្អៀត។ ចំពោះ ថាមពល និងដំណើរការវិញ Dolphin Mini ត្រូវបានបំពាក់ដោយម៉ូទ័រអេឡិចត្រិចតែមួយដែលផលិតថាមពល ១៣០ kW (១៧៤ hp) និងកម្លាំងបង្វិល ២៩០ Nm (២១៤ lb-ft) ។ វាគឺគ្រប់គ្រាន់ដើម្បីឱ្យរថយន្តមានល្បឿន 0-១០០ គីឡូម៉ែត្រក្នុងមួយម៉ោង ៧.៩ វិនាទី។ ថ្ម៖ Dolphin Mini ភ្ជាប់មកជាមួយជម្រើសនៃកញ្ចប់ថ្មពីរដែលមានសមត្ថភាព ៣០.៧ kWh និង ៤៤.៩ kWh ។ កញ្ចប់ថ្មធំជាងនេះផ្តល់នូវចម្ងាយរហូតដល់ ៤០១ គីឡូម៉ែត្រ លើការសាកថ្មម្តង។ ៣. រថយន្ត  Wuling Bing Wuling Bingo EV មានការរចនាផ្នែកខាងក្រៅដ៏ប្រណីតស្របតាមរូបរាងខាងក្នុង ជាមួយតម្លៃត្រឹមតែជាង១ម៉ឺនដុល្លារតែប៉ុណ្ណោះ។ រថយន្តនេះ សាកថ្មមួយពេញបើកបរបានរហូតដល់ ៣៣៣𝐤𝐦 ពោល១០០𝐤𝐦 ចាយអស់ត្រឹមតែ ៧២០០៛។ ដោយ Wuling Bingo EV មានប្រវែង ៣៩៥០ 𝐦𝐦 ទទឹង១៧០៨𝐦𝐦 និងកម្ពស់១៥៨០𝐦𝐦៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T06:35:23.905Z", "category": "កំពូលអ្នកលក់", "views": 2627, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មិនធ្លាប់មាន! ហាងពេជ្រ អនន្ត បើកបញ្ចុះតម្លៃថ្លៃឈ្នួល៥០%លើការទិញគ្រឿងអលង្ការនិងបានសន្លឹកឆ្នោតទៅលេងក្រៅប្រទេសទៀត	https://business-cambodia.com/articles/annon-diamond-discount	ហាងពេជ្រ អនន្ត គឺជាហាងពេជ្រដ៏ល្បី១នៅទីក្រុងភ្នំពេញ ដែលមានលក់ពេជ្រតែមួយប្រភេទប៉ុណ្ណោះគឺប្រភេទពេជ្រធម្មជាតិ ចំណែកឯផ្លាកទីនវីនក៏មានលក់តែ១ប្រភេទដូចគ្នាគឺផ្លាកទីនទឹក ៧កន្លះ។  ជាមួយគ្នានោះដែរ ចំពោះអ្នកដែលចង់ទិញពេជ្រយកមកពាក់ហើយមិនដឹងរើសហាងណាដែលអាចជឿទុកចិត្តបានក៏ដូចជាខ្លាចទិញប៉ះហាងពេជ្រមិនសុទ្ធឬថ្លៃឈ្នួលថ្លៃហួសហេតុពេកលែងពិបាកទៀតហើយ។ ប្រសិនជាអ្នកទាំងអស់គ្នាចង់បានពេជ្រដែលល្អអាចមកទិញហាងពេជ្រ អនន្តបាន ព្រោះនាពេលនេះខាងហាងមានការបញ្ចុះតម្លៃឈ្នួលរហូតដល់ទៅ៥០%ឯណោះ ហើយសម្រាប់អ្នកដែលចំណាយលុយទិញក៏អាចមានឱកាសដើរលែងនៅក្រៅប្រទេសផងដែរ។ អ្នកស្រី ខន រដ្ឋា ដែលបច្ចុប្បន្នគឺជាម្ចាស់ហាងពេជ្រ ANON Diamond ហាងពេជ្រ អនន្ត បាននិយាយប្រាប់ចាបក្រហមថា នេះគឺជាលើកដំបូងហើយដែលហាងពេជ្រអ្នកស្រីបញ្ចុះតម្លៃឈ្នួលរហូតដល់ទៅ៥០% ពោលឱកាសនេះកម្រមានណាស់។ ហើយរាល់អតិថិជនដែលជាវគ្រឿងអលង្ការអស់ចាប់ពី១ពាន់ដុល្លារឡើងទៅដោយទិញពេជ្រគ្រប់ប្រភេទទាំងអស់ពីហាងពេជ្រអនន្ត នោះអតិថិជននឹងទទួលបានសន្លឹកឆ្នោត ១សន្លឹកភ្លាមៗតែម្ដង។ ម្ចាស់ហាងពេជ្រ អនន្ត បានបន្តទៀតថា សម្រាប់សន្លឹកឆ្នោតនេះអាចមានឱកាសឈ្នះរង្វាន់ដំណើរកម្សាន្តក្រៅប្រទេសទៅកាន់កោះត្រល់ជាកញ្ចប់តែម្ដងហើយបើចាប់បានសន្លឹកឆ្នោតទៅកោះត្រល់គឺមិនពិបាកស្មុគស្មាញទេគឺចាំតែរៀបចំខ្លួនចេញដំណើររួចជាស្រេសមិនតែប៉ុណ្ណោះក្នុង១សន្លឹកអាចមានឱកាសឈ្នះទៅដំណើរកម្សាន្ដបានរហូតដល់២អ្នកទិញ១ចំណេញ២។ ដូច្នេះអតិថិជនទាំងអស់សូមរួសរាស់ឡើងទាំងអស់គ្នាចំណាយតិចទទួលបានច្រើនពីហាងពេជ្រអនន្ដ សម្រាប់ការបញ្ចុះឈ្នួល៥០% និងមានការថែមកាដូជាច្រើនដល់អតិថិជនគ្រប់ៗគ្នាផងដែរ។ សម្រាប់ព័ត៍មានបន្ថែម ឬក៏ចង់សាកសួរអំពីប្រម៉ូសិនផ្សេងៗអាចធ្វើការទាក់ទងចូលផេក ឬខលតាមលេខទូរស័ព្ទខាងក្រោមនេះ: 096 660 0909 \| 011 335 535  ឬតាមរយៈ Telegram \| https://t.me/Anon_Diamond។ សូមបញ្ជាក់ថា ចំពោះលោក លោកស្រីដែលចង់ទៅមើលពេជ្រនៅហាងរបស់គាត់គឺបុគ្គលិកចាំស្វាគមន៍ជានិច្ច មិនថាទៅចង់មើលសិន ឬទៅទិញនោះទេគឺបានទាំងអស់ ដោយលោកអ្នកអាចជិះទៅហាងពេជ្ររបស់គាត់ដែលមានទីតាំង នៅជាប់ផ្សាទំនើបអ៊ីអន0២ ក្នុងបុរីដឺព្រេមៀរលែនសែនសុខ ផ្ទះលេខ58 ផ្លូវ Avenue D (ផ្ទះកញ្ចក់ពណ៌មាស)៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T05:54:27.932Z", "category": "PR", "views": 726, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
វីឡាដ៏ប្រណិតលំដាប់កំពូល របស់បុរី ដ្រេហ្គន លែន 598 ប្រើប្រាស់គ្រឿងបរិក្ខារ បំពាក់ក្នុងគេហដ្ឋាន សុទ្ធតែម៉ាកយីហោលំដាប់ថ្នាក់ពិភពលោក	https://business-cambodia.com/articles/borey-grand-land-598-	ប្រសិនបើការតុបតែងនៃផ្នែកខាងក្នុងគេហដ្ឋានអាចឆ្លុះបញ្ចាំងពីបុគ្គលិកលក្ខណៈ របស់ម្ចាស់គេហដ្ឋាន នោះសោភណ្ឌភាពនៃគេហដ្ឋានទាំងមូលគឺជាការឆ្លុះបញ្ចាំងពីសមត្ថភាពនិងចក្ខុវិស័យរបស់ម្ចាស់គេហដ្ឋាន។ ការតុបតែងនៃផ្នែកខាងក្នុងគឺដូចជាសៀកស្ពិនភ្នែក ដែលបង្ហាញពីភាពឆើតឆាយ សិល្បៈ និងភាពទាក់ទាញ ខណៈពេលដែលសោភណ្ឌភាពនៃគេហដ្ឋានទាំងមូល គឺបង្ហាញពីគុណភាពនៃគេហដ្ឋាន។ នៅក្នុង Borey Dragon Land 598 រាល់ផ្នែកខាងក្នុងគេហដ្ឋានមានភាពស៊ីសង្វាក់គ្នាជាមួយនឹងស្តង់ដារនៃលំនៅដ្ឋានប្រណិតលំដាប់ពិភពលោក អាចនិយាយបានថា ការរចនាគេហដ្ឋាន របស់ Borey Dragon Land 598 មិនមានអ្វីជំនួសបាននោះទេ។ ជណ្ដើរយន្ត ប្រើប្រាស់ម៉ាកយីហោអន្តរជាតិដ៏មានកិត្យានុភាពគឺម៉ាក Mercedes-Benz ជណ្តើរយន្ត គឺជាទិដ្ឋភាពដែលមិនអាចខ្វះបាននៃការរស់នៅ ក្នុងវីឡាដែលប្រណិត គុណភាពនៃជណ្តើរយន្តត្រូវបានយកចិត្តទុកដាក់យ៉ាងសំខាន់មុននឹងបំពាក់នៅក្នុងគេហដ្ឋាន។ ជណ្តើរយន្តនេះមានបំពាក់នូវបច្ចេកវិទ្យាសុវត្ថិភាពដ៏ទំនើបលំដាប់ពិភពលោក រួមបញ្ចូលគំនិតការពារបរិស្ថាន និងកាត់បន្ថយការប្រើប្រាស់ថាមពល។ ជណ្តើរយន្តដ៏ប្រណិតនេះ បំពេញបន្ថែមដោយស៊ុមទ្វារដែកអ៊ីណុកដែលធន់នឹងស្នាមម្រាមដៃ ។ គ្រឿងបរិក្ខារ បន្ទប់ទឹកម៉ាក Duravit គឺជាលក្ខណៈស្តង់ដារ សណ្ឋាគារផ្កាយប្រាំលំដាប់ពិភពលោក Duravit គឺជាយីហោ ល្បីមួយសម្រាប់អ្នកដែលតែងតែសកម្មក្នុងរង្វង់ជំនួញអន្តរជាតិ។ យីហោបន្ទប់ទឹកនេះមានប្រវត្តិ 200 ឆ្នាំត្រូវបានប្រើប្រាស់ដោយសណ្ឋាគារលំដាប់ផ្កាយប្រាំចំនួន 316 នៅជុំវិញពិភពលោក ក៏ដូចជា 60% នៃវិមានប្រធានាធិបតី និងអគារសភានៅក្នុងប្រទេសអាល្លឺម៉ង់ បារាំង កាណាដា និងអូស្ត្រាលី ព្រមទាំង អាកាសយានដ្ឋាន50% នៃពិភពលោក។ គ្មានអ្វីគួរឱ្យសង្ស័យទេថា Duravit បានក្លាយជាជម្រើសដ៏ល្អបំផុតសម្រាប់ផ្ទះដែលប្រណិត។ គ្រឿងបរិក្ខារបន្ទប់ទឹកនោះរួមមាន បង្គន់ដែលសន្សំសំចៃទឹក ក្បាលផ្កាឈូកប្រកបដោយផាសុកភាព និងទូបន្ទប់ទឹកដ៏រឹងមាំ ផលិតផលនីមួយៗត្រូវបានរចនា និងជ្រើសរើសយ៉ាងយកចិត្តទុកដាក់ ដើម្បីធានាឱ្យអ្នកនូវបទពិសោធន៍នៃការរស់នៅប្រកបដោយផាសុកភាព។ អាងហែលទឹកឯកជន ភ្ជាប់មកជាមួយប្រព័ន្ធបន្សុតទឹកផ្ទាល់ខ្លួន នៅក្នុងវីឡាឯកជនជាច្រើន អាងហែលទឹកគឺជាការកំណត់រចនាសម្ព័ន្ធដ៏សំខាន់ដែលឆ្លុះបញ្ចាំងពីភាពប្រណិតរបស់ម្ចាស់គេហដ្ឋាន ទោះជាយ៉ាងណា អាងហែលទឹកឯកជន នៅក្នុង Borey Dragon Land 598 ជាអាងហែលទឹកដែលបានប្រើប្រាស់ដោយឥដ្ឋសេរ៉ាមិចពិសេសអាចស្រូបយកទឹកទាប ឧបករណ៍បន្សុតទឹករួមមានម៉ាស៊ីនភ្លើងក្លរីន ធានាបាននូវប្រសិទ្ធភាពនៃការសម្លាប់មេរោគក្នុងអាង និង ធ្វើឱ្យចរន្តទឹកនៅក្នុងអាងទាំងមូលមានសភាពថ្លាល្អ។ សារៈសំខាន់នៃការប្រើប្រាស់ឥដ្ឋការ៉ូ ឥដ្ឋការ៉ូឆ្លុះបញ្ចាំងពីមូលដ្ឋានគ្រឹះដ៏រឹងមាំនៃគេហដ្ឋាននិងបង្ហាញពីភាពប៉ិនប្រសប់របស់អ្នកអភិវឌ្ឍន៍។ គេហដ្ឋានដ៏ល្អមួយជារឿយៗអាស្រ័យលើគុណភាពនៃឥដ្ឋនីមួយៗ។ បន្ទប់ទទួលភ្ញៀវប្រើប្រាស់ឥដ្ឋធំទំហំ 750*1500 ដែលមានទំហំជិតពីរដងនៃឥដ្ឋដែលប្រើក្នុងគម្រោងផ្សេងទៀតនៅលើទីផ្សារ។ នេះគឺជាប្រភេទឥដ្ឋ ដែលធន់ មិនងាយក្នុងការប្រេះបែក មានផ្ទៃធំៗ ងាយស្រួលសម្អាត និងថែទាំ ដែលធ្វើឱ្យផ្នែកខាងក្នុងផ្ទះទាំងមូលកាន់តែលេចធ្លោនិងស្រស់ស្អាត។ រីឯចំណតរថយន្តត្រូវបានក្រាលដោយឥដ្ឋថ្មក្រានីតទាំងស្រុង។ ធានាសុវត្ថិភាពគ្រប់ជ្រុងជ្រោយ នៅមាត់ទ្វារផ្ទះរបស់លោកអ្នក ពួកយើងបានយកចិត្តទុកដាក់យ៉ាងខ្លាំងចំពោះការប្រើប្រាស់ទ្វារ ដូច្នេះយើងបានបំពាក់ទ្វារឆ្លាតវៃ ម៉ាក Samsung  ដែលផ្តល់នូវវិធីសាស្រ្តដោះសោជាច្រើនប្រភេទ រួមមាន ពាក្យសម្ងាត់ ស្នាមម្រាមដៃជាដើម ដែលធានាបាននូវភាពងាយស្រួល សុវត្ថិភាព និងរហ័សក្នុងការដោះសោ។ រីឯទ្វាររុញដែលបំពាក់នៅបន្ទប់ទទួលភ្ញៀវ, វេរ៉ងដា, និងស្កាយបារ ពួកយើងជ្រើសយកទ្វាររុញប្រភេទ Thermal break heavy-duty ដែលទ្វារប្រភេទនេះមិនត្រឹមតែមានភាពងាយស្រួលក្នុងការ ចូល និងចេញទេ ប៉ុន្តែវាក៏មានភាពធន់ផងដែរ។ ចំណែកឯទ្វារបន្ទប់ទឹកប្រើប្រាស់ទ្វារកញ្ចក់ Narrow edge glazed  និងទ្វារចូល Spooky Door ដែលគេពេញនិយមប្រើប្រាស់នៅក្នុងផ្ទះប្រណិត ធានានូវការចេញចូលរបស់ម្ចាស់គេហដ្ឋានកាន់តែងាយស្រួល។ ផ្ទះបាយ ជាកន្លែងបង្ហាញពីការរស់នៅដ៏ប្រណិត ព្រមទាំងមានផាសុកភាពបំផុត ផ្ទះបាយមិនត្រឹមតែជាកន្លែងសម្រាប់ចម្អិនអាហារតែប៉ុណ្ណោះទេ ប៉ុន្តែក៏ជាកន្លែងដែលពោរពេញដោយភាពកក់ក្តៅ គំនិតច្នៃប្រឌិត និងភាពស្និទ្ធស្នាលជាមួយសមាជិកគ្រួសារ។ គ្រឿងបរិក្ខារបំពាក់នៅក្នុងផ្ទះបាយត្រូវបានជ្រើសរើសម៉ាក FRANKE របស់ប្រទេសស្វីស ដែលរចនាឡើងដោយសន្សំសំចៃថាមពល និងមិនប៉ះពាល់ដល់បរិស្ថាន។ ឧបករណ៍ផ្ទះបាយ FRANKE ផ្តល់ឱ្យអ្នកនូវការចម្អិនម្ហូបក្នុង ផ្ទះបាយជាមួយភាពងាយស្រួលបំផុត។ ចំណែកឯទូរតាំងផ្ទះបាយត្រូវបាន រចនាជាច្រើនស្រទាប់ ដោយប្រើប្រាស់ក្តារដែលជាប់ធន់នឹងសំណើមនិងមិនប៉ះពាល់ដល់បរិស្ថាន ដែលធ្វើអោយផ្ទះបាយរបស់លោកអ្នកមានរបៀបរៀបរយ និង ស្អាតជានិច្ច។ ការរចនានៃផ្ទះបាយសុទ្ធតែឆ្លងកាត់ការគិតគូរពីតម្រូវការជាក់ស្តែងរបស់អតិថិជន។ កន្លែងចម្អិនអាហារ និងកន្លែងផ្ទុករបស់ មានភាពធំទូលាយដែលអនុញ្ញាតឱ្យលោកអ្នកអាចរក្សាទុកឧបករណ៍ប្រើប្រាស់ក្នុងផ្ទះបាយ និងគ្រឿងផ្សំបានយ៉ាងងាយស្រួល។ ទន្ទឹមនឹងនេះ ផ្ទះបាយបំពាក់ទៅដោយបង្អួចកញ្ចក់ធំៗ ដែលអាចស្រូបពន្លឺពីខាងក្រៅចូលមកបានបើទោះបីជាអ្នកមិនបើកភ្លើង ក៏ផ្ទះបាយរបស់អ្នកនឹងមិនងងឹតដែរ ពិសេសផ្ទះបាយនេះក៏បានតភ្ជាប់ទៅនឹងទីធ្លាខាងក្រោយផ្ទះ ដែលធានានូវខ្យល់អាកាសចេញចូលបានគ្រប់គ្រាន់។ ផ្ទះបាយមិនត្រឹមតែជាកន្លែងសម្រាប់ចម្អិនអាហារឆ្ងាញ់ៗប៉ុណ្ណោះទេ ថែមទាំងជាកន្លែងដែលបង្ហាញពីជីវិតរស់នៅរបស់លោកអ្នក។ រាល់ពេលដែលអ្នកដើរចូលទៅក្នុងផ្ទះបាយ លោកអ្នកនឹងទទួលបានអារម្មណ៍ស្រស់ស្រាយ និងផាសុកភាពបំផុត។ ចំណុចស្នូលនៃគេហដ្ឋានប្រណិត គឺនាំមកនូវភាពកក់ក្តៅដល់ម្ចាស់គេហដ្ឋាន Borey Dragon Land 598 បានបំពេញគ្រប់តម្រូវការដែលអតិថិជនត្រូវការ ដែលធ្វើឱ្យការរស់នៅមានលំដាប់ស្ដង់ដារខ្ពស់បំផុត ។នៅ Borey Dragon Land 598 រាល់ការអាប់ដេតផ្នែកខាងក្នុងផ្ទះទាំងអស់ គឺជាការឆ្លុះបញ្ចាំងពីរបៀបរស់នៅបែបឯកជនភាព ភាពស៊ីវិល័យ ជាពិសេសលោកអ្នកនឹងទទួលបានអារម្មណ៍ថាគេហដ្ឋានលោកអ្នក ដូចទៅនឹងវិមានស្គឹមស្គៃដែលមានសព្វគ្រប់បែបយ៉ាងនៅខាងក្នុងផ្ទះ។ Tel:+855 10 886 616 +855 61 886 616  Telegram: https://t.me/DragonLand598villa  Instagram: https://www.instagram.com/boreydragonland598/  Location: https://goo.gl/maps/YjCJ2ig522tSJm1h7	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T05:34:41.924Z", "category": "PR", "views": 149, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ការសិក្សា៖ បើអ្នកចង់មានសន្តិភាពផ្លូវចិត្ត និងរស់នៅរីករាយ ត្រូវបោះចោលរឿងទាំង៥នេះភ្លាម	https://business-cambodia.com/articles/take-away-these-5-things	សុភមង្គលជាជម្រើស ហើយវាចេញពីខាងក្នុងខ្លួនរបស់អ្នក។ ខាងក្រោមនេះ គឺជារឿងធំៗទាំង៥ ដែលអ្នកគួរក្រវាត់ចោលភ្លាម បើចង់រស់នៅមានសន្តិភាពផ្លូវចិត្ត យោងតាមការសិក្សាផ្នែកចិត្តវិទ្យា ចេញផ្សាយដោយ Hack Spirit៖ ១/. ចង់ឲ្យមនុស្សគ្រប់គ្នាស្រលាញ់ចូលចិត្ត៖ អ្នកចិត្តសាស្រ្តដ៏ល្បីល្បាញ Abraham Maslow ធ្លាប់បាននិយាយថា៖ «មនុស្សដែលសប្បាយចិត្តបំផុតដែលខ្ញុំស្គាល់ គឺជាមនុស្សដែលធ្វើបានល្អក្នុងអ្វីមួយដែលពួកគេចាត់ទុកថាសំខាន់។ ហើយរឿងមួយទៀត ដែលសំខាន់ក្នុងជីវិតគឺការរស់នៅសម្រាប់ខ្លួនឯង មិនមែនអ្នកដទៃទេ»។ វាជាអន្ទាក់ ដែលមនុស្សជាច្រើនធ្លាក់ក្នុងការគិតថា បើខ្លួនធ្វើឲ្យអ្នកដទៃសប្បាយចិត្ត នោះខ្លួននឹងសប្បាយចិត្តដែរ។ ២/. ភាពល្អឥតខ្ចោះ៖ អ្នកចិត្តវិទូដ៏មានឥទ្ធិពល Carl Jung បានលើកឡើងថា៖ «អ្វីដែលគួរឲ្យខ្លាចបំផុតគឺការទទួលយកខ្លួនឯងទាំងស្រុង»។ ការស្វែងរកភាពល្អឥតខ្ចោះ អាចជាឃាតករសម្លាប់សុភមង្គលពិតប្រាកដ។ វាអាចធ្វើឲ្យអ្នកពន្យារពេល តានតឹងលើព័ត៌មានលំអិតដែលមិនសំខាន់ ហើយទីបំផុតវាបានទាញយកភាពរីករាយចេញពីសកម្មភាពដែលអ្នកធ្លាប់ស្រលាញ់។ លើលោកនេះគ្មានភាពល្អឥតខ្ចោះទេ តែត្រូវប្រឹងប្រែងឲ្យអស់ពីលទ្ធភាពទើបជាការប្រសើរ។ ៣/. ការគិតច្រើនជ្រុល៖ បញ្ហាផ្លូវចិត្តជាជំងឺមួយដែលមនុស្សម្នាក់ៗងាយនឹងកើតមាន មិនថានៅក្នុងវ័យណានោះទេ ជាពិសេស គឺយុវជនក្នុងវ័យជំទង់ ដែលអ័រម៉ូនកំពុងប្រែប្រួលខ្លាំង ។ បញ្ហាដែលអាចធ្វើឲ្យអ្នកឈានទៅដល់មានបញ្ហាផ្លូវចិត្តនោះអាចមកពី សម្ពាធគ្រួសារ ការសិក្សា ការងារ សង្គម និងស្នេហា។ ការគិតច្រើនអំពីបញ្ហាទាំងនោះអាចធ្វើឲ្យអ្នកមានសភាពដូចជាមនុស្សឈឺ ហូបអ្វីមិនឆ្ងាញ់ ស្គមស្គាំង គេងមិនលក់ ខួរក្បាលពោរពេញទៅដោយស្រមោលខ្មៅ ហើយអាចធ្លាក់ខ្លួនក្លាយជាមនុស្សមានជំងឺផ្លូវចិត្ត ឬបាក់ទឹកចិត្តមួយរំពេច។ ៤/. រស់នៅដោយភាពអាត្មានិយម៖ ចរិតជាមនុស្សអាត្មានិយមគឺ មិនចង់ឲ្យអ្នកដទៃល្អជាងខ្លួន មិនដែលគិតពីអារម្មណ៍អ្នកដទៃ និងជាមនុស្សដែលគ្មានភាពជាម្ចាស់ការលើខ្លួនឯង។ ៥/. ប្រឹងធ្វើការច្រើនលើសកម្រិត៖ អ្នកចិត្តសាស្រ្ត Abraham Maslow បាននិយាយថា៖ «ប្រសិនបើអ្នកមានគម្រោងធ្វើអ្វីមួយហើយតិចជាងសមត្ថភាពដែលអ្នកមាន អ្នកប្រហែលជាមិនសប្បាយចិត្តពេញមួយជីវិត»។ មនុស្សសម្រេចចិត្តធ្វើការងារច្រើន ធ្ងន់លើសកម្លាំង ដើម្បីបំពេញមហិច្ឆតារបស់ខ្លួន ខណៈធ្វើការងារហួសប្រមាណនាំឱ្យអស់កម្លាំង ស្ត្រេស និងតប់ប្រមល់ រីឯផលិតភាពក៏ធ្លាក់ចុះផងដែរ។ មិនតែប៉ុណ្ណោះ វាធ្វើឲ្យប៉ះពាល់ដល់សុខភាពផ្លូវកាយ ផ្លូវចិត្ត និងសុភមង្គលយ៉ាងធ្ងន់ធ្ងរ។ យ៉ាងណាមិញ សុភមង្គលពិត គឺជាអារម្មណ៍នៃសន្តិភាព ភាពរីករាយ និងពោរពេញដោយសេចក្តីស្រឡាញ់ សេចក្តីសប្បុរស និងសុច្ឆន្ទៈចំពោះអ្នកដទៃ។ សុភមង្គលពិតមិនអាស្រ័យលើរបស់ខាងក្រៅទេ។ ប៉ុន្តែវាអាស្រ័យលើគំនិត និងអាកប្បកិរិយារបស់យើង។ បើយើងមើលពិភពលោកជាវិជ្ជមាន មើលតម្លៃខ្លួនឯង និងអ្នកដទៃ យើងអាចសប្បាយចិត្ត៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T04:06:22.289Z", "category": "ភាពជាអ្នកដឹកនាំ", "views": 1743, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស្ដ្រីខ្មែរ ៤ រូប ត្រូវបានព្រះមហាក្សត្រត្រាស់បង្គាប់ផ្ដល់គោរមងារជា «អ្នកឧកញ៉ា»	https://business-cambodia.com/articles/khmer-lady-become-neak-okha	ព្រះមហាក្សត្រនៃព្រះរាជាណាចក្រកម្ពុជា ព្រះករុណា ព្រះបាទ សម្តេចព្រះបរមនាថ នរោត្តម សីហមុនី កាលពីពេលថ្មីៗនេះបានចេញព្រះរាជក្រឹត្យត្រាស់បង្គាប់ផ្តល់គោរមងារ «អ្នកឧកញ៉ា» ដល់ស្រ្ដីខ្មែរចំនួន ៤ រូប។ យោងតាមការដកស្រង់ពីសមាគមឧកញ៉ាកម្ពុជា ស្ដ្រីខ្មែរដែលត្រូវបានផ្ដល់គោរមងារខាងលើនេះរួមមាន៖ ១. ជំទាវឧកញ៉ា កី ម៉ានេ សមាជិកសកម្ម នៃសមាគមឧកញ៉ាកម្ពុជា ត្រូវបានត្រាស់បង្គាប់ផ្ដល់គោរមងារជា «អ្នកឧកញ៉ា» តាមរយៈព្រះរាជក្រឹត្យកាលពីថ្ងៃទី៥ ខែមិថុនា ឆ្នាំ២០២៤។ ២. ជំទាវឧកញ៉ា លឹម សុខលី សមាជិកនៃសមាគមឧកញ៉ាកម្ពុជា ត្រូវបានត្រាស់បង្គាប់ផ្ដល់គោរមងារជា «អ្នកឧកញ៉ា» តាមតាមរយៈព្រះរាជក្រឹត្យកាលពីថ្ងៃទី២៨ ខែឧសភា ឆ្នាំ២០២៤។ ៣. ជំទាវឧកញ៉ា ជា ហាវ សមាជិកនៃសមាគមឧកញ៉ាកម្ពុជា ត្រូវបានត្រាស់បង្គាប់ផ្ដល់គោរមងារជា «អ្នកឧកញ៉ា» តាមរយៈព្រះរាជក្រឹត្យកាលពីថ្ងៃទី២៨ ខែឧសភា ឆ្នាំ២០២៤។ ៤. ជំទាវឧកញ៉ា គួន ធីតា សមាជិកសកម្ម នៃសមាគមឧកញ៉ាកម្ពុជា ត្រូវបានត្រាស់បង្គាប់ផ្ដល់គោរមងារជា «អ្នកឧកញ៉ា» តាមរយៈព្រះរាជក្រឹត្យកាលពីថ្ងៃទី២៨ ខែឧសភា ឆ្នាំ២០២៤។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T04:00:19.646Z", "category": "ព័ត៌មានថ្មីៗ", "views": 29593, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បទពិសោធន៍ថ្មី ការប្រគុំតន្ត្រីខ្នាតធំនៅក្នុង Wave Palace បែបយុវវ័យដំបូងគេរបស់អូអុិឈិ	https://business-cambodia.com/articles/new-experience-oishi-s-first-large-scale-youth-concert-at-wave-palace	ពិតជាអស្ចារ្យ អូអុិឈិនាំយកនូវបទពិសោធន៍ថ្មីសន្លាងមិនធ្លាប់មានពីមុនមក ជាមួយព្រឹត្តិការណ៍ប្រគុំតន្ត្រី “Oishi Splash Fest 2024” ខ្នាតធំបែបយុវវ័យដំបូងគេ ក្នុងសួនទឹកកម្សាន្តដ៏ធំប្រចាំប្រទេសកម្ពុជា សម្រាប់អតិថិជនដែលតែងតែគាំទ្រផលិតផលតែបៃតងដ៏ល្បី និងជាម៉ាកសញ្ញាមានគុណភាពខ្ពស់ និងល្អសម្រាប់សុខភាព។ រំភើបរីករាយពីថ្ងៃរហូតដល់ពេលយប់ជាមួយកម្មវិធីកំសាន្តជាច្រើនបែប រាំលេង ស្រែកហ៊ោតាមចង្វាក់តន្ត្រីសប្បាយៗ នៅក្នុង Wave Palace ជាមួយកំពូលតារាចម្រៀងល្បីៗ និង DJ ដ៏ស្រស់សោភាលំដាប់ប្រទេស! លើសពីភាពសប្បាយ អ្វីដែលអស្ចារ្យ កាន់តែរំភើប កាន់តែពិសេស លោកអ្នកអាចចូលរួមលេងបេសកម្មស្វែងរកដបអាថ៌កំបាំងរបស់តែបៃតងអូអ៊ិឈិ ដែលអាចឈ្នះរង្វាន់ដ៏ច្រើនសន្ធឹកសន្ធាប់ពីដបអូអុិឈិ។ ពិតជាមិនខកបំណង រឹតតែសប្បាយ សម្រាប់អតិថិជនអូអុិឈិទូទាំងប្រទេស អាចចូលរួមបានដោយគ្រាន់តែធ្វើការប្តូរគម្របដប ឬក្រវិលកំប៉ុង “Thank You” របស់តែបៃតងអូអុិឈិចំនួន១២ នៅសួនទឹកហ្គាដិនស៊ីធីផ្ទាល់ លោកអ្នកនឹងទទួលសំបុត្រចូលរួមព្រឹត្តិការណ៍ប្រគុំតន្ត្រីដ៏អស្ចារ្យ “Oishi Splash Fest 2024” ភ្លាមៗ។ លោកអ្នកអាចធ្វើការប្តូរសំបុត្រតាមលក្ខខណ្ឌដូចខាងក្រោម៖  លក្ខខណ្ឌទី១៖ ប្តូរគម្រប ឬក្រវិលកំប៉ុងតែបៃតងអូអុិឈិ ចាប់ពីថ្ងៃទី០៨ ខែមិថុនា ឆ្នាំ២០២៤ ដល់ ថ្ងៃទី៣០ ខែមិថុនា ឆ្នាំ២០២៤ ទទួលបានសំបុត្រចូលលេងនៅក្នុងសួនទឹក Garden City Water Park ចាប់ពីថ្ងៃទី០៨ ខែមិថុនា ឆ្នាំ២០២៤ ដល់ ថ្ងៃទី៣០ ខែមិថុនា ឆ្នាំ២០២៤។ លក្ខខណ្ឌទី២៖ ប្តូររគម្រប ឬក្រវិលកំប៉ុងតែបៃតងអូអុិឈិ ចាប់ពីថ្ងៃទី០៨ ខែមិថុនា ឆ្នាំ២០២៤ ដល់ថ្ងៃទី០៧ ខែកក្កដា ឆ្នាំ២០២៤ ទទួលបានសំបុត្រចូលរួមនៅក្នុងព្រឹត្តិការណ៍ប្រគុំតន្ត្រីដ៏អស្ចារ្យ “Oishi Splash Fest 2024” នៅក្នុងសួនទឹក Garden City Water Park ដែលប្រព្រឹត្តិទៅនៅថ្ងៃទី១៣ ខែកក្កដា ឆ្នាំ២០២៤។ អូអុិឈិជាផលិតផលតែបៃតងដែលមានគុណភាពខ្ពស់ មានការទទួលស្គាល់គុណភាពពីស្ថាប័នជាតិ និងអន្តរជាតិជាមួយនឹងរូបមន្តពិសេស ដែលធ្វើឱ្យគ្រប់ដបរបស់តែបៃតងអូអុិឈិមានក្លិនក្រអូបប្រហើរ រសជាតិឈ្ងុយឆ្ងាញ់ ពិសេសផ្តល់នូវអាហារូបត្ថម្ភល្អសម្រាប់សុខភាព ដែលបច្ចុប្បន្នកំពុងទទួលបានការគាំទ្រយ៉ាងខ្លាំងក្នុងប្រទេសកម្ពុជាជាង២០ឆ្នាំ។   សម្រាប់ព័ត៌មានបន្ថែម សូមទាក់ទងទៅកាន់លេខទូរស័ព្ទ៖ ០១៥ ៦៩៣ ៥៥៥ ឬគេហទំព័រផ្លូវការ Oishi Drink Station៕  ស្រស់ស្រាយបំផុតសុខភាពល្អ ត្រូវតែអូអុិឈិ!	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T02:23:43.491Z", "category": "PR", "views": 1029, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ដា.ក់ពាក្យឱ្យលឿន! បេឡាសន្តិសុខសង្គម ប្រកា.សរើសបុ.គ្គលិកជាប់កិច្ចសន្យាជាង២០០នាក់ចូលធ្វើការលើផ្នែកទាំងនេះ	https://business-cambodia.com/articles/please-register-bor-sor-sor	ឱកាសល្អមកដល់ហើយសម្រាប់អ្នកចង់ធ្វើការនៅបេឡាសន្តិសុខសង្គមប្រញាប់ទៅដាក់ពាក្យ ព្រោះនាពេលនេះកំពុងតែរើស ផ្នែកលេខាធិការ ផ្នែកបច្ចេកទេសអគ្គិសនីទឹក ផ្នែកអនាម័យ ផ្នែកសន្តិសុខ កំពុងតែជ្រើសរើសបុគ្គលិកជាប់កិច្ចសន្យាចំនួន ២៣៣រូប ឱ្យចូលបម្រើការងារ។ យោងតាមសេចក្តីជូនដំណឹងរបស់ បេឡាជាតិសន្តិសុខសង្គម កាលពីពេលថ្មីៗកន្លងទៅបានឱ្យដឹងថា បេក្ខជន បេក្ខនារី ដែលមានបំណងចង់ដាក់ពាក្យស្នើសុំចុះឈ្មោះប្រឡងដើម្បីចូលបម្រើការងារ សូមអញ្ជើញមកទទួលដាក់ពាក្យប្រឡងនៅទីស្នាក់ការកណ្តាលនៃ ប.ស.ស និងតាមបណ្តាស្នាក់ការសាខា ប.ស.ស ខេត្ត-ខណ្ឌដែលខ្លួនជ្រើសរើស ឬអាចទាញយកពាក្យស្នើសុំចុះឈ្មោះប្រឡងពីគេហទំព័ររបស់ប.ស.ស (Website: www.nssf.gov.kh,www.facebook.com/nssfpage) ដោយឡែកចំពោះថ្ងៃស្នើសុំពាក្យប្រឡងនឹងត្រូវចាប់ផ្តើមចាប់ពីថ្ងៃផ្សាយដំណឹងនេះតទៅ រហូតដល់ថ្ងៃទី០៥ ខែកក្កដា ឆ្នាំ២០២៤។ ចំណែកថ្ងៃទទួលពាក្យស្នើប្រឡងគឺពីថ្ងៃទី១៧ ខែមិថុនា ឆ្នាំ២០២៤ រហូតថ្ងៃទី០៥ ខែកក្កដា ឆ្នាំ២០២៤។ ពេលវេលាចែក និងទទួលពាក្យ គឺពីថ្ងៃច័ន្ទ ដល់សៅរ៍ ពេលព្រឹកម៉ោង (៨:៣០នាទី-១១:៣០នាទី) និងពេលរសៀលម៉ោង (១៣:០០នាទី ដល់ ១៦:០០នាទី) លើកលែងថ្ងៃឈប់សម្រាកបុណ្យជាតិ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-12T01:27:26.147Z", "category": "ព័ត៌មានថ្មីៗ", "views": 12421, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
សាលាខ្មែរមិនអន់ទេ! យុវជនខ្មែរសំងំបង្កើត 3D ប្រើបច្ចេកវិទ្យា AR ស្គែនសៀវភៅពុម្ពទី ៦ ដល់ទី១២	https://business-cambodia.com/articles/scan-books-6-to-12-grad	នវានុវត្តន៍កម្ពុជាកំពុងតែចាប់ផ្ដើមឡើង ពីមួយឆ្នាំទៅមួយឆ្នាំ យុវជនកាន់តែយល់ច្បាស់ពីការប្រើប្រាស់បច្ចេកវិទ្យាទៅជួយសម្រួលដល់ការរៀនសូត្រ និងចំណេញពេលវេលាបានច្រើនថែមទៀត ។ បើតាមការលើកឡើងរបស់លោក ហេង ជលសា បាននិយាយនៅក្នុងឃ្លីបវីដេអូមួយដែលផុសនៅលើផេកផ្លូវការ E-School Cambodia ថា សម្រាប់ Project មួយនេះគឺសិក្សាយូរហើយ ដែលមានលោកជាអ្នកផ្ដួចផ្ដើមគំនិតពីលោកផងដែរ ព្រោះមើលទៅទីផ្សារពិភពលោក គេប្រើដល់ Metaverse និង AR VR អស់ហើយ អញ្ចឹងសាលារៀនស្រុកយើងក៏ត្រូវតែដើរឲ្យទាន់បច្ចេកវិទ្យាដែរ ។ ចំណុចពិសេសរបស់ AR ឬមកពីពាក្យថា Augmented reality លោក ជលសា ដែលជាប្រធានផ្នែក XR ឬ E-School Verse បានលើកឡើងថា ការបង្កើត AR នេះឡើងគឺដើម្បីផ្ដល់ភាពងាយស្រួលទៅដល់ សិស្សដែលកំពុងរៀន ដែលអាចទទួលបានរូបភាពជាក់ស្ដែង ពិតៗ និងមានសភាពរស់រវើក ដែលកន្លងទៅសិស្សអាចមើលរូបភាពតែលើសៀវភៅពុម្ភតែប៉ុណ្ណោះ តែម្ដងនេះអាចមើលរូបភាពជាក់ស្ដែងបាន ដោយគ្រាន់តែដាក់ទូរស័ព្ទពីលើរូបភាព វានឹងចេញរូបនិមិត្តមកភ្លាមៗតែម្ដង ។ ពាក់ព័ន្ធជាមួយការធ្វើវិញគឺ ត្រូវបង្កើតជារូបភាព 3D ជាមុនសិន បន្ទាប់មក Upload ទៅក្នុង Cloud ឬហៅថា Web AR ហើយសិស្សអាចធ្វើការស្គែន QR Code ដើម្បីចូលទៅប្រើប្រាស់មុខងារទាំងអស់នោះបាន ដែលរូបភាពទាំងអស់បង្ហាញជារូបភាព 3D ដែលអាចមើល និងរៀនបានពីថ្នាក់ទី ៦ ដល់ទី១២ ។ សម្រាប់ AR Scan នៅពេលនេះ មិនទាន់បញ្ចូលជាកម្មវិធីសិក្សានៅឡើយទេ តែគេសង្ឃឹមថាថ្ងៃអនាគត និងមានប្រើប្រាស់ទូលំទូលាយ ព្រោះតែបណ្ដាប្រទេសផ្សេងៗលើពិភពលោក បានដើរដល់ Metaverse អស់ហើយ ដូច្នេះបើអាចបញ្ចូលបច្ចេកវិទ្យា ទៅក្នុងកម្មវិធីសិក្សា ពិតជាជួយទៅដល់សិស្សបានច្រើនណាស់ ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T10:22:22.595Z", "category": "ចាប់ផ្តើមអាជីវកម្ម", "views": 520, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
រកចំណូលបានជាង១១ម៉ឺន$/១សប្ដាហ៍ បុរសម្នាក់នេះថាគាតឆ្លើយ៣សំណួរនេះចេញ ធ្វើឲ្យគាត់ហ៊ានឈប់ពីការងារមករកស៊ីខ្លួនឯង	https://business-cambodia.com/articles/threes-questions-to-ask-yourself	លោក Ryan Hogue គឺជាអតីតអ្នកភិវឌ្ឍនវេបសាយជាន់ខ្ពស់ឲ្យអង្គការមិនរកប្រាក់ចំណេញមួយឈ្មោះថា CharityEngine និងជាសាស្រ្តាចារ្យផ្នែកអភិវឌ្ឍនវេបសាយនៅសាកលវិទ្យា George Mason University នៅក្នុងរដ្ឋ Virginia សហរដ្ឋអាមេរិករកចំណូលបាន១១៧,០០០ដុល្លារក្នុងមួយឆ្នាំ។  បច្ចុប្បន្នលោក Ryan Hogue បានឈប់ពីការងារនៅ CharityEngine និងសាកលវិទ្យាល័យ George Mason  ហើយបង្កើតមុខរបររកស៊ីដោយខ្លួនឯងដែលអាចចំណូលបានជាង១១ម៉ឺនដុល្លារក្នុងមួយសប្ដាហ៍ដែលជាចំណូលអកម្ម( Passive income)។ ខាងក្រោមនេះគឺជាសំណួរ៣សំខាន់ៗដែលលោកសួរមកកាន់ខ្លួនឯងដែលធ្វើឲ្យគាត់មានទំនុកចិត្តក្នុងការឈប់ពីការងារមករកស៊ីខ្លួនឯង។ ១. តើមុខរបររបស់អ្នកអាចរកចំណូលបានច្រើនប្រភពទេ? ២. តើមុខរបររបស់អ្នកអាចរកចំណូលក្នុងមួយថ្ងៃបានច្រើនជាងការងារពេញម៉ោងឬទេ? ៣. តើការងារពេញម៉ោងរបស់អ្នករារំាងមិនឲ្យមុខរបរអ្នករីកចម្រើនឬទេ? លើសពីនេះលោកក៏បានចែករំលែកថា “ អ្នកគួរបន្តធ្វើការងារពេញម៉ោងរហូតអ្នកមានអារម្មណ៍ថាការងារពេញម៉ោងរបស់អ្នកគឺជាកត្តាមួយរារាំងអ្នកមិនឲ្យមុខរបរដែលអ្នកបម្រុងនោះកាន់តែរីកចម្រើន។ យ៉ាងណាមិញសំណួរសំខាន់មួយដែលអ្នកគួរសួរខ្លួនឯងមុននឹងឈប់ពីកាងារពេញម៉ោងទៅរកស៊ីខ្លួនឯងនោះគឺ” តើអ្នកមានលុយគ្រប់គ្រាន់ដើម្បីផ្គត់ផ្គង់ខ្លួនឯងនៅពេលដែលមុខរបររបស់អ្នកមិនទាន់អាចរកចំណូលចេញជាផ្លែផ្កាឬទេ? ត្រង់នេះមានន័យថាអ្នកគួរមានប្រាក់សន្សំសម្រាប់បម្រុងទុកការពារព្រោះពេលចេញរកស៊ីអាចជួបបញ្ហាមួយចំនួនដូចជាត្រូវការពេលយូរទម្រាំអាចរកចំណូលនិងចំណេញ អ្នកអាចមានលុយសម្រាប់ផ្គត់ផ្គង់ការរស់នៅប្រចាំថ្ងៃ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T10:03:49.632Z", "category": "ហិរញ្ញវត្ថុ", "views": 1327, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចំណាំ! នេះជាឯកសារសំខាន់ៗដែលម្ចាស់ដីត្រូវមានសម្រាប់ធ្វើប្លង់រឹង	https://business-cambodia.com/articles/title-land-in-cambodia	បច្ចុប្បន្ននេះក្រសួងរៀបចំដែនដី នគរូបនីយកម្ម និងសំណង់ បានចាត់ឲ្យមន្ដ្រីរបស់ខ្លួនចុះធ្វើការវាស់វែងដើម្បីធ្វើប្លង់រឹងជូនដល់ពលរដ្ឋនៅទូទាំងប្រទេសដែលនៅសេសសល់។ ទន្ទឹមនឹងការធ្វើប្លង់នេះដែរ ក្រសួងក៏បានបញ្ជាក់នូវឯកសារដែលពាក់ព័ន្ធដែលពលរដ្ឋត្រូវមានសម្រាប់ការធ្វើប្លង់នេះផងដែរ។ ដោយឯកសារទាំងនោះរួមមាន៖ ១. ករណីប្ដីប្រពន្ធដាក់ឈ្មោះទាំងពីរនាក់ (ទ្រព្យរួម) អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រអាពាហ៍ពិពាហ៍ សៀវភៅគ្រួសារ ឬសៀវភៅស្នាក់នៅ (បញ្ជាក) ២. ករណីប្ដីប្រពន្ធតែដាក់ឈ្មោះតែម្ខាង (ទ្រព្យប្ដី ឬប្រពន្ធ) អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រអាពាហ៍ ពិពាហ៍ សៀវភៅគ្រួសារ ឬសៀវភៅស្នាក់នៅ (បញ្ជាក់) លិខិតបញ្ជាក់ប្រភេទទ្រព្យ ៣. ករណីនៅលីវ (ទ្រព្យលីវ) អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រកំណើត សៀវភៅគ្រួសារ ឬសៀវភៅស្នាក់នៅ (បញ្ជាក់) លិខិតបញ្ជាក់ភាពនៅលីវ ៤. ករណីមេម៉ាយ ឬពោះម៉ាយ អត្ដសញ្ញាណប័ណ្ណ (បញ្ជាក់) សេចក្ដីចម្លងសំបុត្រកំណើត សៀវភៅគ្រួសារ ឬសៀវភៅស្នាក់នៅ (បញ្ជាក់) លិខិតបញ្ជាក់មេម៉ាយ ឬពោះម៉ាយ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T10:01:59.080Z", "category": "អចលនទ្រព្យ", "views": 2436, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្អូនៗសិស្សានុសិស្សជាង ១០២នាក់ នៃសាលាបឋមសិក្សាក្រពើពុលនៅតំបន់ជនបទ បង្ហាញក្ដីរំភើបរីករាយដែលទទួលនូវការគាំពារឧបត្ថម្ភពី ប៉េង ហួត គ្រុប	https://business-cambodia.com/articles/poisonous-crocodile-primary-school-in-rural-areas-express-their-excitement-to-receive-support-from-peng-huot-group	ការអប់រំគឺជាថ្នាលបណ្តុះបណ្តាលចំណេះវិជ្ជាដ៏សំខាន់ និងជាអនាគតសម្រាប់ការអភិវឌ្ឍប្រទេសជាតិ។ ប្អូនៗសិស្សានុសិស្សប្រមាណជាង ១០នាក់ និងគណៈគ្រប់គ្រង លោកគ្រូអ្នកគ្រូ នៃសាលាបឋមសិក្សាក្រពើពុលស្ថិតក្នុងតំបន់ជនបទ បង្ហាញពីក្ដីរំភើបរីករាយដែលទទួលបានការគាំពារឧបត្ថម្ភពី ប៉េង ហួត គ្រុប នូវសម្ភារសិក្សា និងសម្ភារអនាម័យក្នុងការជួយសម្រួលបន្ទុកសិក្សារបស់សិស្ស និងភាពខ្វះខាតរបស់សាលា រួមទាំងជួយសម្រួលដល់ជីវភាពគ្រួសារអាណាព្យាបាលសិ្សស្សជាង ១៣០គ្រួសារទៀតដោយប្រយោលដែរស្ថិតនៅជុំវិញតំបន់នោះ។ ជាមួយគ្នានេះក៏មានការចែករំលែកចំណេះដឹងអំពីការថែទាំអនាម័យខ្លួនប្រាណពីសហការី ប៉េង ហួត គ្រុប និង មន្ទីរព្យាបាលធ្មេញ រៀលធីស ផងដែរ។ កម្មវិធីសប្បុរសធម៌នេះត្រូវបានធ្វើឡើងនៅសាលាបឋមសិក្សាក្រពើពុល ភូមិក្រពើពុល ឃុំក្រាំងដីមាស ស្រុករលាប្អៀរ ខេត្តកំពង់ឆ្នាំង នាព្រឹកថ្ងៃទី០៧ ខែមិថុនា ឆ្នាំ២០២៤។ លោក ខេម ប៊ុនលី នាយកសាលាបឋមសិក្សាក្រពើពុល បានសម្តែងនូវអំណរគុណដោយលើកឡើងថា “តាំងនាមគណៈគ្រប់គ្រងសាលា និងកូនៗសិស្សានុសិ្សសទាំងអស់ពិតជាមានសេចក្ដីរីករាយខ្លាំងណាស់ ដែលក្រុមហ៊ុន ប៉េង ហួត គ្រុប បាននាំយកនូវសម្ភារសិក្សា និងសម្ភារអនាម័យ ឧបត្ថម្ភដល់សាលាយើងខ្ញុំ ស្របពេលដែលបច្ចុប្បន្នសាលាកំពុងប្រឈមការខ្វះខាតនូវសម្ភារទាំងនេះមួយចំនួនធំ។ លោកបន្តទៀតថា សព្វថ្ងៃនេះសាលាក៏ប្រឈមនឹងការខ្វះខាតជាច្រើនទៀតដូចជាទូកស្មាច និងឧបករណ៍បំពងសំឡេង (speaker) សម្រាប់សម្រួលដល់ការបង្រៀន និងការធ្វើដំណើររបស់បុគ្គលិកគ្រូបង្រៀន និងសិស្សព្រោះជុំវិញតំបន់នេះរួមទាំងសាលារៀនគឺគ្របដណ្តប់ដោយបឹងទន្លេសាបដែលបង្កឱ្យមានទឹកលិចនារដូវវស្សាជាហេតុបង្កឱ្យមានផលលំបាកក្នុងការធ្វើដំណើរ។ លោកក៏បានអំពាវនាវ និងសូមស្វាគមន៍រាល់ជំនួយសប្បុរសធម៌ពីសប្បុរជនដែលមានបំណងចង់បរិច្ចាគដល់សាលាបឋមសិក្សាក្រពុល ជាពិសេសតម្រូវការចំបាច់ដូចរៀបរាប់ខាងលើ។” ការបិរច្ចាគរបស់សប្បុជនទាំងអស់គ្នាគឺជាការរួមចំណែកលើកកម្ពស់ការអប់រំ ដែលជួយដល់ការសិក្សារបស់យុវជនជំនាន់ក្រោយអាចនឹងឆ្ពោះទៅសម្រេចគោលដៅនាថ្ងៃអនាគត ខណៈពួកគេគឺជាធនធានចូលរួមអភិវឌ្ឍប្រទេសជាតិយ៉ាងសំខាន់។      ស្របតាមសសរស្តម្ភទាំង៣ របស់ ប៉េង ហួត គ្រុប ពោលគឺ “ការអប់រំ បរិស្ថាន និងសង្គម” ដែលការបរិច្ចាគនេះគឺជា បង្គោលទី១ ដែលផ្ដោតលើការរួមចំណែកលើកកម្ពស់វិស័យអប់រំនៅកម្ពុជា ការសាងសង់សាលារៀន ការផ្ដល់អាហារូបករណ៍ដល់សិស្សនិស្សិតក្រីក្រ ការចែករំលែកចំណេះដឹងតាមរយៈការរៀបចំសិក្ខាសាលា និងការយកចិត្តទុកដាក់បរិច្ចាគនូវសម្ភារសិក្សាដល់ប្អូនៗសិស្សានុសិស្សក្រីក្រតាមតំបន់ខ្វះខាតជាច្រើនទៀត។ សូមរំលឹកថា សាលាបឋមសិក្សាក្រពើពុលត្រូវបានបង្កើតឡើងជាច្រើនឆ្នាំមកហើយ បច្ចុប្បន្នស្ថិតក្រោមការគ្រប់គ្រងរបស់ក្រសួងអប់រំ យុវជន និងកីឡា ដែលមានទីតាំងស្ថិតក្នុងភូមិក្រពើពុល ឃុំក្រាំងដីមាស ស្រុករលាប្អៀរ ខេត្តកំពង់ឆ្នាំង។ មានគ្រូបង្រៀនសរុប ៥នាក់ ក្នុងនោះដឹកនាំដោយនាយកសាលាមួយនាក់។ គ្រូបង្រៀនបួននាក់គឺមកពីទីរួមខេត្ត ហើយស្នាក់នៅក្នុងកុដិព្រះសង្ឃវត្តក្បែរសាលានេះ ខណៈអ្នកគ្រូម្នាក់ទៀតគឺជាអ្នករស់នៅក្នុងភូមិស្រាប់។ ចំណែកឯសិស្សវិញមានចំនួនសរុប ១០២នាក់ ចាប់ពីថ្នាក់មត្ដេយ្យសិក្សាកម្រិតទាប (អាយុបីឆ្នាំ) រហូតដល់ថ្នាក់ទី ៦ (អាយុ១៤-១៥ឆ្នាំ)។ សាលាមានអគារសិក្សាចំនួនពីរខ្នង មួយខ្នងមានសភាពចាស់ទ្រុឌទ្រោម និងមួយខ្នងថ្មីទៀតគឺជាជំនួយឧបត្ថម្ភដោយ ធនាគារអភិវឌ្ឍន៍អាស៊ី (ADB)។ អគារថ្នាក់រៀនថ្មីមានបីបន្ទប់ដែលត្រូវបានប្រើប្រាស់សម្រាប់រៀនរាល់ថ្ងៃនេះ។ ទោះសាលាបឋមសិក្សាក្រពើពុលស្ថិតនៅតំបន់ជនបទឆ្ងាយពីទីរួមខេត្តកំពង់ឆ្នាំងក្ដី ក៏អាណាព្យាបាលសិស្សព្យាយាមលើកទឹកចិត្តកូនៗឱ្យមានពេលវេលាមកសាលារៀនជាប្រចាំដោយក្ដីសង្ឃឹមជានិច្ច ហើយសិស្សានុសិស្សក៏មានអារម្មណ៍រីករាយ និងសប្បាយចិត្តដែលមកទទួលចំណេះដឹង។ ខណៈគណៈគ្រប់គ្រងសាលា និងលោកគ្រូអ្នកគ្រូក៏ព្យាយាមបង្រៀន អប់រំ ដឹកនាំចូលរួមជាមួយសិស្សានុសិស្សដោយមោទកភាពផងដែរ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T09:48:59.248Z", "category": "PR", "views": 813, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ការសិក្សាចិត្តសាស្រ្ត៖ បុគ្គលិ.ក១ក្នុងចំណោមអត្តចរិត៤ប្រភេទនេះ គឺជាមនុស្សងាយជោ.គជ័យបំផុត	https://business-cambodia.com/articles/4-types-of-employee-and-one-of-grow-types	យោងតាមការសិក្សាចិត្តសាស្រ្តនៅឆ្នាំ២០២២ របស់វិទ្យាស្ថានអន្តរជាតិនៃការស្រាវជ្រាវបរិស្ថាន និងសុខភាពសាធារណៈចុះផ្សាយដោយ Forbes បានឱ្យដឹងនៅកន្លែងធ្វើការនឹងមានបុគ្គលិកមានចរិតលក្ខណៈ៤ប្រភេទនេះ ដោយសិក្សាផ្អែកលើ “ភាពធន់ ការអត់ធ្មត់ និងសមត្ថភាពការងារ” ហើយក្នុងនោះបុគ្គលិកមានអត្តចរិត១ក្នុងចំណោម៤ប្រភេទខាងក្រោម គឺជាមនុស្សងាយជោគជ័យ មានទំនាក់ទំនងការងារល្អ និងត្រូវបានមិត្តរួមការងារចូលចិត្តធ្វើការជាមួយបំផុត។ ១. សមត្ថភាពមិនខ្លាំង មិនដាក់ខ្លួន៖ ជាប្រភេទបុគ្គលដែលទទួលបានការចូលចិត្តតិចបំផុតនៅកន្លែងធ្វើការ ពួកគេជាធម្មតាគ្មានសមត្ថភាពពិតប្រាកដទេ ហើយជាទម្លាប់ពួកគេមិនមានឆន្ទៈក្នុងការរៀនសូត្រ កែលម្អ ឬទទួលស្គាល់ចំណុចខ្វះខាតរបស់ខ្លួនឡើយ។ ភាពក្រអឺតក្រទម និងអសមត្ថភាពក្នុងការអនុវត្តរបស់ពួកគេនេះអាចនាំឱ្យមានគេជួបបញ្ហាប្រឈមធំៗនៅកន្លែងធ្វើការ ហើយគេក៏ជាប្រភពនៃភាពអវិជ្ជមានសម្រាប់មិត្តរួមការងារដែរ។ ២. មានសមត្ថភាព តែអំនួត៖ ជាប្រភេទបុគ្គលដែលមានសមត្ថភាពខ្ពស់ ប៉ុន្តែខ្វះការបន្ទាបខ្លួន អំនួតខ្លាំង និងជាប្រភេទមនុស្សដែលក្រុមការងារពិបាកធ្វើការជាមួយបំផុត ហើយជារឿយៗពួកគេតែងច្រានចោលគំនិត និងការរួមចំណែករបស់អ្នកដទៃ។ ទោះបីជាជំនាញនិងសមត្ថភាពការងាររបស់ពួកគេអាចមានតម្លៃ ប៉ុន្តែអាកប្បកិរិយានិងអត្តចរិតមិនសមរម្យនេះ អាចបណ្តាលឱ្យកើតជម្លោះក្នុងការងារ និងទទួលការមិនចូលចិត្តពីក្រុមការងារទាំងមូលច្រើន។ ៣. ដាក់ខ្លួនខ្លាំង តែខ្វះជំនាញ ៖ ជាប្រភេទបុគ្គលដែលដាក់ខ្លួនខ្លាំង ប៉ុន្តែខ្វះជំនាញឬចំណេះដឹងចាំបាច់ដើម្បីបំពេញការងាររបស់ពួកគេប្រកបដោយប្រសិទ្ធភាព ពួកគេមានអត្តចរិតចង់រៀនចង់សូត្រ មានឆន្ទៈកែលម្អ ហើយចេះទទួលយកការណែនាំ និងមតិពីអ្នកដទៃ។ ទោះជាយ៉ាងណាក៏ដោយ មិត្តរួមការងារចូលចិត្តធ្វើការជាមួយបុគ្គលិកប្រភេទនេះណាស់ ទោះបីជាពួកគេមិនមានជំនាញក៏ដោយ ពីព្រោះពួកគេតែងត្រូវបានមនុស្សដែលមានសមត្ថភាពប្រើប្រាស់ដើម្បីប្រយោជន៍រួមនៅកន្លែងការងារជារឿយៗ។ ៤. មានសមត្ថភាពខ្ពស់ បន្ទាបខ្លួនខ្លាំង៖ ជាប្រភេទបុគ្គលដែលមានសមត្ថភាពខ្ពស់ មានភាពប៉ិនប្រសប់ក្នុងការងារនិងមានការបន្ទាបខ្លួនខ្លាំង បើកចំហចំពោះមតិកែលម្អ មានឆន្ទៈក្នុងការរៀនសូត្រ និងស្វែងរកភាពរីកចម្រើនដោយខ្លួនឯងប្រកបដោយវិជ្ជាជីវៈ។ ជាពិសេសពួកគេតែងចែករំលែកក្រេឌីតការងារជាមួយមិត្តរួមក្រុមជានិច្ច ដែលជាហេតុធ្វើឲ្យពួកគេមានឱកាសខ្ពស់ជាងគេ ក្នុងការក្លាយជាអ្នកដឹកនាំក្រុម ជោគជ័យក្នុងអាជីពការងារ ហើយជារឿយៗបុគ្គលលក្ខណៈនេះជំរុញឱ្យពួកគេទទួលបានទំនុកចិត្ត និងការគោរពស្រឡាញ់ពីមិត្តរួមការងារច្រើនជាងគេបង្អស់។ យ៉ាងណាមិញការសមត្ថភាពនិងជំនាញបានដើរតួនាទីយ៉ាងសំខាន់ក្នុងការងារ ប៉ុន្តែអត្តចរិតនិងភាពធន់ក៏រួមចំណែកសំខាន់ដូចគ្នា ដើម្បីឱ្យអាជីពការងារជោគជ័យនិងរីកចម្រើនទៅមុខ។ ដូច្នេះបុគ្គលិកនិងអ្នកបំពេញការងារគួរតែកសាងនិងរក្សា តុល្យភាពរវាងសមត្ថភាពការងារនិងបុគ្គលលក្ខណៈ ឱ្យដើរទន្ទឹមគ្នា ទើបជួយឱ្យអ្នកឆាប់រីកចម្រើននិងងាយជោគជ័យក្នុងការងារ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T08:59:00.776Z", "category": "ភាពជាអ្នកដឹកនាំ", "views": 1250, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ភ្ញៀវចេះតែមកហើយ ទៅវិញ! ហេតុផល៤យ៉ាង អតិថិជនឆាតសួរហើយ បែរជាស្ងាត់ទៅវិញ	https://business-cambodia.com/articles/four-reason-customer-dont-buy	ក្នុងសម័យបច្ចេកវិទ្យានេះ អ្វីៗកាន់តែទំនើប មិនថារបស់ប្រើប្រាស់ មិនថាការទំនាក់ទំនង ឬការលក់ដូរនោះទេ មិនបាច់ជួបមុខគ្នារវាងអ្នកលក់និងអ្នកទិញសោះ ក៏អាចទិញទំនិញបាន។ ប៉ុន្តែទន្ទឹមនឹងភាពងាយស្រួលនេះដែរ មានបងប្អូនអ្នកលក់អនឡាញមួយចំនួនកំពុងជួបបញ្ហា ភ្ញៀវចេះតែឆាតសួរតែមិនទិញ រួចក៏ស្ងាត់ទៅវិញ។ ទាក់ទងជាមួយបញ្ហានេះ ថ្ងៃនេះអេដមីនមកបង្ហើបមូលហេតុដែលភ្ញៀវចេះតែស្ងាត់ទៅវិញនោះគឺបណ្តាលមកពីមូលហេតុធំៗ៤។ ដោយក្នុងនោះរួមមាន៖ ១. អតិថិជនមិនជឿលើអ្នកលក់៖ ជាការពិតណាស់ ទោះផលិតផលដែលអ្នកកំពុងលក់ល្អយ៉ាងណាក៏ដោយ បើអតិថិជនមិនជឿលើអ្នកលក់ហើយ គឺចប់ហើយ។ អតិថិជនពិតណាស់ច្បាស់ជាមិនទិញផលិតផលរបស់អ្នកទេ ប្រសិនបើអតិថិជនមិនច្បាស់ជាមួយអ្នក ឬសង្ស័យលើអ្នក ហើយបើអតិថិជនចែកមើលប្រូហ្វាល់របស់អ្នក ហើយរកឃើញថា អ្នកជាមនុស្សស៊ែរតែរឿងឥតបានការ ផុសដៀមដាមគេទៀតនោះ ច្បាស់១០០ភាគរយអតិថិជនមិនទិញអ្នកទេ ព្រោះភ្ញៀវគិតថា បើអ្នកលក់ផលិតផលយ៉ាប់ប៉ុណ្នឹងហើយ ទម្រាំតែផលិតក៏យ៉ាប់ដែរ។ ២. អតិថិជនមិនជឿលើផលិតផលឬសេវាកម្ម៖ ប្រសិនបើអតិថិជនមិនជឿជាក់លើផលិតផល ឬសេវ៉ាកម្មរបស់អ្នកថា អាចជួយដោះស្រាយបញ្ហារបស់ពួកគាត់បានទេ  នោះទោះអ្នកប្រឹងឡាយ ឬផុសលក់រាប់ម៉ោង ក៏អត់បានប្រយោជន៍ដែរ ប្រៀបដូចយកអំបិលត្រូវទឹកចឹងដែរ។ ដូច្នេះដើម្បីឱ្យអតិថិជនជឿអ្នកបាន អ្នកត្រូវកសាងម៉ាក់របស់យើងឱ្យរឹងមាំ បង្ហាញលិខិតអនុញ្ញាត្តិដែលពាក់ព័ន្ធនឹងផ្លូវច្បាប់ឱ្យបានត្រឹមត្រូវ ហើយបង្ហាញថាផលិតផលរបស់យើងមិនមានសារធាតុដែលបង្ករឱ្យប៉ះពាល់ដល់សុខភាព។ ៣. ផលិតផលមិនចាំបាច់៖ ពេលខ្លះបើយើងជាអ្នកលក់មិនបានបង្ហាញនៅភាពបន្ទាន់ដល់អ្នកទិញទេ អតិថិជននឹងមានអារម្មណ៍ថា គាត់មិនចាំបាច់ចំណាយប្រាក់ទិញផលិតផលយើងនោះទេដូចពាក្យមួយឃ្លាគេលើកឡើងថា “គ្មានការឈឺចាប់ គ្មានតម្រូវការ” ដូច្នេះបើយើងជាអ្នកលក់ចង់លក់ដាច់លុុះត្រាតែយើងចេះឆ្កុះបញ្ហាអតិថិជន សួរនាំគាត់ ណែនាំគាត់ រហូតឱ្យគាត់គិតថា ចាំបាច់ណាស់ដែលគាត់ពិតជាត្រូវការផលិតផលយើង ដើម្បីទៅដោះស្រាយបញ្ហាគាត់។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T08:55:47.998Z", "category": "កំពូលអ្នកលក់", "views": 571, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
លាហើយ! ក្រោយរកស៊ីនៅថៃជាង១០ឆ្នាំ ពេលនេះក្រុមហ៊ុន Suzuki ប្រកាសនឹងបិទរោងចក្រនៅថៃហើយ	https://business-cambodia.com/articles/factort-suxuki-close-in-thai	នេះជារឿងដ៏គួរឱ្យសោកស្តាយខ្លាំងមែនទែន ក្រោយឈរជើងរកស៊ីនៅថៃជាង១០ឆ្នាំ នាពេលនេះក្រុមហ៊ុនមួយរបស់ជប៉ុនគឺ Suzuki បានប្រកាសថាខ្លួននឹងបិទរោងចក្រចោលនៅថៃត្រឹមឆ្នាំ ២០២៥ នេះហើយក្រោយជួបបញ្ហាការលក់ធ្លាក់ចុះខុសពីការរំពឹងទុក។ យោងតាមការចុះផ្សាយដោយសារព័ត៌មាន Nikkei Asia បានឱ្យដឹងថា ក្រុមហ៊ុន Suzuki Motor Thailand (SMT) ត្រូវបានបង្កើតឡើងក្នុងឆ្នាំ២០១១នៅថៃ។ ហើយនៅឆ្នាំ២០១២ ក្រុមហ៊ុនក៏បានផលិតរថយន្តបានរហូតដល់ទៅ ៦ម៉ឺនគ្រឿងក្នុងមួយឆ្នាំមានទាំងរថយន្តសម្រាប់នាំចេញផងដែរ។ ប៉ុន្តែការរកស៊ីមិនមែនចេះតែឡើងរហូតឡើយ ដោយនៅក្នុងឆ្នាំ២០២៤ ក្រុមហ៊ុន Suzuki បែរជាប្រកាសពីការលក់ធ្លាក់ចុះទៅវិញ ដោយសារតែពេលនេះនៅក្នុងទីផ្សារប្រទសថៃកំពុងតែមានការប្រកួតប្រជែងទីផ្សាររថយន្តជាខ្លាំង ខណៈនាពេលនេះទីផ្សាររថយន្តអគ្គិសនីរបស់ចិនគឺកំពុងតែវាយលុកក្នុងទីផ្សារជាខ្លាំងផងដែរ រហូតធ្វើឱ្យក្រុមហ៊ុន Suzuki ទប់លែងជាប់បានប្រកាសពីការបិទរោងចក្រឈប់ផលិតនៅប្រទេសថៃត្រឹមឆ្នាំ២០២៥ ខាងមុខនេះហើយ។ គួរបញ្ជាក់ថា ទោះបីជាបិទរោងចក្រនៅប្រទេសថៃក៏ដោយ តែ CBUs នៅប្រទេសថៃក៏នៅតែនាំចូលរថយន្តពីក្រុមហ៊ុន Suzuki CBUs ពីរោងចក្រក្នុងតំបន់អាស៊ាន ក៏ដូចជាប្រទេសជប៉ុន និងឥណ្ឌា ដើម្បីបំពេញតម្រូវការអតិថិជនក្នុងប្រទេសថៃផងដែរ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T08:21:22.967Z", "category": "ចាប់ផ្តើមអាជីវកម្ម", "views": 2778, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទ្រព្យច្រើន សុខច្រើន! ក្រៅពីសន្សំលុយ នេះជាការសន្សំទាំង៦ប្រភេទ អ្នកគួរមាន បើចង់មានបាន មានក្ដីសុខ	https://business-cambodia.com/articles/six-types-of-saving-you-should-know	ពាក្យ” សន្សំ”គឺជារឿងល្អមិនថាអ្នកសន្សំលុយឬសន្សំអ្វីផ្សេងនោះទេ។ ដូច្នេះចូររៀនសន្សំឲ្យបានច្រើនដើម្បីរឿងល្អៗចូលមកក្នុងជីវិតអ្នកកាន់តែច្រើន។ ទាក់ទងនឹងការសន្សំនេះដែរ ក្រៅពីសន្សំលុយ មានប្រភេទសន្សំចំនួន៦ទៀតដែលអ្នកគួរចាប់ផ្ដើមសន្សំបើចង់កើនទ្រព្យហើយរស់នៅមានសេចក្ដីសុខ។ ១. សន្សំទ្រព្យ៖ ការសន្សំទ្រព្យគឺពិតជាសំខាន់ដែលអ្នកមិនគួរមើលរំលងនោះទេប្រសិនបើអ្នកចង់សល់លុយ សល់ទ្រព្យ រស់នៅមានសេរីភាព មិនខ្វះមុខខ្វះក្រោយ។ ត្រង់នេះអ្នកអាចសន្សំទ្រព្យតាមលទ្ធភាព។ ឧទាហរណ៍ ធ្វើការរកលុយបានអាចវិនិយោគសន្សំទ្រព្យដូចជា អចលនទ្រព្យ ភាគហ៊ុននិងទ្រព្យផ្សេងៗទៀត។ ២. សន្សំចំណេះដឹង៖ ចំណេះជំនាញ សមត្ថភាពគឺជួយឲ្យអ្នករីកចម្រើន ជីវភាពកាន់តែល្អប្រសើរ។ ដូច្នេះអ្នកគួរសន្សំចំណេះ ដោយចំណាយលុយនិងពេលវេលានរៀននូវជំនាញថ្មីៗដើម្បីបង្កើតចំណូលឬដុសខាត់ជំនាញដែលមានស្រាប់ដើម្បីបង្កើនឥទ្ធិពលរកចំណូលកាន់តែច្រើន។ ៣. សន្សំសុខភាព៖ គេថាសុខភាពគឺជាទ្រព្យដ៏មានតម្លៃបំផុតព្រោះកាលណាសុខភាពអ្នកមានបញ្ហានោះអ្វីៗនឹងត្រូវបានបំផ្លាញជាមិនខាន។ អញ្ចឹងអ្នកត្រូវថែសុខភាពឲ្យបានល្អ។ ពេលយើងមានសុខភាពល្អ យើងមានពេលវេលារកចំណូលបានច្រើននិងអាចសម្រេចគោលដៅផ្សេងៗជាច្រើនក្នុងជីវិត។ ៤. សន្សំកេរ្តិ៍ឈ្មោះ៖ កេរ្តិ៍ឈ្មោះពិតជាសំខាន់ពោលគឺកាលណាអ្នកមានកេរ្តិ៍ឈ្មោះល្អ មានគេស្រលាញ់ចូលចិត្តច្រើន ងាយស្រួលក្នុងការសហការរកស៊ីជាមួយអ្នកដទៃព្រោះគេជឿទុកចិត្តអ្នក។ យ៉ាងណាមិញបើកេរ្តិ៍ឈ្មោះអ្នកស្អុយហើយនោះអ្នកនឹងពិបាកក្នុងការរកស៊ី ហើយក៏មិនមានអ្នកចង់រាប់រកដែរ។ ៥. សន្សំបុណ្យកុសល៖ ធ្វើល្អបានច្រើនអ្នកនឹងជួបរឿងល្អៗនៅក្នុងជីវិត។ ដូច្នេះអ្នកគួរសន្សំបុណ្យកុសលឲ្យបានច្រើននៅក្នុងសង្គម។ អំពើល្អតែងតែផ្ដល់មកឲ្យអ្នកវិញនូវសេចក្ដីសុខក្នុងជីវិត ១. សន្សំទំនាក់ទំនង៖ គេថាទំនាក់ទំនងគឺជាលុយពោលគឺបើអ្នកមានទំនាក់ទំនងល្អជាមួយមនុស្សដទៃជាពិសេសជាមួយមនុស្សពូកែអ្នកនឹងមានឱកាសបានរៀនសូត្រនូវចំណេះជំនាញបទពិសោធន៍ច្រើនពីពួកគាត់ដែលធ្វើឲ្យអ្នកអាចបង្កើតចំណូលបានកាន់តែច្រើន។ លើសពីនេះកាលណាអ្នកស្គាល់គេច្រើនអ្នកនឹងមានឱកាសការងារ រកស៊ី និងវិនិយោគជាមួយអ្នកដទៃដើម្បីបង្កើតចំណូល៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T07:26:30.583Z", "category": "ហិរញ្ញវត្ថុ", "views": 769, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធ្វើកា.រយូរ មិនសល់លុ.យ! ដើរតាមក្បួនជប៉ុន១នេះ ជួយឲ្យឆា.ប់ធូរ.ធារ សល់ទ្រ.ព្យទាំងវ័យក្មេង	https://business-cambodia.com/articles/spend-money-like-japanese	«ធ្វើការយូរហើយ ដុះតែក្បាលពោះបំណុលរំកោះ» នេះជាពាក្យស៊កសៀតដែលបុគ្គលិកភាគច្រើនតែងចំអន់គ្នាលេង តែអាចជាការពិត។ យ៉ាងណាមិញដើម្បីកុំឲ្យចុងខែខ្សោះកាបូបទៀត គួរអនុវត្តតាមក្បួនចាយលុយជនជាតិជប៉ុន បើចង់ធូរធារ សល់ទ្រព្យទាំងវ័យក្មេង៖ ១/. ដកប្រាក់សុទ្ធចេញពីកុងធានាគារ ទោះបីជាប្រាក់ខែជនជាតិជប៉ុនភាគច្រើនត្រូវបានដាក់នៅក្នុងកុងធានាគារក៏ពិតមែន ប៉ុន្តែពួកគេមិនប្រើ Credit Card ឬ Master Card ក្នុងការចំណាយនោះទេ ព្រោះវាពិបាកគ្រប់គ្រងចំនួនសាច់ប្រាក់ដែលខ្លួនមាន និងជៀសវាងការចំណាយច្រើនទៅលើទំនិញអនឡាញ។ ដូច្នេះពួកគេតែងប្រើប្រាស់ប្រាក់សុទ្ធក្នុងការចំណាយលើការប្រើប្រាស់ប្រចាំថ្ងៃ ត្បិតវាធ្វើឲ្យពួកគេងាយស្រួលក្នុងការគ្រប់គ្រងសាច់ប្រាក់។ ២/. សន្សំពីមួយកាក់មួយសេនឡើងទៅ យើងដឹងហើយថា លុយ១ម៉ឺនកើតចេញពីលុយ១រយ បើគ្មានលុយ១រយផ្សំចូលគ្នាក៏មិនអាចគ្រប់ ១ម៉ឺនដែរ។ យើងប្រហែលជាគិតថាលុយមួយកាក់មួយសេនវាគ្មានតម្លៃសម្រាប់យើងនោះទេ ហើយថែមទាំងយល់ថាទុកក្នុងកាបូបនាំតែចង្អៀតទៀតផង។ ប៉ុន្តែបើយើងងាកមកមើលជនជាតិជប៉ុនវិញ ពួកគេចូលចិត្តសន្សំពីមួយកាក់ឡើងទៅ ដូចជានៅពេលដើរផ្សារម្តងៗពួកគេតែងទទួលលុយអាប់មកវិញមិនថាតិចតួចប៉ុណ្ណាក៏ដោយ។ ៣/. ប្រើរបស់ចាស់ៗឡើងវិញ ជនជាតិជប៉ុននិយមប្រើរបស់ឲ្យអស់ពីលទ្ធភាព ពួកគេមិនងាយនឹងផ្លាស់ប្តូររបស់ចាស់ៗដែលអាចប្រើបានហើយទៅទិញរបស់ថ្មីមកជំនួសនោះទេ។ ពួកគេយល់ថា វាជាការចំណាយមិនចាំបាច់និងត្រូវការចំណាយលុយច្រើន។ មិនតែប៉ុណ្ណោះ ពួកគេថែមទាំងកែច្នៃរបស់ដែលខុស ឬរបស់ចាស់ៗមកធ្វើជារបស់ដែលអាចប្រើប្រាស់បានថែមទៀតផង។ ៤/. ទិញតែរបស់ដែលត្រូវការ ពួកគេតែងតែប្រុងប្រយ័ត្នជានិច្ចក្នុងការប្រើប្រាស់លុយ មុនពេលដើរផ្សារពួកគេត្រូវប្រាកដថាបានសរសេរទំនិញដែលត្រូវទិញក្នុងក្រដាសរួចរាល់ហើយ បន្ទប់ពីបានទិញទំនិញដែលត្រូវការរួចហើយ ពួកគេត្រូវត្រឡប់មកផ្ទះវិញភ្លាមជៀសវាងការចំណាយខ្ជីខ្ជាយ ព្រោះយល់ថាប្រសិនបើបន្តដើរផ្សារទៀតគេនឹងចង់ទិញរបស់ផ្សេងៗទៀតដែលជាហេតុធ្វើឲ្យខ្លួនចំណាយច្រើន។ ៥/. ការសន្សំមានគោលដៅ ជនជាតិមួយនេះ ធ្វើការមិនសូវមានថ្ងៃឈប់សម្រាកទេ ពួកគេត្រូវធ្វើការច្រើនដើម្បីផ្គត់ផ្គង់ការចំណាយជាច្រើនផ្នែក។ ដូច្នេះពួកគេត្រូវបែងចែកប្រាក់ដែលនៅសល់ពីការចំណាយជាប្រចាំ មួយផ្នែកទុកសម្រាប់ពេលចូលនិវត្តន៍ មួយផ្នែកសម្រាប់ដំណើរកម្សាន្ត មួយផ្នែកទុកសម្រាប់ពេលឈឺ និងមួយផ្នែកទៀតសម្រាប់ដោះស្រាយបញ្ហាបន្ទាន់ជាដើម។ យ៉ាងណាមិញ សមត្ថភាពរកប្រាក់បានច្រើន ឬតិចគឺជារឿងមួយ រឿងសំខាន់មួយទៀតគឺរបៀបក្នុងការគ្រប់គ្រង និងប្រើប្រាស់លុយដែលរកបាននោះ។ ចូរបណ្តុះទម្លាប់ចាយវាយត្រឹមត្រូវ ចេះទុកដាក់ សន្សំសំចៃច្នៃឲ្យកើតជាប្រយោជន៍សម្រាប់អនាគតដ៏ត្រចះត្រចង់នាពេលខាងមុខ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T07:17:30.417Z", "category": "ភាពជាអ្នកដឹកនាំ", "views": 5878, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ពានអាកាសភ្លោះថ្មី១ទៀត នឹងលេចរូបរាងឡើងនៅភាគខាងត្បូងរាជធានីភ្នំពេញ តភ្ជាប់ទៅព្រលានយន្ដហោះថ្មី	https://business-cambodia.com/articles/new-sky-bridge	ស្ពានអាកាសភ្លោះថ្មី១ទៀត នឹងលេចរូបរាងឡើងនៅភាគខាងត្បូងរាជធានីភ្នំពេញត្រង់ចំណុចប្រសព្វរវាងមហាវិថីសម្ដេចតេជោ ហ៊ុន សែន (ផ្លូវ៦០ម៉ែត្រ) និងកំណាត់ផ្លូវជាតិលេខ២។ ខណៈបច្ចុប្បន្នគម្រោងស្ពាននេះត្រូវបានអាជ្ញាធរពាក់ព័ន្ធកំពុងសិក្សាត្រៀមរៀបចំបើកការដ្ឋានសាងសង់ក្នុងពេលឆាប់ៗខាងមុខ។ យោងតាមការដកស្រង់ពីរដ្ឋបាលខេត្ដកណ្ដាលឲ្យដឹងថា កាលពីព្រឹកថ្ងៃទី០៨ ខែមិថុនា ឆ្នាំ២០២៤ ឯកឧត្តម ណុប ដារ៉ា អភិបាលរងខេត្តកណ្តាល បានចូលរួមកិច្ចប្រជុំដឹកនាំដោយ ឯកឧត្តម នាយឧត្តមសេនីយ៍ សន្តិបណ្ឌិត យូ ស៊ុនឡុង រដ្ឋមន្ត្រីប្រតិភូអមនាយករដ្ឋមន្ត្រី ត្រួតពិនិត្យភូមិសាស្ត្រ ដើម្បីត្រៀមរៀបចំពិធីបើកការដ្ឋានសាងសង់ស្ពានអាកាសភ្លោះនេះ ចំណុចប្រសព្វមហាវិថីសម្តេចតេជោ និងផ្លូវជាតិលេខ ២ ដោយមានការចូលរួមប្រជុំពី លោកនាយក នាយករង រដ្ឋបាលសាលាខេត្ត កងកម្លាំងទាំងបី និងមន្ទីរពាក់ព័ន្ធផងដែរ។ សូមជម្រាបថា ការស្ថាបនាស្ពានអាកាសខាងលើធ្វើឡើងដើម្បីសម្រួលចរាចរត្រង់ចំណុចប្រសព្វនេះ ពិសេសគឺផ្លូវថ្មីដែលតភ្ជាប់ទៅកាន់ព្រលានយន្ដហោះអន្ដរជាតិតេជោ ដែលគ្រោងនឹងបើកដំណើរការនាដើមឆ្នាំ២០២៥ ខាងមុខ ខណៈបច្ចុប្បន្នគម្រោងនេះសម្រេចការសាងសង់បានប្រមាណ ៧៥.៨% ហើយគ្រោងនឹងចាប់ផ្តើមប្រតិបត្តិការ នៅឆមាសទី១ ឆ្នាំ២០២៥។ នៅពេលបើកដំណើរការព្រលានថ្មីនេះអាចទទួលភ្ញៀវទេសចរបានចំនួន ១៣លាននាក់ក្នុង១ឆ្នាំ សម្រាប់ដំណាក់កាលទី១ និង ៣០ លាននាក់ក្នុង ១ ឆ្នាំសម្រាប់ដំណាក់កាលទី២ ដែលបញ្ចប់នៅឆ្នាំ២០៣០ និងចំនួន ៥០ លាននាក់ក្នុង ១ ឆ្នាំសម្រាប់ដំណាក់កាលទី៣ ដែលបញ្ចប់នៅឆ្នាំ២០៥០ផងដែរ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T06:46:07.699Z", "category": "អចលនទ្រព្យ", "views": 16378, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចុះហើយ ចាក់ឱ្យពេញៗ! មកដឹងពីតម្លៃប្រេងសាំងថ្មី ដែលក្រសួងប្រកាសឱ្យលក់បញ្ចុះតម្លៃទាំងសាំងនិងម៉ាស៊ូត	https://business-cambodia.com/articles/gasoline-is-down-in-june	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែមិថុនា ឆ្នាំ២០២៤ នឹងត្រូវលក់នៅក្នុងតម្លៃ ៤.១០០ រៀល/ក្នុង១លីត្រសម្រាប់សាំងធម្មតា Gasoline 92  និង ៤,០០០ រៀល/ក្នុង១លីត្រ សម្រាប់ប្រេងម៉ាស៊ូត Gasoil 50ppm។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺមានការចុះថ្លៃចំនួន ១០០រៀល ចំណែកម៉ាស៊ូតវិញគឺចុះថ្លៃចំនួន០,៥០រៀល ខណៈដែលតម្លៃប្រេងសាំងចាស់មានតម្លៃ ៤.២០០រៀល/ក្នុង១លីត្រសម្រាប់សាំងធម្មតា EA92  និង ៤,០៥០ រៀល/ក្នុង១លីត្រ សម្រាប់ប្រេងម៉ាស៊ូត។ គួរបញ្ជាក់ផងដែរថា ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រផងដែរ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T05:01:12.391Z", "category": "ព័ត៌មានថ្មីៗ", "views": 2458, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ក្រុមហ៊ុន foodpanda ចាប់ផ្ដើមដាក់ឱ្យកុម៉្មង់ឈុតអាហារថ្មីមួយ ដែលមានឈ្មោះថា “អាហារតែឯង” (Meal For One) ដើម្បីផ្ដល់នូវភាពកាន់តែងាយស្រួល និងតម្លៃកាន់តែសមរម្យ ជាមួយនឹងឈុតអាហារក្នុងតម្លៃចាប់ពី 5000 រៀលឡើងទៅតែប៉ុណ្ណោះ!	https://business-cambodia.com/articles/the-foodpanda-company-has-started-to-order-a-new-set-of-food-called-meal-for-one	រាជធានីភ្នំពេញ ថ្ងៃទី១០ ខែមិថុនា ឆ្នាំ២០២៤៖ ក្រុមហ៊ុន foodpanda ដែលជាក្រុមហ៊ុនដ៏ល្បីល្បាញមួយក្នុងអាជីវកម្មដឹកជញ្ជូនយ៉ាងរហ័សទាន់ចិត្តនៅក្នុងប្រទេសកម្ពុជា ចំពោះម្ហូបអាហារ ភេសជ្ជៈ និងគ្រឿងទេសផ្សេងៗ បានបើកឱ្យកុម៉្មង់នូវឈុតអាហារថ្មី “អាហារតែឯង” (Meal For One)  ដែលមានម៉ឺនុយឈុតម្ហូបអាហារបែបម្នាក់ឯង ជាមួយនឹងតម្លៃរួមចាប់ផ្ដើមពី 5000 រៀល តែប៉ុណ្ណោះ។ កម្មវិធីពិសេសនេះ ផ្ដល់នូវភាពកាន់តែងាយស្រួល រហ័សទាន់ចិត្ត និងមានតម្លៃកាន់តែសមរម្យ  សម្រាប់អតិថិជនរបស់ foodpanda  ក្នុងរាជធានីភ្នំពេញ ដោយមានជម្រើសឈុតអាហារជាច្រើនពីភោជនីយដ្ឋានធំៗផ្សេងៗ ដូចជា Kampot Crab Fried Rice (សាខាវ៉ាន់ដា)  Bay Sleouk Chek និង  Bay Bakthom (សាខាសែនសុខ) ក៏ដូចជាអាហារតាមហាងផ្សេងៗទៀតរួមមាន PAPA JOHN'S PIZZA  Cup Bop និង Seorae - Korean Charcoal BBQ ។ល។ លោក Achaya BC នាយកផ្នែកពាណិជ្ជកម្មនៃក្រុមហ៊ុន foodpanda ប្រចាំប្រទេសកម្ពុជា ឡាវ និងមីយ៉ាន់ម៉ា បានមានប្រសាសន៍ថា “យើងពិតជារំភើបរីករាយដែលបានបើកដំណើរការនូវឈុតអាហារថ្មី “អាហារតែឯង” របស់យើង ហើយឈុតអាហារនេះផងដែរ យើងមានគោលបំណងនាំមកនូវភាពងាយស្រួល រហ័ស និងតម្លៃសមរម្យដល់អ្នកប្រើប្រាស់បែបម្នាក់ឯង។ បច្ចុប្បន្ននេះ ពួកយើងទាំងអស់គ្នាមានកិច្ចការរវល់ច្រើន និងមានការផ្លាស់ប្តូរបែបបទក្នុងការរស់នៅផងដែរ ដូចនេះពេលខ្លះការធ្វើម្ហូប ឬទិញម្ហូបយកមកចម្អិនសម្រាប់ញ៉ាំម្នាក់ឯង អាចមានការនឿយហត់ ប្រើពេលវេលាយូរ និងចំណាយច្រើនផងដែរ។  ដោយមើលឃើញពីបញ្ហានេះ ពួកយើងបានសហការយ៉ាងជិតស្និទ្ធជាមួយនឹងភោជនីយដ្ឋានដៃគូ របស់យើងក្នុងការរៀបចំអាហារជាឈុតដែលស្របទៅតាមតម្រូវការរបស់លោកអ្នកផ្ទាល់។  អាហារតែឯង គឺជាដំណោះស្រាយដ៏ល្អបំផុតមួយសម្រាប់លោកអ្នកដែលចូលចិត្តរបស់អាហារងាយៗ”។   អត្ថប្រយោជន៍សម្រាប់អតិថិជន និងអ្នកលក់ ដោយមានភាពមមាញឹកនឹងការងារ មនុស្សដែលស្វែងរកអាហារសម្រាប់ញ៉ាំម្នាក់ឯង ដែលងាយស្រួល និងមានតម្លៃសមរម្យ មានការកើនឡើងជាខ្លាំងក្នុងពេលបច្ចុប្បន្ន។ ឈុតអាហារតែឯងរបស់ foodpanda នេះ គឺជាដំណោះស្រាយដ៏ល្អឥតខ្ចោះសម្រាប់ពួកគេ ។ ឈុតអាហារតែឯងនេះមានអាហារមួយឈុតពេញលេញ ដោយមានទាំងម្ហូប និងភេសជ្ជៈផងដែរ។ អតិថិជនអាចដាក់ការកុម្ម៉ង់ទិញរបស់ពួកគាត់ងាយៗ តាមរយៈឈុតអាហារតែឯងដែលមាននៅក្នុងកម្មវិធី foodpanda ។ លើសពីផ្ដល់នូវភាពងាយស្រួលសម្រាប់អតិថិជនរបស់ foodpanda ឈុតអាហារតែឯងក៏បានផ្តល់អត្ថប្រយោជន៍បន្ថែមទៀតដល់ម្ចាស់អាជីវកម្មនៅលើបណ្ដាញអនឡាញ ដោយពួកគាត់អាចធ្វើការទំនាក់ទំនងនិងទាក់ទាញអតិថិជនឱ្យបានកាន់តែទូលំទូលាយជាមួយនឹងឈុតម៉ឺនុយ អាហារថ្មីដែលមានតម្លៃសមរម្យនេះ។   អំពីក្រុមហ៊ុន foodpanda ក្រុមហ៊ុន foodpanda គឺជាវេទិការសេវាកម្មដឹកជញ្ជូនឈានមុខគេនៅតំបន់អាស៊ី ដែលបំពេញតម្រូវការដល់អ្នកប្រើប្រាស់ដោយដឹកជូននូវម្ហូបអាហារ គ្រឿងទេស និងសម្ភារៈប្រើប្រាស់ផ្សេងៗយ៉ាងរហ័សទាន់ចិត្ត និងមានភាពងាយស្រួល។ តាមរយៈដំណើរការដោយប្រើប្រាស់នូវបច្ចេកវិទ្យា និងប្រតិបត្តិការដ៏ល្អឥតខ្ចោះ ក្រុមហ៊ុន foodpanda  បានរីកកចម្រើនយ៉ាងឆាប់រហ័សក្នុងវិស័យពាណិជ្ជកម្ម (q-commerce) ទូទាំងតំបន់ជាមួយនឹងបណ្តាញហាងដៃគូអាជីវកម្ម ដើម្បីផ្តល់នូវជម្រើសតាមតម្រូវការលើសពីជម្រើសសេវាកម្មដឹកជញ្ជូនអាហាររាប់លាន។ ក្រុមហ៊ុន foodpanda បានប្រតិបត្តិការនៅក្នុងទីក្រុងជាង 400 នៅទូទាំង 11 ទីផ្សារក្នុងតំបន់អាស៊ីដូចជា សិង្ហបុរី ហុងកុង ថៃ ម៉ាឡេស៊ី ប៉ាគីស្ថាន តៃវ៉ាន់ ហ្វីលីពីន បង់ក្លាដែស ឡាវ កម្ពុជា និងមីយ៉ាន់ម៉ា។ foodpanda គឺជាក្រុមហ៊ុនបុត្រសម្ព័ន្ធរបស់ Delivery Hero ដែលជាក្រុមហ៊ុនឈានមុខគេក្នុងពិភពលោកក្នុងវិស័យដឹកជញ្ជូនអាហារ។ សម្រាប់ព័ត៌មានបន្ថែម សូមទំនាក់ទំនងមកកាន់គេហទំព័ររបស់ក្រុមហ៊ុន   ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T04:37:36.109Z", "category": "PR", "views": 972, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
អ្នកជំនាញ៖ មនុស្ស Burnout ឬកំពុងធុញថប់នឹងការងា.រខ្លាំង អាចបណ្តាលមកពីហេតុផលទាំងនេះ	https://business-cambodia.com/articles/reason-burnout	ពេលខ្លះទោះមាន ប្រាក់ខែខ្ពស់ តួនាទីធំ សមត្ថភាពត្រូវបានគេទទួលស្គាល់ ក៏នៅតែ Burnout ឬធុញថប់នឹងការងា.រខ្លាំង ខណៈអ្នកជំនាញមកពីសាកលវិទ្យាល័យ Harvard លោកសាស្ត្រាចារ្យ Joseph Fuller ថាមកពីហេតុផលខាងក្រោមនេះ៖ លោកសាស្ត្រាចារ្យ Joseph Fuller បានលើកឡើងយ៉ាងដូច្នេះថា៖ «កំហុសក្នុងអាជីពការងារ ដែលធ្វើឲ្យមនុស្ស Burnout ឬមិនសប្បាយចិត្ត គឺបណ្តាលមកពីភាពមិនស្មោះត្រង់នឹងខ្លួនឯងអំពីគោលបំណងដែលពួកគេចង់ផ្តល់អាទិភាពក្នុងអាជីពរបស់ខ្លួន និងអ្វីដែលពួកគេមានឆន្ទៈពិតប្រាកដ។ ជាពិសេសគឺការមិនពេញចិត្តចំពោះកាដោះដូររវាងពួកគេនិងក្រុមហ៊ុន»។ ជាឧទាហរណ៍ ប្រសិនបើស្ពាយការងារទៅធ្វើបន្តនៅផ្ទះរាល់ថ្ងៃ ឬត្រូវធ្វើការរហូតដល់ថ្ងៃចុងសប្តាហ៍ ឬដល់ថ្ងៃឈប់សម្រាកតែមិនបានសម្រាក វាអាចបណ្តាលឲ្យប៉ះពាល់ដល់តុល្យភាពការងារ-ជីវិត ដល់ពេលនោះបើទោះបីជាប្រាក់ខែខ្ពស់ប៉ុនណា ឬតំណែងធំក្តី វានឹងធ្វើឲ្យមនុស្សធ្លាក់ចូលក្នុងស្ថានភាព Burnout។ គួរជម្រាបផងដែរថា Burnout កើតឡើងក្នុងចំណោមអ្នកធ្វើការ ឬម្យ៉ាងទៀតគេហៅថា “occupational phenomena”។ អង្គការសុខភាពពិភពលោក ចាត់ទុកអាការៈ burnout ចូលក្នុង “ចំណាត់ថ្នាក់ជំងឺអន្តរជាតិ” (International Classification of Diseases ឬ ICD-11)។ Burnout មានលក្ខណៈធ្ងន់ធ្ងរជាងស្ត្រេស ព្រោះវាអាចប៉ះពាល់ខ្លាំងសុខភាពផ្លូវចិត្ត ហើយប្រសិនបើគ្មានការព្យាបាលត្រឹមត្រូវទេ burnout អាចវិវត្តទៅជា ជម្ងឺបាក់ទឹកចិត្ត៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T04:33:02.953Z", "category": "ភាពជាអ្នកដឹកនាំ", "views": 8009, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ពិធីចុះហត្ថលេខាលើអនុស្សរណៈយោគយល់គ្នារវាង មន្ទីរពេទ្យ សង់ត្រាល់ និងក្រុមហ៊ុន ម៉េងលី ជេ. គួច អេឌ្យូខេសិន ម.ក ស្ដីពីការសហការគ្នាលើការផ្ដល់សេវាផ្នែកសុខភាព	https://business-cambodia.com/articles/signing-ceremony-of-memorandum-of-understanding-between-central-hospital-and-meng-ly-j-company-kouch	នៅថ្ងៃទី១០ ខែមិថុនា ឆ្នាំ២០២៤ ត្រូវនឹងថ្ងៃចន្ទ ៤កើត ខែជេស្ឋ ឆ្នាំរោង ឆស័ក ព.ស.២៥៦៨ មន្ទីរពេទ្យ សង់ត្រាល់ (Central Hospital) និងក្រុមហ៊ុន ម៉េងលី ជេ. គួច អេឌ្យូខេសិន ម.ក (Mengly J. Quach Education PLC.) បានចុះហត្ថលេខាលើអនុស្សរណៈ នៃការយោគយល់គ្នា ដើម្បីសហការគ្នាលើការផ្តល់សេវាសុខភាពដែលមានគុណភាពខ្ពស់សម្រាប់សិស្សានុសិស្ស បុគ្គលិក និងក្រុមគ្រួសាររបស់ក្រុមហ៊ុន ម៉េងលី ជេ. គួច អេឌ្យូខេសិន ម.ក។ ពិធីចុះហត្ថលេខានេះ បានធ្វើឡើងនៅមន្ទីរពេទ្យសង់ត្រាល់ រាជធានីភ្នំពេញ ក្រោមអធិបតីភាព លោកស្រី ស៊ីម សុវណ្ណារ៉ា នាយិកាមន្ទីរពេទ្យ សង់ត្រាល់ អ្នកឧកញ៉ា វេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. គួច អេឌ្យូខេសិន ម.ក និងមានការអញ្ជើញចូលរួមពីថ្នាក់ដឹកនាំ និងបុគ្គលិកនៃស្ថាប័នទាំងពីរ ភ្ញៀវកិត្តិយស និងអ្នកព័ត៌មានជាច្រើនរូប។ អនុស្សរណៈយោគយល់គ្នានេះ រំលេចអំពីសេវាកម្មថែទាំសុខភាពមួយដែលត្រូវផ្តល់ជូនសិស្សានុសិស្ស បុគ្គលិក និងក្រុមគ្រួសាររបស់ក្រុមហ៊ុន ម៉េងលី ជេ. គួច អេឌ្យូខេសិន ម.ក រួមមានដូចជា៖ ការពិនិត្យសុខភាពមុនចូលបម្រើការងារ ការពិនិត្យសុខភាពទូទៅ ការពិនិត្យសុខភាពប្រចាំឆ្នាំ ការចាក់វ៉ាក់សាំងជំងឺផ្សេងៗ ការព្យាបាលជំងឺ និងកម្មវិធីយល់ដឹងអំពីការថែទាំសុខភាពជាដើម។ លោកស្រី ស៊ីម សុវណ្ណារ៉ា នាយិកាមន្ទីរពេទ្យ សង់ត្រាល់ បានបង្ហាញសេចក្ដីសោមនស្សរីករាយ ចំពោះកិច្ចសហការនេះ និងចាត់ទុកភាពជាដៃគូជាមួយក្រុមហ៊ុន ម៉េងលី ជេ. គួច អេឌ្យូខេសិន ម.ក គឺជាជំហានដ៏សំខាន់មួយឆ្ពោះទៅរកការផ្តល់សេវាថែទាំសុខភាពដែលមានគុណភាពខ្ពស់។ យើងប្តេជ្ញាធានាថា សិស្សានុសិស្ស បុគ្គលិក និងក្រុមគ្រួសាររបស់ក្រុមហ៊ុននេះ ទទួលបានការថែទាំសុខភាពដ៏ល្អបំផុត និងសំដៅរួមគ្នាលើកកម្ពស់សុខុមាលភាពក្នុងសហគមន៍ និងលើកកម្ពស់ការយល់ដឹងកាន់តែស៊ីជម្រៅអំពីសុខភាពនិងសុវត្ថិភាព។» អ្នកឧកញ៉ា វេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. គួច អេឌ្យូខេសិន ម.ក បានសម្តែងការអបអរសាទរចំពោះភាពជាដៃគូថ្មីនេះ ដោយអ្នកឧកញ៉ា មានប្រសាសន៍ថា៖ «“យើងពិតជាមានសេចក្តីសោមនស្សរីករាយក្នុងការប្រកាសពីភាពជាដៃគូថ្មីរបស់យើង ជាមួយមន្ទីរពេទ្យ សង់ត្រាល់ ដែលនឹងផ្តល់ជូននូវសេវាថែទាំសុខភាពដ៏មានគុណភាពខ្ពស់ ចាំបាច់សម្រាប់សុខុមាលភាពសិស្សានុសិស្ស បុគ្គលិក និងក្រុមគ្រួសាររបស់ក្រុមហ៊ុន ម៉េងលី ជេ. គួច អេឌ្យូខេសិន ម.ក ទាំងអស់។ អ្នកឧកញ៉ា វេជ្ជបណ្ឌិត គួច ម៉េងលី បានគូសបញ្ជាក់ថា ការសហការគ្នានេះ៖ «យើងមានគោលបំណងលើកកម្ពស់ការអប់រំផ្នែកសុខភាព ស្របពេលដែលកម្ពុជាកំពុងជំរុញការបណ្ដុះបណ្ដាលជំនាញវិជ្ជាជីវៈ តាមរយៈការរៀបចំកញ្ចប់សេវាកម្មសុខភាពនៅមន្ទីរពេទ្យ ដែលអាចស្រាវជ្រាវ និងស្វែងរកសេវាថែទាំជំងឺដោយផ្ទាល់។» សូមបញ្ជាក់ថា ទន្ទឹមនឹងកំណើននៃចំនួនសាខារបស់សាលារៀន បុគ្គលិក សិស្សានុសិស្ស ក្រុមហ៊ុន ម៉េងលី ជេ. គួច អេឌ្យូខេសិន ម.ក នឹងបន្តបំពេញបេសកកម្មរបស់ខ្លួន ព្រមទាំងសហការគ្នាជាមួយ មន្ទីរពេទ្យ សង់ត្រាល់ តាមរយៈការបណ្តុះបណ្តាល និងការរៀបចំសិក្ខាសាលានានា ដើម្បីពង្រីកការយល់ដឹងអំពីសារៈសំខាន់នៃសុខភាព និងសុវត្ថិភាពនៅក្នុងសហគមន៍៕ សម្រាប់ព័ត៌មានលម្អិតអំពីកិច្ចសហការ និងកម្មវិធីថែទាំសុខភាពនាពេលខាងមុខ សូមទាក់ទងតាមរយៈ៖ ក្រុមហ៊ុន ម៉េងលី ជេ. គួច អេឌ្យូខេសិន ម.ក (Mengly J. Quach Education PLC.) អ៊ីមែល(Email)៖ info@mjqeducation.edu.kh លេខទូរសព្ទ៖ +855 011 388 868 មន្ទីរពេទ្យ សង់ត្រាល់ (Central Hospital) អ៊ីម៉ែល(Email)៖ info@centralhospital.com.kh លេខទូរសព្ទ៖ +855 23 214 955	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T04:03:35.118Z", "category": "PR", "views": 1110, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
រដ្ឋបាលខេត្តកំពង់ចាម ចេញវិធានការរឹតបន្តឹង៥ចំណុច ដល់សិស្សគេចសាលាលេងទូរស័ព្ទ ក្នុងខេត្ត	https://business-cambodia.com/articles/kompong-cham-province-news	រដ្ឋបាលខេត្តកំពង់ចាមបានធ្វើការ អំពាវនាវនិងធ្វើសេចក្តីណែនាំ៥ចំណុច ត្រូវអនុវត្តចាប់ពីថ្ងៃផ្សាយថ្ងៃទី១០ ខែមិថុនា ឆ្នាំ២០២៤ តទៅ ដល់រដ្ឋបាលក្រុង-ស្រុក មន្ទីរ-អង្គភាពពាក់ព័ន្ធ និងរដ្ឋបាលឃុំ-សង្កាត់ នាយកគ្រឹះស្ថានសិក្សារដ្ឋ-ឯកជន ម្ចាស់អាជីវកម្ម កន្លែងកំសាន្តនានា ដើម្បីចូលរួមទប់ស្កាត់និងរឹតបណ្តឹង កុំឱ្យមានយុវជននិងសិស្សានុសិស្ស គេចសាលាទៅប្រមូលផ្តុំគ្នា លេងទូរស័ព្ទ លេងហ្គេមតាមអ៊ីនធើណេត ជក់បារីនិងឈានដល់ ការប្រើប្រាស់គ្រឿងញៀនខុសច្បាប់ ប្រព្រឹត្តអំពើអសកម្ម ភ្លេចការសិក្សារៀនសូត្រ និងឈានទៅបង្កបទល្មើស បងធំបងតូច បង្កភាពអសកម្មនានានៅក្នុងសង្គម។ ១. គណៈបញ្ជាការឯកភាពរដ្ឋបាលក្រុង-ស្រុក មេឃុំ-ចៅសង្កាត់ ត្រូវចុះអប់រំផ្សព្វផ្សាយដល់ម្ចាស់ អាជីវកម្ម ម៉ាត កន្លែងលក់កាហ្វេភេសជ្ជៈ, ក្លឹបហាត់ប្រាណ ក្លឹបបាល់ទេះ ក្លឹបបាល់ទាត់, អាហារដ្ឋាន និងកន្លែងកំសាន្តនានា ដើម្បីទប់ស្កាត់ និងមិនត្រូវអនុញ្ញាតឱ្យសិស្សានុសិស្ស យុវជន ប្រមូលផ្តុំគ្នាលេងទូរស័ព្ទ លេងហ្គេមតាមអ៊ីនធឺរណិត ជក់បារី បារីអេឡិចត្រូចនិច ជាដើម នៅគ្រប់ទីតាំងអាជីវកម្មរបស់ខ្លួន។ ២. គណៈបញ្ជាការឯកភាពរដ្ឋបាលក្រុង-ស្រុក មេឃុំ-ចៅសង្កាត់ ត្រូវចុះអប់រំផ្សព្វផ្សាយ គោលនយោបាយ - ភូមិ-ឃុំ-សង្កាត់មានសុវត្ថិភាព ជូនដល់សិស្សានុសិស្សគ្រប់សាលារៀន និងម្ចាស់អាជីវកម្ម ម៉ាត កន្លែងលក់កាហ្វេ អាហារដ្ឋាន និងកន្លែងកំសាន្តនានា ដើម្បីទប់ស្កាត់ បាតុភាពអសកម្មរបស់សិស្សានុសិស្សនៅតាមទីតាំងអាជីវកម្មនានា, លុបបំបាត់ក្មេងទំនើង, ល្បែងស៊ីសងខុសច្បាប់ គ្រឿងញៀន និងបទល្មើសគ្រប់ប្រភេទក្នុងមូលដ្ឋានរបស់ខ្លួន។ ៣. គណៈបញ្ជាការឯកភាពរដ្ឋបាលក្រុង-ស្រុក មេឃុំ-ចៅសង្កាត់ ត្រូវចាត់វិធានការយ៉ាងម៉ឺងម៉ាត់ តាមច្បាប់ ចំពោះម្ចាស់អាជីវកម្មណាដែលមិនសហការ ឬបន្តលាក់បាំង ឬបង្កលក្ខណៈឱ្យបន្ត ការប្រព្រឹត្តសកម្មភាពអសកម្មរបស់សិស្សានុសិស្សនៅក្នុងទីតាំងអាជីវកម្មរបស់ខ្លួន។ ៤. នាយកគ្រឹះស្ថានសិក្សារដ្ឋ និងឯកជន ត្រូវបន្តធ្វើការងារជាមួយអាជ្ញាធរមូលដ្ឋាន អាណាព្យាបាល សិស្ស និងសហគមន៍ ក្នុងការចូលរួមទប់ស្កាត់អវត្តមានសិស្សានុសិស្សក្នុងម៉ោងសិក្សា និងត្រូវ បន្តពង្រឹងវត្តមានរបស់សិស្ស សំដៅចូលរួមលុបបំបាត់សកម្មភាពអសកម្មរបស់សិស្ស ក្នុងការ ប្រមូលផ្តុំលេងទូរស័ព្ទ លេងហ្គេមតាមអ៊ីនធឺរណិត ជក់បារី បារីអេឡិចត្រូចនិច និងឈានទៅ លួចប្រើប្រាស់គ្រឿងញៀនខុសច្បាប់។ ៥. នាយកគ្រឹះស្ថានសិក្សារដ្ឋ និងឯកជន ត្រូវធ្វើការណែនាំសិស្សានុសិស្ស បញ្ចៀសការគេចម៉ោងសិក្សា ទៅប្រមូលផ្តុំនៅតាម តាមម៉ាត កន្លែងលក់កាហ្វេ អាហារដ្ឋាន និងកន្លែងកំសាន្តនានា លេងទូរស័ព្ទ លេងហ្គេមតាមអ៊ីនធឺរណិត ជក់បារី បារីអេឡិចត្រូចនិច ជាដើមនៅគ្រប់ទីតាំង អាជីវកម្មរបស់ខ្លួន។ ជាមួយគ្នានេះដែរ គណៈបញ្ជាការឯកភាពរដ្ឋបាលខេត្តកំពង់ចាម សូមអំពាវនាវដល់ម្ចាស់អាជីវកម្ម ម៉ាត កន្លែងលក់កាហ្វេ-ភេសជ្ជៈ, ក្លឹបហាត់ប្រាណ ក្លឹបបាល់ទះ ក្លឹបបាល់ទាត់, អាហារដ្ឋាន និងកន្លែង កំសាន្តនានា ចូលរួមសហការជាមួយអាជ្ញាធរមូលដ្ឋាន ប៉ុស្តិ៍នគរបាលឃុំ-សង្កាត់ ផ្តល់ព័ត៌មានជាបន្ទាន់ ក្នុងករណីមានការប្រមូលផ្តុំសិស្សានុសិស្ស ឬយុវជនគេចសាលាលេងទូរស័ព្ទ ជក់បារីប្រព្រឹត្តសកម្មភាពអសកម្មនានា នៅក្នុងទីតាំងអាជីវកម្មរបស់ខ្លួន។ ដើម្បីឱ្យអាជ្ញាធរមានសមត្ថកិច្ច មានវិធានការ និងចំណាត់ការបានទាន់ពេលវេលា ក៏ដូចជាលុបបំបាត់បាតុភាពអសកម្មនានានៅគ្រប់មូលដ្ឋាន។ ក្នុងករណីម្ចាស់អាជីវកម្មនានាមិនសហការ ហើយនៅបណ្តែតបណ្តោយឱ្យមានភាពអសកម្មនានា អាជ្ញាធរមានសមត្ថកិច្ច នឹងបិទអាជីវកម្មព្រមទាំងដាក់ទោសទណ្ឌតាមផ្លូវច្បាប់ជាធរមាន។   យ៉ាងណាមិញគណៈបញ្ជាការឯកភាព រដ្ឋបាលខេត្តក៏ទទូចនឹងស្នើឱ្យអាណាព្យាបាលសិស្សានុសិស្ស បន្តសហការជាមួយអាជ្ញាធរ នាយកគ្រឹះស្ថានអប់រំទាំង រដ្ឋ និងឯកជន ដើម្បីទប់ស្កាត់សិស្សានុសិស្សគេចម៉ោងសិក្សា ទៅប្រព្រឹត្តអំពើដែលសង្គមស្អប់ខ្ពើម៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T03:02:27.843Z", "category": "ភាពជាអ្នកដឹកនាំ", "views": 1228, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
បវេស្សនកាលថ្មីនៃ សាលាអន្តរជាតិ អាយ ស៊ី អេស ចាប់ផ្តើមបើកទទួលចុះឈ្មោះចូលរៀនហើយ	https://business-cambodia.com/articles/early-birth-promotion-ics	សាលាអន្តរជាតិ អាយ ស៊ី អេស នឹងចាប់ផ្តើមបើកបវេស្សនកាលឆ្នាំសិក្សាថ្មី 2024-2025 នៅថ្ងៃចន្ទ ទី12 ខែសីហា ឆ្នាំ2024។ សាលាក៏មានការផ្តល់ជូនពិសេស (Early Bird Promotion) សម្រាប់ឆ្នាំសិក្សាថ្មី ចាប់ពីថ្ងៃផ្សាយដំណឹងនេះ រហូតដល់ថ្ងៃទី06 ខែកក្កដា ឆ្នាំ2024។ សាលាអន្តរជាតិ អាយ ស៊ី អេស ផ្តល់កម្មវិធីសិក្សាជាតិ និងកម្មវិធីសិក្សាខេមប្រ៊ីជ (CAMBRIDGE) អន្តរជាតិចាប់ពីថ្នាក់បណ្តុះកុមារតូច (Nursery) ដល់ថ្នាក់ទី12 (Year 12) និងកម្រិត “A Level” នៃចក្រភពអង់គ្លេស ។ ក្នុងឆ្នាំ 2009 សាលាអន្តរជាតិ អាយ ស៊ី អេស ត្រូវបានទទួលស្គាល់ជាសាលាដែលមានលក្ខណៈសម្បត្តិពេញលេញជា មជ្ឈមណ្ឌលខេមប្រ៊ីជអន្តរជាតិ (CIC KH008) ដោយនាយកដ្ឋានវាយតម្លៃការអប់រំនៃសាកលវិទ្យាល័យខេមប្រ៊ីជអន្តរជាតិ (CAIE) នៃចក្រភពអង់គ្លេស។ ក្នុងនាមជា មជ្ឈមណ្ឌលខេមប្រ៊ីជអន្តរជាតិ សាលាអន្តរជាតិ អាយ ស៊ី អេស មានដៃគូអប់រំជាង10,000 ក្នុង160ប្រទេស ក្នុងនោះភាគច្រើនជាសាលា និងសាកលវិទ្យាល័យអន្តរជាតិល្បីៗ ប្រចាំប្រទេសនីមួយៗ ។ សម្រាប់កម្មវិធីមធ្យមសិក្សាពីរភាសា សិស្សានុសិស្ស នៃសាលាអន្តរជាតិ អាយ ស៊ី អេស នឹងសិក្សាកម្មវិធី Cambridge “A Level” គឺជាកម្មវិធីកម្រិតខ្ពស់បំផុតដែលមានអ្នកសិក្សាជាង 270,000 នាក់ ជារៀងរាល់ឆ្នាំនៅប្រមាណ 130 ប្រទេសទូទាំងសកលលោក។ សិស្ស និងនិស្សិត ដែលមានគុណវុឌ្ឍិកម្រិតនេះ ត្រូវបានទទួលស្គាល់ និងឱ្យចូលរៀននៅសាកលវិទ្យាល័យឈានមុខគេ ទូទាំងបណ្តាប្រទេសជុំវិញសកលលោកមានជាអាទិ៍៖ សហរដ្ឋអាមេរិក : សាកលវិទ្យាល័យ Harvard, MIT, Stanford, Yale,… ចក្រភពអង់គ្លេស : សាកលវិទ្យាល័យ Cambridge, Oxford, Edinburgh, Imperial,… អូស្ត្រាលី : សាកលវិទ្យាល័យ Melbourne, Sydney, Monash, Queensland,… កាណាដា : សាកលវិទ្យាល័យ Toronto, McGill, British Columbia, York,… ណូវែលស្សេឡង់ :   សាកលវិទ្យាល័យ Auckland, Victoria, Otago, Canterbury,… សឹង្ហបុរី : សាកលវិទ្យាល័យ NUS, Nanyang,… សាលាអន្តរជាតិ អាយ ស៊ី អេស មានបទពិសោធន៍ក្នុងវិស័យអប់រំ 31ឆ្នាំ ប្រកបដោយជ័យលាភី និងសមិទ្ធិផលជាយ៉ាងច្រើនសន្ធឹកសន្ធាប់។ សាលាអន្តរជាតិ អាយ ស៊ី អេស លើកទឹកចិត្តសិស្សានុសិស្ស ឲ្យចាប់យកចំណេះវិជ្ជាជាមូលដ្ឋានគ្រឹះ និងទម្លាប់ល្អក្នុងការសិក្សា ដោយមានការសង្កត់ធ្ងន់លើមុខវិជ្ជា ភាសាអង់គ្លេស ភាសាខ្មែរ គណិតវិទ្យា វិទ្យាសាស្រ្ត និងបច្ចេកវិទ្យាព័ត៌មាន។ សាខាកណ្តាល: អគារលេខ 14 ផ្លូវលេខ 214 សង្កាត់បឹងរាំង ខណ្ឌដូនពេញ ភ្នំពេញ ទូរស័ព្ទ: 099 509 998 / 016 929 985  សាខាកាល់ម៉ែត: អគារលេខ 25 ផ្លូវលេខ 75 សង្កាត់ស្រះចក ខណ្ឌដូនពេញ ភ្នំពេញ ទូរស័ព្ទ: 099 509 997 / 016 929 975) Facebook Page: https://www.facebook.com/icsis2004  / Telegram Channel: https://t.me/+GG3VditiVtswY2Fl Website: www.ics.edu.kh / Email: info@ics.edu.kh	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T03:00:29.776Z", "category": "PR", "views": 1689, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មិនមែនគ្រាន់តែចង់ គ្រាន់តែចាប់អារម្មណ៍! គម្រោងចំនួន២៥ ទុនជាង២០០លាន$ សម្រេចវិនិយោគនៅកម្ពុជា	https://business-cambodia.com/articles/project-investment-in-cambodia	យោងទៅតាមការចេញផ្សាយរបស់ក្រុមប្រឹក្សាអភិវឌ្ឍន៍កម្ពុជា បានបង្ហាញថា ពេញ១ខែឧសភាកន្លងមក មានគម្រោងវិនិយោគចំនួន ២៥ ដែលមានទុនវិនិយោគសរុបប្រមាណជាង ២៤៦លានដុល្លារអាម៉េរិក ត្រូវបានអនុម័ត ដោយក្នុងនោះមានគម្រោងថ្មីចំនួន ២៤ និងគម្រោងពង្រីកផលិតកម្មចំនួន១។ នៅក្នុងសេចក្ដីប្រកាសក៏បានបញ្ជាក់ផងដែរថា គម្រោងទាំង២៥នេះ ហូរចូលបណ្ដារាជធានី-ខេត្តដូចជា រាជធានីភ្នំពេញចំនួន៥ ខេត្តព្រះសីហនុចំនួន៥ ខេត្តស្វាយរៀងចំនួន៣ ខេត្តកំពង់ស្ពឺចំនួន៣ ខេត្តតាកែវចំនួន៣ ខេត្តកោះកុងចំនួន២ ខេត្តកណ្ដាលចំនួន១ ខេត្តកំពតចំនួន១ ខេត្តកំពង់ចាមចំនួន១ និងខេត្តកំពង់ឆ្នាំងចំនួន១ ដោយគម្រោងវិនិយោគទាំងអស់នេះនឹងផ្ដល់ការងារបាន១៥០០០កន្លែង។ ចំពោះប្រទេសដែលបានបោះទុនវិនិយោគច្រើនជាងគេគឺ ប្រទេសចិនឋិតនៅលេខរៀងទី១ 49.67% នៃទុនវិនិយោគសរុប តាមពីក្រោយដោយវិនិយោគក្នុងស្រុក 30.85% សិង្ហបុរី 10.15% អូស្រ្ដាលី 2.33%  វៀតណាម2.29% កូរ៉េ2.05% សេណេហ្គាល់ 2.03% សហរដ្ឋអាមេរិក 0.63%៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-11T02:59:13.261Z", "category": "អចលនទ្រព្យ", "views": 714, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "tiny", "noisy" ] }
ការអនុវត្តគម្រោងប្លង់ស្ថាបត្យកម្មផ្ទះខ្មែរក្នុងបរិបទទំនើប	https://business-cambodia.com/articles/lam-huor-architecture-khmer-	ស្ថាបត្យកម្មផ្ទះបុរាណខ្មែរ កំពុងបន្តបាត់បង់បន្តិចម្តងៗដោយសារការវិវត្តន៍លំនៅឋានក្នុងប្រទេសកម្ពុជាការប្រែប្រួលនូវសម្ភារៈសំណង់ និងកត្តាផ្សេងៗជាច្រើនទៀត។ ទោះជាយ៉ាងនេះក្តីក៏មានប្រជាជនកម្ពុជាជាច្រើនផងដែរ ដែលស្រលាញ់និងមានចិត្តចង់ថែរក្សាជាសម្បត្តិរូបិយសម្រាប់កូនចៅជំនាន់ក្រោយ។ ក្នុងនាមជាស្ថាបត្យករតើយើងអាចធ្វើយ៉ាងណាដើម្បីដោះស្រាយនិងចូលរួមថែរក្សាសម្បត្តិស្ថាបត្យកម្មផ្ទះបុរាណខ្មែរបាន?        ជាភព្វ័សំណាងដែលក្រុមការងារ Lumhor Architecture យើងខ្ញុំមានឱកាសក្នុងការចូលរួមបញ្ចេញស្នាដៃតាមរយៈគម្រោងផ្ទះបុរាណខ្មែរមួយចំនួនដោយប្រើប្រាស់ ទំនើបកម្ម ភាពសំបូរបែបនៃបច្ចេកទេស និងគ្រឿងបរិក្ខារសម្ភារៈសាងសង់ យកមកអនុវត្តន៍។ខ្ញុំបាទសុំលើកយកសមាសធាតុគន្លឹះសំខាន់ៗទាំង៣មកចែករំលែកជូនមិត្តអ្នកអាន ដើម្បីជាគំនិតសិក្សាស្វែងយល់ឲ្យបានស៊ីជម្រៅ៖           គ្រឿងបង្គុំ ៖ គ្រឿងបង្គុំប្រៀបបានទៅនឹងឆ្អឹងខ្នងដែលទ្រទ្រង់ស្ទើរគ្រប់យ៉ាងនៃផ្ទះ។ យ៉ាងណាមិញចំពោះគ្រឿងបង្គុំឈើគឺមានភាពស្មុគស្មាញ រាប់ចាប់តាំងពីការរៀបចំប្លង់មិនមានភាពទូលំទូលាយ អាយុកាលតិច ប្រឈមការខូចខាត ព្រមទាំងបច្ចេកទេសជាងជំនាញគ្រឿងបង្គុំឈើបច្ចុប្បន្នមានកំរិតជាខ្លាំង ។ ឆ្លើយតបទៅនឹងបញ្ហាខាងលើនេះ គ្រឿងបង្គុំបេតុង ដែក មានភាពបត់បែនច្រើនជាងថែមទាំងអាចបើកលំហបានធំ មានភាពរឹងមាំ និងជាពិសេសមិនតម្រូវឲ្យប្រើសំភារៈឈើដែលជាគ្រឿងបង្គុំធំៗហួសហេតុ ដែលមិនសមស្របតាមគោលការណ៍និរន្ដភាព។           រចនាសម្ព័ន្ធនៃគ្រឿងបង្គុំដំបូល ៖ គ្រឿងបង្គុំឈើនៃដំបូលផ្ទះខ្មែរក៏ជាគ្រឿងលំអស្ថាបត្យកម្មដ៏សំខាន់មួយនៅក្នុងការរចនា ប៉ុន្ដែវាក៏ត្រូវការនូវធនធានឈើជាច្រើនផងដែរនៅក្នុងការប្រើប្រាស់ ។ ក្នុងបរិបទបច្ចុប្បន្ននេះ ដំបូលដែលប្រើប្រាស់ដោយបេតុង(ជម្រាលតាមរាងដំបូល)ជាជម្រើសដែលគួរតែពិចារណានិងលើកយកមកប្រើប្រាស់ព្រោះអាចកាត់បន្ថយការប្រឈមនៃជម្រាបទឹក និងផ្តល់ភាពត្រជាក់ទៅផ្នែកខាងក្នុងផងដែរ ។ ចំណែកគ្រឿងបង្គុំដែកក៏ជាជម្រើសមួយផងដែរ ដោយវាអាចជួយកាត់បន្ថយបរិមាណឈើក្នុងការប្រើប្រាស់ ព្រមទាំងមិនដាក់បន្ទុកធ្ងន់ពេកទៅលើគ្រឹះផ្នែកខាងក្រោមហើយក៏អាចកាត់បន្ថយជម្រាបទឹក ដោយប្រើប្រាស់ដំបូលសង្ក័សីលាតមួយជាន់ទៀតនៅផ្នែកខាងក្រោមនៃក្បឿង ប៉ុន្តែជម្រើសទាំងពីរនេះចាំបាច់ត្រូវមានពិដានបិទដើម្បីរក្សាសោភណភាព។           ការជ្រើសរើសសម្ភារៈនិងគ្រឿងបរិក្ខារប្រើប្រាស់ទំនើប ៖ ការជ្រើសរើសផលិតផលសំភារៈប្រើប្រាស់ក៏ជាកត្ដាសំខាន់ផងដែរ ក្នុងនោះការប្រើប្រាស់ឈើគួរងាកទៅប្រើប្រាស់ឈើឧស្សាហកម្មអោយបានច្រើនបំផុតព្រោះឈើទាំងនោះមានការកាប់នឹងដាំឡើងវិញ ហើយត្រូវបានសម្ងួតតាមបច្ចេកទេសនិងមានស្រទាប់ថ្នាំដែលអាចការពារសត្វល្អិត ជាជាងការប្រើប្រាស់ឈើប្រណិតដែលមិនអាចធានាបាននូវចីរភាព។ ដោយឡែកសម្ភារៈបច្ចេកទេសអគ្គិសនីមួយចំនួនដូចជា ម៉ាស៊ីនត្រជាក់ កង្ហារបឺតខ្យល់ជាដើម គប្បីត្រូវគិតគូរឲ្យបានជាមុន សម្រាប់ទីតាំងនិងការប្រើប្រាស់ជៀសវាងប៉ះពាល់ដល់សោភណភាពនៃផ្ទះទាំងមូល។        ខ្ញុំបាទជឿជាក់ថាការប្រើប្រាស់នវានុវត្តន៍នៃបច្ចេកទេសនិងសម្ភារៈសាងសង់ដើរតួរយ៉ាងសំខាន់ក្នុងដំណើរការអនុវត្តគម្រោងស្ថាបត្យកម្មផ្ទះបុរាណខ្មែរក្នុងពេលបច្ចុប្បន្ន។លើសពីនេះទៅទៀតការចូលរួមពីសាធារណជននិងស្ថាប័នពាក់ពន្ធ័ក៏ជាអ្វីដែលមិនអាចខ្វះបានដូចគ្នា។ បើសិនជាប្រិយមិត្ត លោក លោកស្រីមានតម្រូវការសិក្សាប្លង់ស្ថាបត្យកម្មរឺសាងសង់ ប្រិយមិត្តអាចទាក់ទងមកយើងខ្ញុំផ្ទាល់តាមរយៈលេខទូរសព្វ័ : 012 281 416(telegram)/093 465 616Facebook page: www.facebook.com/lumhorarchitecture	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T12:36:46.741Z", "category": "PR", "views": 925, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ក្រុមហ៊ុនរថយន្ត MG ទទួលបានជោគជ័យខ្លាំងជាមួយការប្រគល់រថយន្តលើស 150 គ្រឿងក្នុងខែឧសភាឆ្នាំ2024	https://business-cambodia.com/articles/mg-sale-car-150-unit	ភ្នំពេញ, ក្រុមហ៊ុន MG Cambodia ដែលជាក្រុមហ៊ុនចែកចាយផ្លូវការរថយន្ត MG នៅក្នុងប្រទេសកម្ពុជា បានទទួលនូវលទ្ធផលជោគជ័យថ្មីនៃខែឧសភា ឆ្នាំ2024 ជាមួយការប្រគល់រថយន្តជូនអតិថិជនលើសចំនួន150គ្រឿងក្នុងរយៈពេលតែមួយខែប៉ុណ្ណោះ។ សមិទ្ធិផលនេះបង្ហាញពីការកើនឡើងនៃប្រជាប្រិយភាព និងការទទួលស្គាល់នូវយីហោរថយន្ត MG ក្នុងចំណោមអ្នកប្រើប្រាស់រថយន្តថ្មីជាច្រើននៅកម្ពុជា ដែលផ្តល់នូវកំណត់ត្រាលក់ប្រចាំខែយ៉ាងអស្ចារ្យសម្រាប់ក្រុមហ៊ុន។ ចាប់តាំងពីមានវត្តមាននៅក្នុងប្រទេសកម្ពុជាមក MG បានផ្តោតលើរថយន្តថ្មីដែលមានតម្លៃសមរម្យ ជាមួយរថយន្តដែលមានគុណភាពខ្ពស់ ផ្តល់នូវទំនុកចិត្ត និងភាពទាន់សម័យដល់ការប្រើប្រាស់ យ៉ាងសមស្របតាមតម្រូវការរបស់អ្នកប្រើប្រាស់ក្នុងស្រុក។ MG បានកាន់កាប់ចំណែកទីផ្សារចំនួន 15% នៅក្នុងវិស័យរថយន្តថ្មី passenger car។ តួលេខនៃការលក់ដ៏ខ្លាំងខ្លារបស់ MG ក្នុងខែឧសភានេះគឺឆ្លុះបញ្ចាំងពីការកើនឡើងនូវទំនុកចិត្តលើម៉ាកយីហោ MG និងគុណភាព។ ម៉ូដែលដ៏ពេញនិយមរបស់ MG កំពុងជំរុញឱ្យទទួលបាននូវជោគជ័យកាន់តែខ្លាំងនៅក្នុងទីផ្សាររថយន្តថ្មី ជាមួយការចាប់អារម្មណ៏ខ្លាំងលើប្រភេទរថយន្ត SUV និងរថយន្តប្រភេទ sedan។ រថយន្ត MG គ្រប់ម៉ូឌែលបានរួមចំណែកដល់ការកើនឡើងនៃទិន្នន័យលក់នេះ ជាពិសេសគឺម៉ូឌែល MG ZS, MG RX5, MG HS, MG RX8 និង MG GT ដែលត្រូវបានទទួលស្គាល់យ៉ាងខ្លាំងពីសំណាក់អតិថិជនរបស់ពួកគេ ជាមួយលក្ខណៈពិសេសនៃការរួមបញ្ចូលគ្នានូរតម្លៃដ៏សមរម្យ ភាពទំនើបទាន់សម័យនៃមុខងារប្រើប្រាស់ ដំណើរការម៉ាស៊ីនខ្លាំងនិងសន្សំសំចៃប្រេងឥន្ធនៈបានល្អ ព្រមជាមួយការរចនាដ៏លេចធ្លោ។ ចំណែករថយន្ត MG ZS ដែលមានតម្លៃត្រឹមតែ $26,888 ពិតជាមានភាពលេចធ្លោជាមួយនឹងកម្លាំងម៉ាស៊ីនខ្លាំងចំណុះ 1.5L ចំនួន 4ស៊ីឡាំង និងមុខងារស្តង់ដារជាច្រើនដូចជា: កាមេរ៉ា 360 ដឺក្រេងនិងសេនស័រជំនួយ, កៅអីអេឡិចត្រូនិច, កៅអីពូកស្បែកដ៏ប្រណិត, ដំបូលលើ panoramic sunroof និងមុខងារផ្សេងៗទៀត ដែលធ្វើឱ្យរថយន្តនេះក្លាយជាជម្រើសដ៏ល្អ និងមានប្រកួតប្រជែងខ្ពស់លើសគេក្នុងចំណោមរថយន្តប្រភេទ crossover ផ្សេងៗទៀត។ ការរួមបញ្ចូលគ្នានៃតម្លៃសមរម្យ ថាមពលនៃការបើកបរ លក្ខណៈពិសេសទំនើបៗ និងការធានារយៈពេលយូររហូតដល់ 5 ឆ្នាំបានធ្វើឱ្យរថយន្ត MG ឡើងដល់ចំណុចកំពូលគួរឱ្យកត់សម្គាល់នៃទីផ្សាររថយន្តថ្មីនៅកម្ពុជា។ ចំណែកផ្នែករថយន្តអគ្គិសនីវិញ រួមមានរថយន្ត MG4 និង MG ZS EV ក៏មានការចាប់អារម្មណ៍កាន់តែខ្លាំងផងដែរ ខណៈដែលអ្នកប្រើប្រាស់កាន់តែមានការយល់ដឹងច្រើនអំពីផ្តល់ប៉ះពាល់នៃបរិស្ថាន ព្រមទាំងមានរាជរដ្ឋាភិបាលជំរុញនិងលើកទឹកចិត្តដល់ការប្រើប្រាស់រថយន្តអគ្គិសនីដែលប្រកបដោយនិរន្តរភាព។ ការដាក់លក់នូវរថយន្ត MG4 និង MG ZS EV បានបង្ហាញពីការយកចិត្តទុកដាក់របស់ MG ក្នុងការលើកកម្ពស់ និងផ្តល់នូវដំណោះស្រាយនៃមធ្យោបាយដ៏ល្អគឺការប្រើប្រាស់រថយន្តអគ្គិសនី ព្រមទាំងបង្កើននូវការទទួលស្គាល់លើប្រភេទរថយន្តអគ្គីសនីMGដែលមានរយៈចម្ងាយបើកបរបានវែង គុណភាពខ្ពស់ល្អ និងការបង្ហាញនិន្នាការវិជ្ជមានឆ្ពោះទៅរកជម្រើសនៃការបើកបរដែលមិនមានផលប៉ះពាល់ដល់បរិស្ថាន។ ទន្ទឹមនឹងនេះ រថយន្តជាច្រើនប្រភេទរបស់ MG ត្រូវបានគេទទួលស្គាល់កាន់តែខ្លាំងឡើងសម្រាប់រថយន្តថ្មីដែលមានតម្លៃសមរម្យ បំពាក់នូវបច្ចេកវិទ្យាទំនើបៗ ការរចនាដ៏ទាន់សម័យ និងដំណើរការបើកបរប្រកបដោយភាពជឿជាក់។ ការប្តេជ្ញាចិត្តរបស់ MG ចំពោះការពេញចិត្តរបស់អតិថិជនត្រូវបានបង្ហាញនៅក្នុងសមិទ្ធិផលដ៏ធំមួយនេះ ជាមួយនឹងការបង្ហាញវត្តមានឆាប់ៗនេះនៃរថយន្ត MG7 ដែលជារថយន្តប្រណិតបែបស្ព័រដែលមានតម្លៃសមរម្យ និងមានការបើកបរដ៏មានលំនឹងនិងថាមពល។ លើសពីនេះ MG នឹងផ្តល់ភាពងាយស្រួលមួយកម្រិតទៀតដល់អតិថិជនដែលចូលចិត្តរថយន្ត MG នៅក្នុងខេត្ត បាត់ដំបង ពោធិសាត់ បន្ទាយមានជ័យ និងឧត្តរមានជ័យ ជាមួយនឹងការបើកសម្ពោធអគារតាំងបង្ហាញរថយន្ត និងមជ្ឈមណ្ឌលសេវាកម្ម MG ក្នុងខេត្តបាត់ដំបងនាពេលឆាប់ៗនេះ។ សមិទ្ធិផលនៃការលក់ដ៏គួរឱ្យកត់សម្គាល់របស់ MG ជាមួយនឹងការលក់ចេញលើស 150 គ្រឿងក្នុងខែឧសភា ឆ្នាំ2024 គឺជាការបង្ហាញពីភាពខ្លាំងនិងភាពសំខាន់នៃការរីកចម្រើនរបស់យីហោ MG នៅក្នុងទីផ្សាររថយន្តកម្ពុជា។ ដូចដែលក្រុមហ៊ុនកំពុងបន្តបង្កើនការផ្តល់ជូនដ៏ពិសេសរបស់ខ្លួន និងយុទ្ធសាស្រ្តការទាក់ទាញអតិថិជនកាន់តែច្រើនឡើង ដែលធ្វើឱ្យ MG សម្រេចបាននូវគោលដៅបន្ថែមទៀតក្នុងកម្រិតថ្មីមួយនៅក្នុងវិស័យរថយន្តថ្មីនេះ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T09:54:56.393Z", "category": "PR", "views": 977, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
ប្រុងប្រយ័ត្នផង! សមាគមនធនាគារនៅកម្ពុជា ព្រមានពីល្បិចបោ.កថ្មី អ្នកត្រូវដឹង បើមិនចង់អស់លុយពីកុង	https://business-cambodia.com/articles/the-association-of-bank-in-cambodia-warning	កាលពីពេលថ្មីៗនេះសមាគមធនាគារនៅកម្ពុជាបានចេញសេចក្ដីប្រកាសព្រមានពលរដ្ឋឲ្យប្រុងប្រយ័ត្នចំពោះគេហទំព័របោកបញ្ឆោតមួយចំនួនដែលបានបន្លំជាគ្រឹះស្ថានឬហិរញ្ញវត្ថុស្របច្បាប់ហើយផ្សព្វផ្សាយពីពាណិជ្ជកម្មក្លែងក្លាយពីសេវាកម្ចីអនឡាញតាមរយៈហ្វេសប៊ុក។ នៅក្នុងសេចក្ដីប្រកាស សមាគមធនាគារនៅកម្ពុជាបានឲ្យដឹងថាជនឆបោកបានបង្កើតគេហទំព័រហ្វេសប៊ុកក្លែងក្លាយដោយដាក់ឈ្មោះគ្រឹះស្ថានធនាគារនិងហិរញ្ញវត្ថុណាមួយហើយចម្លងនូវមាតិការដែលមានលើគេទំព័រហ្វេសប៊ុកផ្លូវការរបស់គ្រឹះស្ថានទាំងនោះ។ ហើយបានភ្ជាប់គេហទំព័រហ្វេសប៊ុក្លែងក្លាយដែលបានបង្កើតទៅនឹងគេទំព័ររបស់ពួកគេ។ លើសពីនេះជនឆបោកបានក្លែងបន្លំធ្វើជាបុគ្គលិកធនាគារដោយចម្លងរូបថតបុគ្គលិកនោះដើម្បីទាក់ទងទៅជនរងគ្រោះដើម្បីផ្ដល់សេវាកម្ចី។  ជនឆបោកបានណែនាំឲ្យជនរងគ្រោះបញ្ចូលលេខទូរស័ព្ទ បញ្ចូលលេខសម្ងាត់នានា និងបញ្ចុះបញ្ចូលឲ្យជនរងគ្រោះឲ្យផ្ញើប្រាក់ទៅពួកគាត់តាមរយៈKHQR ដើម្បីបង់សេវាផ្ទៀងផ្ទាត់នៅCBC មុននឹងផ្ដល់កម្ចីឬដើម្បីហេតុផលណាមួយ។  ចំណុចគួរកត់សម្គាល់នៃកឆបោកមានដូចខាងក្រោមនេះ ១. ជាទៅទៅគេទំព័រហ្វេសប៊ុកក្លែងក្លាយពុំមានព័ត៌មានធនាគារច្បាស់លាស់ឬមាននិមិត្តសាញ្ញា( Logo) ខុសប្លែកពីរូបភាពដើមនៃនិមិត្តសញ្ញានោះ។ ២. សំណេរលើគេទំព័រក្លែងក្លាយជាទូទៅតែងតែខុសវេយ្យករណ៍និងផ្សព្វផ្សាយដដែលៗ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T09:48:47.885Z", "category": "ហិរញ្ញវត្ថុ", "views": 8080, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រុមហ៊ុនរថយន្ត MG ទទួលបានជោគជ័យខ្លាំងជាមួយការប្រគល់រថយន្តលើស 150 គ្រឿងក្នុងខែឧសភាឆ្នាំ2024	https://business-cambodia.com/articles/mg-sale-car-150-units	ភ្នំពេញ, ក្រុមហ៊ុន MG Cambodia ដែលជាក្រុមហ៊ុនចែកចាយផ្លូវការរថយន្ត MG នៅក្នុងប្រទេសកម្ពុជា បានទទួលនូវលទ្ធផលជោគជ័យថ្មីនៃខែឧសភា ឆ្នាំ2024 ជាមួយការប្រគល់រថយន្តជូនអតិថិជនលើសចំនួន150គ្រឿងក្នុងរយៈពេលតែមួយខែប៉ុណ្ណោះ។ សមិទ្ធិផលនេះបង្ហាញពីការកើនឡើងនៃប្រជាប្រិយភាព និងការទទួលស្គាល់នូវយីហោរថយន្ត MG ក្នុងចំណោមអ្នកប្រើប្រាស់រថយន្តថ្មីជាច្រើននៅកម្ពុជា ដែលផ្តល់នូវកំណត់ត្រាលក់ប្រចាំខែយ៉ាងអស្ចារ្យសម្រាប់ក្រុមហ៊ុន។ ចាប់តាំងពីមានវត្តមាននៅក្នុងប្រទេសកម្ពុជាមក MG បានផ្តោតលើរថយន្តថ្មីដែលមានតម្លៃសមរម្យ ជាមួយរថយន្តដែលមានគុណភាពខ្ពស់ ផ្តល់នូវទំនុកចិត្ត និងភាពទាន់សម័យដល់ការប្រើប្រាស់ យ៉ាងសមស្របតាមតម្រូវការរបស់អ្នកប្រើប្រាស់ក្នុងស្រុក។ MG បានកាន់កាប់ចំណែកទីផ្សារចំនួន 15% នៅក្នុងវិស័យរថយន្តថ្មី passenger car។ តួលេខនៃការលក់ដ៏ខ្លាំងខ្លារបស់ MG ក្នុងខែឧសភានេះគឺឆ្លុះបញ្ចាំងពីការកើនឡើងនូវទំនុកចិត្តលើម៉ាកយីហោ MG និងគុណភាព។ ម៉ូដែលដ៏ពេញនិយមរបស់ MG កំពុងជំរុញឱ្យទទួលបាននូវជោគជ័យកាន់តែខ្លាំងនៅក្នុងទីផ្សាររថយន្តថ្មី ជាមួយការចាប់អារម្មណ៏ខ្លាំងលើប្រភេទរថយន្ត SUV និងរថយន្តប្រភេទ sedan។ រថយន្ត MG គ្រប់ម៉ូឌែលបានរួមចំណែកដល់ការកើនឡើងនៃទិន្នន័យលក់នេះ ជាពិសេសគឺម៉ូឌែល MG ZS, MG RX5, MG HS, MG RX8 និង MG GT ដែលត្រូវបានទទួលស្គាល់យ៉ាងខ្លាំងពីសំណាក់អតិថិជនរបស់ពួកគេ ជាមួយលក្ខណៈពិសេសនៃការរួមបញ្ចូលគ្នានូរតម្លៃដ៏សមរម្យ ភាពទំនើបទាន់សម័យនៃមុខងារប្រើប្រាស់ ដំណើរការម៉ាស៊ីនខ្លាំងនិងសន្សំសំចៃប្រេងឥន្ធនៈបានល្អ ព្រមជាមួយការរចនាដ៏លេចធ្លោ។ ចំណែករថយន្ត MG ZS ដែលមានតម្លៃត្រឹមតែ $26,888 ពិតជាមានភាពលេចធ្លោជាមួយនឹងកម្លាំងម៉ាស៊ីនខ្លាំងចំណុះ 1.5L ចំនួន 4ស៊ីឡាំង និងមុខងារស្តង់ដារជាច្រើនដូចជា: កាមេរ៉ា 360 ដឺក្រេងនិងសេនស័រជំនួយ, កៅអីអេឡិចត្រូនិច, កៅអីពូកស្បែកដ៏ប្រណិត, ដំបូលលើ panoramic sunroof និងមុខងារផ្សេងៗទៀត ដែលធ្វើឱ្យរថយន្តនេះក្លាយជាជម្រើសដ៏ល្អ និងមានប្រកួតប្រជែងខ្ពស់លើសគេក្នុងចំណោមរថយន្តប្រភេទ crossover ផ្សេងៗទៀត។ ការរួមបញ្ចូលគ្នានៃតម្លៃសមរម្យ ថាមពលនៃការបើកបរ លក្ខណៈពិសេសទំនើបៗ និងការធានារយៈពេលយូររហូតដល់ 5 ឆ្នាំបានធ្វើឱ្យរថយន្ត MG ឡើងដល់ចំណុចកំពូលគួរឱ្យកត់សម្គាល់នៃទីផ្សាររថយន្តថ្មីនៅកម្ពុជា។ ចំណែកផ្នែករថយន្តអគ្គិសនីវិញ រួមមានរថយន្ត MG4 និង MG ZS EV ក៏មានការចាប់អារម្មណ៍កាន់តែខ្លាំងផងដែរ ខណៈដែលអ្នកប្រើប្រាស់កាន់តែមានការយល់ដឹងច្រើនអំពីផ្តល់ប៉ះពាល់នៃបរិស្ថាន ព្រមទាំងមានរាជរដ្ឋាភិបាលជំរុញនិងលើកទឹកចិត្តដល់ការប្រើប្រាស់រថយន្តអគ្គិសនីដែលប្រកបដោយនិរន្តរភាព។ ការដាក់លក់នូវរថយន្ត MG4 និង MG ZS EV បានបង្ហាញពីការយកចិត្តទុកដាក់របស់ MG ក្នុងការលើកកម្ពស់ និងផ្តល់នូវដំណោះស្រាយនៃមធ្យោបាយដ៏ល្អគឺការប្រើប្រាស់រថយន្តអគ្គិសនី ព្រមទាំងបង្កើននូវការទទួលស្គាល់លើប្រភេទរថយន្តអគ្គីសនីMGដែលមានរយៈចម្ងាយបើកបរបានវែង គុណភាពខ្ពស់ល្អ និងការបង្ហាញនិន្នាការវិជ្ជមានឆ្ពោះទៅរកជម្រើសនៃការបើកបរដែលមិនមានផលប៉ះពាល់ដល់បរិស្ថាន។ ទន្ទឹមនឹងនេះ រថយន្តជាច្រើនប្រភេទរបស់ MG ត្រូវបានគេទទួលស្គាល់កាន់តែខ្លាំងឡើងសម្រាប់រថយន្តថ្មីដែលមានតម្លៃសមរម្យ បំពាក់នូវបច្ចេកវិទ្យាទំនើបៗ ការរចនាដ៏ទាន់សម័យ និងដំណើរការបើកបរប្រកបដោយភាពជឿជាក់។ ការប្តេជ្ញាចិត្តរបស់ MG ចំពោះការពេញចិត្តរបស់អតិថិជនត្រូវបានបង្ហាញនៅក្នុងសមិទ្ធិផលដ៏ធំមួយនេះ ជាមួយនឹងការបង្ហាញវត្តមានឆាប់ៗនេះនៃរថយន្ត MG7 ដែលជារថយន្តប្រណិតបែបស្ព័រដែលមានតម្លៃសមរម្យ និងមានការបើកបរដ៏មានលំនឹងនិងថាមពល។ លើសពីនេះ MG នឹងផ្តល់ភាពងាយស្រួលមួយកម្រិតទៀតដល់អតិថិជនដែលចូលចិត្តរថយន្ត MG នៅក្នុងខេត្ត បាត់ដំបង ពោធិសាត់ បន្ទាយមានជ័យ និងឧត្តរមានជ័យ ជាមួយនឹងការបើកសម្ពោធអគារតាំងបង្ហាញរថយន្ត និងមជ្ឈមណ្ឌលសេវាកម្ម MG ក្នុងខេត្តបាត់ដំបងនាពេលឆាប់ៗនេះ។ សមិទ្ធិផលនៃការលក់ដ៏គួរឱ្យកត់សម្គាល់របស់ MG ជាមួយនឹងការលក់ចេញលើស 150 គ្រឿងក្នុងខែឧសភា ឆ្នាំ2024 គឺជាការបង្ហាញពីភាពខ្លាំងនិងភាពសំខាន់នៃការរីកចម្រើនរបស់យីហោ MG នៅក្នុងទីផ្សាររថយន្តកម្ពុជា។ ដូចដែលក្រុមហ៊ុនកំពុងបន្តបង្កើនការផ្តល់ជូនដ៏ពិសេសរបស់ខ្លួន និងយុទ្ធសាស្រ្តការទាក់ទាញអតិថិជនកាន់តែច្រើនឡើង ដែលធ្វើឱ្យ MG សម្រេចបាននូវគោលដៅបន្ថែមទៀតក្នុងកម្រិតថ្មីមួយនៅក្នុងវិស័យរថយន្តថ្មីនេះ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T09:43:10.863Z", "category": "PR", "views": 0, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
មួយខែឧសភា កម្ពុជាទទួលបានគម្រោងវិនិយោគថ្មីចំនួន ២៥ មានទុនសរុបជាង ២៤០ លានដុល្លារ	https://business-cambodia.com/articles/new-projects-in-may	នៅក្នុងខែឧសភា ឆ្នាំ២០២៤ ក្រុមប្រឹក្សាអភិវឌ្ឍន៍កម្ពុជាបានអនុម័តគម្រោងថ្មីចំនួន ២៤គម្រោង និងគម្រោង ពង្រីកផលិតកម្មចំនួន ១គម្រោង ដែលមានទុនវិនិយោគសរុបប្រមាណជាង ២៤៦លានដុល្លារអាម៉េរិក និងអាច បង្កើតការងារបានប្រមាណ ១៥ពាន់កន្លែង។ នេះបើយោងតាមសេចក្ដីប្រកាសព័ត៌មាននៅថ្ងៃទី១០ ខែមិថុនា ឆ្នាំ២០២៤។ សេចក្ដីប្រកាសព័ត៌មានដដែលបានឲ្យដឹងថា ក្នុងចំណោមគម្រោងវិនិយោគទាំង២៥ គម្រោងវិនិយោគដែលមាន ទីតាំងស្ថិតនៅក្រៅតំបន់សេដ្ឋកិច្ចពិសេសមានចំនួន ១៧គម្រោង និងគម្រោងវិនិយោគដែលមានទីតាំងស្ថិត នៅក្នុងតំបន់សេដ្ឋកិច្ចពិសេសមានចំនួន ៨គម្រោង។ ជាការកត់សម្គាល់ គម្រោងវិនិយោគដែលមានភាពលេចធ្លោជាងគេប្រចាំខែឧសភារួមមាន៖ ១. គម្រោងវិនិយោគអភិវឌ្ឍន៍ស្ថានីយអគ្គិសនីដើរដោយថាមពលព្រះអាទិត្យ អានុភាព ៦០មេហ្គាវ៉ាត់ ជាមួយប្រព័ន្ធផ្ទុកថាមពលអគ្គិសនីខេត្តកំពង់ឆ្នាំង ដែលមានទីតាំងស្ថិតនៅភូមិព្រៃជ្រៅ ឃុំក្បាល ទឹក ស្រុកទឹកផុស ខេត្តកំពង់ឆ្នាំង ក្នុងទុនវិនិយោគប្រមាណជាង ៦៥លានដុល្លារអាម៉េរិក និង អាចបង្កើតការងារបានចំនួន ៣៥កន្លែង។ ២. គម្រោងវិនិយោគបង្កើតរោងចក្រស្ល និងកែច្នៃលោហធាតុ ដែលមានទីតាំងស្ថិតនៅភូមិតានៃ ឃុំ តានៃ ស្រុកព្រៃនប់ ខេត្តព្រះសីហនុ ក្នុងទុនវិនិយោគប្រមាណជាង ២៦លានដុល្លារអាម៉េរិក និង អាចបង្កើតការងារបានចំនួន ៣១៧កន្លែង។ ៣. គម្រោងវិនិយោគបង្កើតរោងចក្រផលិតបំពង់ទីបដែក ដែលមានទីតាំងស្ថិតនៅភូមិអូរត្រជាក់ចិត្ត ឃុំសំរុង ស្រុកព្រៃនប់ ខេត្តព្រះសីហនុ ក្នុងទុនវិនិយោគប្រមាណជាង ១៦លានដុល្លារអាម៉េរិក និងអាចបង្កើតការងារបានចំនួន ២២៩កន្លែង។ ៤. គម្រោងវិនិយោគបង្កើតរោងចក្រកែច្នៃអាលុយមីញ៉ូម ដែលមានទីតាំងស្ថិតនៅក្នុងតំបន់សេដ្ឋកិច្ច ពិសេស ជាំងស៊ូ ផ្លូវជាតិលេខ៦ ក្នុងទុនវិនិយោគចំនួន ២៥លានដុល្លារអាម៉េរិក និងអាចបង្កើត ការងារបានចំនួន ៦៨៤កន្លែង។ សូមជម្រាបផងដែរថា ក្នុងខែឧសភា ឆ្នាំ២០២៤ នេះ ការវិនិយោគមកពីប្រទេសចិនស្ថិតនៅលំដាប់លេខ រៀងទី ១ ដោយបានរួមចំណែកជិត ៥០% នៃទុនវិនិយោគសរុប ខណៈពេលដែលការវិនិយោគក្នុងស្រុកគ្របដណ្តប់ប្រមាណជិត ៣១% នៃទុនវិនិយោគសរុប៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T09:06:46.702Z", "category": "អចលនទ្រព្យ", "views": 303, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន DKSH Cambodia ប្រើប្រាស់ប្រព័ន្ធទូទាត់ចំណាយឌីជីថល តាមរយៈដំណោះស្រាយ Host-to-Host របស់ ធនាគារ ជេ ត្រាស់ រ៉ូយ៉ាល់	https://business-cambodia.com/articles/dksh-cambodia-j-trust-royal-bank	ភ្នំពេញ ថ្ងៃទី១០ ខែមិថុនា ឆ្នាំ២០២៤៖ ធនាគារ  ជេ ត្រាស់ រ៉ូយ៉ាល់ និងក្រុមហ៊ុន DKSH Cambodia បានប្រកាសជាផ្លូវការពីភាពជោគជ័យភាពនៃការរួមបញ្ចូល រវាងប្រព័ន្ធស្នូលរបស់ធនាគារ (Core Banking System) ជាមួយនឹង  Enterprise Resources Planning System (“ERP”) របស់ក្រុមហ៊ុន DKSH Cambodia តាមរយៈបណ្តាញផ្ទេរទិន្នន័យដែលមានសុវត្ថិភាព (Secure File Transfer Protocol - sFTP) សម្រាប់ការគ្រប់គ្រងទូទាត់ចំណាយ តាមប្រព័ន្ធឌីជីថល។ ធនាគារ  ជេ ត្រាស់ រ៉ូយ៉ាល់ ផ្តល់ជូននូវដំណោះស្រាយ Host-to-Host ដែលមានឯកទេសក្នុងការរួមបញ្ចូល Enterprise Resources Planning System និងផ្តល់នូវការភ្ជាប់ទំនាក់ទំនងរវាងប្រព័ន្ធទាំងពីរ ជាមួយនឹងការគ្រប់គ្រងគម្រោង ប្រកបដោយវិជ្ជាជីវៈ។ ដំណោះស្រាយនេះ មានគោលបំណងកាត់បន្ថយភាពស្មុគស្មាញ និងបង្កើនប្រសិទ្ធភាព និងផលិតភាពតាមរយៈល្បឿន និងភាពត្រឹមត្រូវនៃការទូទាត់បែបឌីជីថល ដោយប្រើបណ្តាញសុវត្ថិភាព ជាមួយនឹងការ ចាក់សោរទិន្នន័យ “Data Encryption" ។ គម្រោងនេះ ទាមទារការគាំទ្រយ៉ាងទូលំទូលាយ និងមានភាពបត់បែន មានភាពសាមញ្ញ និងសមស្របសម្រាប់ DKSH Cambodia ជាមួយនឹង  matrix function ដែលមាននៅក្នុង សេវាកម្មធនាគារតាមប្រព័ន្ធអ៊ីនធើណិត សម្រាប់សាជីវកម្ម  JTR Connect របស់ធនាគារ  ជេ ត្រាស់ រ៉ូយ៉ាល់។ សមិទ្ធិផលនេះ គឺជាសក្ខីភាពបញ្ជាក់ពីការប្តេជ្ញាចិត្ត និងកិច្ចសហការដ៏រឹងមាំរវាងក្រុមការងាររបស់ DKSH Cambodia និងធនាគារ  ជេ ត្រាស់ រ៉ូយ៉ាល់ ។ កញ្ញា ធួន ច័ន្ទ សុយ៉ាវត្តី  ជានាយកគ្រប់គ្រងផ្នែកហិរញ្ញវត្ថុ ក្រុមហ៊ុន DKSH Cambodia បានមានប្រសាសន៍ថា “ក្នុងនាមជាក្រុមហ៊ុនផ្តល់សេវាកម្មទីផ្សារឈានមុខគេ យើងបន្តខិតខំកែលម្អសេវាកម្មរបស់យើង សម្រាប់ដៃគូ និងអតិថិជនទាំងអស់។ ការវិនិយោគនេះមានគោលបំណងឆ្ពោះទៅរកដំណើរការដែលមានភាពងាយស្រួល ហើយតាមរយៈកិច្ចសហការប្រកបដោយប្រសិទ្ធភាព និងការអនុវត្តដំណោះស្រាយឌីជីថលដែលផ្តល់ដោយធនាគារ ជេ ត្រាស់ រ៉ូយ៉ាល់ យើងសម្រេចបាននូវការបង្កើនប្រសិទ្ធភាព និងផលិតភាព តាមរយៈ SWIFT និងមធ្យោបាយទូទាត់បែបឌីជីថលដែលត្រឹមត្រូវសម្រាប់ដៃគូរបស់យើង”។ ធនាគារ  ជេ ត្រាស់ រ៉ូយ៉ាល់ បានថ្លែងអំណរគុណយ៉ាងជ្រាលជ្រៅ ចំពោះក្រុមហ៊ុន DKSH Cambodia ដែលបានជ្រើសយក ធនាគារ ជេ ត្រាស់ រ៉ូយ៉ាល់  ជាដៃគូយុទ្ធសាស្រ្តសម្រាប់ប្រព័ន្ធទូទាត់ចំណាយនេះ ដែលនេះបានបញ្ជាក់យ៉ាងច្បាស់អំពីការជឿជាក់ និងទំនុកចិត្តរបស់ក្រុមហ៊ុន DKSH Cambodia មកលើធនាគារជេ ត្រាស់ រ៉ូយ៉ាល់។ លោក Toru Myochin នាយកប្រតិបត្តិ ធនាគារ ជេ ត្រាស់ រ៉ូយ៉ាល់ មានប្រសាសន៍ថា៖ “ធនាគារ ជេ ត្រាស់ រ៉ូយ៉ាល់ នៅតែបន្តវិនិយោគទៅលើផ្នែកឌីជីថលនៅក្នុងទីផ្សារកម្ពុជា។ នេះ រួមបញ្ចូលទាំងបច្ចេកវិទ្យា ដែលជួយសម្រួលដំណើរការផ្លាស់ប្តូរទិន្នន័យសម្រាប់ការទូទាត់តាមស្តង់ដាររវាងប្រព័ន្ធ ERP របស់អតិថិជន និងប្រព័ន្ធធនាគារស្នូលរបស់យើង និងបើកអោយមានការត្រួតពិនិត្យ មុននឹងអនុញ្ញាតការទូទាត់  “Authorization Matrix” ។ ជាលទ្ធផល យើងបានដាក់ដំណើរការជាផ្លូវការនូវដំណោះស្រាយ Host-to-Host ដែលក្នុងនោះរួមមាន Swift FIN/MT101 Swift FileAct និងsFTP។ ធនាគារ ជេ ត្រាស់ រ៉ូយ៉ាល់ មានសេចក្តីសោមនស្ស ដែលមានលទ្ធភាពនាំយកបច្ចេកវិទ្យាគ្រប់គ្រងសាច់ប្រាក់ស្តង់ដាររបស់ធនាគារអន្តរជាតិ មកកាន់ទីផ្សារធនាគារនៅកម្ពុជា ដើម្បីគាំទ្រសាជីវកម្មជាតិ និងអន្តរជាតិ។ អំពីក្រុមហ៊ុន DKSH Cambodia គោលបំណងរបស់ ក្រុមហ៊ុន DKSH គឺដើម្បីលើកកម្ពស់ជីវិតរបស់មនុស្ស។ អស់រយៈពេលជិត 160 ឆ្នាំមកហើយ ក្រុមហ៊ុន  DKSH បាននឹងកំពុងរីកចម្រើនបន្ថែមទៀតទាំងក្រុមហ៊ុនរបស់ខ្លួនក្នុងទ្វីបអាស៊ី ព្រមទាំងនាយកដ្ឋានអាជីវកម្មរបស់ខ្លួនមានដូចជាផ្នែកសុខភាព ទំនិញប្រើប្រាស់ សម្ភារៈសម្រាប់ដំណើរការ និងបច្ចេកវិទ្យា។ ក្នុងនាមជាអ្នកផ្តល់សេវាពង្រីកទីផ្សារឈានមុខគេ ក្រុមហ៊ុន  DKSH ផ្តល់នូវប្រភព ព័ត៌មានអំពីទីផ្សារ ការលក់ និងការធ្វើទីផ្សារ ពាណិជ្ជកម្មបែបឌីជីថល ការចែកចាយ និងភស្តុភារ ព្រមទាំងសេវាកម្មក្រោយការលក់។  ក្រុមហ៊ុន DKSH ក៏បានចូលរួមក្នុង United Nations Global Compact ហើយប្រកាន់ខ្ជាប់នូវវិធីសាស្រ្តផ្អែកលើគោលការណ៍របស់ខ្លួនចំពោះអាជីវកម្មប្រកបដោយទំនួលខុសត្រូវ។ ចុះបញ្ជីនៅក្នុង SIX Swiss Exchange ក្រុមហ៊ុន DKSH ប្រតិបត្តិការនៅក្នុងទីផ្សារចំនួន 36 ជាមួយនឹងអ្នកឯកទេសចំនួន 29040 នាក់ ដោយបង្កើតបានថ្លៃលក់សុទ្ធចំនួន 11,1 ពាន់លានហ្វ្រង់ស្វ៊ីស ក្នុងឆ្នាំ 2023។ នៅក្នុងប្រទេសកម្ពុជា ក្រុមហ៊ុន DKSH មានបទពិសោធន៍ជាង 70 ឆ្នាំ។ សព្វថ្ងៃនេះ DKSH គឺជាអង្គការពាណិជ្ជកម្មឈានមុខគេមួយក្នុងប្រទេសកម្ពុជា ហើយជាដៃគូដ៏គួរឱ្យទុកចិត្តសម្រាប់ក្រុមហ៊ុនដែលកំពុងស្វែងរកការពង្រីកអាជីវកម្មរបស់ពួកគេនៅក្នុងទីផ្សារនេះ។ អំពីធនាគារជេ ត្រាស់ រ៉ូយ៉ាល់ ធនាគារ ជេ ត្រាស់ រ៉ូយ៉ាល់  គឺជាក្រុមហ៊ុនរួមទុន (joint venture) រវាង ក្រុមហ៊ុន J Trust Co., Ltd. ដែលជាក្រុមហ៊ុនគ្រប់គ្រងហិរញ្ញវត្ថុចម្រុះជប៉ុន ដែលចុះបញ្ជីក្នុងទីផ្សារភាគហ៊ុនតូក្យូ និងក្រុមហ៊ុន Royal Group Finance Co., Ltd ដែលជាក្រុមហ៊ុនធំបំផុតមួយនៅកម្ពុជា។ ធនាគារ ជេ ត្រាស់ រ៉ូយ៉ាល់ គឺជាធនាគារបរទេសធំជាងគេបំផុតមួយនៅក្នុងព្រះរាជាណាចក្រកម្ពុជា ដែលមានការប្តេជ្ញាចិត្តខ្ពស់ក្នុងការផ្តល់សេវាកម្មហិរញ្ញវត្ថុលំដាប់ពិភពលោកជូនប្រជាជនកម្ពុជា និងជនបរទេសដែលរស់នៅ និងធ្វើការនៅក្នុងព្រះរាជាណាចក្រកម្ពុជា ដោយមានបុគ្គលិកច្រើនជាង ៦០០ នាក់ ជាមួយសាខាចំនួន ១៧ នៅរាជធានីភ្នំពេញ ខេត្តសៀមរាប បាត់ដំបង កំពង់ចាម និងខេត្តព្រះសីហនុ។ DKSH Cambodia digitized payables management through tailored Host-to-Host Solution by J Trust Royal Bank Phnom Penh, 10 June 2024: J Trust Royal Bank (“JTRB”) and DKSH Cambodia announced the successful integration between JTRB’s Core Banking System and DKSH Cambodia’s Enterprise Resource Planning System (“ERP”) system with Secure File Transfer Protocol (“sFTP”) to fuel Payment Digitization. JTRB offers Host-to-Host solution, specializing in ERP Integration and providing seamless connectivity between the two systems with professional project management. The solution aims at reducing complexity and improving efficiency and productivity through speed and accuracy of digital payment, using secured channel with data encryption. The project required extensive and customized supports, yet made simplified and tailored for DKSH Cambodia with upgraded authorization matrix function in J Trust Royal Bank’s corporate banking platform “JTR Connect”. This achievement is a testament to the commitment and strong collaboration between the teams at JTRB and DKSH Cambodia.  “As a leading market expansion service, we continuously strive to improve our services for our partners and customers. This investment aims to seamless processes, and through the effective collaboration and the implementation of digitalize solutions provided by J Trust Royal Bank, we have achieved enhanced efficiency and productivity through a SWIFT and accurate digital platform for our partners.” said Thoun Chansoyavatey, DKSH Cambodia Director, Country Finance. J Trust Royal expresses their sincerest gratitude to DKSH Cambodia for having selected JTRB as their new key strategic partner in this integration, a clear affirmation of DKSH Cambodia’s continued trust and confidence in J Trust Royal Bank. Mr. Toru Myochin said “J Trust Royal Bank continues to make significant investments in digitizing the Cambodian market. This includes technology that enables the automation of standardized payment file exchange between customers’ ERP systems and our core banking system and authorization matrix. As a result, we commercialized all our Host-to-Host integration capabilities, covering Swift FIN/MT101, Swift FileAct, and sFTP. JTRB is humble to bring cash management capabilities of international banks to Cambodia’s banking markets and to support multinational corporations and local corporates.” About DKSH Cambodia DKSH’s purpose is to enrich people’s lives. For almost 160 years, DKSH has been delivering growth for companies in Asia and beyond across its Business Units Healthcare, Consumer Goods, Performance Materials, and Technology. As a leading Market Expansion Services provider, DKSH offers sourcing, market insights, marketing and sales, eCommerce, distribution and logistics as well as after-sales services. DKSH is a participant of the United Nations Global Compact and adheres to its principles-based approach to responsible business. Listed on the SIX Swiss Exchange, DKSH operates in 36 markets with 29,040 specialists, generating net sales of CHF 11.1 billion in 2023. In Cambodia, DKSH has more than 70 years of experience. Today, DKSH is one of Cambodia’s leading business organizations and as such the trusted partner for companies looking to grow their business in this market. www.dksh.com About J Trust Royal Bank J Trust Royal Bank is a joint venture between J Trust Co., Ltd, a Japanese diversified financial holding company listed on the Tokyo Stock Exchange, and Royal Group Finance Co., Ltd, one of Cambodia’s largest conglomerates. J Trust Royal Bank is one of Cambodia’s largest foreign banks with an ever-growing commitment to provide world-class financial services to Cambodian people and expatriates living in and working across the Kingdom with more than 700 employees servicing in 17 branches in Phnom Penh, Siem Reap, Battambang, Kompong Cham, and Sihanoukville provinces.	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T08:58:58.343Z", "category": "PR", "views": 609, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": null }
ត្រៀមញ៉ាំ! ផ្សារទំនើបម៉ាក្រូ បើកប៊ូហ្វេទុរេនទាំង៣សាខា ចំណាយតែ៦ម៉ឺនរៀល អាចញ៉ាំបាន១ឆ្អែត	https://business-cambodia.com/articles/open-buffet-durean	សម្រាប់អ្នកដែលចូលចិត្តញ៉ាំទុរេនពេលនេះដឹងតែសប្បាយញ៉ាំហើយ ព្រោះផ្សារទំនើបម៉ាក្រូនឹងបើកបើកប៊ូហ្វេទុរេនទាំង៣សាខា ហើយសម្រាប់អ្នកដែលចុះឈ្មោះមុនគេចំណាយត្រឹមតែ៦ម៉ឺនរៀលប៉ុណ្ណោះគឺអាចញ៉ាំបានមួយឆ្អែត។ ជាក់ស្តែង បើយោងតាមការចុះផ្សាយនៅលើផេកផ្លូវការរបស់ Makro Cambodia បានឱ្យដឹងថា អ្នកដែលកក់ឥឡូវនេះគឺនឹងទទួលបានការបញ្ចុះតម្លៃពិសេស ត្រឹមតែ ១៥ ដុល្លារ តែប៉ុណ្ណោះ (តម្លៃកក់មុន), និង18ដុល្លារ (តម្លៃធម្មតា) កូនក្មេងវិញគឺចំណាយក្នុងម្នាក់ ៨ដុល្លារផងដែរ។ គួរបញ្ជាក់ថា អ្នកដែលចង់ញ៉ាំប៊ូហ្វេទុរេនអាចទៅតាមសាខានីមួយៗរបស់ផ្សារម៉ាក្រូបាន ដោយសាខានៅជ្រោយចង្វារគឺចាប់ពីថ្ងៃទី១៦ ដល់ ១៨ មិថុនា ២០២៤ (កក់មុន នៅថ្ងៃទី ១០ ដល់ ១៥ មិថុនា ២០២៤ )។ សាខាសែនសុខវិញចាប់ពី ថ្ងៃទី ២១ ដល់ ២៣ មិថុនា ២០២៤ (កក់មុន នៅថ្ងៃទី ១៦ ដល់ ២០ មិថុនា ២០២៤ )។ ចំណែកសាខាទី៣ នៅសៀមរាបវិញ ចាប់ពីថ្ងៃទី ២៨ ដល់ ៣០ មិថុនា ២០២៤ (កក់មុន នៅថ្ងៃទី ២១ ដល់ ២៧ មិថុនា ២០២៤ )៕ បងប្អូនអាចទំនាក់ទំនងតាមលេខទូរស័ព្ទនៅតាមតារាងខាងក្រោមបាន៖	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T08:39:52.606Z", "category": "ចាប់ផ្តើមអាជីវកម្ម", "views": 3294, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
យកបេះដូងហ្វេនហើយ! តស់មកដឹងតម្លៃរថយន្ត Lexus ស៊េរីឆ្នាំខ្ពស់នៅខ្មែរ ១ម៉ូដែល មុខកាច មាឌតាន់ សង្ហាញាក់	https://business-cambodia.com/articles/lexus-rx-500h-2024-pri-in-kh	ធ្វើឱ្យហ្វេនឈរជើងលែងនឹងហើយ ជាពិសេសសម្រាប់ប្រិយមិត្តដែលតែងតែនិយមចូលចិត្តរថយន្ត Lexus ដែលជារថយន្តប្រណិតរបស់ជប៉ុនពីក្រុមហ៊ុនតូយ៉ូតា និងបងប្អូនដែលតែងតែគាំទ្រនៅរថយន្តដែលមានមាឌមាំ ជិះកាន់ឆ្នាំមិនទៅណា ត្រូវម៉ាច់តែម្តង ខណៈនេះជារថយន្ត Lexus RX500h ស៊េរីឆ្នាំ២០២៤ មុខកាច មាឌឌាំង តម្លៃនៅខ្មែរជាង១០ម៉ឺនដុល្លារ។ យោងតាមផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្ត Lexus RX500h ស៊េរីឆ្នាំ២០២៤ មានតម្លៃសរុបចំនួន ១៣១,៧០៤ដុល្លារ (តម្លៃនៅខ្មែរ) ឡានស្អាត តម្លៃល្អ ជាមួយនឹងoption ខ្ពស់។ ទន្ទឹមនឹងនេះដែរសម្រាប់តម្លៃជិត១០ម៉ឺនដុល្លារនេះត្រូវបានរួមបញ្ចូលនៅតម្លៃផ្សេងៗជាច្រើនដូចជា៖ តម្លៃឡាន ៦៤,៨០០ ដុល្លារ តម្លៃពន្ធនាំចូល ៥៨,៣៥៥ ដុល្លារ តម្លៃដឹកជញ្ជូន ២,៧៥០ ដុល្លារ តម្លៃឯកសារនៅខ្មែរ ៩០០ ដុល្លារ តម្លៃកាត់ឈ្មោះនៅអាមេរិក ៨៩៩ ដុល្លារ តម្លៃសេវាកម្មរបស់ក្រុមហ៊ុននៅកម្ពុជា ៥០០ ដុល្លារ តម្លៃសេវាកម្មរបស់ក្រុមហ៊ុននៅអាមេរិច ៣,៥០០ ដុល្លារ តម្លៃសរុបទាំងអស់ ១៣១,៧០៤ ដុល្លារ គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia  ឬតាមរយៈលេខតេលេក្រាម 061 288 687 ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T08:35:12.092Z", "category": "កំពូលអ្នកលក់", "views": 2620, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
តាមដានផង! ហាងឆេងមាសចាប់ផ្ដើមធ្លាក់ថ្លៃគំហុកខណៈប្រទេសចិនសម្រេចធ្វើរឿងមួយនេះ	https://business-cambodia.com/articles/gold-price-begin-t-drop-again	នៅប៉ុន្មនខែចុងក្រោយនេះហាងឆេងមាសលើទីផ្សារអន្តរជាតិបានឡើងថ្លៃយ៉ាងគំហុកដោយសារបញ្ហានិងភាពតានតឹងនៃភូមសាស្រ្តនយោបាយជាពិសេសបញ្ហាសង្រ្គាមរវាងរុស្ស៊ីនិងអ៊ុយក្រែននិងសង្រ្គាមរវាងអ៊ីស្រអែលនិងប៉ាឡេស្ទីនជាដើម។ ជាក់ស្ដែងហាងឆេងមាសធ្លាប់ឡើងដល់ជាង២៣០០ដុល្លារក្នុងមួយអោន។  យ៉ាងណាមិញកាលពីថ្ងៃស្រុកសប្ដាហ៍មុនរហូតមកដល់ថ្ងៃនេះ ហាងឆេងមាសលើទីផ្សារអន្តរជាតិបានចាប់ផ្ដើមធ្លាក់ចុះគំហុកខ្លាំងមកត្រឹម២២៩៤ដុល្លារក្នុងមួយអោន( ស្មើនឹង២៧៦៣ដុល្លារក្នុងមួយតម្លឹង)។ តាមពិតទៅមានកត្តាមួយចំនួនដែលធ្វើឲ្យតម្លៃហាងឆេងមាសលើទីផ្សារអន្តរជាតិបានចាប់ផ្ដើមធ្លាក់ចុះមកវិញ។ ក្នុងនោះដែរការឡើងថ្លៃនៃប្រាក់ដុល្លារបានដាក់សម្ពាធមកលើតម្លៃមាសឲ្យធ្លាក់ថ្លៃ។ មាសនិងប្រាក់ដុល្លារតែងតែផ្ទុយគ្នាពោលគឺបើមាសចុះប្រាក់ដុល្លារឡើង បើមាសឡើងប្រាក់ដុល្លារចុះ។ លើសពីនេះយើងសង្កេតឃើញថាហាងឆេងមាសបានចាប់ផ្ដើមធ្លាក់ចុះស្របពេលដែលប្រទេសចិនតាមរយៈធនាគារកណ្ដាលបានផ្អាកប្រមូលទិញមាសស្តុកទុកពីកាលឧសភាកន្លងទៅនេះបន្ទាប់ពីប្រទេសនេះបានប្រមូលទិញមាសខ្លាំងបំផុតក្នុងរយៈពេល១៨ខែចុងក្រោយនេះ។ ធនាគារកណ្ដាលរបស់ប្រទេសចិនគឺជាប់ឈ្មោះជាអ្នកប្រមូលទិញមាសស្តុកទុកច្រើនជាងគេបំផុតក្នុងលោកជាច្រើនឆ្នាំមកហើយ។ ហើយនៅរយៈពេល១៨ខែចុងក្រោយនេះ ធនាគារកណ្ដាលរបស់ចិនបានប្រមូលទិញមាសយ៉ាងច្រើន។ យ៉ាងណាមិញបន្ទាប់ពីធនាគារកណ្ដាលចិនផ្អាកទិញមាសបានធ្វើឲ្យមាសចាប់ផ្ដើមធ្លាក់ថ្លៃដោយសារតែមានការព្រួយបារម្ភថាតម្រូវការមាសអាចនឹងធ្លាក់ចុះ។ គួរបញ្ជាក់ផងដែរថាបើយោងតាមការលើកឡើងរបស់ក្រុមប្រឹក្សាមាសពិភពលោកបានឲ្យដឹងថាមាសគឺកាន់តែពិបាករកជាងមុនខណៈដែលអ្នករុករកមាសនិងផលិតមាសគឺកំពុងស្ថិតនៅក្នុងស្ថានភាពមួយត្រដាបត្រួសដោយពិបាកក្នុងការជីករកមាស៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T07:18:25.822Z", "category": "ហិរញ្ញវត្ថុ", "views": 6744, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បុគ្គលិ.កចង់បានបំផុត! ការសិក្សា១បានបង្ហាញថា បុគ្គលិ.កចង់បានរបស់១នេះបំផុត ក្រៅពីប្រា.ក់ខែ	https://business-cambodia.com/articles/benefit-that-keep-employee-happy-at-work	កន្លែងការងារប្រៀបដូចជាផ្ទះ ជាកន្លែងទី២ដែលបុគ្គលិកម្នាក់ៗចាយពេលនិងថាមពលនៅច្រើនបំផុត ដូច្នេះសុមាលភាពការងារក៏បានជះឥទ្ធិពលដល់បុគ្គលិក ក្រៅពីប្រាក់ខែផងដែរ។ យ៉ាងណាមិញបើតាមការស្ទង់មតិអំពីទឹកចិត្តបុគ្គលិក ក្នុងក្រុមហ៊ុនបច្ចេកវិទ្យាធំមួយ នៅប្រទេសហ្វាំងឡង់ បានបង្ហាញថាភាពបត់បែននៃពេលវេលាផ្ទាល់ខ្លួននិងម៉ោងការងារបានធ្វើឱ្យបុគ្គលិកមានផលិតភាពការងារខ្លាំង និងមានអារម្មណ៍រីករាយបំផុតជាមួយការងារ។   តាមប្រភពរបស់ CNBC បានឱ្យដឹងថា អ្នកស្រី Anni Hallila ប្រធានផ្នែកធនធានមនុស្សនៃក្រុមហ៊ុន Framery នៅហ្វាំងឡង់បាននិយាយថា ជារៀងរាល់ឆ្នាំ ក្រុមហ៊ុនបានធ្វើការស្ទង់មតិបុគ្គលិករបស់ខ្លួនជាង៤០០នាក់អំពីអ្វីដែលសំខាន់បំផុត ធ្វើឱ្យពួកគេសប្បាយរីករាយ និងពេញចិត្តខ្លាំងក្នុងការងារ។ ក្នុងនោះចម្លើយនៃការស្ទង់មតិបានបង្ហាញស្រដៀងគ្នាៗថា “តុល្យភាពជីវិតការងារនិងភាពបត់បែននៅកន្លែងធ្វើការ បុគ្គលិកត្រូវការនិងចង់បានបំផុត”។ តាមការស្ទង់មតិនេះអ្នកគ្រប់គ្រងរូបនេះយល់ថា “វាគួរតែជារឿងធម្មតាដែលបុគ្គលិកអាចប្រើជីវិតផ្ទាល់ខ្លួននិងជីវិតការងារឱ្យមានភាពស្មើគ្នា” អ្នកស្រីបានបន្តថានៅការិយាល័យរបស់ Framery នឹងមិនកំណត់ម៉ោងទេ តែជាទូទៅបុគ្គលិកនឹងមកធ្វើការចន្លោះពីម៉ោង ៧ព្រឹកដល់ម៉ោង ៩ព្រឹក ហើយបាត់មុខនៅម៉ោង៤រសៀល ហើយវាជារឿងធម្មតាទេក្នុងការចេញពីការងារមុនម៉ោង៥ ពីព្រោះអ្វីដែលសំខាន់ គឺថាតើពួកគេបានសម្រេចលទ្ធផលអ្វីខ្លះសម្រាប់ការងារ។ ជាក់ស្តែងបុគ្គលិកនៅហ្វាំងឡង់ ត្រូវបានលើកទឹកចិត្តឱ្យឈប់សម្រាករយៈពេលមួយម៉ោងម្តងក្នុងមួយសប្តាហ៍សម្រាប់ការហាត់ប្រាណ មិនថាសម្រាប់ដើរ ឬប្រើកន្លែងហាត់ប្រាណរបស់ក្រុមហ៊ុននោះទេ ពោលគឺដើម្បីឱ្យបុគ្គលិក ចេះប្រើជីវិតឱ្យមានតុល្យភាពសុខភាពផ្លូវចិត្ត ជាមួយនឹងការងាររបស់ពួកគេ។ ដូចយើងបានដឹងហើយថាប្រទេសហ្វាំងឡង់គឺជា ប្រទេសដែលមានសុភមង្គលបំផុតនៅក្នុងពិភពលោក ហើយតាមច្បាប់ការងារ ម៉ោងធ្វើការស្តង់ដារ នៅប្រទេសហ្វាំងឡង់គឺ ៣៧.៥ម៉ោងក្នុង១សប្តាហ៍ហើយអ្នកដឹកនាំក្រុមហ៊ុនភាគច្រើននៅហ្វាំងឡង់ ក៏បានធ្វើការគាំទ្រយ៉ាងសកម្មនូវភាពបត់បែននៅកន្លែងធ្វើការនិងម៉ោងសម្រាករបស់បុគ្គលិក។ ជាការពិតណាស់បុគ្គលិកភាគច្រើនបានចាយពេលវេលានិងប្រើប្រាស់ថាមពលអស់ស្ទើរអស់ពីខ្លួន ដើម្បីសម្រេចបេសកម្មរួមជាមួយក្រុមហ៊ុន។ ដូច្នេះក្នុងជាថ្នាក់ដឹកនាំឬអ្នកគ្រប់គ្រង សូមមើលថែបុគ្គលិកឲ្យបានល្អ និងយកចិត្តទុកដាក់ដោយធ្វើយ៉ាងណាឲ្យពួកគេមានអារម្មណ៍កក់ក្តៅនិងមានតម្លៃពេលដើរលើផ្លូវតែមួយជាមួយអ្នក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T07:02:02.330Z", "category": "ភាពជាអ្នកដឹកនាំ", "views": 390, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កាណាដា ចាប់អារម្មណ៍ចង់វិនិយោគវិស័យទាំង៦នេះ នៅកម្ពុជា	https://business-cambodia.com/articles/6-sectors-canada-investment	ជាពន្លឺនៃការវិនយោគថ្មីៗចូលមកកាន់កម្ពុជា ដោយតាមរយៈក្រុមប្រឹក្សាអភិវឌ្ឍន៍កម្ពុជា កាលពីថ្មីៗនេះ បានចេញផ្សាយឱ្យដឹងថា មានអ្នកវិនិយោគនៅទីក្រុងmontreal ប្រទេសកាណាដា មានការចាប់អារម្មណ៍ចង់វិនិយោគលើវិស័យធំៗចំនួន៦ ។ ការចេញផ្សាយបានបញ្ជាក់យ៉ាងច្បាស់ថា កាលពីព្រឹកថ្ងៃទី៥ ខែមិថុនា ឆ្នាំ២០២៤ ឯកឧត្តម នុត អ៊ុនវ័ណរ៉ា អគ្គលេខាធិការរងគណៈកម្មាធិការវិនិយោគកម្ពុជា បានដឹកនាំសហការីទទួលជួបពិភាក្សាការងារជាមួយគណៈប្រតិភូធុរកិច្ចនៃការិយាល័យតំណាងសភាពាណិជ្ជកម្មកម្ពុជាប្រចាំទីក្រុង Montreal តំណាងដោយ លោក Kelvin Mo ប្រធានសភាពាណិជ្ចកម្ម ដែលមានបំណងស្វែងយល់អំពីសក្តានុពល និងកាលានុវត្តភាពវិនិយោគនៅព្រះរាជាណាចក្រកម្ពុជា ពិសេសការវិនិយោគក្នុងវិស័យកសិកម្មនិងការកែច្នៃ វិស័យទេសចរណ៍ សុខាភិបាល អចនទ្រព្យ សេវាកម្ម និងឧស្សាហកម្ម។ ឯកឧត្តមក៏បានគូសរំលេចអំពីបច្ចុប្បន្នភាពនៃបរិយាកាសវិនិយោគនៅកម្ពុជាដែលកាន់តែមានភាពបើកចំហ, ទាក់ទាញ, និងងាយស្រួលសម្រាប់ការបណ្តាក់ទុនវិនិយោគលើគ្រប់វិស័យ ជាពិសេសការគាំទ្ររបស់រាជរដ្ឋាភិបាលដល់ប្រព័ន្ធសេដ្ឋកិច្ចទីផ្សារតាមរយៈការធានានូវក្របខ័ណ្ឌច្បាប់ដែលមានប្រសិទ្ធភាព, ការដាក់ចេញនូវក្របខ័ណ្ឌគោលនយោបាយ និងផ្ដល់ការលើកទឹកចិត្តដល់ការវិនិយោគ, និងការវិនិយោគយ៉ាងសន្ធឹកសន្ធាប់ទៅលើធនធានមនុស្ស និងប្រព័ន្ធហេដ្ឋារចនាសម្ព័ន្ធរូបវន្តចាំបាច់នានា ដើម្បីបង្កើនឧត្តមភាពប្រកួតប្រជែងរបស់កម្ពុជា។ ជាការឆ្លើយតប លោកប្រធានការិយាល័យបានថ្លែងអំណរគុណយ៉ាងជ្រាលជ្រៅជូនចំពោះក្រុមការងារនៃក្រុមប្រឹក្សាអភិវឌ្ឍន៍កម្ពុជាដែលបានចំណាយពេលវេលាដ៏មមាញឹកក្នុងការទទួលជួបពិភាក្សាជាមួយគណៈប្រតិភូ និងបានសម្តែងនូវសុទិដ្ឋិនិយមថាព័ត៌មានដែលការិយាល័យតំណាងទទួលបានយ៉ាងគ្រប់ជ្រុងជ្រោយនាឱកាសដំណើរទស្សនកិច្ចមកកាន់កម្ពុជាក្នុងពេលនេះគឺបានផ្តល់នូវមូលដ្ឋានគ្រប់ជ្រុងជ្រោយសម្រាប់គណៈប្រតិភូដែលរួមដំណើរនាពេលនេះ ហើយក៏នឹងសម្រាប់ពាំនាំយកទៅផ្សព្វផ្សាយជូនសហគមន៍ធុរកិច្ចនៅកាណាដាដែលមានបំណងពង្រីកសកម្មភាពវិនិយោគនិងធុរកិច្ចរបស់ខ្លួននៅកម្ពុជាផងដែរ៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T06:49:33.247Z", "category": "អចលនទ្រព្យ", "views": 611, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "tiny", "noisy" ] }
កាលវ័យ២០ឆ្នាំបុរសម្នាក់នេះ សុខចិត្តដេកលើឡាន និងដកលុ.យ១០០$បណ្តាក់ទុ.នរាល់ខែ សព្វថ្ងៃក្លាយជាសេ.ដ្ឋី	https://business-cambodia.com/articles/jim-cramer-make-money	ខណៈមនុស្សអាយុខ្ទង់២០ឆ្នាំរអ៊ូថាខ្លួនគ្មានអ្វីសោះ លោក Jim Cramer ជាពិធីករនៃកម្មវិធី “Mad Money” និង “Investing Club” កាលវ័យស្របាលនេះបានដកប្រាក់១០០$ ពីលុយសរុបដែលខ្លួនរកបានជារៀងរាល់ខែដើម្បីបណ្តាក់ទុកបន្តិចម្តងៗ បច្ចុប្បន្នលោកក្លាយជាសេដ្ឋីប្រាក់លាន។ ក្នុងបទសម្ភាសន៍ជាមួយស្ថានីយទូរទស្សន៍ CNBC លោកCramer បាននិយាយថា៖ «ខ្ញុំបានដាក់លុយ ១០០$ ក្នុងមូលនិធិ Fidelity Magellan ជារៀងរាល់ខែ ដែលសល់ពីការសន្សំសំចៃលើថ្លៃជួលស្នាក់នៅ ធារារ៉ាប់រងរថយន្ត និងការចំណាយផ្សេងៗតាំងពីខ្ញុំមានវ័យ២០ឆ្នាំមកម៉្លេះ»។ លោកបានបន្តទៀតថា៖ «ឥឡូវខ្ញុំតែងឮមនុស្សវ័យនេះ រអ៊ូរទាំស្ទើរគ្រប់ពេលថា “ខ្ញុំគ្មានអ្វីទេ” ហេតុអ្វី?»។ ជុំវិញរឿងនេះ Cramer បានប្រាប់មូលហេតុថា អ្វីដែលយុវជនត្រូវការគឺ វិន័យ ប្រកាន់ខ្ជាប់នូវផែនការវិនិយោគ មិនមែនផ្តោតទៅលើការរកលុយតែមួយមុខទេ។ តាមរយៈបទពិសោធន៍របស់លោកផ្ទាល់អស់រយៈពេលប្រហែល៩ ខែក្នុងវ័យ២០ឆ្នាំ Cramer បានរស់នៅក្នុងឡាន ប៉ុន្តែនៅតែអាចវិនិយោគ ១០០ដុល្លារក្នុងមួយខែ។ គ្រានោះនៅចុងទសវត្សរ៍ឆ្នាំ១៩៧០ Cramer គឺជាអ្នកយកព័ត៌មានម្នាក់នៅ Los Angeles ដែលរកចំណូលបានតិចតួចបំផុត។ មានពេលមួយ ខណៈដែល Cramer ចេញពីទីក្រុងដើម្បីទៅយកព័ត៌មាន ចោរម្នាក់បានចូលផ្ទះរបស់លោកហើយលួចអ្វីៗគ្រប់យ៉ាងដែលលោកមាន។ ព្រោះតែគ្មានប្រាក់បង់ថ្លៃជួលកន្លែងស្នាក់នៅ លោកត្រូវបានគេបណ្តេញចេញ ហើយទីបំផុតក៏សម្រេចចិត្តគេងក្នុងឡានម៉ាក់ Ford Fairmont សេរីចាស់របស់លោកដែលចត់នៅចំណតផ្លូវហាយវេម្នាក់ឯងជាមួយកាំភ្លើងក្នុងដៃ និងមួកការពារ។ ចាប់ផ្តើមពីចំណុចសូន្យ Cramer ប្រឹងធ្វើការដើម្បីរកប្រាក់ផ្គត់ផ្គង់ការចាយវាយបណ្តើរ និងដកសន្សំតិចតួចទុកវិនិយោគបណ្តើរ។ នៅពេលដែលហិរញ្ញវត្ថុរបស់លោកកាន់តែមានស្ថេរភាព លោកនៅតែបន្តវិនិយោគជារៀងរាល់ខែទោះក្នុងចំនួនមិនច្រើនក៏ដោយ។ កាក់សេននេះបានធ្វើឲ្យលោកក្លាយជាសេដ្ឋីត្រឹមវ័យ៤៥ឆ្នាំ និងមានទ្រព្យសម្បត្តិប្រមាណ ១.៥លានដុល្លារ។ លោកបាននិយាយថា៖ «គ្រាន់តែរក្សាវាឱ្យជាប់លាប់ យូរៗទៅភាគហ៊ុននឹងបង្កើតទ្រព្យសម្បត្តិមិនគួរឱ្យជឿ ខ្ញុំទុកលុយនោះចោល ហើយវាធ្វើឱ្យខ្ញុំក្លាយជាសេដ្ឋី»៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T06:26:40.177Z", "category": "ភាពជាអ្នកដឹកនាំ", "views": 3113, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រយ័ត្ន! ក្រសួង ប្រកាសថា ខេត្តទាំង៤ នេះនឹងមានភ្លៀងធ្លាក់និងមានខ្យល់បោកបក់យ៉ាងខ្លាំង	https://business-cambodia.com/articles/provice-4-storm	មុននេះបន្តិច យោងតាមការចុះផ្សាយដោយក្រសួងធនធានទឹក និងឧតុនិយមបានឱ្យដឹងថា អ្នកនៅតាមតំបន់មាត់សមុទ្រដូចជាខេត្តកោះកុង ព្រះសីហនុ ខេត្តកំពត ខេត្តកែប នឹងគ្របដណ្តប់ទៅដោយភ្លៀងធ្លាក់រយៈពេល២ថ្ងៃ និងមានបាតុភូតផ្គរ រន្ទះ និងមានខ្យល់បក់បោកខ្លាំងកើតឡើងផងដែរ។ សីតុណ្ហភាពនៅលើផ្ទៃមហាសមុទ្រប៉ាស៊ីហ្វិក និងមហាសមុទ្រឥណ្ឌាភាគខាងកើត និងតំបន់អេក្វាទ័រ គឺជួបនឹងរលកសមុទ្រមានកម្ពស់មធ្យមអប្បបរមា១,៥០ម៉ែត្រ និងកម្ពស់មធ្យមអតិបរមា២,៥០ម៉ែត្រ។ ដូច្នេះ ក្រសួងធនធានទឹក និងឧតុនិយម បានប្រកាសឱ្យសាធារណជនមេត្តាយកចិត្តទុកដាក់ប្រុងប្រយ័ត្នខ្ពស់ ពីស្ថានភាពធាតុអាកាសមានភ្លៀងធ្លាក់ខ្លាំង ខ្យល់បក់បោកខ្លាំង និងរលកសមុទ្រមានកម្ពស់ខ្ពស់ ដើម្បី ជៀសវាងពីគ្រោះថ្នាក់ផ្សេងៗ ដែលអាចកើតមានឡើងជាយថាហេតុ។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T04:57:46.432Z", "category": "ព័ត៌មានថ្មីៗ", "views": 14821, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ត្រឹម៥ខែថៃទាញ ទេសចរបរទេសបានជិត១៥លា.ននាក់ ជាមួយនឹងទំហំទឹកប្រា.ក់ពាន់លា.នដុល្លា.រ	https://business-cambodia.com/articles/thailand-tourism-news-2024	ប្រទេសថៃទទួលបានភ្ញៀវទេសចរបរទេសប្រមាណជិត ១៥លាននាក់ក្នុងរយៈពេលត្រឹម៥ខែដំបូងនៃឆ្នាំ២០២៤ ដោយកើនឡើង ៣៨% ធៀបនឹងរយៈពេលដូចគ្នាកាលពីឆ្នាំ២០២៣ ដែលបានទាញប្រាក់ចំណូល ៧០០ប៊ីលានបាត ស្មើនឹង១៩ពាន់លានដុល្លារអាមេរិក ខណៈទេសចរជនជាតិចិនគឺច្រើនជាងគេរហូតដល់ ២,៩១លាននាក់ រាប់ចាប់ពីចន្លោះខែមករាដល់ខែឧសភា។ ក្នុងនោះរដ្ឋាភិបាលថៃ កំពុងសម្លឹងមើលការលើកកម្ពស់និងអភិវឌ្ឍឧស្សាហកម្មទេសចរណ៍ ដោយផ្តល់អាទិភាពដល់ការលើកកម្ពស់គុណភាពបុគ្គលិក  ដោយមានក្រសួងទេសចរណ៍ និងកីឡា ក្រសួងការងារ និងក្រុមប្រឹក្សាទេសចរណ៍ថៃ នឹងរៀបចំព្រឹត្តិការណ៍បណ្តុះបណ្តាលនៅថ្ងៃទី១៥-១៦ ខែមិថុនា ដើម្បីបង្កើនជំនាញដល់បុគ្គលិកទេសចរណ៍។ នេះបើតាមយោងតាមប្រភពពីក្រសួងព័ត៌មាន។ ជាមួយនឹងគោលដៅអភិវឌ្ឍន៍វិស័យទេសចរណ៍នេះដែរ នាយករដ្ឋមន្រ្តីថៃ លោក ស្រេតថា ថាវីស៊ីន បានទៅទស្សនាការិយាល័យក្រុមហ៊ុន Agoda នៅក្នុងប្រទេសថៃ ដែលជាវេទិកាកក់សណ្ឋាគារដ៏ធំបំផុតរបស់ពិភពលោក ដើម្បីជួបពិភាក្សាការងារជាមួយនាយកប្រតិបត្តិ ដោយបង្ហាញក្តីសង្ឃឹមថា វេទិកានេះនឹងមានសារៈសំខាន់ក្នុងការធ្វើឱ្យឆ្នាំ២០២៥ ជាឆ្នាំដ៏សំខាន់សម្រាប់ឧស្សាហកម្មទេសចរណ៍ក្នុងប្រទេសថៃកាន់តែកើនឡើងខ្លាំងវិញ បន្ទាប់ពីវិបត្តិជំងឺកូវីត១៩។ បន្ថែមពីនេះលោកក៏បានពិភាក្សាជាមួយអាកាសយានដ្ឋានថៃ (AoT) ,ក្រុមហ៊ុនអាកាសចរណ៍ថៃអ៊ែរវេយអន្តរជាតិ និងក្រុមហ៊ុនអាកាសចរណ៍ថៃវៀតជេតអ៊ែរ ដើម្បីស្វែងរកមធ្យោបាយបង្កើនភាពញឹកញាប់នៃជើងហោះហើរទៅកាន់គោលដៅបរទេស និងផ្តល់ការបញ្ចុះតម្លៃថ្លៃសំបុត្រយន្តហោះបន្ថែមទៀត ព្រោះរដ្ឋាភិបាលថៃមានបំណងស្វាគមន៍ភ្ញៀវទេសចរបរទេសឱ្យបានដល់ចំនួន ៣៥លាននាក់នៅក្នុងឆ្នាំ២០២៤នេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T03:49:19.516Z", "category": "ភាពជាអ្នកដឹកនាំ", "views": 172, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ការសិក្សា៖ កំហុសធំៗទាំង៥នេះ ធ្វើឲ្យយុវវ័យមានវិប្បដិសារីបំផុត ពេលចាស់ទៅ	https://business-cambodia.com/articles/5-big-mistakes-of-youth-people	ភាពឯករាជ្យនៃយុវវ័យ បើប្រើមិនប្រយ័ត្នអាចប្រែក្លាយទៅជាអនាធិបតេយ្យ ហើយបង្កជាវិប្បដិសារីក្នុងថ្ងៃខាងមុខ។ ជាក់ស្តែង យោងតាមការសិក្សារបស់ New Trader U បានបង្ហាញកំហុសធំៗ៥ ដែលធ្វើឲ្យយុវវ័យស្តាយក្រោយបំផុត ពេលចាស់ទៅ៖ ១/. ចំណាយលុយច្រើនលើរឿងមិនចាំបាច់ មនុស្សដែលស្ថិតក្នុងភាពជាយុវវ័យឬវ័យជំទង់ តែងចូលចិត្តសប្បាយច្រើន និងចង់មានអារម្មណ៍រំភើប។ ពួកគេតែងមើលទៅអ្នកផ្សេង ហើយចង់មានអ្វីគ្រប់យ៉ាង ឬចង់ក្លាយខ្លួនដូចអ្នកទាំងនោះដែរដូចជា ទិញនូវអ្វីដែលពួកគេទាំងនោះទិញជាដើម។ លើសពីនេះ យុវវ័យចូលចិត្តប្រើរបស់ទំនើបៗនិងទាន់សម័យ ដែលកត្តាទាំងនេះធ្វើឲ្យពួកគេជួបនូវវិបត្តិហិរញ្ញវត្ថុ។ ២/. យល់ថាការសិក្សាក្នុងសាលាគឺគ្រប់គ្រាន់ដើម្បីក្លាយជាអ្នកមាន យុវវ័យមួយចំនួនយល់ថាការអប់រំនឹងត្រូវបញ្ចប់បន្ទាប់ពីពួកគេបញ្ចប់ថ្នាក់នៅក្នុងការអប់រំតាមប្រព័ន្ធ។ ប៉ុន្តែការពិតវាមិនដូច្នោះឡើ ក្នុងពិភពលោកពិតប្រាកដមិនដូចនៅក្នុងថ្នាក់រៀននោះទេ។ មនុស្សដែលទទួលបានភាពជោគជ័យ គឺជាបុគ្គលដែលរៀនជារៀងរាល់ថ្ងៃតាមរយៈការអានសៀវភៅល្អៗ ឬចូលរៀនក្នុងវគ្គសិក្សាខ្លីជាដើម ខណៈពេលដែលមនុស្សជាច្រើនឈប់បន្តការរៀនសូត្របន្ទាប់ពីពួកគេបានបញ្ចប់ថ្នាក់សិក្សានៅក្នុងសាលា។ នេះគឺជាកំហុសដ៏ធំមួយដែលជាហេតុមិនអាចធ្វើឲ្យពួកគេទទួលបានភាពជោគជ័យក្នុងជីវិត។ អ្នកត្រូវដឹងថា សាលាមិនបានបង្រៀនរឿងជាច្រើនដែលទាក់ទងទៅនឹងជីវិតពិតក្នុងការរស់នៅប្រចាំថ្ងៃនោះទេ។ ៣/. ឆាប់បោះបង់ នៅពេលដែលជួបប្រទះការងារលំបាក យុវវ័យភាគច្រើនឆាប់បោះបង់ចោលហើយបែរទៅធ្វើរឿងផ្សេងទៀតដែលមានលក្ខណៈងាយស្រួល និងយល់ថាវាជាជម្រើសដ៏ល្អ។ ទម្លាប់នៃការបោះបង់ជាញឹកញាប់វានឹងធ្វើឲ្យពួកគេមានអារម្មណ៍ភ័យខ្លាច គ្មានភាពអត់ធ្មត់ និងឆាប់ទទួលយកការចុះចាញ់ ចំពោះបញ្ហាឬការងារដែលលំបាក។ ដូច្នេះដើម្បីឲ្យខ្លួនឯងមានភាពរឹងមាំមិនឆាប់បោះបង់ និងហ៊ានប្រឈមមុខជាមួយរឿងលំបាក។ ៤/. មិនសន្សំលុយ យោងតាមការស្ទង់មតិថ្មីមួយលើមនុស្ស ១០០៣នាក់ ពីអត្រាធនាគារបានរកឃើញថា ៦៩% នៃមនុស្សដែលមានអាយុពី ១៨-២៩ឆ្នាំ ពុំបានសន្សំសោធននិវត្តន៍ទាល់តែសោះ។ អ្នកត្រូវចាប់ផ្តើមធ្វើការសន្សំកាន់តែឆាប់កាន់តែល្អ ហើយការសន្សំនោះទៀតសោត ត្រូវមានគោលដៅនិងផែនការច្បាស់លាស់។ ព្រោះវាជាប្រាក់ដែលអាចជួយឲ្យអ្នកមានជីវភាពល្អប្រសើរក្នុងថ្ងៃអនាគត តាមរយៈការយកប្រាក់ទាំងនោះទៅវិនិយោគដើម្បីបង្កើតប្រាក់ចំណេញ។ ៥/. បន្ទោសឪពុកម្តាយចំពោះរាល់សំណាងអាក្រក់របស់ខ្លួន យុវវ័យភាគច្រើនចូលចិត្តបន្ទោសឪពុកម្តាយចំពោះរាល់រឿងអាក្រក់ៗរបស់ខ្លួន ដូចជាកើតមកក្នុងគ្រួសារដែលមានជីវភាពក្រលំបាក ឬពួកគាត់មិនអាចបំពេញតាមចិត្តឬតម្រូវការរបស់ខ្លួនជាដើម។ ប៉ុន្តែអ្នកត្រូវចាំថា ឪពុកម្តាយគឺជាអ្នកដែលបាននាំអ្នកមកកាន់ភពផែនដីមួយនេះ ប្រសិនបើអ្នកគិតថាពួកគាត់មិនល្អគ្រាប់គ្រាន់សម្រាប់អ្នកទេនោះ ចូរអ្នកចេញទៅខាងក្រៅហើយបំពេញតាមតម្រូវការនិងដឹកនាំជីវិតរបស់អ្នកដោយខ្លួនឯងចុះ។ ហើយអ្នកគឺជាមនុស្សតែម្នាក់គត់ដែលទទួលខុសត្រូវចំពោះវាសនាខ្លួនឯង បើទោះបីជាអ្នកជោគជ័យ ឬបរាជ័យក៏ដោយមិនត្រូវបន្ទោសឪពុកម្តាយរបស់អ្នកជាដាច់ខាត់។ យ៉ាងណាមិញ យុវភាពគឺជាពេលវេលាមាសប្រាក់ អនាគតរុងរឿង ឬរុសរោយ អាស្រ័យលើអាកប្បកិរិយារបស់អ្នកក្នុងដំណាក់កាលនេះឯង។ ចូរប្រើប្រាស់វាប្រកបដោយភាពឈ្លាសវៃ ចៀសវាងស្តាយក្រោយនាថ្ងៃខាងមុខ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:04", "date_created": "2024-06-10T03:43:24.715Z", "category": "ភាពជាអ្នកដឹកនាំ", "views": 1017, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.